
KAPITTEL 1 


Introduksjon 


Andreas N. Thon 
Hoyskolen Kristiania 


Laura E. M. Traavik 
Hoyskolen Kristiania 


Kjetil A. Vedøy 
Hoyskolen Kristiania 


I 2023 lever vi i en verden preget av store endringer og utfordringer. Det 
grønne skiftet og utvikling i Artificial Intelligence (AI) og digitalisering 
vil føre til omlegging og nedtrapping av tradisjonelle arbeidsplasser og 
føre til nye produkter og produksjonsformer. Ettervirkninger av covid-19 
har ført til utstrakt bruk av hjemmekontor og fjernarbeid. Aldringen av 
arbeidsstyrken kan føre til mangel på arbeidskraft samtidig som omsorgs- 
behovet øker kraftig, og diskriminering i arbeidslivet vil fortsatt være en 
utfordring. Vi trenger nye løsninger i arbeidslivet, bedre ledelse og mer 
samarbeid. Det er med andre ord spennende tider for alle oss som forsker 
på og jobber med HR og ledelse, fordi vi kan bidra til et mer inkluderende 
og motstandsdyktige arbeidsliv. Arbeidslivet består av mennesker. HR og 
ledelse handler først og fremst om mennesker i arbeidslivet. 

Gjennom historien har vi sett en rekke skifter som har endret vår 
forståelse av omgivelsene og med det forutsetninger for ledelse og HR. 
Industrialiseringen de siste 250 årene har utviklet organisasjoner hvor vi 

har veert opptatt av vekst og okt produktivitet gjennom kapasitetsokning 
og intern effektivitet (Tvedt, 2022). Tidligere har vi tenkt om globale 
utviklingstrekk som noe vi ma forholde oss til, som ikke har umiddelbar 
effekt i hverdagen vår i det norske arbeidslivet, men som berører oss over 
tid. Vi har for eksempel sett hvordan norsk shipping har flagget ut sin 
virksomhet, og norske sjøfolk er byttet ut med internasjonal besetning. 
Når vi nå snakker om «det nye arbeidslivet», så handler det om hvordan 
vi de siste 20-30 årene opplever at det i økende grad er faktorer i omgivel- 
sene rundt organisasjonen som driver frem varige endringer som treffer 
oss i arbeidslivet i Norge. Spesielt de siste årene har vi kjent tydelig på 
hvordan hendelser i det globale samfunnet treffer oss med stor kraft, både 
som organisasjoner, ledere og medarbeidere. Rapporten The future of jobs 
report 2020 fra World Economic Forum viser at mer enn fire av fem virk- 
somheter (80-85 %) oppgir at covid 19-pandemien har medført at de har 
fremskyndet utviklingen av hybride jobbløsninger, eller digital utvikling 
generelt i organisasjonen. Halvparten av virksomhetene i undersøkelsen 
har økt sin satsing på automatisering og robotisering. Rapporten anslår 
også at 85 millioner jobber vil bli borte innen 2025 på verdensbasis. Til 
gjengjeld skapes det 97 millioner nye jobber i samme periode. Rapporten 
peker på at veldig mange ansatte vil måtte utvikle ny kunnskap og nye 
ferdigheter, for å være aktuelle kandidater til de jobbene som skal gjøres. 

Usikkerhet og kriser påvirker oss også på nye måter. Tidligere større 
kriser, som bankkrisen på slutten av 80-tallet og finanskrisen i 2008-09, 
har først og fremst hatt økonomiske konsekvenser og løsninger på sam- 
funns- og virksomhetsnivå. Covid-19-pandemien er eksempel på kri- 
ser som påvirker oss først og fremst som mennesker, og som i tillegg til 
økonomidirektøren bringer HR-direktøren på banen for å finne svar på 
hvordan vi skal håndtere utfordringene. I juni 2020 opplevde mer enn 
90 prosent av verdens arbeidende befolkning en eller flere restriksjoner 
som påvirket arbeidsplassen deres (Collings et al., 2021). Virkningene av 
covid-krisen har endret arbeidslivet varig, og vil ha effekter vi enda ikke 
har oversikt over. 

Arbeidslivet endres i høyt tempo. Dagens arbeidsliv er preget av 
uforutsigbarhet, usikkerhet, tvetydighet og kriser. Vi må sette temaer 
som miljø, migrasjon, demografi og mangfold på agendaen også for 

interne strategier og organisasjonsutforming. I skrivende stund er det 
krigen i Ukraina, de geopolitiske spenningene i Asia og i Europa, nye 
digitale verktoy med AI teknologi og robotisering og ikke minst det 
gronne skiftet som preger endringene i hele det globale samfunnet. Til 
sammen utløser disse og lignende globale hendelser store endringer også 
i vårt samfunn og på våre arbeidsplasser. Endringer som vil kreve at vi 
må tilpasse måten vi leder og jobber på, både som organisasjoner og som 
individer. Vi ser en rekke endringer som er med på å utvikle HRs rolle og 
som krever nye HR-tilnærminger og perspektiver. HR-faget må utvikles 
slik at det inkluderer nye drivere for endringene vi ser i dagens globale 
virkelighet. 

Human resource management (HRM) betyr rett oversatt til norsk 
«ledelse og organisering av menneskelige ressurser». HRM er forsknings- 
basert tilnærming til ledelse av medarbeidere i en virksomhet slik at 
virksomhetene best mulig kan nå sine mål. Med HRM kan vi utvikle 
arbeidskraft som alltid er på høyden av dagens og morgendagens utfor- 
dringer, selv om endringer i samfunn og teknologi skjer raskt. HRM er 
et verktøy norske virksomheter og ledere kan bruke for å sikre at delta- 
kerne i arbeidslivet til enhver tid har riktig kompetanse, og at arbeidslivet 
alltid er organisert på den beste måten. Mye av forskningens innenfor 
HR-feltet er imidlertid basert på et amerikansk arbeidsliv, og har ikke 
vært særlig opptatt av hvordan nasjonal kontekst påvirker behovene for 
lokale tilpasninger og løsninger. Wright og Ulrich med kolleger beskri- 
ver dette poenget i sin presentasjon av runde 8 av sin HR-kompetanse- 
studie, som at «Content is king, but context is kingdom» (Wright et al., 
2021, S. 5). De argumenterer for at hvordan HR-avdelingen setter sammen 
et helhetlig HR-konsept tilpasset virksomhetens behov og gjennomfører 
HR-praksis, er avgjørende for å utvikle organisasjonens evner og presta- 
sjoner. Samtidig peker de på et nytt element i sin studie, nemlig viktig- 
heten av at innsikt i nasjonal kontekst knyttet til samfunn og arbeidsliv, 
er avgjørende for at HR-praksis skal kunne tilpasses i situasjonsforståel- 
sen i den enkelte organisasjon og gi best mulig effekt. Vårt utgangspunkt 
for denne boken er at det er behov for å styrke utvikling av kunnskap 
både i praksisfeltet og i norsk forskning innenfor HR som fagfelt, med 
forankring i norsk kontekst og den nordiske modellen. 

I denne boken peker vi pa noen av de praktiske og teoretiske impli- 
kasjonene som folger av de endringene vi allerede har oversikt over, og 
endringer som vil komme pa oss som kriser og uforutsigbarhet. Vi ser 
spesielt pa hvordan HR i samarbeid med ledelse kan adressere disse 
endringene pa vegne av organisasjonen og til beste for alle som job- 
ber der. Vi tar for oss en rekke temaer hvor vi peker pa behovet for at 
HR-funksjonen og ledere handterer nye utfordringer i arbeidslivet i en 
norsk kontekst. 

I kapittel 2 viser Andreas N. Thon og Anne H. Gausdal hvordan HR- 
funksjonen kan bidra til utvikling av organisasjonens evne til krisehand- 
tering. HR-feltets utvikling fra å være en administrativ stottefunksjon 
via å delta aktivt i utvikling av organisasjonens evne til verdiskapning 
gjennom ulike HR-praksiser har først og fremst vært knyttet til forret- 
ningsorienterte problemstillinger. HR-feltet har i liten grad hatt søkelys 
på fremtidig usikkerhet og håndtering av krise. Med utgangspunkt i teori 
om organisatorisk resiliens peker Thon og Gausdal på hvordan HR-rollen 
kan delta mer aktivt i utvikling av organisasjonens kapabiliteter til forbe- 
redelser, mestring av og læring etter krise. 

I kapittel 3 peker Monica Rydland og Birthe Kåfjord Lange på hvordan 
ledere må forholde seg til kompleksitet i omgivelsene og stadige uforut- 
sette hendelser som oppleves som disruptive innovasjoner eller globale 
kriser, og som vil endre konkurransesituasjonen. Rydland og Lange 
utforsker hvordan ledere kan bruke sitt handlingsrom til å bygge kapa- 
sitet for endring i møte med slike uforutsigbare hendelser, og hvordan 
organisasjoner kan bygge kapasitet for iverksetting av strategisk endring 
i uforutsigbare omgivelser. 

I kapittel 4 redegjør Lina Alsvik og Kåre Slåtten for HR-analyse (HRA) 
som konsept, og undersøker HR-funksjonen i det norske arbeidslivets 
«modenhetsnivå» rundt HRA. Mange virksomheter definerer HRA som 
et strategisk satsingsområde, investerer i opplæring for sine HR-ansatte 
og vurderer å anskaffe teknologi som kan støtte analysearbeidet. Den 
teknologiske utviklingen muliggjør analyser av store datamengder. 
HR-avdelingen kan bidra med prediksjoner for fremtiden gjennom stra- 
tegiske analyser og vurdere konsekvenser ved ulike scenarioer. Alsvik og 
Slåtten bidrar til økt kunnskap om hindringene som skaper begrensninger 

for at konseptet kan virke etter intensjonene, samt betingelser og tilnær- 
minger for at HRA kan gi økt verdi for virksomheten. 

I kapittel 5 undersøker Cathrine Filstad et ledelse som praksis-perspektiv, 
hvor felles praksis er avgjørende for å forstå ledelse. Oppmerksomheten 
flyttes fra den individuelle leder til en felles ledelsespraksis hvor det å 
utøve ledelse utvikler et felles språk og felles mening om hvordan ledere 
skal fungere og handle sammen. Et ledelse som praksis-perspektiv hjelper 
oss til å forstå ledelse som kompleks, relasjonell, kollektiv og kontekst- 
avhengig. Filstad peker på at å lære ledelse i praksis og tilrettelegge for 
lederes læring er et organisatorisk ansvar. HR og den formelle organi- 
sasjonen har et særskilt ansvar i rekruttering og utvikling av ledere og 
for hva det tilrettelegges for av læring, ikke bare som kurs og opplæring, 
men også i den formelle organiseringen og hva som fremmer og hemmer 
ledelsespraksis. 

I kapittel 6 diskuterer Irmelin Drake hvordan ledertalenter og nye 
ledere opplever lederrollen som utfordrende og kompleks i det moderne 
arbeidslivet. Til tross for det brede utvalget av «oppskrifter» og teorier 
for ledelse så opplever ledere usikkerhet rundt egen mestringstro og 
til dels lav selvtillit i egen ledergjerning. Drake redegjør for noen dys- 
funksjonelle fenomener som kan utvikle seg som et resultat av uforut- 
sigbare og motstridende krav og forventninger. Hun peker på hvordan 
ledertalenter kan utvikle en mer realistisk lederselvtillit og selvforståelse 
gjennom selvledelse, samspill med andre og gjennom ledelsesutdanning. 
HR-medarbeidere har i oppgave å støtte ledere i å utøve konstruktiv 
ledelse og utvikle sunne ledelseskulturer. HR kan legge til rette for og 
fasilitere kollektive læreprosesser, ledelsesutvikling og utdanning. 

I kapittel 7 drøfter Helene Tronstad Moe hvorfor vi ansetter dis- 
kvalifiserte kandidater i lederstillinger. Ledere har sentrale roller i 
organisasjonen, og rekruttering av ledere kan ses som en del av virksom- 
hetens strategiske investeringer. Ledere skal lykkes med en samskapende 
ledelsespraksis i relasjon til egne medarbeidere og andre ledere. En leders 
suksess i lederrollen vil alltid være en funksjon av både individuelle og 
kontekstuelle forhold. Moe bidrar til økt forståelse for hvordan rekrutte- 
ringspraksis påvirker ledelsespraksis. Hun svarer på spørsmål om konse- 
kvensene av feilrekruttering av ledere på mikro- og makronivå, samt 

hvilke konkrete tiltak og valg HR kan gjøre for å lykkes med rekruttering 
og seleksjon av ledere. 

I kapittel 8 tar Solfrid Mykland Fjell og Birthe Kåfjord Lange utgangs- 
punkt i hvordan ledere føler seg utrygge og uten nok kunnskap om hva 
de har lov eller plikt til å gjøre i konfliktsituasjoner. Det er uklart hva 
lederne har lov til å gjøre, hva de kan gjøre, og ikke minst hva de bør gjøre 
for å håndtere konflikter på hensiktsmessige måter. Gjennom å koble det 
juridiske og det ledelsesmessige perspektivet utforsker Fjell og Lange flere 
ulike sider ved norske lederes handlingsrom i håndtering av konflikter på 
arbeidsplassen. 

I kapittel 9 tar Rune Bjerke utgangspunkt i at vi vet at dårlig helse kan 
forårsake en betydelig reduksjon i arbeidsytelse og arbeidsdeltagelse. Vi 
er på veg inn i en tid med en aldrende befolkning, en økende del av befolk- 
ningen som står utenfor arbeidslivet, samtidig som vi opplever mangel på 
arbeidskraft. Dette er endringer som krever ledelsesfokus og HR-tiltak 
med mål om å sikre at en størst mulig andel av befolkningen er en delta- 
gende og produktiv ressurs i arbeidslivet. Helsefremmende tiltak kan ha 
en positiv innvirkning på mestring og prestasjon. Selvledelse handler om 
hvordan vi kan bruke oss selv som påvirkningsverktøy på hvordan vi ten- 
ker og handler. Bjerke gir i kapittelet svar hva som kjennetegner en sunn 
selvledelsespraksis. Sunn selvledelse består av verdi- og atferdsorientert, 
energiorientert og mestringsorientert selvledelse. De tre orienteringene 
av selvledelse utgjør driverne i selvutviklingsprosessen. 

I kapittel 10 studerer Laura E. M. Traavikog Cathrine Seierstad nettsider 
til store norske selskaper for å finne ut hvordan mangfold og inkludering 
er tatt i bruk. Med den demografiske utviklingen og økende mangfold 
er norske selskaper nødt til å tiltrekke folk med forskjellige bakgrunn. 
Et strategisk HR-tiltak som har hatt økt oppmerksomhet i takt med et 
utfordrende arbeidsmarked, er «employer branding», arbeidsgiver- 
merkevarebygging. Forskning om rekruttering av mangfold viser at pro- 
filering og signaler om satsing på mangfold kan gjøre en organisasjon 
mer attraktiv for mennesker med forskjellige bakgrunner. Nettsider er 
en viktig del av virksomhetens identitetsbygging. Derfor er nettsider en 
sentral arena for selskapene for å profilere og kommunisere sine verdier 
og holdninger vedrørende mangfold og inkludering. Traavik og Seierstad 

har studert en rekke av de storste norske selskapene fra ni forskjellige 
bransjer, og svarer på spørsmålet om hvordan profilering av mangfold, 
likestilling og inkludering er til stede på virksomhetenes nettsider. 

I kapittel 11 tar Laura E. M. Traavik og Kristin Botnmark for seg spørs- 
mål om hvordan vi i Norge skal håndtere pårørenderollen i arbeidslivet i 
en demografisk utvikling hvor befolkningen blir eldre og flere står i job- 
ben lenger. Forfatterne tenker om pårørende som en som støtter, hjel- 
per eller pleier en nærstående som følge av fysisk eller psykisk sykdom, 
alderssvekkelse, funksjonsnedsettelse eller rusavhengighet. I et arbeidsliv 
hvor pensjonsalderen øker, snittalderen i samfunnet øker, og det gis sig- 
naler fra myndighetene om at vi skal bo og følges opp lenger i hjemmet, 
forventes det at antallet pårørende på arbeidsplasser vil stige. Traavik og 
Botnmark diskuterer spørsmål om hva som vil kreves av arbeidsgiver, og 
hvordan HR-funksjonen må utvikle HR-praksis som støtter behovene vi 
har som pårørende. 

I kapittel 12 har Jarle Bastesen, Torstein Nesheim og Elin Ørjasæter 
studert HR-praksis i virksomheter som kombinerer «løse» tilknytnings- 
former og prosjektbasert organisering. Human resource management 
(HRM) er i forskning og praksis typisk innrettet mot bedrifter med 
«vanlige», langsiktige ansettelsesforhold. Når arbeid finner sted på tvers 
av organisatoriske grenser og tradisjonelle ansettelsesforhold, utfordres 
dagens typiske tenkning om HRM. Bastesen, Nesheim og Ørjasæter setter 
derfor søkelyset på atypiske tilknytningsformer for arbeid og interorga- 
nisatorisk samarbeid, og bidrar til ny innsikt i hvordan atypisk organi- 
sering utfordrer hvordan HR må forholde seg både til hva prosjektbasert 
organisering er, og hvilke tilknytningsformer som er aktuelle. 


Avsluttende bemerkninger 


Bokens kapitler utforsker HR-, organisasjons- og ledelsesrelaterte temaer 
hvor vi er spesielt opptatt av å se problemstillingene i norsk sammen- 
heng. Kapitlene har til hensikt å bringe fagfeltet fremover gjennom teore- 
tiske, konseptuelle og empiriske studier. Boken er ikke ment som en bred 
HRM-bok med gjennomgang av kjente HR-praksiser i et HR-strategisk 
perspektiv. Vi setter på agendaen tidsrelevante temaer med ambisjon om 

a tilfore ledere og HR-spesialisters innsikt i viktige utviklingstrekk i og 
rundt virksomheten. Malet med boken er å presentere et utvalg av rele- 
vant forskning som kan bidra til å styrke HR-funksjonens og lederes evne 
til å lede og utvikle virksomheter i det nye arbeidslivet. Boken retter seg 
derfor både mot forskere og studenter, mot HR-spesialister og ledere med 
interesse for HR, samt organisasjon og ledelse som fag. 

HRs bidrag til utvikling av 
organisatorisk resiliens i 
krisehandtering 


Andreas N. Thon 
Hoyskolen Kristiania 


Anne H. Gausdal 
Hoyskolen Kristiania 


Abstract: Organizations are increasingly likely to face crises in our time. When 
crises occur, organizations are expected to be prepared. This preparedness is in 
addition to crisis management itself and requires continuous development of vari- 
ous forms of plans, training, preparation, facilitation, management, organizational 
structures, resources and processes. This conceptual study looks at this broader pic- 
ture by analyzing how human resource (HR) management can contribute to the 
ongoing development in these areas. The question we ask in this chapter is: “What 
organizational resilience capabilities for crisis management can HR develop?’ To 
answer this, we start with a literature study within organizational resilience. We con- 
tinue with a literature study within human resource management relevant for crisis 
management and organizational resilience. Finally, we discuss how the HR function 
can contribute to developing resilience capabilities. 

Our answer is that HR can contribute to ‘observation and identification, ‘prepara- 
tion, ‘developing and implementing solutions; ‘reflection and learning’ and ‘change’ 
capabilities. Furthermore, we found that HR research and literature have had insuf- 
ficient focus on crisis management and organizational resilience. To develop orga- 
nizational resilience HR should be focused on: activities that promote resource and 
coordination flexibility, real option theory and HR option analyses, aligning capa- 
bility, creating workforce agility, social learning arenas and communities of practice. 
An organization’s knowledge base, which consists of both the starting point and end 
results of the development of capabilities, can also be developed through HR activities. 


Keywords: HR, contingency planning, crisis management, organizational resilience, 

Innledning 


Ifølge Aristoteles er det «sannsynlig at noe usannsynlig vil skje» 
(Aristoteles, 1942, s. 21). I våre dager med blant annet pandemier, ener- 
gikrise, geopolitiske konflikter, økt migrasjon, teknologiske og mar- 
kedsmessige endringer, klimaendringer, økt sårbarhet for cyberangrep 
og annen kritisk infrastruktur er denne sannsynligheten økende. 
Usannsynlige eller uventede hendelser medfører ofte større eller mindre 
kriser. Dette gjør at de fleste organisasjoner har et økende behov for å 
utvikle evne til beredskapsplanlegging og krisehåndtering. 

Når noe skjer, forventes det at organisasjoner er forberedt, både til å 
takle kriser de vet kan oppstå, og de som er mer usannsynlige, også kalt 
«sorte svaner» (Taleb, 2008). Dette krever kontinuerlig vedlikehold og 
utvikling av for eksempel ulike former for planer, trening, forberedelser, 
tilrettelegging og ledelse (Boin & van Eeten, 2013). Kriser krever andre for- 
mer for organisatoriske kapabiliteter enn daglig drift. Rydland og Lange 
i kapittel 3 i denne boken ser nærmere på hvordan lederes opplevelse av 
både situasjonen de står i og eget handlingsrom påvirker deres evne til 
å bygge endringskapasitet til å sikre håndtering av de tre dimensjonene: 
daglig drift, innovasjon & endring, og krisehåndtering. Kapabiliteter er 
«tools that manipulate resource configurations» (Eisenhardt & Martin, 
2000, S. 1118), og kan være rutiner, prosesser, informasjonsflyt og evnen til 
å bruke læringsmekanismer til å endre disse i tråd med ny kunnskap, for 
å skape, integrere, rekombinere og frigjøre ressurser. Det kan også være 
tilgjengelige ressurser, systemer, kultur, kjernekompetanse og ledelse 
(Ulrich et al., 2017). Duchek (2020) peker på at organisasjoner må inneha 
både proaktive kapabiliteter (resiliens-potensial) og reaktive kapabilite- 
ter (resiliens-realisering). Slike kapabiliteter må utvikles som en del av 
beredskapsplanleggingen, noe som stiller andre krav til organisasjoner 
enn selve krisehandteringen (Boin & van Eeten, 2013). Forskningen har 
så langt fokusert på hvordan organisasjoner kan håndtere mestringsfasen 
av kriser, og i mindre grad på organisatoriske prosesser i forventnings- 
fasen før noe skjer, og på tilpasningsfasen etter at krisehåndteringen er 
avsluttet, samt samspillet mellom disse tre fasene. Duchek (2020) hevder 
at organisasjon og ledelsesfeltet så langt i liten grad bringer kunnskap om 

utvikling av organisatorisk resiliens- (OR) kapabiliteter, og etterlyser mer 
forskning pa dette. 

Beredskapsplanleggingen stiller blant annet krav til ledelse av 
menneskelige ressurser, eller human resources management, som er 
«et sett av aktiviteter som, under hensyntagen til tekniske og institu- 
sjonelle omgivelser, har til formal a bidra til malrettede prestasjoner for 
bade medarbeidere og organisasjon» (Mikkelsen & Laudal, 2014, s. 30). 
På 1980-90-tallet skjedde det, inspirert fra strategi- og ledelsesfaget, en 
dreining i HR-litteraturen fra i hovedsak å vektlegge individet og et per- 
sonaladministrativt perspektiv til også å sette søkelys på hele organisasjo- 
nen (Wright & Ulrich, 2017; Armstrong & Brown, 2019; Storey et al., 2019). 
Utvikling av forståelsen av HR-funksjonens strategiske rolle bygger blant 
annet på hvordan tanken om ledelse av menneskelige ressurser flyttes fra 
HR-praksis som enkeltstående aktiviteter med søkelys på individet, til å 
se på HR-aktiviteter som internt konsistente systemer av praksiser som 
utvikler organisasjonens prestasjoner knyttet til forretningsorienterte 
mål (Becker & Huselid, 1998; Boselie et al., 2005). HR-forskningen har 
vært opptatt av å finne sammenhenger mellom utvikling av menneskelige 
ressurser og organisasjonens konkurransefortrinn og evne til verdiskap- 
ning (Barney, 1991; Wright et al., 2001). Parallelt med dette har forståelsen 
av HR-rollen utviklet seg fra å være en administrativ støttefunksjon til 
også å omfatte strategiske og operative oppgaver som å utvikle organi- 
sasjonens kapabiliteter og kapasiteter for å nå forretningsorienterte mål 
(Storey et al., 2019). Til tross for HR-feltets vektlegging av organisatorisk 
kapabilitet har HR-litteraturen i liten grad vært opptatt av krisehåndte- 
ring, og sikkerhetslitteraturen hatt lite fokus på HR. Det er lite forskning 
på sammenhengen mellom HR-praksis og organisatorisk resiliens. Noen 
hederlige unntak er imidlertid Lengnick-Hall et al. (2011), Stokes, et al. 
(2018) og Channa et al. (2019), hvor det pekes på behovet for å studere 
sammenhengen mellom HR-policy, HR praksis, og utvikling av organi- 
satorisk resiliens. 

Målet med dette kapittelet er å koble disse to områdene sammen og 
utrede hvilke relevante kapabiliteter for organisatorisk resiliens HR kan 
bidra til å utvikle. Forskningsspørsmålet er: 

Hvilke OR-kapabiliteter for krisehandtering kan HR bidra til a utvikle? 


For å besvare dette redegjør vi først for forskning innenfor organisatorisk 
resiliens, og identifiserer hvilke kapabiliteter som påvirker krisehåndte- 
ringen. Deretter ser vi på utviklingen av HR som fagfelt, og diskuterer 
hvilke deler av HR-litteraturen vi mener kan være relevante å se i sam- 
menheng med utvikling av organisatorisk resiliens. Til slutt diskuterer 
vi hvilke kapabiliteter for krisehåndtering på organisasjonsnivå HR 
kan utvikle. Dette oppsummerer vi i tabell 1 som viser hvordan OR- 
og HR-tilnærming kan ses i sammenheng. Vi gir deretter to konkrete 
eksempler fra praksis for å illustrere hvordan inndelingen i tabellen er 
hensiktsmessig. 


Litteratur 
Kapabiliteter for krisehåndtering 


Fordi introduksjonen av begrepet resiliens blir vurdert som en del av et 
nytt paradigme innenfor katastrofe- og kriseledelse (blant annet av de 
Bruijne et al., 2010), velger vi å bruke dette begrepet her. Resiliens har 
utviklet seg fra å beskrive robusthet for sjokktoleranse og oppretthol- 
delse av funksjon innenfor teknologiske systemer til et bredere og mer 
samfunnsfaglig perspektiv, som også inkluderer den menneskelige 
siden - mer samspill mellom forstyrrelser og omorganisering, samt 
transformasjon av evner, læring og innovasjon (de Bruijne et al., 2010, 
s. 19). Begrepet og tenkningen har lenge også vært brukt innenfor psy- 
kologien, men er relativt nytt innenfor administrasjons og ledelsesfaget 
(Duchek, 2020). Fordi dette blant annet handler om utvikling av kapa- 
bilitet for krisehåndtering, anser vi resiliens som et relevant begrep for 
vår problemstilling. Samfunnsvitenskapen omhandler resiliens på flere 
nivåer, individ, gruppe, organisasjon og samfunn, mens dette kapittelet 
konsentrerer seg om organisatorisk resiliens (OR). 

Siden OR-litteraturen hovedsakelig er beskrivende og normativ 
(Boin & van Eeten, 2013), vet vi lite om hvordan slik resiliens kan opp- 
nås i praksis (Duchek, 2020). Studier av organisasjoner med høy resi- 
liens viser at det aller viktigste er kapasitet til å komme frem til en 

autoritativ definisjon av gjeldende situasjon (Boin & van Eeten, 2013). 
Dette inneberer koordinering av et improvisert responsnettverk som 
krever at alle er «på samme side», noe som nødvendiggjør en form for 
dynamisk meningsdannelse: Informasjon må samles inn, analyseres 
og deles i sanntid (Weick & Sutcliffe, 2007). Fordi planer og prosedy- 
rer ikke i tilstrekkelig grad kan beskrive hva en organisasjon må gjøre 
for å håndtere en større krise, viser organisasjoner med høy resiliens 
også god improvisasjonsevne når noe oppstår (Clarke, 1999). I krise- 
situasjoner må altså organisasjoner samle sine ressurser og partnere på 
kreative måter for å gi en hurtig respons på et unikt problem (Boin & 
van Eeten, 2013). 

Flere definisjoner og rammeverk for organisatorisk resiliens har 
vokst frem de siste 20 årene, og konseptualisering av dette komplekse 
begrepet er fortsatt i sin spede begynnelse (Duchek, 2020). Noen stu- 
dier betrakter organisatorisk resiliens som resultat (f.eks. Gittell et al., 
2006; Horne & Orr, 1998), mens andre (f.eks. Sutcliffe & Vogus, 2003; 
Duchek, 2020) betrakter det som prosess. Noen studier vektlegger 
planlegging basert på forventninger til mulige kriser, mens andre er 
mer basert på hvordan organisasjoner mestrer krisehåndtering og/ 
eller hvordan de lærer av, og tilpasser seg, erfaringer. I sin definisjon 
av organisatorisk resiliens som organisasjonens «ability to anticipate 
potential threats, to cope effectively with adverse events, and to adapt 
to changing conditions» inkluderer Duchek (2020, s. 220) alle disse ele- 
mentene. Vi legger derfor denne definisjonen og prosessperspektivet 
på organisatorisk resiliens, og Ducheks rammeverk, til grunn for dette 
kapittelet. 

Duchek (2020) konseptualiserer organisatorisk resiliens som en 
meta-kapabilitet og definerer, i tråd med prosessperspektivet, tre påføl- 
gende stadier av resiliens - forventning, mestring og tilpasning. Hun 
understreker imidlertid at disse stadiene har en viss overlapping og i høy 
grad henger sammen og bygger på hverandre. Videre at alle stadiene er 
viktige for å bygge opp et høyt potensial for organisatorisk resiliens, samt 
evnen til å realisere og konstant utvikle dette potensialet. Gjennom en 
tverrfaglig tilnærming med blant annet bruk av litteratur fra krise-, kon- 
tinuitets- og innovasjonaledelse kobler Duchek (2020) viktige kognitive 

og adferdsmessige organisatoriske kapabiliteter til hvert av disse stadiene, 
samtidig som hun ser pa sammenhengen og interaksjoner mellom stadi- 
ene og deres viktigste forlopere og drivere. 

Kapabilitetene knyttet til forventningsstadiet er «observasjon og iden- 
tifikasjon», og «forberedelser» (Duchek, 2020). Observasjon handler om 
evnen til å følge med på interne og eksterne utviklingstrekk, identifikasjon 
om evnen til å identifisere potensielle trusler og kritiske utviklingstrekk, 
mens forberedelser handler om evnen til å reagere proaktivt (beslutninger 
og handlinger) for å unngå eller minimere negative konsekvenser så mye 
som mulig. Siden observasjon og identifikasjon er så tett knyttet til hver- 
andre, anses de som en samlet kapabilitet. Noen forskere kaller dette for 
«omgivelsesscanning» der man leter etter svake signaler på hva som kan 
utgjøre en potensiell trussel. 


The activity could range from gathering data in the most deliberate fashion — as 
by an extensive market research program - to undirected conversation at the 
breakfast table or the chance observation of an irate housewife throwing your 


product into trash barrel. (Aguilar, 1967, s. 18) 


Denne kapabiliteten er ikke bare knyttet til nå-situasjonen, men også til 
mulige fremtidige utviklingstrekk, der scenariotenking kan være nyttig. 
Observasjons- og identifikasjonsevner hjelper også organisasjoner med å 
se og reagere på endringer tidlig. 

Forberedelser bidrar til ressurser som er nødvendige for å håndtere kri- 
ser, for eksempel gjenopprettingsplaner, effektive relasjoner, kompetanse 
og felles forståelse. Her kan bidrag fra risiko- og kontinuitetsledelse, 
beredskapsplanlegging og business-forskning være nyttig. For eksempel 
er beredskapsplanlegging og -prosedyrer, trening og simuleringsøvelser 
viktige aktiviteter. Det aller viktigste med disse aktivitetene ser imidler- 
tid ut til å være utviklingen av effektive relasjoner og felles forståelse mel- 
lom de involverte (Crichton et al., 2009). Slike relasjoner er blant annet 
preget av tillit (Roud & Gausdal, 2019). Trening og øvelser kan være gode 
måter å utvikle dem på, og øvelser der deltagerne møtes fysisk, ser ut til 
å være mest nyttig (Roud et al., 2021). Forberedelser handler ikke bare 
om planer for det ukjente, men forberedelser uten å vite eksakt hvor, 
når og hva som kommer til å skje. Til sammen legger kapabilitetene på 

forventningsstadiet grunnlaget for krisehandtering ved a bygge opp et 
nermest usynlig og urealisert resilienspotensial. 

Kapabilitetene knyttet til mestringsstadiet er «akseptering» av utfor- 
dringen og «utvikling og implementering av losninger» (Duchek, 2020). 
Nar det gjelder akseptering, er det ikke uvanlig pa organisasjonsniva 4 
fornekte slike kritiske utfordringer. En krise kan derfor komme som en 
overraskelse, i tillegg til at det kan ta dyrebar tid 4 akseptere at den er 
et faktum. Evnen til 4 akseptere handler derfor blant annet om at orga- 
nisasjonen har en klok og apen innstilling (Weick, 1993), bruker sine 
erfaringer, kjenner sine begrensninger og tillater seg å tvile. Evnen til å 
utvikle og implementere løsninger handler om å ta i bruk de planene som 
er utarbeidet, og samtidig utvikle og implementere ad hoc-løsninger og 
improvisere. Dette handler om en kombinasjon av meningsdanning og 
handling (Weick et al., 2005). Folk må forstå krisen for å være i stand 
til å håndtere den, og de må forstå hvordan den utvikler seg, og justere 
handlinger i forhold til det. Improvisasjon er ofte en ny kombinasjon av 
ferdigheter og handlinger, og gjøres av kunnskapsrike mennesker ofte i 
ad hoc-nettverk (Weick et al., 1999). Hvor viktig improvisasjon kan være, 
ble demonstrert under romferden Apollo 13, der implementering av pla- 
ner og rutiner ikke var nok for å håndtere eksplosjonen om bord i romfer- 
gen. Det var dette i kombinasjon med astronautenes evne til å improvisere 
som hjalp dem å finne løsninger så de kunne returnere tilbake til jorden 
i live (Rerup, 2001). Utvikling av løsninger handler ikke bare om å gene- 
rere ideer, men også om rask formell og uformell koordineringspraksis. 
Fordi krisesituasjoner krever presis og rask implementering, er det viktig 
med bred aksept av de utviklede løsningene, noe som igjen krever god 
koordinering og støtte fra hele organisasjonen. 

Kapabilitetene knyttet til tilpasningsstadiet er «refleksjon og læring», 
og «organisatorisk endringsevne» (Duchek, 2020). Evnen til refleksjon og 
læring er primært koblet til å reflektere over og lære av egne og andres 
erfaringer med både vellykket og feil krisehåndtering. Kunnskapen som 
utvikles, må innlemmes i organisasjonens kunnskapsbase. Litteraturen 
inneholder eksempler på organisasjoner som både har lært og ikke lært 
fra egne krisehåndteringserfaringer, men få empiriske studier om hvil- 
ken konkret praksis som gjør at organisasjoner lærer av slike erfaringer 

(Lindberg et al., 2010). Noen unntak viser verdien av kombinasjon av for- 
melle og uformelle aktiviteter, som presentasjon av rapporter og ufor- 
melle møter, refleksjon og diskusjon (Vastveit et al., 2015), interaksjon, 
kunnskapsdeling og samarbeid mellom enheter (Gressgard & Hansen, 
2015). Det kan også være mye å lære fra krisehåndteringsøvelser, men 
evaluering av øvelser nedprioriteres ofte, slik at denne læringsmuligheten 
ikke utnyttes (Roud & Gausdal, 2019). Videre er det er potensial i å lære 
fra lignende organisasjoner og påminnelsen om ulykker i egen sektor 
kan redusere ulykkes- frekvensen (Haunschild & Sullivan, 2002; Baum & 
Dahlin, 2007). Forskningen viser imidlertid at organisasjoner ofte ser mer 
på de utløsende årsakene til ulykker, enn de analyserer de underliggende 
problemene, noe som kan bidra til ny kunnskap, men ikke overføring 
av denne til endret adferd (Haunschild & Sullivan, 2002). Organisatorisk 
endringsevne innebærer evnen til «higher-level learning» (f.eks. Fiol & 
Lyles, 1985) med utvikling av nye væremåter, normer og verdier, noe som 
også innebærer justeringer av organisasjonskulturen (Turner, 1976). Siden 
mange forsøk på organisatoriske endringer mislykkes, er endringsledelse 
fundamentalt for organisatorisk resiliens (Ates & Bititci, 2011). 
Utgangspunktet for kapabilitetene er den eksisterende kunnskapsbasen, 
samtidig som kapabilitetene påvirker kunnskapsbasen gjennom proses- 
sene på de ulike stadiene. Denne kunnskapsbasen er derfor både utgangs- 
punkt og noe som kontinuerlig utvikler seg med kapabilitetene. Hvordan 
utvikles så resiliens-kapabilitetene? Dette handler om svært komplekse 
mekanismer som er dypt forankret i sine sosiale kontekster, noe som gjør 
det krevende å identifisere hva som påvirker dem (Duchek, 2020). Noe vet 
vi. For det første er tid, menneskelige og finansielle ressurser essensielt for 
utviklingen generelt, og for forventningsstadiet spesielt (Duchek, 2020). 
Her er det blant annet nødvendig med noe slakk og redundans i organisa- 
sjonen (Pal et al., 2014), så den har tid til skanning og litt å gå på når noe 
skjer. For det andre trengs mellommenneskelige ressurser i form av infor- 
masjons- og kunnskapsdeling, ressursutveksling, felles mål og samarbeid 
på tvers av funksjoner (Lengnick-Hall & Beck, 2009; Gittell, et al., 2006) 
for koordinering av aktiviteter og rask implementering av løsninger. Slike 
ressurser kan utvikles gjennom respektfulle tillitsbaserte interaksjoner i 
form av dialoger ansikt til ansikt basert på tillit, ærlighet og selvrespekt 

(Lengnick-Hall et al., 2011) og en åpen, tillitsfull og læringsorientert kul- 
tur (Pal et al., 2014). Dette er viktig for utviklingen generelt, og for mest- 
ringsstadiet spesielt (Duchek, 2020). For det tredje trengs makt og ansvar 
for at ny kunnskap skal tas i bruk i organisasjonen. Også dette er viktig 
for utviklingen generelt, og for tilpasningsstadiet spesielt (Duchek, 2020). 
Makt kan brukes både til å fremme og hindre lærings- og endringspro- 
sesser, spesielt med tanke på ressursallokering og aksept for nye løsnin- 
ger (Todorova & Durisin 2007). Når det gjelder resiliens ser ekspertmakt 
ut til å være viktigst, mens desentralisering og selvorganisering også har 
betydning (Lengnick-Hall et al., 2011). 

Modellen for Ducheks rammeverk (2020) for disse tre stadiene av orga- 
nisatorisk resiliens, deres underliggende kapabiliteter og sammenheng er 
gjengitt i figur 1. 

Figur 1. Ducheks modell for stadier av organisatorisk resiliens og deres underliggende 
kapabiliteter og sammenheng. Fra «Organizational resilience: A capability-based 
conceptualization», av S. Duchek, 2020, Business Research, 13, s. 224, Springer. CC BY 4.0. 


Utvikling av HR-feltet 


HR som praksis, fagfelt og forskningsområde har utviklet seg de siste 
120 årene i takt med ledelses-, organisasjons-, strategi- og teknologifagene. 

De siste 30-40 årene har utviklingen av HR som fagfelt først og fremst 
handlet om hvordan HR-funksjonen har løftet blikket fra en HR-praksis 
tenkning med mål om å tiltrekke, rekruttere, utvikle, belønne og beholde 
enkeltindivider, til også å være opptatt av å utvikle organisasjonens pre- 
stasjoner og samlede kapabiliteter i et strategisk og forretningsorien- 
tert perspektiv (Becker & Huselid, 1998; Wright et al., 2001; Wright & 
Ulrich, 2017; Armstrong & Brown, 2019; Storey et al., 2019). Omfattende 
forskning innenfor fagområdet har bidratt til ny innsikt og et moderne 
perspektiv på strategisk HR i en organisatorisk ramme, blant annet ved 
bruk av ressursbaserte teorier fra strategifeltet, som Resourcebased View 
of the Firm teori (RBV) (Barney, 1991; Wright et al., 2001). Viktige bidrag 
til utvikling av HR-funksjonens forståelse av egen rolle har vært oriente- 
ring mot å være opptatt av, og å forstå, det eksterne bildet rundt organisa- 
sjonen, og evne til å omsette dette i organisatoriske kapabiliteter (Ulrich 
et al., 2012). HR-praksis orienteres med det mot en vertikal tilpasning til 
forretningsstrategi for å oppnå organisatoriske mål og resultater, og om 
horisontal tilpasning for å skape sammenheng og forsterkning på tvers av 
de enkelte HR-praksisene. 

I nyere HR-forskning har vi sett behovet for å forstå hvordan hand- 
lingsrommet og omgivelsene er utvidet fra interorganisatorisk og regio- 
nal markedsorientert kontekstforståelse til et bredt samfunnsorientert 
og globalt nivå. Organisasjonens interne og eksterne kontekst endrer seg 
fra regionale til globale åpne markeder, fra hierarkiske organisasjoner til 
komplekse verdikjeder, fra industriarbeid til tjenesteyting og fra lange 
arbeidsforhold til karrieretenkning og kortere eller fleksible kontrakter. 
HR-funksjonens arbeid baseres på innsikt i både intern og ekstern kon- 
tekst. HRs kompetanse, hvordan HR tenker om HR-praksis og dens rolle 
i organisasjonen, endres i takt med endringer i de kontekstuelle driverne 
i og rundt organisasjonen (Ulrich et al., 2017). 

Arbeidet med ressurser og kapabiliteter har tradisjonelt handlet om 
å utvikle evne til verdiskapning innenfor de områdene organisasjo- 
nen har sin kjernevirksomhet i her-og-nå-tid. Nyere bidrag innenfor 
HR-forskning redegjør for hvordan HR-avdelingens blikk må rettes 
lenger frem for å innrette HR-aktiviteter mot antagelser om et mulig 
eller sannsynlig fremtidsbilde, og med det som utgangspunkt utvikle 

organisasjonens dynamiske kapabiliteter og resursfleksibilitet (Wright 
& Ulrich, 2017). Vi ser at fremvoksende sentrale strategiske HR-bidrag i 
organisasjonen handler om analyse og innsikt i fremtidige ressursbehov 
i en mer usikker og kompleks verden. Grint (2014, s. 243) beskriver dette 
som wicked problems og hevder at disse er «complex, rather than just 
complicated — that is, they cannot be removed from their environment». 
Den seneste forskningen handler om hvordan HR kan ivareta utvikling 
av kapabiliteter tilpasset en verden med ustabile omgivelser, usikkerhet, 
kompleksitet og tvetydighet (også kalt VUCA World) (Ulrich et al., 2017). 
Det er derfor avgjørende at organisasjoner evner å være agile i usikre og 
mindre forutsigbare omgivelser, forstå raske endringer i situasjonsbildet 
og respondere raskt på disse (se også Rydland og Langes kapittel 3 i denne 
boken). 

Forskningen viser at HR-funksjonen har endret seg fra å være en 
reaktiv observatør til å bli en aktiv medspiller i utvikling av organisa- 
sjoner (Storey et al., 2019). Samtidig pekes det på hvordan kriser som 
covid-19 synligjør et for smalt perspektiv på organisatoriske prestasjo- 
ner, og hvordan det utfordrer tenkningen om HR-funksjonens strate- 
giske og operative rolle i å håndtere den komplekse situasjonen kriser 
representerer på individ-, ledelses-, og organisatorisk nivå (Collings 
et al., 2021). 


Hvilke kapabiliteter for organisatorisk resiliens 
HR kan bidra til å utvikle 


HR tar i de fleste virksomheter en aktiv rolle i utvikling av organisasjonen 
gjennom å tilpasse ressurser, kapabiliteter og kapasiteter slik at organi- 
sasjonen kan utnytte de mulighetene den kjenner til eller har kjerne- 
kompetanse til å løse. Med forankring i virksomhetens overordnede mål 
og strategier er HR opptatt av å utvikle evne til fleksibilitet og smidig- 
het, slik at organisasjonen kan respondere på endringer i omgivelsene og 
interessentenes ønsker og behov. Vi peker på noen teoretiske bidrag som 
kobler HR-feltet til utvikling av kapabiliteter i organisatorisk resiliens, og 
med det utvider HRs interesseområde til også å omfatte kompleksitet og 
uforutsigbarhet i omgivelsene. 

HR-fleksibilitet 


Flere forskere (Bhattacharya & Wright, 2005; Way et al., 2018) har iden- 
tifisert at HR-fleksibilitet bidrar til bedre organisatoriske prestasjoner og 
kapabilitet til å respondere på fremtidige endringer og hendelser (Storey 
et al., 2019). HR-fleksibilitet kan forklares som den dynamiske kapabilite- 
ten organisasjonen har til å tilpasse ressurser og adferd under endringer 
av forutsetninger over tid. Dette er til dels overlappende med kapabili- 
teten forberedelser i Ducheks (2020) modell, og har sammenheng med 
HR-funksjonens analyser av fremtidige scenarioer (Wright & Snell, 1998; 
Wright & Ulrich, 2017). Det er et poeng at HR-fleksibilitet tradisjonelt 
i hovedsak knyttes til forretningsorienterte endringer, og ikke til krise- 
orienterte problemstillinger. 

HR-funksjonens viktigste bidrag til fleksibilitet kan knyttes til to per- 
spektiv: ressursfleksibilitet, som handler om muligheter til å ta i bruk 
eksisterende ressurser, og koordineringsfleksibilitet, som handler om 
rekonfigurering av strategier og handlinger, samt reorganisering av res- 
surser (Wright & Snell, 1998; Wright & Ulrich, 2017). Ressursfleksibilitet 
er spesielt viktig i forventnings- og mestringsstadiet i Ducheks (2020) 
modell, og kapabiliteten forberedelser og utvikling og implementering av 
løsninger. Koordineringsfleksibilitet anser vi som viktig både på mest- 
rings- og tilpasningsstadiet. På mestringsstadiet har koordinerings- 
fleksibilitet sammenheng med kapabiliteten utvikling og implementering 
av løsninger. På tilpasningsstadiet har koordineringsfleksibilitet sam- 
menheng med kapabiliteten organisatorisk endringsevne. 


Real Option Theory (ROT) 


Et nyttig teoretisk bidrag som gir mulighet til å utvide HR-feltets for- 
ståelse for utvikling av kapabiliteter i organisatorisk resiliens, er Real 
Option Theory (ROT). En «option» defineres som ressurser som setter 
oss i stand til å respondere på muligheter eller potensielle hendelser i 
en fremtid preget av usikkerhet og uforutsigbarhet. Teorien handler 
om organisasjonens analyser av scenarioer og vurdering av investerin- 
ger i fremtidige ressurser og kapabiliteter som potensielt kan tas i bruk. 
ROT ble først benyttet i finansielle vurderinger knyttet til investeringer 

i materielle ressurser og kontrakter. Senere har teorien blitt tatt i bruk 
av strategi-, ledelses- og organisasjonsforskningen og omfatter ressurser 
i et bredere perspektiv (Trigeorgis & Reuer, 2017). Hensikten med ROT 
er at virksomheten kan beslutte investeringer som reduserer risiko for 
tap, eller gir evne til 4 utnytte muligheter i fremtidige mulige scenarioer. 
Battacharya og Wright (2005) definerer «HR options» som investerin- 
ger i human kapital. De peker pa hvordan HR-feltet gjennom kobling 
til ROT kan bidra å utvikle menneskelige ressurser i dynamiske omgi- 
velser. HR-options setter virksomheten i stand til å utvikle og ta i bruk 
menneskelige ressurser tilpasset endringer i omgivelsene. ROT tilfører 
HR-feltet mulighet til å forstå hvordan analyser og utvikling av orga- 
nisasjonens fremtidige mulige behov for ressurser og kapabiliteter må 
være en del av HR-funksjonens arbeid. Dette vil være ressurser som ikke 
nødvendigvis benyttes i daglig drift, men som reelt eksisterer i eller til- 
knyttet til organisasjonen, og kan tas i bruk ved behov. 

Som teoretisk rammeverk kan ROT bidra til å utvikle HR-tenkningen 
om dynamiske kapabiliteter fra nesten utelukkende å handle om fremti- 
dige forretningsorienterte muligheter til også å inkludere mulige kriser 
og uforutsigbare hendelser. Real Option Theory er med det komplemen- 
tær til ressursbasert teori, og utvider HR-analysens innhold. Alsvik og 
Slåtten redegjør i kapittel 4 i denne boken for utvikling av HR-analysen. 
De definerer HR-analyser på fire modenhetsnivå, hvor nivå fire er pre- 
diksjoner for fremtiden gjennom strategiske analyser og vurderinger av 
konsekvenser ved ulike scenarioer. Prediktive HR-analyser gir organisa- 
sjonen muligheter til å skape beredskap for hendelser som med sannsyn- 
lighet kan inntreffe, og gjør HR bedre rustet til å velge hensiktsmessige 
virkemidler. 

Vi hevder at prediktive HR-analyser forankret i innsikt i ROT kan 
settes i sammenheng med kapabiliteten observasjon og identifikasjon av 
mulige fremtidige kriser i Ducheks (2020) forventningsstadium. Gjennom 
ROT kan HR-funksjonen vurdere og beslutte investeringer i immaterielle 
ressurser som kan styrke organisasjonens evne til å mestre mulige frem- 
tidige hendelser og kriser. ROT kan bidra til å utvikle organisasjoners 
kunnskapsbase, og derigjennom være et utgangspunkt for organisatorisk 
resiliens i forventnings- og mestringsfasen. 

Evne til tilpasning og ressursmobilitet 

Ifølge Ulrich et al. (2017) kan 25 prosent av faktorene som påvirker orga- 
nisasjoners verdiskapningsevne, knyttes til individet, og 75 prosent til 
organisatoriske kapabiliteter. HRs viktigste bidrag til organisasjonens 
måloppnåelse er med det knyttet til utvikling av organisasjonens kapa- 
biliteter, samt til hvordan HR-avdelingen innretter de samlede aktivite- 
tene eller praksisisene i et helhetlig HR-system tilpasset organisasjonens 
behov. Dette gjelder også HRs evne til å raskt kunne endre sine systemer 
i uforutsigbare omgivelser og kriser. Wright et al. (2021) peker på to sen- 
trale kapabiliteter, aligning capability og creating workforce agility, som 
integrerer HRs arbeid og organisasjonens adferd, prestasjoner og resulta- 
ter. Aligning capability, eller evne til tilpasning, styrkes gjennom å utvikle 
ledelse, humankapital, læringsprosesser, samarbeid og kultur, noe som i 
Ducheks (2020) forventningsfase kan bidra til kapabiliteten forberedelser, 
og i tilpasningsfasen til kapabiliteten refleksjon og læring, organisatorisk 
endring, samt i utvikling av kunnskapsbasen. 

Creating workforce agility, eller mulighet for medarbeiderressurs- eller 
kompetansemobilitet, styrkes gjennom å utvikle medarbeidere med bred 
kompetanse, som kan disponeres og omdisponeres i ulike jobber og team, 
basert på strategiske endringer og behov for rask respons på endringer i 
omgivelsene. Mulighet til kompetansemobilitet bidrar til kapabiliteten 
forberedelser samt utvikle og implementere løsninger. 


Sosial læringsteori og praksisfellesskap 

Duchek (2020) peker på at evnen til refleksjon og læring primært er koblet 
til å reflektere over og lære av egne og andres erfaringer. Evnen til å 
utvikle og implementere løsninger, sier hun, handler om at folk må forstå 
krisen og hvordan den utvikler seg, og justere handlinger i forhold til det. 
Organisatorisk resiliens-kapabiliteter beskrives som forankret i kom- 
plekse sosiale kontekster. Wenger (1998) definerer praksisfellesskap som en 
grunnleggende byggekloss i sosiale læringssystemer. Praksisfellesskapet 
er per definisjon frivillige og selvorganiserte basert på felles interesser, 
arbeidsoppgaver og faglig engasjement. Verdien av læring gjennom 
praksisfellesskap kan imidlertid forsterkes ved at det mer aktivt og mål- 
rettet legges til rette for læring. Dette kan gjøres gjennom å identifisere 

grupper som kan ha felles interesse av a dele erfaringer, samt 4 tilrette- 
legge for arenaer hvor leering kan finne sted, og fasilitere metoder for eva- 
luering og refleksjon (Wenger & Snyder, 2000). Her peker vi pa HRs rolle 
med tanke pa å bruke mulig fremtidig risiko som læringsarena i forvent- 
ningsstadiet, fasilitere læring i mestringsstadiet når krisen har oppstått, 
samt utnytte krisen til læring og utvikling i tilpasningsstadiet i etterkant. 

Lave og Wenger (1991) beskriver læring som situert. Situert læring kan 
forstås som en læringsprosess i et sosialt fellesskap, hvor læring foregår 
gjennom deltagelse i felles praksis, forankret i en historisk og kulturell 
sammenheng, knyttet til situasjonsorientering og forståelse av kontekst. 
Gjennom å forstå krisen som en situasjonsbasert mulighet for læring 
gjennom felles praksis, og de involverte som deltagere i praksisfellesska- 
pet, kan HR påvirke mulighet for læring og endring gjennom å tilrette- 
legge for sosial-kognitive læringsprosesser hvor ny innsikt utvikles, og 
derigjennom kapabilitetene forberedelser og refleksjon og læring, samt 
kunnskapsbasen. 

Læring knyttes ofte til forberedelser og ressursutvikling i forkant av 
kriser, og til evaluering, læring og endring i etterkant av krisen. Weick 
et al. (2005) peker på at sentralt i krisehåndtering står evne til å utvikle og 
implementere ad hoc-løsninger og improvisere. De beskriver dette som 
en kombinasjon av meningsdanning og handling. Vi kan derfor se på 
selve krisehendelsen som en læringsarena og mulighet for å se arbeid og 
læring som en integrert prosess. Mestringsstadiet i organisatorisk resi- 
liens omfatter utvikling og implementering av løsninger. Vi anser praksis- 
fellesskapet som en mulighet for ledere og medarbeidere til å reflektere 
og lære løpende gjennom hendelser og observasjon av adferd i mestrings- 
stadiet. Her kan Filstads utvidede forståelse av ledelsesutvikling i et prak- 
sisperspektiv være nyttig (se kapittel 6). 

I Ducheks (2020) rammeverk defineres sosiale ressurser som en 
faktor som påvirker organisasjonen kapabiliteter i mestringsstadiet. 
Praksisfellesskapet er en sosial læringsarena basert på en utviklet sosial 
relasjon mellom de involverte. For å utnytte muligheten til læring i 
praksisfellesskap, og å øke evnen til ad hoc-løsninger, improvisasjon og 
justere handlinger, peker Cato Wadel (2002) på viktigheten av å utvikle 
den mellommenneskelige forankringen av læring i sosiale relasjoner i det 

han kaller læringsforholdet. Wadel (2002) beskriver hvordan læringsfor- 
hold blir påvirket av andre mellommenneskelige forhold som aktelsesfor- 
hold, tillitsforhold, følelsesforhold og motivasjonsforhold. 

Kunnskapsutvikling og læring i organisasjoner er et sentralt fokusom- 
råde for HR. HR vil kunne bidra med å utvikle kapabiliteter i organi- 
satorisk resiliens gjennom å fasilitere læringsarenaer og utvikle sosiale 
relasjoner på tvers av strukturer i organisasjonen, basert på tillit, psyko- 
logisk trygghet, kultur for deling og læring, samt aksept for risikotaking 
og feil. Gjennom tiltak for utvikling av ledere kan HR styrke organisa- 
sjonens evne til operativ og handlingsorientert ledelse, og lederes evne til 
beslutningstaking basert på situasjonsforståelse og overordnede intensjo- 
ner (Thon & Berg, 2020). 


Konklusjon, bidrag og behov for 
fremtidig forskning 


Malet med dette kapittelet er å koble OR-litteraturen sammen med 
HR-litteraturen for å utrede hvilke relevante OR-kapabiliteter HR kan 
bidra til å utvikle. Omgivelsene rundt virksomheten oppleves i stadig 
større grad kompleks og uforutsigbar. Ifølge Evenseth et al. (2022, s. 1) 
beskriver konseptet organisasjonsresiliens «den nye normalen», og de sier 
at «Organizational resilience is a complex and multidimensional concept 
which builds on the myriad of capabilities that an organization develops 
during its lifecycle». 

Pa bakgrunn av den ovenstaende diskusjonen har vi utviklet et ram- 
meverk for hvilke HR-faglige omrader som kan bidra til utvikling av 
ulike stadier av organisatorisk resiliens og kapabiliteter, samt kunnskaps- 
basen, som presenteres i tabell 1. 

Gjennom bruk av Ducheks (2020) tilnærming til organisatorisk resi- 
liens er svaret på forskningsspørsmålet, «Hvilke OR-kapabiliteter for 
krisehåndtering kan HR bidra til å utvikle?», at kapabilitetene «observa- 
sjon og identifikasjon», «forberedelser», «utvikling og implementering av 
løsninger», «refleksjon og læring» og «organisatorisk endring» kan utvi- 
kles gjennom HR-aktiviteter som fremmer ressurs- og koordinerings- 
fleksibilitet, real option theory, evne til tilpasning, evne til kompetanse 

mobilitet, sosial læringsteori og praksisfellesskap. Videre finner vi at 
de HR-aktivitetene vi kjenner i dag ikke ser ut til å bidra til å utvikle 
kapabiliteten «akseptering». Våre funn viser at HR kan bidra i alle de tre 
OR-stadiene: forventning, mestring og tilpasning. Kapittelet bidrar med 
å identifisere at HR-perspektiv som baserer seg på Real Option Theory og 
ressurs- og koordineringsfleksibilitet, som fremmer evne til tilpasning, 
utvikling og kompetansemobilitet, samt utvikler og fasiliterer sosiale 
læringsarenaer og praksisfellesskap, er spesielt viktige. 


Tabell 1. Rammeverk for HRs bidrag til utvikling av ulike stadier av organisatorisk resiliens og kapabiliteter. 


Stadier for organisatorisk resiliens m/kapabiliteter 


Forventning Mestring Tilpasning 


Utvik- 
ling og 
implemen- 
tering av 
løsninger 


OR Observa- 
kapabiliteter/ sjon og | Forberedel- | Aksepte- 

, identifika- ser ring 
HR bidrag sjon 


Organi- 
satorisk 
endring 


Refleksjon 
og læring 


Kunnskaps- 
basen 


Ressurs- 


fleksibilitet x 


Koordinerings- 
fleksibilitet 


Real option 
theory 


Evne til 
tilpasning 


Kompetanse 
mobilitet 


Sosial 
læringsteori og 
praksisfellesskap 


Uforutsigbarhet og kriser i praksis 

Kriser, slik vi i det daglige forstår og benytter begrepet, kan ses som 
hendelser som oppstår uventet, og som i større eller mindre grad var 
sannsynlige og kunne forutses. Krisen kan vare i et kort og begrenset 
tidsrom, eller vil påvirkes av hendelser som varer over tid og som opp- 
leves som pågående uforutsigbarhet eller usikkerhet. I mediene kan vi 

lese om sykepleierkrise, stromkrise, matvarekrise, finanskrise og andre 
kriser. Krisebegrepet knyttes ogsa til hendelser som skredet pa Gjerdrum 
(2020) og Astad-ulykken (2000). For organisasjonen er grad av forbere- 
delser, evne til å håndtere krisen samt evne til å lære av og implementere 
læring etter krisen beskrivende for virksomhetens robusthet og kapabili- 
tet for organisatorisk resiliens. Under følger to eksempler som beskriver 
dette: Helge Ingstad-ulykken (kortvarig krise) og Norges håndtering av 
covid-19-pandemien (langvarig krise). 

Ulykkesforløpet i Helge Ingstad-ulykken var fregattens kollisjon med 
tankbåten, at den gikk på land, evakuering av mannskapet og til slutt for- 
liset. I ettertid er hendelsen evaluert av Statens havarikommisjon. I del- 
rapport 1 (Statens havarikommisjon for transport, 2019) pekes det på en 
rekke operative, organisatoriske og systemiske faktorer som medvirket 
til situasjonen som gjorde at ulykken inntraff. Noen av disse faktorene 
er broteamets organisering, ledelse og samarbeid, og at brobesetningen 
ikke var riktig sammensatt med hensyn til kompetanse og krav til res- 
surser. I delrapport 2 (Statens havarikommisjon, 2021), som tar for seg 
ulykkens forløp etter selve kollisjonen, redegjør havarikommisjonen for 
ledelses- og organisatoriske faktorer som påvirket det endelige utfallet 
av ulykken. Oppsummert sier de to rapportene blant annet at situasjo- 
nen var mer uoversiktlig og uforutsigbar enn besetningen hadde trent på, 
vannfyllingen ble etter hvert oppfattet som så omfattende at fartøyet ble 
ansett som tapt og mannskapet evakuert. Havaribekjempelse med priori- 
tering av riktige tiltak kunne bidratt til å få kontroll på situasjonen om 
bord. Det understrekes imidlertid at under de gitte forhold var det riktig 
å evakuere. Rapportens anbefalinger med tanke på organisatoriske og 
systemiske faktorer handler blant annet om at Sjøforsvaret ikke hadde 
gjort nok i forkant av ulykken for å gi besetningen tilstrekkelig kompe- 
tanse og trening. Manglende samordning mellom kriseplanverket innad 
i Sjøforsvaret førte til at beslutningsstøtte ikke ble organisert og gitt tidlig 
nok. Tidligere ulykkesrapporter pekte på behov for læring og tiltak som 
ikke var tilstrekkelig fulgt opp, og det var ikke etablert en systematisk til- 
nærming for å lære av uønskede hendelser. Læring på tvers av avdelinger 
eller ut i resten av organisasjonen var ikke tilstrekkelig, og det var satt av 
for lite ressurser til å øve på mestring av komplekse scenarioer. 

Under ulykkesforlopet fulgte mannskapet pa 137 prosedyrene de hadde 
trent pa, noe som gjorde at liv ikke gikk tapt. Mannskapet om bord viste 
gjennom forberedelser evne til å mestre selve hendelsen. Evalueringen 
i etterkant av hendelsen viser imidlertid at organisatoriske tiltak i 
Sjøforsvaret, som virksomhet i forventnings-, mestrings- og tilpasnings- 
fasen, kunne ha bidratt til at kollisjonen ikke fant sted, og unngått at far- 
tøyet forliste. 

Covid-19-pandemien er et eksempel på en langvarig krise som det nor- 
ske samfunnet og arbeidslivet måtte forholde seg til over tid. Også i denne 
krisen kan vi i ettertid peke på forhold i et organisasjons- og ledelsesper- 
spektiv som er interessante å koble til forståelsen av OR-kapabiliteter. 
Vi så for eksempel hvordan sentrale myndighetspersoner som stats- 
minister, helseminister og representanter for Folkehelseinstituttet og 
Helsedirektoratet uttrykte at de i håndteringen av krisen var avhengig 
av løpende å lære av de tiltak som ble iverksatt mens krisen utviklet seg. 
Denne læringsprosessen var utgangspunkt for evaluering og justering av 
iverksatte tiltak, og mulighet for å fatte nye beslutninger løpende. Også på 
nivåene under sentrale myndigheter var utgangspunktet for håndtering av 
tiltak tilsvarende. Ordførere, kommuneoverleger og andre fagavdelinger 
i kommunene kommuniserte gjennom mediene beslutninger basert på 
utvikling av situasjonsforståelsen av selve krisen, samt læring av virknin- 
gen av de tiltakene som fortløpende ble iverksatt. I arbeidslivet generelt 
medførte nedstengningen av samfunnet store umiddelbare omstillin- 
ger. Arbeid måtte utføres hjemmefra, og kommunikasjon og samhand- 
ling måtte flyttes over på digitale arenaer. For de som hadde arbeid som 
fortsatt måtte utføres med fysisk tilstedeværelse, måtte adferd og rutiner 
legges om. Hele sektorer i arbeidslivet måtte stenge all virksomhet, og 
arbeidsstyrken ble permittert. 

Pandemien var en varslet krise. Myndighetene hadde informasjon 
om at en pandemi var den nasjonale krisen som var mest sannsynlig, 
blant annet gjennom Direktoratet for samfunnssikkerhet og bered- 
skaps årlige rapport om trusselbildet i Norge (DSB, 2014, 2019). Det var 
imidlertid ikke gjort analyser av konsekvenser av en pandemi for sam- 
funnet og arbeidslivet, eller iverksatt tiltak som kunne redusere risiko 
og negative konsekvenser. Koronakommisjonen peker i sin rapport 

(NOU 2022:5, s. 443-459) pa en rekke faktorer som har pavirket resul- 
tatet av krisen. Det manglet beredskapsplaner og planverk. Regjeringen 
utnyttet ikke fullt ut det etablerte systemet for krisehandtering. 
Det var uklare ansvarsforhold mellom sentrale myndighetsaktører. 
Kommunene fikk mer ansvar enn de var forberedt på. Myndighetene 
på flere nivå hadde til dels manglende kunnskapsgrunnlag for beslut- 
ninger om tiltak som førte til dramatiske inngrep i mennesker liv. For 
sykehussektoren trekker kommisjonen frem manglende kapasitet, spe- 
sielt på intensivavdelingene. 

Norge kom bedre ut av pandemien enn de fleste andre land (NOU 
2022:5). Dette henger blant annet sammen med hvordan sentrale myndig- 
heter, byråkrater, ledere og medarbeidere i virksomheter i offentlig og 
privat sektor evnet å lære underveis i krisens forløp, og tilpasse rutiner, 
prosesser og adferd daglig og ukentlig. Evalueringer av håndteringen av 
pandemien trekker først og fremst frem evnen til å ta inn informasjon om 
en mulig pandemi, analyser av konsekvenser og mulige tiltak, samt for- 
beredelser som den største svakheten. Vi ser i ettertid hvordan både for- 
ventningsfasen og mestringsfasen er sentral for å redusere konsekvenser 
for helse, arbeidsliv, økonomi og samfunnet for øvrig i en langvarig krise. 
I tilpasningsfasen kan vi se hvordan pandemien har ført til endringer i 
hvordan arbeid foregår, blant annet med økt bruk av hjemmekontor og 
digitale møter. Samtidig har vi erfart en del begrensninger i digitalisering 
av arbeidslivet. Tilpasningsstadiet og læring etter pandemien har med- 
ført organisatoriske endringer og endringer i organisasjonsadferd med 
tanke på ledelse, organisering av arbeid og samhandling. 

Helge Ingstad-ulykken viser hvordan betydningen av organisasjonens, 
lederes og medarbeideres evne til forberedelser, mestring og læring av 
krisen er sentralt for utfallet, men også mulighet for endringer som har 
betydning for fremtidig robusthet i kriser. Norges håndtering av covid-19- 
krisen viser hvilke betydning evne til forberedelser og mestring hadde 
for samfunnet, arbeidslivet, den enkelte virksomhet og arbeidstagere. 
Collings et al. (2021) konkluderer med at HR kan og må ta en rolle i å 
utvikle og dyktiggjøre organisasjoner med tanke på å håndtere og komme 
ut av kriser på en god måte. Ved å se organisasjonen som et komplekst 
samspill på tvers av organisasjons-, avdelings- og individnivåer kan HR 

bidra til 4 utvikle organisatorisk resiliens, og ledere og medarbeideres 
evne til 4 handtere kriser. 


Kapittelets teoretiske og praktiske bidrag 

Kapittelets teoretiske hovedbidrag har vært å koble organisatorisk resi- 
liens og HR-forskning, og å vise hvordan en «moderne» HR-tilnærming 
kan bidra til utvikling av OR. Forskningen på HR-praksis og strategisk 
HR har så langt i hovedsak tatt utgangspunkt i at usikkerhet om frem- 
tiden påvirker hvordan vi må forholde oss til utfordringer knyttet til 
markedsutvikling og konkurransefortrinn. Gjennom å bringe inn teori 
om organisatorisk resiliens utvider kapittelet tenkningen rundt HRs 
rollei organisasjonen knyttet til beredskap og kriseledelse. HR-praksis 
i beredskapstenkning har tidligere hovedsakelig vært knyttet til for- 
ventningsstadiet og typisk handlet om trening på kriseledelse og hånd- 
tering i forventede eller kjente problemstillinger eller kriser (Berk & 
Kase, 2010; Roud et al., 2021). Real Option Theory og teori om organi- 
satorisk resiliens utvider forståelsen om hvordan HR-rollen kan bidra 
til å utvikle organisasjonens kapabiliteter, utover et prestasjonsfokus 
innenfor dens kjerneaktivitet, og utover tradisjonell tenkning om flek- 
sible ressurser og agile organisasjoner. ROT koblet til et HR-perspektiv 
understreker også viktigheten av å analysere og utvikle HR-options 
(HRO), og hvordan HR kan bidra til utvikling av organisasjonens 
robusthet med tanke på kriser som kan utfordre og skade organisa- 
sjonens operative evne, verdier og eksistens. HRO knyttes til organi- 
sasjonens fremtidige evne til fleksibilitet og evne til respons. Kapittelet 
kompletterer Lengnick-Hall et al. (2011) ved å favne bredere og sette 
søkelys på alle de tre OR-stadiene, og ved å studere dette gjennom et 
nyere rammeverk (Duchek, 2020) basert på kapabiliteter og utvikling 
av disse. 

Kapittelet bidrar til praksisfeltet gjennom å vise at HR kan for- 
berede organisasjoner med tanke på fremtidig risiko ved å utvikle 
fremtidig mulige kapabiliteter, kapasiteter og kritisk kompetanse. En 
sentral utvidelse av HRs rolle kan knyttes til hvordan HR-praksis kan 
utvikle organisasjonens dynamiske kapabiliteter og evne til å tilpasse 

seg som en inkrementell læringsprosess basert på utvikling og hen- 
delser i omgivelsene. Evenseth et al. (2022) slår fast at OR kan læres, 
at målrettede læringsprosesser er en kritisk driver for utvikling av 
OR, og at utvikling av OR er avhengig av en systematisk tilnærming 
til løpende formell og uformell læring i organisasjoner. HR kan, ved 
å fasilitere organisatoriske læringsprosesser, også påvirke lederes for- 
ståelse for, og evne til, å drive utvikling og tilpasning gjennom læring 
i sosiale relasjoner. På medarbeidernivå vil individets kompetanse 
kunne utvikles som parallelle arbeids- og læringsprosesser med fokus 
på medarbeider-organisasjon-tilpasning, og ikke bare som tradisjonell 
medarbeider-jobb-tilpasning. 

Dette kapittelet gir mulighet til nye tanker om hvordan organisa- 
sjons-, ledelses- og HR-feltet kan bidra til utvikling av OR-kapabiliteter. 
Duchek (2020) peker på at det er behov for mer og spesielt empirisk 
forskning på dette. Her kan HR-forskningen bidra til utvikling av 
teorier om OR. OR-konseptet anses samtidig som et nyttig og svært 
relevant utgangspunkt for HR-forskningen i det nye arbeidslivet. Dette 
sammenfaller med at sentrale forskere innenfor HR feltet peker på 
at videre forskning innenfor HR-feltet bør ha et sammensatt multi- 
level, multi-stakeholder og people fokus (Wright & Ulrich, 2017, Collings 
et al., 2021). For å undersøke hvordan variasjoner i kontekst og kom- 
plekse sosiale sammenhenger kan forklare adferd, bør HR-forskning 
fremover i større grad være bevisst ulike kontekster (Wright & Ulrich, 
2017). OR-forskning bidrar til en utvidet forståelse av HRs mulighet 
til å utvikle organisatoriske kapabiliteter for krisehåndtering. For å 
utvikle kunnskap om HR, HRO og OR i det norske arbeidslivet, kan 
forskningen gjennom observasjon undersøke hvordan organisasjoner 
forbereder seg på, aksepterer, mestrer og lærer i og av kriser på individ-, 
gruppe- og organisasjonsnivå. I en tid hvor kriser står i kø, og beho- 
vet for endringer drives av til dels kompleks og uforutsigbar utvikling i 
omgivelsene, vil forskning innenfor HR og OR kunne utvikle kunnskap 
om organisasjonens evne til å håndtere sannsynlige og usannsynlige 
kriser, men også kapabilitet til å lære, endre og tilpasse organisasjonen 
til det som skjer. 

Abstract: In this chapter we explore how a leadership team in a Norwegian con- 
sultancy company interprets and handles strategic change during crises and other 
demanding situations. We explored how the leaders in this team make sense of 
uncertainty in the environment and how their interpretations influenced their man- 
agerial discretion and capacity for change in times of crisis. We followed the lead- 
ership group through three stages: T1: when the crisis hit, T2: calmer times, T3: the 
new normal, with new “crisis”. 

We find that the leaders experienced complex environments, consisting of mul- 
tiple and rapidly changing situations, perceived as demanding, and characterized 
as crises. We also find that leaders’ perception of their managerial discretion affects 
their ability to build capacity for change, that is to say, their ability to handle daily 
operations, strategic change, and crises or demanding situations. Our findings con- 
tribute to increased insight into how organizations can build capacity for imple- 
menting strategic change in unpredictable environments. 


Keywords: change, change capacity, managerial discretion, sensemaking 


Sitering: Rydland, M., & Lange, B. K. (2023). Fit for change? En kvalitativ studie av hvordan lederes 

Innledning 


Stadig større uforutsigbarhet og usikkerhet på mange fronter (Karp, 
2022; Key & King, 2020) medfører at ledere må vurdere og endre stra- 
tegier stadig oftere. Evne til å ta handlingsrommet (Bastesen & Lange, 
2020; Hambrick, 2007; Hutzschenreuter & Kleindienst, 2013) som en 
slik utvikling kan gi og aktivt unytte muligheter som oppstår, blir sta- 
dig viktigere for å sikre leveranse- og konkurransekraft. Ledere beskriver 
et endringslandskap med multiple endringer (Pettigrew & Whipp, 1991; 
Ven & Poole 1995; Meyer & Stensaker 2006, 2011; Huy, 2021, Kanitz et al., 
2021), som krever endringskapasitet (Meyer & Stensaker, 2006; Tushman 
& O'Reilly II, 1996; Huy, 2021; Kanitz, et al., 2021). I tillegg erfarer ledere 
en jevn strøm av uforutsette hendelser. Noen av disse har preg av eksterne 
sjokk som eksempelvis disruptive innovasjoner (Christensen et al., 2013), 
globale økonomiske svingninger, eller som en global pandemi (Nicola 
et al., 2020). Disse hendelsene kjennetegnes av tydelige brudd i konkur- 
ransesituasjonen og har effekt på de fleste bedrifter på tvers av markeder 
(Knutsen et al., 2016). 

I dette kapitlet utforsker vi hvordan ledere kan bruke sitt handlings- 
rom til å bygge kapasitet for endring i møte med slike uforutsigbare hen- 
delser. Vi belyser følgende problemstilling: 


Hvordan påvirker fortolkning av uforutsigbare omgivelser lederes hand- 
lingsrom og evne til å bygge kapasitet for strategiske endring? 


Vår forskning bidrar slik til økt innsikt i hvordan organisasjoner kan 
bygge kapasitet for iverksetting av strategisk endring i uforutsigbare 
omgivelser. 

Kapitlet bygger på et forskningsprosjekt hvor vi har fulgt et konsulent- 
selskap før, under og etter koronakrisen. Deler av forskningsprosjektet 
er tidligere presentert i en forskningsartikkel (Lange & Rydland, 2021). 
I dette kapitlet bygger vi videre på analyser og funn fra første trinn, gjen- 
nom å følge selskapet over lenger tid, også etter covid-krisen. Selv om den 
dramatiske og krevende covid-perioden er over, utforsker vi hvordan det 
stadig dukker opp nye krevende situasjoner og hendelser. Vi identifiserer 
og drøfter hvordan ledergruppens evne til å ta handlingsrom og bygge 


44 


FIT FOR CHANGE? 


endringskapasitet pa ulike mater sikrer iverksetting av planlagte strate- 
giske endringer i krevende tider. Vi finner at lederes opplevelse av bade 
situasjonen de star i, og eget handlingsrom pavirker deres evne til a bygge 
endringskapasitet til 4 sikre handtering av de tre dimensjonene: daglig 
drift, innovasjon & endring og krisehandtering. Avslutningsvis utdyper 
vi praktiske implikasjoner for lederes handtering av strategiske endringer 
i stadig mer uforutsigbare og krevende omgivelser. 


Teoretisk fundament 


I denne delen vil vi presentere det teoretiske fundamentet for kapitlet. 
Vi velger a fremstille teorigrunnlaget med utgangspunkt i en forenklet 
modell som illustrerer var problemstilling. Modellen illustrerer sammen- 
hengen mellom folgende tre dimensjoner: 1. hvordan man forstar og for- 
tolker uforutsigbare og krevende hendelser, 2. hvilket handlingsrom man 
opplever a ha, og 3. organisasjonens endringskapasitet. 


Fortolkning av 
uforutsigbare og 
krevende 
hendelser 


Handlingsrom Endringskapasitet 


Modell 1. Ledelsens rolle i utvikling av endringskapasitet i uforutsigbare omgivelser. 


Sammenhengene mellom dimensjonene er naturlig nok mer komplekse 
i virkeligheten enn en slik forenklet modell gir inntrykk av. Vi mener 
likevel at en slik forenkling er hensiktsmessig for å tydeliggjøre vårt fokus 
i forskningsprosjektet, og at figuren illustrerer de sentrale sammenhen- 
gene i vår problemstilling. 


Uforutsigbare, krevende hendelser og omgivelser 

Begrepet VUCA (volatilitet, uncertainty, compexity, ambiguity) ble 
allerede i 1985 introdusert av ledelsesforskerne Warren Bennis og Burt 
Nanus, for å beskrive hvordan ledere må håndtere stadig mer uforut- 
sigbare, usikre, komplekse og tvetydige omgivelser (Bennis & Nanus, 

1985; Karp, 2022) Begrepet brukes fremdeles ofte for å beskrive en hver- 
dag mange ledere møter, hvor uforutsigbare hendelser stadig oftere må 
håndteres (Bennett & Lemoine, 2014). Uforutsigbare hendelser kan gi 
alvorlige konsekvenser som kan endre politiske og økonomiske omgi- 
velser (Winston & Winston, 2020). Slike hendelser kan oppleves som 
en trussel for viktige fellesskapsverdier og strukturer i et sosialt system 
(Rosenthal et al., 2001). Williams et al. (2017) hevder at ledelse og organi- 
sasjonsfeltet har viet for lite oppmerksomhet på innsikt i hvordan kriser 
oppstår og håndteres, og ikke minst hvordan organisasjoner kommer 
igjennom og ut av kriser. 

Vi legger særlig vekt på å forstå hvordan uforutsigbare omgivelser og 
hendelser oppfattes, og hvordan ledere gjennom fortolkningsprosesser 
forstår sitt handlingsrom og bygger kapasitet for strategisk endring. 


Organisatoriske fortolkingsprosesser i møte 
med endringer 


I møte med uforutsette hendelser i omgivelsene vil ledere og ansette for- 
tolke både omgivelsene, selve endringen og eget handlingsrom; hva betyr 
endringer i omgivelsene for vår strategi, vår forretningsmodell og i ytter- 
ste konsekvens vårt eksistensgrunnlag? Kriseledelseforskning (Bundy 
et al., 2017) viser at interne aktører vurderer, fortolker og gir mening til 
kriser. Fra endringsledelseslitteraturen vet vi også at ledere og ansatte 
fortolker og skaper mening til endringer innenfor sin organisatoriske 
kontekst (Gioia & Chittipeddi, 1991) og i henhold til sin subjektive fortolk- 
ningsramme (Shipp & Jansen, 2021). Gjennom interaksjon og kommuni- 
kasjon om innhold og konsekvens av ulike endringsinitiativer fortolkes 
endringsinitiativene (se f.eks. Balogun & Johnson, 2004, 2005; Stensaker 
& Falkenberg, 2007). Ulike organisatoriske kontekster gir grunnlag for 
ulike fortolkninger og ulike fortellinger. Man skiller gjerne mellom 
regressive fortellinger, som har fokus på fortid og trenerer endringene, 
og progressive fortellinger, som skaper kraft i endringen (Stensaker et al., 
2020). Fortellingene vil kunne påvirke den sosiale energien og kraften i 
iverksetting av endringer (Jansen, 2004; Jansen et al., 2016). Fortolkning 
er også et sentralt element i lederes handlingsrom ved at ledere ofte har 

ulike oppfatninger av de valgmuligheter en opplever 4 ha for 4 handtere 
endring (Stewart, 1982). 


Handlingsrom 

Lederes handlingsrom er et mye brukt begrep, som mange ledere er opp- 
tatt av (Bastesen & Lange, 2020). Handlingsrom defineres som lederes 
mulighet til 4 ta valg innenfor en ramme av krav og forventninger som 
finnes i enhver lederjobb (Stewart, 1982), og hevdes a veere en fundamen- 
tal betingelse for hvor stor betydning ledelse kan ha: Lite handlingsrom 
gir mindre mulighet for 4 pavirke resultater, mens storre handlingsrom 
oker potensiell betydning av ledelse (Espedal & Kvitastein, 2012). Mange 
ledere ønsker seg stort, gjerne størst mulig, handlingsrom. Størrelsen på 
lederes handlingsrom er, ifølge Stewart (1982), en funksjon av hvilke krav 
og begrensninger som finnes. Hvis det finnes mange og detaljerte krav 
samt begrensninger i rutinebeskrivelser og strukturer, har ledere lite for- 
melt handlingsrom. 

Et viktig skille må imidlertid trekkes mellom det formelle og det sub- 
jektive handlingsrommet. Det formelle handlingsrommet defineres av 
formelle krav og begrensninger i lederes rolle. Med krav forstår vi selve 
kjernen i lederrollen, det vil si ansvar og oppgaver som en leder ikke kan 
ignorere eller delegere (Stewart, 1982; Strand, 2018). Begrensninger for- 
stås som interne og eksterne faktorer som begrenser hva en leder kan 
gjøre, og kan eksempelvis bestå av normer, lover og regler, kompetanse 
og/eller (manglende) tilgang til ulike former for ressurser (Lange, 2008). 
Det subjektive handlingsrommet er derimot et resultat av at ledere fortol- 
ker (Gioia & Chittipeddi, 1991; Weick et al., 2005) krav og begrensninger 
i jobben sin. Ledere i samme virksomhet, i samme type lederstilling og 
med samme formelle handlingsrom kan fortolke egne valgmuligheter 
svært ulikt. Stewart (1982) hevder at ledere har en generell tendens til å 
overvurdere kravene og begrensningene, og dermed undervurdere eget 
handlingsrom. Fortolkningsprosessene er imidlertid individuelle, noe 
som resulterer i at det subjektive handlingsrommet blir definert av hvor- 
dan den enkelte leder opplever og fortolker krav og begrensninger som 
de må forholde seg til. Høy endringstakt og omskiftelige omgivelser kan 

pavirke lederes subjektive handlingsrom pa ulike mater, og pavirke hvor- 
dan ledere bygger kapasitet for endring. 


Strategisk endring og endringskapasitet 

Strategisk endring handler om å forsøke å endre eksisterende adferd i 
organisasjoner. Ofte fremheves behovet for å mobilisere for endring. 
Dette kan gjøres gjennom å kommunisere muligheter eller ved å skape 
kriseforståelse (Kotter, 2008). Fra endringsledelsesforskningen vet vi at 
kriseforståelse ofte benyttes av ledere for å skape forståelse for hvorfor 
organisasjonen må endres (Kotter, 2008; Stensaker & Haueng, 2016). 
Samtidig vet vi at en slik mobilisering kan medføre ulike responser som 
spenner fra effektiv handling til total handlingslammelse (Kegan et al., 
2009). Endring i etablerte organisasjoner påvirkes blant annet av eksis- 
terende tankesett, organisasjonskulturer, organisasjonsstrukturer og 
teknologisk infrastruktur og er dermed en kompleks prosess (se f. eks 
Haueng & Stensaker, 2016; Pettigrew & Whipp, 1991). 

En viktig oppgave for ledere i møte med økt endringstakt og uforut- 
sigbarhet er å sikre balanse mellom drifts- og utviklingsfokus (Thusman 
et al., 2010). Ledere må evne å balansere ressursene mellom drift og 
endringsprosesser, og også prioritere kapasiteten mellom ulike endrings- 
prosesser. Med endringskapasitet forstår vi organisasjonens evne til å 
iverksette mange samtidig endringer og samtidig sikre drift (Meyer & 
Stensaker, 2011, s. 16). Endringskapasitet kan bygges på tre ulike måter: 
ved å frigjøre ressurser fra daglige driftsoppgaver, tilføre ekstra ressurser 
for å ivareta driftsoppgaver eller endringsprosesser, eller utvikle interne 
endringsressurser (Meyer & Stensaker, 2006). Det er for eksempel vik- 
tig at nye endringsinitiativer settes i en kontekstuell sammenheng med 
organisasjonens tidligere og nåværende endringsinitiativer (Huy, 2021). 
Forskning viser også at toppledelsens kommunikasjon om et endrings- 
initiativ kan påvirke ansattes reaksjoner både på den spesifikke endringen, 
men også andre pågående endringsinitiativer (Kanitz et al., 2021). Dermed 
blir det viktig at ledelsen kommuniserer hvordan endringsinitiativer hen- 
ger sammen, og hvordan multiple endringsinitiativer da må sees i en hel- 
hetlig sammenheng (Kanitz et al., 2021; Huy, 2021). 

Fra tidligere forskning vet vi ogsa at organisasjoner har ulik kapa- 
sitet til å sikre iverksetting av multiple endringer (Meyer & Stensaker, 
2006). Vi har imidlertid mindre innsikt i hvordan kapasitet for endring 
og evnen til å implementere planlagte strategiske endringer påvirkes når 
daglig drift blir truffet av krise og behovet for krisehåndtering krever stor 
oppmerksomhet. Vi kjenner også i mindre grad hvordan endringskapasi- 
tet som utvikles i kriser, påvirker ledere sin fortolkning av nye kriser og/ 
eller uforutsette hendelser og deres opplevde handlingsrom. 


Metode: casestudie 


For å undersøke hvordan ledere fortolker uforutsigbare hendelser, tar 
handlingsrom og bygger kapasitet for endring, har vi gjennomført en 
casestudie. Vi har fulgt et konsulentselskap, «Tech consulting», som leve- 
rer en rekke tjenester og produkter knyttet til digitalisering og digital 
strategi. Selskapet ble fulgt gjennom en periode på 1,5 år. I denne peri- 
oden erfarte ledelsen krevende perioder, først preget av den globale 
covid-pandemien, og i tiden etterpå erfarte de flere uforutsette hendelser 
og utfordringer som måtte håndteres. Tech consulting er slik en relevant 
case for å utforske hvordan ledelsen fortolker uforutsette hendelser, og 
hvordan fortolkningene påvirker deres handlingsrom og evne til å bygge 
endringskapasitet. 
Datagrunnlaget for studien består av 


a) observasjoner fra et utviklingsprogram for ledere i selskapet i 
perioden høst 2019—-høst 2020. 
b) jevnlig, uformell dialog med daglig leder 


C 


Vw aS 


en digital workshop med daglig leder og overste ledergruppe 
(gjennomfort april 2020) 
d 


wa 


en fysisk workshop gjennomført med samme deltakere (september 
2020) 
e) en hybrid workshop gjennomført med samme deltakere (mai 2021) 


Workshopene ble gjennomført innenfor en ramme på 4 timer. Work- 
shopene ble designet med åpne, utforskende spørsmål som deltakerne 

jobbet med individuelt og i mindre grupper, for felles refleksjon og opp- 
summerende dialog i plenum. Hensikten var å utvikle dypere forståelse 
for hvordan lederne fortolket og håndterte situasjonen de befant seg i. 
Mellom workshopene hadde vi jevnlig, uformell dialog med daglig leder, 
som har fungert som nøkkelinformant. Gjennom disse samtalene erfarte 
vi at det stadig dukket opp nye, uforutsette hendelser som ledelsen i sel- 
skapet måtte håndtere. Tidspunkt for workshopene ble satt basert på vårt 
behov for å utforske og forstå deres fortolkning og håndtering av disse 
uforutsette hendelsene. 

Våre jevnlige samtaler med daglig leder ga i tillegg innsikt i hvor- 
dan virksomheten har oppfattet og håndtert ulike utfordringer, løpende 
resultatoppnåelse, og hvordan de jobbet med iverksetting av endrings- 
initiativer gjennom perioden. 

Tech consulting er en del av et internasjonalt konsern. Ledergruppen 
har ansvar for ledelse av et av konsernets datterselskaper. Slik er de topp- 
ledere i datterselskapet og mellomledere i konsernet. Selskapet har ikke 
egne dedikerte HR-ressurser. Lederne ivaretar HR-funksjonene overfor 
de medarbeiderne de har ansvar for. Selskapet har stor lokal autonomi. 
Med unntak av en nyansatt leder har ledergruppen jobbet sammen over 
lengre tid. Selskapet har lykkes og levert gode resultater over tid, dog i 
stigende marked med god ordretilgang. 


Analytisk fremgangsmåte 


I analysen av dataene har vi basert oss på prinsippene fra tematisk ana- 
lyse (Braun & Clarke, 2006). Etter hver workshop har vi startet med å 
transkribere alt så ordrett som mulig, tilsvarende første trinn i en tema- 
tisk analyse. Vi har deretter reflektert over dataene hver for oss, før vi har 
sammenlignet våre tanker og refleksjoner og brukt dem som grunnlag 
for diskusjon av mulige tema og vinklinger i datamaterialet. Underveis 
har vi notert stikkord og utforsket mulige koblinger mellom ulike tema. 
Hver for oss har vi gått gjennom de transkriberte intervjuene, trukket ut 
og samlet i tabeller sitater som illustrerer de ulike temaene. Deretter har 
vi sammenlignet tabellene våre, og utledet mer overordnete tema, tilsva- 
rende Braun og Clarkes (2006) tredje trinn. Innsikt fra første workshop 

ble koblet sammen med utviklingen i eksterne omgivelser, og brukt for 
a designe andre workshoper. Tilsvarende har vi brukt innsikt fra bade 
gjennomførte workshoper, samtaler med daglig leder og utvikling i 
eksterne omgivelser som viktig grunnlag for design av workshop tre og 
fire. Vi har fulgt samme fremgangsmåte for å analysere dataene etter hver 
datainnsamling. 

Samtidig som noen tema har blitt stadig tydeligere gjennom de ulike 
workshopene, har det også har dukket opp nye tema underveis. Basert 
på utviklingen og tilvekst av nye tema har vi, som beskrevet i trinn 
fire, tematisk analyse, fortløpende hatt et kritisk blikk på de temaene 
vi allerede hadde funnet, og gjort en kritisk analyse av hvilke tema vi 
skulle ta med videre. Temaene vi bygger dette kapitlet på, er gradvis 
utviklet gjennom hele den perioden vi har fulgt Tech consulting. Vi 
ser i etterkant at temaene har utviklet seg i tråd med vår forståelse av 
både det empiriske materialet og teorigrunnlaget. I tråd med trinn 
fem i tematisk analyse har vi til slutt satt navn på de temaene vi har 
valgt å inkludere (Braun & Clarke, 2006). Betegnelsene har vi valgt 
med utgangspunkt i sentrale begreper fra teori om handlingsrom, samt 
krise- og endringsteori. 


Presentasjon av funn 


Under viser vi hvordan lederne fortolket krisen, samt hvordan dette påvir- 
ket både deres handlingsrom og hvordan de utviklet endringskapasitet. 
Våre analyser viser at krisen opplevdes som svært krevende og dramatisk 
den første tiden. Samtidig benyttet lederne krisen som en mulighet til å 
iverksette viktige strategiske endringer. Over tid ble krisefokuset nedjus- 
tert, og lederne mobiliserte forsterket kraft på sine strategiske initiativer. 
Samtidig viser våre funn at nye uforutsette hendelser stadig oppsto, og 
at ledernes erfaring med covid-19 ble et viktig bakteppe både i fortolk- 
ningen av situasjonene og ikke minst i deres opplevde handlingsrom og 
endringskapasitet. 

Vi presenterer våre funn ved først å gi en beskrivelse av selska- 
pet og konteksten det befant seg i før covid. Deretter presenterer vi 
våre data fra tre ulike tidspunkt: T1-T3. Vi beskriver hvordan lederne 

fortolket krisen og sitt handlingsrom, samt hvordan de bygget kapa- 
sitet for endring for hvert av disse tidspunktene. Vi viser hvordan de 
bygget kapasitet for endring (T1 og Tz), og hvordan deres endrings- 
kapasitet pavirket fortolkningen av nye uforutsette hendelser som 
oppsto (T3). 


Tech consulting - for covid 


For covid var salgsoppgavene i hovedsak preget av reaktivt mersalg til 
eksisterende kunder, innenfor etablerte forretningsomrader og produk- 
ter. Medarbeiderne var dermed i stor grad mottakere av innkommende 
oppdrag som de besvarte og leverte pa. De fleste hadde dermed rela- 
tivt begrenset erfaring bade med proaktivt innsalg til nye kunder og 
utvikling av nye forretningsomrader og produkter. I tillegg var organi- 
sasjonen preget av uformelle prosesser og lav dokumentasjonsgrad. Ved 
inngangen til 2020 hadde ledergruppen i Tech consulting derfor utar- 
beidet en klar retning for selskapet med dertil hørende endringsagenda. 
Den strategiske endringsagendaen besto av tre endringsinitiativer: 
(1) økt proaktiv salgskultur, (2) nye forretningsområder og produkter 
og (3) en forsterket strukturkapital. 

Ledelsen i Tech consulting hadde en todelt lederrolle som mellom- 
ledere i konsernet og toppledere i datterselskapet. Før krisen opplevde 
de høy grad av autonomi og selvbestemmelse med lite innblanding 
fra toppledelsen i konsernet. Lederne i Tech consulting fremhevet 
også sin sterke organisasjonskultur som et viktig konkurransefor- 
trinn for selskapet. Engasjementet var stort blant ansatte ute i orga- 
nisasjonen, og mange initiativer kom fra medarbeidere (bottom-up). 
Ledelsen opplevde organisasjonen som agil, og vektla deres store 
evne til tilpasning, lave rapporteringskrav, utstrakt medbestemmelse 
og bruk av selvstyrte arbeidsgrupper. De vektla at ledergruppen 
var veletablert, og at tilliten var høy både internt i gruppen og ut i 
organisasjonen. 

Oppsummert ser vi tre viktige dimensjoner ved Tech consulting: eta- 
blert endringsagenda, en sterk organisasjonskultur med agile trekk og 
høy grad av tillit i ledergruppen (Lange & Rydland, 2021). 

T1: Krisen treffer 


Vinteren 2020 erfarte lederne i Tech consulting at krisen traff dem med 
all sin kraft. Selskapet hadde bak seg lange perioder med sterke resultater, 
og krisens kraft skapte slik et plutselig angrep pa deres inntekter og, i for- 
lengelsen, deres eksistensgrunnlag. Ledergruppen beskrev en situasjon 
preget av stor usikkerhet som var svært krevende for ledelsen å håndtere. 
Lederne visste ikke hvordan krisen og dens konsekvenser ville påvirke 
deres kunder og derigjennom deres inntekter. I tillegg erfarte de et sterkt 
press fra toppledelsen i konsernet om å benytte seg av permitteringer for 
å håndtere krisens økonomiske konsekvenser effektivt. 


Fortolkning av den uforutsigbare og 

krevende hendelsen 

Lederne opplevde stor grad av usikkerhet, langs flere akser samtidig og 
med stor usikkerhet knyttet til hvor langvarig krisen ville bli: «Vi vet ikke 
hva som skjer om en uke, alt er usikkert, skal vi permittere, hvordan gjør 
vi det, alt var i spill, på en måte.» 

I tillegg var totalbelastningen med denne usikkerheten kombinert med 
akutt hjemmekontor, avstand til hverandre i ledergruppen og avstand til 
egne ansatte svært krevende. En av lederne uttrykte dette slik: «Jeg føler 
at det er sånn 74. mars.» 

Til tross for opplevelsen av å være i en svært krevende situasjon ble 
krisen likevel også fortolket som en mulighet som de valgte å gripe: 


Det var en plan fra før av - og så kom corona ... 


Krisen ble en rakett i rumpa og ga en ekstra push. Hadde det ikke vært for 
krisen, hadde vi fremdeles drevet og pushet. 


Fortolkningen av krisen ga dermed ledelsen i Tech consulting et nytt 
språk for iverksetting av ny proaktiv salgskultur. 


Handlingsrom 


Lederne hadde ulik opplevelse av hvilket individuelt handlingsrom 
de hadde. Noen uttrykte at situasjonen skapte større handlingsrom; 

«Jeg syns ikke det pavirker mitt handlingsrom som leder. Hvis noe, er det 
nesten storre frihet enn for, pa en mate.» 

Andre ledere hadde en helt annerledes, motsatt opplevelse. En leder 
uttrykte seg slik: «Jeg syns jo handlingsrommet har snevret seg kraf- 
tig inn, selvfolgelig. Mitt eget handlingsrom ... det 4 vere bundet til 
hjemmet er en stor begrensing. Om det er psykisk eller reelt, er jeg ikke 
sikker pa.» 

Samtidig ble ledergruppen utsatt for sterkt press fra konsernledelsen 
om a iverksette permitteringer. Dette utfordret deres handlingsrom. Som 
kollektiv ledergruppe valgte de å ta handlingsrommet ved å bevisst unngå 
permittering gjennom en sterk prioritering av salg. 

Samtidig var de tydelige i kommunikasjon med egne ansatte: der- 
som nysalget ikke ble realisert, måtte det permitteres. «Vi snakket mye i 
desember, januar og februar om at vi trenger å være fokusert på salg — det 
er nødvendig. Men så plutselig i mars: Hvis ikke blir det permitteringer! 
Vi fikk et nytt språk som bare alle skjønte.» 

For å møte konsernledelsens press jobbet ledergruppen aktivt med å 
kommunisere salgsresultatene oppover i konsernet. 


Det handler veldig mye om å vise oppover og utover hva vi får til. Vise organisa- 
sjonen tallene, vise hvordan vi står på, vise hvordan vi snur hver sten for å sikre 
om igjen og om igjen og at permitteringer er siste verktøy. Det handler mye om 


mobilisering og forventningsstyring. 


Vi ser at det individuelle handlingsrommet ble opplevd ulikt, men at de 
som ledergruppe utviklet et stort kollektivt handlingsrom ved å argu- 
mentere for at krisen var en mulighet til å øke nysalget og skape en pro- 
aktiv salgskultur. Ved å fastholde på dette og kontinuerlig rapportere 
salgsresultater oppover til konsernledelsen og utover til sine ansatte eta- 
blerte og grep de et stort kollektivt handlingsrom gjennom å beslutte å 
ikke permittere til tross for massivt press fra konsernledelsen. 


Endringskapasitet 
På tidspunkt en (T1) jobbet lederne aktivt for å allokere og utvikle ressur- 
ser som kunne arbeide med proaktivt nysalg. 

Vi har i lang tid har forsøkt å innføre en salgskultur som folk ikke vil ha, og hvor 
folk ikke vil kalle seg selgere og ikke vil og ikke vil og ikke vil ... Så kommer 
corona og blir en brekkstang. Så sånn sett kom kanskje krisen som et hjelpe- 


middel for å få satt dette i et system som vi burde gjort for lenge siden. 


Vi ser her at lederne gjennom sine aktive valg bygget kapasitet for end- 
ring gjennom å frigjøre ressurser til nysalg og utvikle endringsressurser 
gjennom å utvikle sin salgskultur. 


T2: Underveis - ny mobilisering på 
endringsinitiativ knyttet til nye produkter 
og forretningsområder 


Fire måneder etter at krisen inntraff, i august 2020, hadde lederne fått mer 
oversikt over situasjonen. Salgstallene var bedret, og lederne opplevde at 
krisen var mer håndterlig. Etter at de første månedene var preget av krise- 
ledelse og styrking av salgsarbeid, så lederne nå mulighet for å sette mer 
kraft inn iverksetting av de andre strategiske endringsinitiativene. 

Flere ledere fremhevet et behov for å forløse mer energi i organisasjo- 
nen. De og deres ansatte var slitne og lei av fokuset på krisen. De ønsket 
å frigjøre mer positiv energi gjennom å mobilisere oppmerksomhet til de 
andre strategiske endringsinitiativene de hadde på agendaen. 


Fortolkning av den uforutsigbare og 
krevende hendelsen 


Lederne beskrev hvordan situasjonen nå var preget av økt ro og økt team- 
følelse på grunn av at de hadde lykke med nysalget: 


Mobiliseringen har ført til økt salg, vi har fått mange nye kunder. Vi har spredd 
risikoen fra å ha noen få store kunder til å ha mange flere kunder spredd godt 


utover. Det er resultat av god jobbing med salg. 


Det har løsnet; motivasjonen er på topp, teamfølelsen er på topp, samarbeidet 
er bra, resultatene er bra, og de positive ringvirkningene; krisen kom veldig 


passende, egentlig! 

Positive salgsresultater ga slik okt ro i fortolkningen av den uforutsigbare 
hendelsen og muliggjorde mobilisering for nye endringer. 


Handlingsrom 
Pa dette tidspunktet sa ledelsen etter nye muligheter som kunne utnyt- 
tes. De hadde en organisasjon som var sliten av fokus pa krise og krise- 
handtering og hadde behov for ny energi: «Sa trenger vi a puste, vi gjor 
endringer, som ikke bare handler om kriseledelse.» 

Behovet for fornyet energi medforte okt oppmerksomhet pa nye 
muligheter innenfor deres kollektive handlingsrom. Dette fant de i form 
av iverksetting av andre planlagte strategiske endringsinitiativ. 


Vi har loftet opp igjen satsingen og fatt mange nye kunder som er spennende. 
Og vi er i god gang pa et av de nye forretningsomradene. Det (krisen) ble en 


form for handbrekk i noen maneder, og sa ble det en brekkstang. 


Vi ser her at lederne benyttet sitt handlingsrom til 4 muliggjore andre 


strategiske endringsinitiativ. 


Endringskapasitet 

Pa tidspunkt T2 sa vi at lederne valgte 4 ansette ressurser for a fa fornyet 
kraft innenfor ett av deres endringsinitiativer. I tillegg valgte ledelsen 
a understreke sin eksisterende kompetanse gjennom intern kommu- 
nikasjon for å øke motivasjonen og innsatsen for iverksetting av nye 


endringsinitiativer; 


Vi brukte vårt kreative miljø og laget en film til internt bruk som viste noen av 
de kule kundehistoriene våre, og hva vi faktisk allerede hadde levert. Vi kunne 
jo allerede en god del, men vi hadde ikke vært så gode til å kommunisere at vi 
kunne det — verken internt eller eksternt. Når vi fikk vist frem det vi allerede 
hadde produsert og levert, ble det lettere å overbevise folk om at dette var noe 


vi kan og skal satse på! 


Vi ser at ledelsen bygget kapasitet gjennom å frigjøre ressurser 
knyttet til nye forretningsområder og produkter, øke ressurser ved 

nyrekruttering samt utvikle endringsressurser gjennom intern digital 
historiefortelling 


T3: Tilbake til den nye normalen - nye kriser 
pa agendaen 


14 maneder etter at covid-krisen traff med all sin kraft i mars 2020, 
var lederne opptatt av 4 realisere flere av sine strategiske initiativer. 
De opplevde at de hadde lykkes med iverksetting bade av sin nysalgs- 
kultur og nye forretningsomrader. De hadde imidlertid ikke kommet 
så langt som de ønsket med sitt tredje strategiske initiativ: styrking av 
strukturkapitalen. Dette forklarte de med at struktur var fjernt fra deres 
sterke organisasjonskultur og langt unna det de opplevde som kjerne- 
verdier i selskapet: «Det er litt sånn DNA-et vårt, vi har aldri vært god 
på struktur.» 

Vi ser at de som ledergruppe hadde brukt sin fortolkning av krisen til 
å øke sitt handlingsrom, gjennom å lykkes med en rekke av endrings- 
initiativene sine. De hadde derigjennom økt sin kapasitet for endring gjen- 
nom krisetidene de hadde gjennomlevd, på en god måte. Dette ga kraft 
og optimisme inn i det de beskrev som en nye, uforutsette og krevende 
hendelser: mangel på kompetanse og arbeidskraft. 


Fortolkning av den uforutsigbare og 

krevende hendelsen 

Lederne var tydelige på at selve covid-krisen nå var et tilbakelagt sta- 
dium. De mente også selv at de hadde kommet godt ut av krisen. Samtidig 
opplevde de også nye krevende utfordringer, som de ikke hadde umiddel- 
bare svar på. For å møte den enorme etterspørselen de opplevde, var det 
nå krevende å få tak i nok arbeidskraft. 


Krisen er tilbakelagt, og vi er i verdens beste marked. Vi kunne ansatt 50 stykker 


i morgen og satt alle i arbeid med en gang, men vi får ikke tak i dem! 


Nå er det veldig, veldig travelt og vi er jo helt fullbooket. Og da kjenner du enda 


mer på hver enkelt som slutter! 

Selv om det var en ny og helt annen type situasjon enn de opplevde under 
covid-krisen, opplevdes det fremdeles som krevende og ekstremt: «Vi opp- 
lever situasjonen som ekstrem pa en annen mate enn for. Kundemarkedet 
er ekstremt, og arbeidsmarkedet er ekstremt.» 

Vi ser at situasjonen igjen fortolkes som spesiell og krevende for 
lederne, selv om de er tydelige pa at utfordringene har annet innhold na 
har enn under covid-krisen. 


Handlingsrom 


Lederne ga uttrykk for at de fremdeles opplevde å måtte være aktive 
og utnytte handlingsrommet for å møte den nye, krevende situasjonen 
knyttet til mangel på arbeidskraft. «På arbeidsmarkedssiden spiller det 
enormt stor rolle hva vi gjør, det krever enormt mye av oss, for konkur- 
ransen er beinhard.» 

De var også opptatt av å se etter hvilke muligheter de hadde tilgang 
til, og hvordan de kunne utnytte mulighetene til å bygge energi gjennom 
aktive valg i hverdagen: «At vi forsøker å ha fokus på gøye ting, ting som 
gir energi, faglig påfyll og som strekker oss oppover.» 

Ledergruppen var fremdeles opptatt av å gripe mulighetene i den nye, 
krevende situasjonen. En av lederne uttrykte det slik: «Jeg tror vi har det i 
oss at vi ikke klarer å holde oss i ro eller sitte stille særlig lenge.» 


Endringskapasitet 

Lederne ga også uttrykk for at erfaringene fra covid-krisen hadde betyd- 
ning for hvordan de som organisasjon møtte nye endringer: «Folk har 
vært vant til å få nye utfordringer, nye arbeidsoppgaver og håndtere det 
relativt selvstendig. Det at ting endrer seg, er ikke nytt for våre folk.» 

De reflekterte over og uttrykte usikkerhet knyttet til hvordan lang- 
varig hjemmekontor hadde påvirket endringskapasiteten deres: «Det kan 
godt hende at vi har blitt mer effektive og mindre kreative i endrings- 
arbeid også. Effektive har vi i hvert fall vært ...» 

Oppsummert ser vi at krisen har forsterket deres kapasitet for endring 
ved at de har erfart at de mestret nødvendige endringer i forbindelse med 

covid-krisen. Deres handtering og erfaring med krisen har slik okt deres 
endringskapasitet. Imidlertid er det interessant å merke seg usikkerheten 
knyttet til effektene hjemmekontor og større avstand kan ha medført for 
endringskapasitet. Deres bekymring kan forstås som et uttrykk for at de 
kan ha redusert sin kapasitet til å utvikle langsiktige, kreative løsninger 
for å håndtere fremtidige endringer. 


Drøfting 


Fortolkning av krevende og uforutsigbare situasjoner 


Endringsledelseslitteraturen (se f.eks. Gioia & Chittipeddi, 1991; Weick, 
et al., 2005) vektlegger hvordan ledere fortolker endringer og formidler 
sin tolkning til sine medarbeidere. Både fortolkningen og kommunika- 
sjonen av denne vil kunne påvirke adferd så vel som utfallet av endringen 
(Balogun & Johnson, 2005; Rydland, 2018; Stensaker et al., 2020). Våre 
funn støtter dette, ved at vi finner at lederens fortolkning av krisen påvir- 
ker deres opplevde handlingsrom, og videre hvordan de bygger kapasitet 
for endring når krisen treffer organisasjonen. I tillegg finner vi at ledernes 
fortolkning av krisen endrer karakter over tid. Først fortolkes krisen som 
en mulighet som benyttes aktivt til den ene strategiske endringen (end- 
ring av salgskultur), senere fortolkes krisen som redusert, og dermed blir 
krisehåndteringen erstattet av økt fokus på de andre endringsinitiativene. 

Videre vet vi at begrunnelse for behov for endringer kan støttes av 
argumenter som vektlegger enten mulighetsrommet som endringen ska- 
per, eller risikoen ved å ikke gjennomføre endringen (se Kotter, 2008; 
Stensaker & Haueng, 2016). Vi finner at ledelsen først fortolket krisen ved 
å bruke den som en mulighet til å skape «brennende plattform» og kraft 
bak behovet for ny kultur knyttet til nysalg (Lange & Rydland, 2021). 
I første fase ble krisen omtalt som en trussel som enten måtte håndteres 
ved permitteringer eller nyorientering mot nysalg. Etter en stund skapte 
gode nysalgsresultater, i kombinasjon med en organisasjon som var lei av 
det store fokuset på krisehåndtering, behov for mobilisering på de andre 
strategiske endringsinitiativene. I denne fasen skapte ledelsen momen- 
tum for endring (Jansen, 2004, 2016) gjennom å gi de andre strategiske 
endringsinitiativene økt oppmerksomhet. Her finner vi at ledelsen 

dermed brukte bade interne prosesser (styrket nysalgskultur) og eksterne 
prosesser ved å tilpasse sin virksomhet til eksterne omgivelser (nye for- 
retningsområder og nye produkter) (Bundy et al., 2017). 


Ledernes opplevde handlingsrom 


Når krisen treffer, ser vi at lederne anser krisen for å være svært krevende, 
men også en mulighet for å sikre iverksetting av en kulturell endring. 
Slik definerer de en mulighetsdimensjon som påvirker deres kollektive 
erfarte handlingsrom. Fra litteraturen vet vi at opplevd handlingsrom 
varierer fra leder til leder (Stewart, 1982), selv om det formelle handlings- 
rommet kan være likt. Det ser vi også i våre data, hvor enkeltledere gir 
uttrykk for diametralt motsatt opplevelse av hvordan eget handlings- 
rom påvirkes av samme situasjon: Samtidig som noen opplever at hand- 
lingsrommet deres reduseres når krisen treffer, opplever en annen leder 
i samme ledergruppe nytt og større handlingsrom. Men det er ikke bare 
det opplevde handlingsrommet som endres. I kriser og særlig krevende 
omgivelser kan man imidlertid også argumentere for at ledernes formelle 
handlingsrom blir større. Dette fordi man ikke rekker å lage nye begren- 
sende rutinebeskrivelser eller formulere nye krav til lederne, tilpasset 
de stadig nye omgivelsene. Det forventes derimot at lederne fortløpende 
tar aktive valg og håndterer både daglig drift, endringer og omskifte- 
lige omgivelser. På den annen side kan man argumentere for at lederes 
formelle handlingsrom reduseres i krevende perioder med hyppige og 
omfattende endringer. Dette fordi endringer og omskiftelige omgivelser 
medfører økt usikkerhet og risiko, som igjen fører til at behovet for kon- 
troll med virksomhetens aktiviteter øker. Dette kan typisk føre til mer 
styring fra toppen og dermed redusert handlingsrom for ledere utover i 
organisasjonene. I Tech consulting så vi et eksempel på dette, ved at kon- 
sernledelsen øvde press på ledergruppen lokalt om å bruke permittering 
som virkemiddel. 

Vi finner at lederne på tidspunkt én (T1) jobber aktivt for å opprett- 
holde et handlingsrom preget av høy grad av autonomi og frihet til å 
ta egne valg. Tross konsernledelsens sterke signaler om behov for per- 
mitteringer klarer ledelsen å unngå nedbemanning gjennom tro på 

egen organisasjons evne til endring når krisen understøtter behovet for 
nyorientering i salg. 

Vi vet fra tidligere forskning at ledere med et såkalt «growth-mindset» 
(Dweck, 2006) ser endringer som muligheter til å vokse og lære nye ting, 
og opplever endringene som muligheter til å utvikle seg. Det kan argu- 
menteres for at ledere med en slik tankemåte vil utvide eget handlings- 
rom i krevende tider hvor endringer er påkrevd. Motsatt kan ledere med 
et såkalt låst tankesett (Dweck, 2006), som er opptatt av å ikke begå feil 
og helst vil fortsette å gjøre ting de har lykkes med før, oppleve at omskif- 
telige og krevende omgivelser gjør deres tidligere foretrukne valgalterna- 
tiver mindre relevante. Det opplevde handlingsrommet deres vil dermed 
reduseres. I vår studie har vi studert ledergruppen og enkeltledere, uten 
å utforske deres individuelle tankesett. I fremtidig forskning vil det være 
interessant å utforske hvorvidt tankesett påvirker handlingsrom også i 
tider preget av krevende, uforutsigbare hendelser og omgivelser. 


Endringskapasitet 


Vi finner at lederne over tid utviklet kapasitet for endring på ulike måter. 
I den første innledende perioden av krisen bygget ledelsen kapasitet for 
endring gjennom frigjøring av ressurser til nysalg og gjennom utvikling 
av sine ressurser både innenfor ledelsesoppfølging og konkret salgsar- 
beid. På et senere tidspunkt fant vi at ledelsen bygget kapasitet for endring 
gjennom både å frigjøre mobilisering av ressurser for nye forretnings- 
områder, øke ressurser gjennom og ansatte nye medarbeidere og utvikle 
ressurser gjennom vekt på egne kompetanser. Vi finner også at positive 
erfaringer fra krisetiden har styrket ledernes tro på og fortolkning av 
egen endringskapasitet. Våre funn støtter dermed tidligere forskning 
på endringskapasitet som tydeliggjør hvordan organisasjoner bygger 
endringskapasitet gjennom å frigjøre, øke eller utvikle endringsressurser 
(Meyer & Stensaker, 2006). Vi viser at dette også er viktige dimensjoner 
når ledelsen både må håndtere drift, mange samtidige endringer og ufor- 
utsette hendelser. 

I tillegg vet vi fra forskning at lederne må jobbe oppover (mot øvre 
ledernivå), utover (mot andre) og innover (i egen organisasjon) for å 


61 


KAPITTEL 3 


bygge kapasitet for endring (Rydland & Stensaker, 2018). I trad med 
denne forskningen finner vi at lederne av Tech consulting jobber aktivt 
oppover mot konsernledelsen for 4 unnga permitteringer og dermed 
beholde sine ressurser. De kommuniserte ogsa aktivt innover, at okt salg 
var betingelse for 4 unnga permitteringer under krisen. Deres aktive 
rolle som mellomledere i konsernet var slik en medvirkende årsak til 
at de kunne sikre sine ressurser og dermed ha et grunnlag for å utvikle 
sin endringskapasitet gjennom aktiv ressursallokering og utvikling av 
interne ressurser. 

Videre støtter våre analyser tidligere studier som vektlegger at 
endringsinitiativer må settes i en kontekstuell sammenheng med orga- 
nisasjonens tidligere endringsinitiativer og resultater av forutgående 
endringer (Meyer & Stensaker, 2006). Vi finner at ansatte reagerer posi- 
tivt på ledelsens kommunikasjon av mulighetsrommet krisen gir (T1), 
og behov for økt mobilisering på nye forretningsområder og nye pro- 
dukter (T2). Herigjennom bygger ledelsen kapasitet gjennom å utvikle 
sine endringsressurser ved aktivt å kommunisere hvordan den uforut- 
sigbare hendelsen er knyttet opp til aktiv iverksetting av deres multiple 
endringsinitiativer. Dette bygger også økt mestringstro på tidspunkt T3, 
i møte med nye utfordringer og krevende situasjoner. Våre funn støtter 
slik nyere forskning innenfor endringsledelsesfeltet som vektlegger at 
ledelsen må kommunisere tydelig hvordan endringsinitiativer henger 
sammen (Kanitz, et al., 2021; Huy, 2021). Vi bidrar til økt innsikt ved å 
vise at kommunikasjon av sammenhenger også må knyttes til håndtering 
av uforutsigbare hendelser. Herigjennom at ledelsen knyttet den uforut- 
sigbare hendelsen direkte til håndtering, kommunikasjon og aktiv iverk- 
setting av sine multiple endringsinitiativer. 

Et viktig bidrag er også hvordan denne endringskapasiteten blir en vik- 
tig dimensjon for fortolkning av nye uforutsette hendelser forstått som 
kriser som truer deres eksistensgrunnlag og inntektsstrøm. Ved å mestre 
krisen bygger ledelsen slik sin endringsmuskel som skaper en mulighets- 
orientert tilnærming til fortolkning både av den nye uforutsette hendelsen 
(mangel på arbeidskraft), av handlingsrom og av endringskapasitet. Helt 
konkret ser vi at den nye uforutsette hendelsen i T3 blir robust møtt med 
mestringstro og aktiv bruk av handlingsrom gjennom sin eksisterende 

endringskapasitet. Endringskapasitet som utvikles over tid, skaper slik 
mer effektiv handtering av nye uforutsette hendelser som oppstar. 


Konklusjon 


I dette kapitlet har vi utforsket folgende problemstilling: 


Hvordan påvirker fortolkning av uforutsigbare omgivelser lederes hand- 
lingsrom og evne til å bygge kapasitet for strategiske endring? 


Våre funn bidrar til økt innsikt i hvordan organisasjoner kan bygge 
kapasitet for iverksetting av strategisk endring i uforutsigbare omgivelser. 
Vi finner at ledere erfarer et komplekst endringslandskap bestående av 
multiple endringer og stadig nye krevende hendelser som oppleves som 
kriser. Videre finner vi også at ledere sin opplevelse av eget handlingsrom 
påvirker deres evne til å bygge endringskapasitet for å sikre håndtering av 
tre dimensjoner: drift, innovasjon og krisehåndtering. 

Både fremtidig forskning og ledere bør være bevisst på betydningen å 
sikre ledernes handlingsrom til å håndtere endringsarbeid i uforutsigbare 
omgivelser. Selv om kritiske hendelser gar over, må ledere innse at «krisen» 
i ulike former aldri er helt over. I en verden preget av stadig mer uforut- 
sigbare omgivelser er det derfor stadig viktigere å bygge sin endrings- 
kapasitet for å balansere sine ressurser mellom effektiv drift, innovasjon 
og håndtering av krevende hendelser og situasjoner. HR-avdelinger må 
anerkjenne det store spennet som ledere forventes å håndtere fremover, 
samt hvilke implikasjoner dette har for rekruttering, ressursallokering 
og kompetanseutvikling. En sentral HR-oppgave er dermed å bidra til 
at ledere får tilstrekkelig handlingsrom til å bygge endringskapasitet og 
håndtere endringsarbeid i uforutsigbare omgivelser. 

Abstract: The concept of human resource analytics (HRA) involves collecting and 
analyzing HR data to improve decision making. HRA has in recent years surged 
greatly in popularity among practitioners and consultants, and the concept is cur- 
rently the topic of conferences, magazine articles and blogs. To date, however, HRA 
has only to a limited extent been scrutinized from a more academic perspective. The 
article uses data collected from HR professionals to highlight the status quo of HRA 
and the main challenges encountered in the process of trying to make the concept 
work in a Norwegian context. We discuss how to overcome these challenges and 
identify the most important criteria for succeeding with HRA. 


Keywords: HR analytics, success criteria, maturity level, HR department, HR 
professionals 


Introduksjon 


HR-analyser (HRA) har etablert seg som et raskt ekspanderende aktivi- 
tetsfelt. Flere tilbudsaktorer anbefaler 4 investere i teknologi og identifisere 
ytelsesindikatorer som fremskaffer styringsdata. Kurs- og konferanse- 
markedet som har oppstatt rundt HRA, vitner ogsa om en betydelig 
interesse fra ettersporselssiden. Mange virksomheter definerer HRA som 
et strategisk satsingsområde, investerer i opplæring for sine HR-ansatte og 
vurderer å anskaffe teknologi som kan støtte analysearbeidet (Madsen & 
Slåtten, 2018; Qamar & Samad, 2021). De mer kritiske røstene som rei- 


ser spørsmål ved om menneskelige ressurser og relasjoner kan gjøres om 


Sitering: Alsvik, L. & Slåtten, K. (2023). HR-analyse i norske virksomheter. I A. N. Thon, L. E. M. Traavik 
&K. A. Vedøy (Red.), HR i møte med det nye arbeidslivet (Kap. 4, 5. 69-89). Cappelen Damm Akademisk. 
https://doi.org/10.23865/noasp.192.ch4 

til tallmessige størrelser, synes foreløpig å være mindre fremtredende i 
diskusjonen (Giermindl et al., 2022; Stensli, 2020). 

Til tross for at HRA fremstår som et konsept med stor utbredelse, er 
bredden av akademiske analyser fortsatt relativt begrenset (Margherita, 
2021; Marler & Boudreau, 2017; Qamar & Samad, 2021). Vi har på den ene 
siden en kraftfull retorikk som fremhever potensialet og gevinstene ved 
HRA, samtidig som vi trenger økt kunnskap om hindringene som skaper 
begrensninger for at konseptet kan virke etter intensjonene. Kapittelet 
tar opp denne problemstillingen når vi undersøker implementeringen av 
HRA i norske virksomheter. Med data fra HR Norge analyserer vi det 
såkalte «modenhetsnivået» for HR-analyser og utfordringene som opp- 
står når konseptet tas i bruk. 

Innledningsvis redegjør vi for HRA som konsept og den historiske 
konteksten som har vært med på å forme tilnærmingen. Deretter legger 
vi frem en modell for hvordan HRA kan knyttes til ulike modenhets- 
nivåer. Vi tar utgangspunkt i den samme modellen når vi presenterer 
kjennetegn ved norske virksomheters bruk av HRA, og utfordringene de 
opplever med å få konseptet til å virke. Ved å identifisere tre barrierer 
som praktikere innen feltet fremhever, diskuterer vi hvordan disse utfor- 
dringene kan løses. Med det forsøker kapittelet å gi innsikt i betingelser 
og tilnærminger for at HRA kan gi økt verdi for virksomheter (Falletta & 
Combs, 2021; McCartney & Fu, 2022; Peeters et al., 2020). 


HR-analyse som fenomen 


HRA er et konsept med stort tolkningsrom, og det finnes flere defini- 
sjoner (Falletta & Combs, 2021; Greasley & Thomas, 2020; Marler & 
Boudreau, 2017). Noe forenklet kan vi si at HRA handler om å samle inn 
og analysere HR-relevante data for å informere og skape et beslutnings- 
grunnlag for strategiske valg. Samtidig skal HRA bidra til at HR-relaterte 
virkemidler og aktiviteter knyttes sterkere mot organisatorisk resultater 
(Madsen & Slåtten, 2018, 2022). Slik vi ser det, kan HR-analyse gi verdi 
for enhver virksomhet med en viss størrelse. I store og flernasjonale virk- 
somheter er det ikke uvanlig at det med forankring til HR-funksjonen 
bygges opp egne analysemiljøer (Simön & Ferreiro, 2018). 

Selv om HRA i manges bevissthet er et relativt nytt begrep, bygger 
det på ideer og praksiser som har eksistert lenge. Bassi (2011) peker på at 
måling ble omtalt i HR-litteraturen allerede i 1970-årene. På 1980-tallet 
kom det flere innflytelsesrike bidrag som ga retning for hvordan ulike 
sider ved menneskelige ressurser kunne måles (Fitz-Enz, 1984). Her til 
lands ble «personaløkonomi» i samme tidsepoke et fremhevet virkemid- 
del for å knytte personalarbeidet tettere mot organisatoriske resultater 
(Johanson et al., 1992). På begynnelsen av 2000-tallet ble ideer rundt HR 
Scorecards utviklet (Huselid et al., 2005). Verktøyet skulle hjelpe organi- 
sasjoner med å måle sammenhenger mellom HR-aktiviteter og organi- 
satorisk ytelse. Tilnærmingen var sterkt influert av konseptet Balanced 
Scorecard (Kaplan & Norton, 1996). 

Når HRA har fått økende oppmerksomhet, har det etter vår vurdering 
sammenheng med at det passer godt inn i samtidens forståelse av hva 
som kreves for å være en fremgangsrik organisasjon (Røvik & Pettersen, 
2014). Det kan for det første være et virkemiddel for å underbygge 
HR-funksjonens strategiske partnerrolle (Boglind et al., 2021; Kryscynski 
et al., 2018). For det andre kan det være med på å gi en sterkere evidens- 
basert tilnærming (Deadrick & Gibson, 2009; Falletta & Combs, 2021; 
Rynes et al., 2007). Som et tredje argument kan interessen for HRA også 
sees i sammenheng med den teknologiske utviklingen som muliggjør 
analyser av store datamengder (Fernandez & Gallardo-Gallardo, 2021; 
Kim et al., 2021; Pillai & Sivathanu, 2020). 

I den engelskspråklige litteraturen blir «HR-analytics», «People 
Analytics», «Workforce Analytics» og «Human Capital analytics» brukt 
som tilnærmet synonyme begreper (Margherita, 2021). Slik Huselid (2018, 
s. 680) vurderer det, er variasjonen i begrepsbruken lite heldig. Aktører 
som foretrekker «Workforce», understreker gjerne at HRA legger for lite 
vekt på virksomhetsperspektivet (Boselie, 2014, s. 81; Levenson, 2018). 
Rasmussen og Ulrich (2015) illustrerer dette poenget når de peker på faren 
ved at HR-funksjonen analyserer problemstillinger de selv er interessert 
i og har gode data på, fremfor å konsentrere seg om problemstillinger av 
strategisk betydning. Den begrepsmessige diskusjonen tilkjennegir sam- 
tidig ulike synspunkter på om HRA bør være en del av HR-funksjonens 
ansvarsområde eller ha sin forankring mot andre organisatoriske enheter 

og funksjoner (Angrave et al., 2016, s. 7; King, 2016, s. 491; Nienaber & 
Sewdass, 2016, S$. 15). 


Modenhetsnivaer for HR-analyser 


Bade i den akademiske og mer konsulentpregede litteraturen opereres det 
med modenhetsnivåer i HRA, fremstilt som et hierarki med flere nivåer 
(Bersin, 2012; Edwards, 2019; Margherita, 2021): 


Prediktive mo , risikoanalyser 


Figur 1. Modenhetsnivåer i HRA. Tilpasset fra Bersin (2012). 


Operasjonell rapportering tar utgangspunkt i historiske data. Informa- 
sjonen kan imøtekomme myndighetspålagte innrapporteringer og tall- 
grunnlag for års- og kvartalsrapporteringer. Det kan være fremstillinger 
av sykefraværet, statistikker innen lønnsområdet, utdanningsbakgrunn 
og ansattes alderssammensetning. Analysene er forholdsvis enkle å utføre 
og beskriver situasjonen innenfor et tilbakelagt tidsintervall. 

Nivå to krever en mer systematisk tilnærming og er langt mer proak- 
tive og målrettet. Har organisasjonen høy turnover, kan man identifisere 
kostnadene ved avvikling, rekruttering og opplæring av nyansatte (Cascio 
& Boudreau, 2010). Utfordringene med turnover blir på den måten langt 

mer synliggjort fremfor en prosentvis oversikt. For å vinne kunnskap 
om motivasjonsmessige og arbeidsmiljørelaterte aspekter kan en avan- 
sert form for rapportering ta utgangspunkt i etablerte måleinstrumenter 
(Levenson, 2018; Skogstad & Harris, 2021). 

Analyser på nivå tre vil i sterkere grad undersøke årsakssammenhen- 
ger mellom faktorer og variabler. Analysene rapporteres gjerne differen- 
siert og brytes ned på avdelinger eller ansattgrupper. Rasmussen (2013) 
beskriver en organisasjon der man fant en sammenheng mellom med- 
arbeidernes motivasjon og kundenes tilfredshet. I en annen organisasjon 
fant man en sammenheng mellom lederes IQ og innovasjonsevne, og 
deres karriereprogresjon. I et tredje tilfelle beskriver Rasmussen hvor- 
dan mangfold i team førte til økt engasjement - og avledede effekter, som 
kundetilfredshet og prestasjoner. Dette er eksempler på analyser som 
avdekker sammenhenger i data, og gir tydelig implikasjoner for praksis 
(for temaet mangfold, se også kapittel 10). 

På nivå fire vil man gjøre prediksjoner for fremtiden gjennom stra- 
tegiske analyser og vurdere konsekvenser ved ulike scenarioer. Ved å 
skape beredskap for hendelser som med sannsynlighet kan inntreffe, står 
man bedre rustet til å velge hensiktsmessige virkemidler på HR-siden. 
Tilnærminger ved analyser av organisasjonen og dens omgivelser er godt 
beskrevet i strategilitteraturen (Mintzberg, 2009). Prediktiv modellering 
kan også gjennomføres ved å samle inn data, lage en statistisk modell 
og beregne sannsynligheten for fremtidige hendelser. Eksempelvis 
utviklet Google en algoritme som kunne avdekke om det var overveiende 
sannsynlig at ansatte var i ferd med å orientere seg mot konkurrerende 
arbeidsgivere. På den måten kunne HR-funksjonen i Google være proak- 
tive med å iverksette tiltak overfor grupper av ansatte som selskapet stod 
i fare for å miste (Shrivastava et al., 2018). 

Når HR-analysen beveger seg mot et høyere nivå, kan man få økt verdi 
av innsikten. Eksempelvis blir medarbeiderundersøkelser lett en form for 
operasjonell rapportering. Tar man analysene et steg videre, kan det letes 
etter årsaker og sammenhenger for bedre å forstå eventuelle arbeidsmiljø- 
utfordringer. HR-funksjonen utarbeider regelmessig rapporterer innen 
lønnsområdet (nivå én), men også her er det mulig med en mer avansert form 
for analyser. Er informasjonen fra lønnsområdet tilstrekkelig systematisert 

for å støtte ledere i lønnsforhandlinger? Har virksomheten kunnskap om 
hvordan lønnssystemer påvirker ansattes prestasjoner og tilknytning til 
organisasjonen? Ved å stille slike spørsmål kan man reflektere over sam- 
menhenger mellom lønnsområdet og arbeidsmiljørelaterte faktorer. 

Flere understreker at verdiene av HRA først og fremst finnes i de 
mer avanserte og prediktive analysene (Edwards & Edwards, 2019; 
Margherita, 2021). Likevel viser studier at deskriptive og forholdsvis 
enkle rapporteringer dominerer (Andersen, 2017; Marler & Boudreau, 
2017; Peeters et al., 2020). Det kan tenkes at dette har sammenheng med 
at det er etablert forestillinger som ikke har tatt hensyn til kompleksiteten 
ved å utføre avanserte og prediktive analyser. Når det handler om model- 
leringer og vurderinger knyttet til fremtidige hendelser, vil det ofte være 
usikkerhet ved det empiriske grunnlaget. Giermindl et al. (2022) peker 
dessuten på at HRA kan stå i fare for å forklare komplekse fenomener og 
relasjoner gjennom å forenkle det hele i et årsak-virkningsforhold med 
målbare dimensjoner. Konsekvensen kan være at det etableres en falsk 
forestilling av trygghet på utfall som vanskelig kan kontrolleres. 


Modenhet for HR-analyse i Norge 


Med forutsetning om at HRA kan forstås gjennom fire modenhetsnivåer, 
presenterer vi i denne delen funn som synliggjør hvordan norske virk- 
somheter plasserer sitt analysearbeid inn i dette hierarkiet. Dataene ble 
samlet inn i forbindelse HR Norges årskonferanser i HR-analyse for årene 
2017 til 2019 (HR Norge, 2017, 2018, 2019). Styrken med empirien er at den 
bygger på innsidekunnskap fra virksomheter som allerede arbeider med 
HRA, og som av den grunn har gjort seg ulike erfaringer med konseptet. 

Gjennom spørreskjemaundersøkelser ble respondentene, som skulle 
delta på konferansene, i forkant presentert for ulike modenhetsnivåer av 
HRA. De ble bedt om å ta stilling til hvilket nivå som kjennetegnet analy- 
sene i deres virksomhet. Respondentene ble også presentert for ulike bar- 
rierer som kunne oppstå med HRA, og hvilke av disse som hyppigst satte 
begrensninger (Creswell, 2018). Under gjennomføringen av konferansene 
ble deltakerne presentert for funnene fra undersøkelsen de hadde vært 
med på å besvare. Programvaren Mentimeter (Hill, 2020) ble nå benyttet 

for at respondentene kunne komme med utdypende kommentarer til 
resultatene som ble lagt frem (Mauskapf & Hirsch, 2016). 


Legger vi de fire nivåene av modenhet til grunn, får vi følgende resultat: 


60 % 


50% 


40% 


30% 
mn 2017 

20% mm 2018 

10% mn 2019 


Gjennomsnitt 


0% 


mn 2018 
mn 2019 50 % 


37% 10 % 3% 
37% 13% 3% 


— Gjennomsnitt 46 % 


Figur 2. Modenhet innen HR-analyser. 


Funnene viser i gjennomsnitt at 83 prosent av organisasjonene utfører 
HRA på de laveste nivåer. De fleste driver med en tilbakeskuende form 
for rapportering basert på historiske tall. Områder som hyppig nevnes er: 
aldersdemografi, HMS-relaterte forhold, sykefravær, opplæringskostna- 
der og lønnsoversikter. Majoriteten begrenser seg til å gjøre opptellinger, 
hente ut gjennomsnittstall og fremstille krysskoblinger mellom variabler. 

Selv om mange vil understreke at verdiene av HRA først og fremst fin- 
nes i de mer avanserte og prediktive analysene (Chrysler-Fox & Roodt, 
2014; Edwards & Edwards, 2019; Margherita, 2021), er det kun et lite 
mindretall som gjennomfører slike analyser. Noen har foretatatt lønn- 
somhetsinvesteringer knyttet til kompetanse- og lederutvikling. Andre 
har forsøkt å predikere turnover og analysere bemannings- og rekrutte- 
ringsbehov. Enkelte har også analysert data på tvers av funksjoner ved å 
kombinere HR-data med finans- og salgsdata. Selv om mange av respon- 
dentene uttrykker at de har som intensjon å bevege seg i retning av mer 
avanserte og prediktive analyser, går utviklingen langsomt. Tallene vitner 

heller ikke om betydelige endringer over tid. Funnene har flere likheter 
med andre studier som finner samme mønster (Eidet, 2021; Lawler III 
et al., 2004; Peeters et al., 2020). 


Opplevde utfordringer med HR-analyser 


Ser vi på barrierene respondentene opplever med HRA, finner vi følgende 


mønster: 
70% 
mn 2017 
oe mm 2018 
sig mm 2019 
Gjennomsnitt 
40% 


30 % 


20% 


10 % 


0% 


Forstael 
Datakvalitet og - | HRs kunnskaper Mr Utfordringer mht R 
ce . å etterspørsel fra Budsjetter Annet 
tilgjengelighet og ferdigheter personvern 
toppledelsen 
= 2017 25% 38% 12% 14% 6% 5% 
mm 2018 65 % 15% 13% 3% 1% 3% 
ma 2019 37% 22% 26% 4% 7% 5% 
— Gjennomsnitt 42% 25% 17% 7% 5% 4% 


Figur 3. De største utfordringene med HR-analyser. 


De tre hyppigste utfordringene er disse: 


1. Datakvalitet og -tilgjengelighet 
2. HRs kunnskaper og ferdigheter 
3. Forståelse og etterspørsel fra toppledelsen 


Datakvalitet og -tilgjengelighet 
Hovedargumentet er at virksomheten mangler et pålitelig datagrunnlag. 
Datagrunnlaget er nokså spredt, og mange opplever at systemer er tilpasset 

organisasjonens mange avdelinger og funksjoner uten at helheten blir iva- 
retatt. Lønnsdata er i lønnssystemet, oversikter knyttet til kompetanseut- 
vikling finnes i et «Learning Management System», og kjernedata er i SAP. 
Det er heller ikke uvanlig at det finnes andre systemer innenfor den samlede 
strukturen til organisasjonen. Selv der systemene er funksjonelle og godt 
integrerte, poengterer mange at en manuell datavalidering er en nødvendig 
og krevende del av arbeidet med HR-analyser. Manglende datakvalitet og 
tilgjengelighet gjør at flere setter sin lit til at nye teknologiinvesteringer skal 
løse utfordringene. Andre leier inn konsulenter, men opplever at konklusjo- 
nene deres ikke tilstrekkelig tar hensyn til kontekstuelle forhold. 

Manglende datakvalitet og tilgjengelighet settes også i sammenheng 
med bestemmelsene i det såkalte «General Data Protection Regulation» 
(GDPR). Regelverket stiller strenge krav til hvordan personopplysninger 
kan lagres og brukes. Spesielt utfordrende er prinsippet om sekundære 
prosesseringsbehov. Det innebærer at data som skal løse spesifikke behov 
og prosesser, for eksempel i lønnsutbetalinger eller prestasjonsvurderin- 
ger av de ansatte, ikke uten videre kan brukes til et sekundært prosesse- 
ringsbehov som HRA (Skullerud, 2018). 


HRs kunnskaper og ferdigheter 


Kompetansen påvirker utvilsomt mulighetene til å utføre HRA på en 
troverdig måte. HR-funksjonens kunnskap og innflytelse rundt strate- 
giske problemstillinger ser ut til å være en problemstilling som på nytt 
aktualiseres med HRA (Greasley & Thomas, 2020; Slåtten, 2020). Siden 
HR-yrket i liten grad hviler på felles profesjonsforankrede utdannings- 
standarder, varierer vektleggingen av kvantitative tilnærminger sterkt i 
floraen av HR-utdanninger som eksisterer. 

I den enkleste formen kan det være virkningsfullt med beskrivende sta- 
tistikk. I andre sammenhenger kan det være nødvendig å ha kunnskap om 
korrelasjons- og regresjonsanalyser. Flere HR-ansatte mener de har for liten 
kunnskap innenfor disse områdene, og opplever at det begrenser arbeidet 
med HRA. Enkelte har valgt å jobbe innenfor en HR-kontekst på bak- 
grunn av sin interesse for menneskelige relasjoner og har mindre interesse 
for kvantitative tilnærminger. For HR-ansatte uten statistisk kompetanse, 

eller erfaring med tungt analysearbeid, kan det være utfordrende å skulle 
initiere analysearbeid. Det finnes mange selskap som tilbyr såkalt kunstig 
intelligens som hevder å kunne analysere HR-data. Flere HR-ansatte mener 
imidlertid det er nødvendig med kunnskap om virksomhetens kjernefunk- 
sjoner om man skal få utbytte av systemene og sette sin lit til tallgrunnlaget. 


Forståelse og etterspørsel fra beslutningstakere 

i linjen 

Flere opplever at linjeorganisasjonen har begrensede forventninger til at 
HR-funksjonen skal gjennomføre HRA. Det blir pekt på at dette kan ha 
sammenheng med at det er formet en forståelse av at HR-funksjonen har 
begrensede muligheter til å gå inn i kvantitative og strategiske analyser. 
HR-rollen handler først og fremst om å ivareta de forvaltningsorienterte 
og mykere sidene ved organisasjonen. Når slike holdninger dominerer, er 
det utfordrende å bryte med det etablerte rollemønsteret. Mange erfarer 
dessuten at HRA blir en aktivitet som drives i tillegg til den mer operative 
HR-støtten, som det i hovedsak er forventninger om. 

Det er flere som peker på at man må bevise verdien av HR-analyser, 
for at det skal utløses ressurser til arbeidet. Leverer man på områder med 
strategisk betydning, og kan vise til konkrete resultater, blir det enklere å 
få ressurser til analysearbeid. 

Begrenset forståelse og etterspørsel fra ledelsen kan også ha sammen- 
heng med at analyseprosessene er svakt forankret. Det kan gi seg utslag i at 
HR-funksjonen tar tak i områder de selv er interesserte i, for så å dele fun- 
nene med aktuelle ledere. Flere har erfart at denne tilnærmingen nærmest 
«overrumpler» ledere og skaper inntrykk av å ha avdekket kritikkverdige 
forhold. Tilnærmingen kan oppleves som et «bakholdsangrep» og trigge 
forsvarsmekanismer. Når beslutningstakere er nysgjerrige på det som skal 
undersøkes og har tillit til datagrunnlaget, blir prosessen enklere. 


Hvordan kan utfordringene møtes? 


På den ene siden har vi en kraftfull retorikk som mener HRA er et 
effektivt verktøy for å implementere strategier og bygge organisatoriske 

kapabiliteter. På den andre siden har både våre funn og andre studier 
synliggjort at HR-ansatte møter en rekke barrierer når analysearbeidet 
skal gjennomføres (Fernandez & Gallardo-Gallardo, 2020). Det er åpen- 
bart et sprik mellom visjoner og realiteter. I det etterfølgende diskuterer 
vi hvordan man kan møte de identifiserte barrierene, slik at HRA kan bli 
til organisatorisk praksis som gir virksomheter verdi. 


Datakvalitet og -tilgjengelighet 

På samme måte som våre funn viser også andre studier at manglende 
kvalitet på informasjonen setter store begrensninger (Andersen, 2017). 
Når tilgjengelig informasjon må hentes fra systemer som er lite inte- 
grerte, kan dette være noe av årsaken til at operativ rapportering domi- 
nerer (Angrave et al., 2016; Boudreau & Cascio, 2017). Analyseprosjekter 
kan med basis i HR-tall ha ønsker om å predikere et utfall som er rele- 
vant på organisasjonsnivå. Eksempler på slike utfallsvariabler kan være 
inntjening, lønnsomhet, produktivitet eller mål på ulike kvalitetsindi- 
katorer. Problemet kan imidlertid være at utfallsvariablene er utenfor 
HR-funksjonens eierskap. 

Datagrunnlaget bør ideelt sett være fullstendig, nøyaktig og oppdatert 
(Wamba et al., 2018). I mange tilfeller vil informasjon som allerede finnes 
i systemer og databaser, være både mangelfull og utdatert. Dermed kre- 
ves det ofte en manuell gjennomgang og kvalitetssikring, før man kan 
komme videre i prosessen. Slike manuelle valideringer er tidkrevende, 
men en naturlig del av mange analyseprosjekter. Van den Heuvel og 
Bondarouk (2017, s. 169) har imidlertid poengtert at mange overvurderer 
betydningen av kvaliteten i datagrunnlaget og vektlegger komplekse ana- 
lytiske tilnærminger. Som vi skal komme tilbake til, er ikke dette nød- 
vendigvis en garanti for at funnene omsettes til forståelige og operative 
grep (McIver et al., 2018). 

Det er av stor betydning at dataene kvalitetssikres i samarbeid med 
dataeiere, prosjekteier og andre relevante beslutningstakere. Om beslut- 
ningstakere ikke stoler pa datakvaliteten, kan resultatene avvises. Spesielt 
vil det være relevant å diskutere grunnlaget med linjeledere for man 
begynner på selve analysene (Peeters et al., 2020). 

I innsamlingen av data ma man ha kunnskap om datasikkerhet og 
GDPR. Det ma tas stilling til hvordan dataene skal lagres, hvem som 
skal ha tilgang, og om dataene ma slettes i etterkant nar prosjektet er 
avsluttet. Der man ikke bruker anonymiserte data, ma ansatte fa inn- 
syn i prosjektet, hvilke data som brukes, og hvordan man behandler og 
analyserer dem. Dersom man tar i bruk data som allerede er tilgjengelig 
i systemer, regnes dette som et sekundært prosesseringsbehov. Det betyr 
at man bruker data til noe annet enn det som opprinnelige var tiltenkt. 
Trygg databehandling, anonymisering av data, samtykke, åpenhet og 
proaktiv kommunikasjon er gode prinsipper å legge til grunn (NESH, 
2016; Skullerud, 2018). 


HRs kunnskaper og ferdigheter 


«Alt burde gjøres så enkelt som mulig, men ikke enklere» 


— Albert Einstein 


Funnene i vår studie tydeliggjør at manglende ferdigheter innen statistikk 
og databehandling oppleves som en betydelig barriere. Forskningslittera- 
turen, som har begynt å interessere seg for kompetanseelementer som 
skal til for å gjennomføre HRA, trekker også frem analyse og fortolkning 
av data som en kritisk faktor (McCartney et al., 2020). Det er imidlertid 
viktig å være klar over at mange HR-analyseprosjekter ikke nødvendigvis 
krever den mest avanserte statistiske kunnskapen. Likevel må analysene 
være gjennomført på et visst nivå dersom resultatene skal kunne brukes 
til å fatte beslutninger. Ønsker man å finne ut om «A er større enn B», er 
utfordringene overkommelige. Det er mer utfordrende om man ønsker å 
forstå om «A henger sammen med B», om «variabelen A påvirker faktor 
B» eller «i hvilke tilfeller A har størst effekt på B». I mer komplekse ana- 
lyser blir det nødvendig å ha kunnskap om reliabilitet, validitet, statistisk 
styrke, signifikansnivå og konfidensintervall (Johannessen et al., 2020). 
Den mer tekniske delen av analysen er imidlertid en liten del av et ana- 
lyseprosjekt. Er arbeidet tilstrekkelig forankret, eventuelle hypoteser godt 
definert og data samlet inn i et ryddig format, er en stor del av grunnlaget 
allerede etablert. Når Levenson (2015, s. 13) fremhever at analyseprosjekter 

er et teamarbeid, er det nærliggende å tenke seg at ressurser som spesielt 
har kunnskap om de tekniske sidene ved gjennomføring av analyser, kan 
bistå i denne delen av prosessen. 

Levenson og Fink (2017) mener mange HR-analyser overfokuserer 
på selve datagrunnlaget og gjennomføringen av analysen uten å forstå 
den helhetlige sammenhengen. Forretningsforståelse kreves og omfat- 
ter kunnskap om hvordan virksomheten fungerer og skaper verdi for 
ansatte, kunder, aksjonærer, nærmiljø og øvrige interessenter. Det inne- 
bærer også å ha god forståelse for ressursbruken samt kostnads- og inn- 
tektssiden for verdiskapningen (Voldsund, 2020). Kunnskap om «det 
store bildet» er en forutsetning for å kunne ta valg som har betydning for 
organisasjonens menneskelige ressurser. HR må dermed på den ene siden 
ha kunnskap om menneskelige prosesser og aktiviteter, og på den andre 
siden kombinere dette med kunnskap om virksomhetens kjerneområder 
og driftsmodeller. 

Mange analyseprosjekter vil berøre psykologiske egenskaper som 
er godt belyst i den eksisterende forskningen (Kuvaas & Dysvik, 2020; 
Skogstad & Harris, 2021). Er funnene i samsvar med forskning på områ- 
det, og i tillegg har logisk appell, er resultatene mer troverdig (Rasmussen, 
2013). Om funnene er stikk i strid med gjeldende forskning, og ikke gir 
logisk mening, er det viktig med en kritisk gjennomgang. 

Kunnskaper og ferdigheter i å kommunisere resultatene på en overbe- 
visende måte er også en kritisk faktor om organisasjonen skal agere på 
innsikten som legges frem (Andersen, 2017; Minbaeva, 2018). Man kan 
gjerne presentere hypoteser som har blitt bekreftet eller avkreftet, for å 
synliggjøre arbeidet som er gjort. I en slik presentasjon kan imidlertid 
budskapet drukne i alle hypoteser som ikke slo til, og det blir opp til andre 
å konkludere hvordan resultatene skal tas videre. Det vil være av større 
betydning om funnene legges frem som en historiefortelling. Slike histo- 
rier vil reflektere over hva som er trusselbildet, hva organisasjonen kan 
tape dersom de ikke gjør noe, og hvorfor sammenhengene man påviser 
har betydning. Videre kan man berører årsaken til problemet, anbefale 
løsninger og vise effektene det gir dersom organisasjonen agerer på bak- 
grunn av analysene (Knaflic, 2015). Det er alltid en fordel om forventede 
trusler og positive effekter kan relateres til organisatoriske resultater som 

produktivitet, kundetilfredshet og lonnsomhet. I det minste bor negative 
utfall eller positive gevinster knyttes direkte til strategiske malsettinger. 

Det kan ogsa vere verdt a bruke tid pa datavisualiseringen. Kompliserte 
grafer og tabeller som inneholder mengder av informasjon, kan være van- 
skelig å forstå og ta oppmerksomheten vekk fra historien som fortelles. 
Om presentasjoner brukes for å underbygge historiefortellingen, er det 
lettere å holde på oppmerksomheten. 


Forståelse og etterspørsel fra beslutningstakere 
i linjen 
Utgangspunktet må være at HRA konsentrerer seg om problemstillin- 
ger som er av strategisk betydning, fremfor temaer som HR-funksjonen 
selv interesserer seg for og har gode data på (Levenson, 2018). Det krever 
at beslutningstakere har en avgjørende rolle i analyseprosjekter. En slik 
involvering skaper ikke bare forståelse for hva HRA kan bidra med, men 
utvikler også bestillerkompetansen. Linjeorganisasjonen skal være den 
som fronter analysene, både i planleggingen, gjennomføringen og når 
resultatene foreligger. Et manglende eierskap gjør at ledere må agere på 
funn de ikke nødvendigvis kjenner seg igjen i, eller stoler på (Rasmussen 
& Ulrich, 2015). Er beslutningstakere engasjert i arbeidet, stoler på 
datakvaliteten og kan gå god for den metodiske tilnærmingen, er det 
større sannsynlighet for at beslutningsgrunnlaget omsettes i praktiske 
grep. Anbefalingene er at HR-funksjonen har rollen som prosessleder, 
mens eierskapet hviler på beslutningstakere (Falletta & Combs, 2021). 

Falletta og Combs (2021) understreker betydningen av at det er et til- 
litsfullt forhold mellom HR-funksjonens analyseteam og beslutnings- 
takere i linjeorganisasjonen. Det gjør det enklere for begge parter å stille 
kritiske spørsmål og utfordre hverandre. Ofte er HR-funksjonen for langt 
unna driften til å kunne forstå hva ledere har som utfordringer. Dermed 
må også linjeorganisasjonen invitere HR inn i sitt arbeid for å skape gjen- 
sidighet i forankringen. 

På de fleste arbeidsplasser finnes det en rekke myter og antakelser som 
er tatt for gitt. Det kan være årsakssammenhenger alle mener er til stede, 
men som aldri har blitt undersøkt. For å forstå om det er grunnlag for 

noen av tatt-for-gitt-antakelsene kan de undersøkes systematisk i form 
av hypoteser, for å få dem bekreftet eller legge dem til side. Det kan være 
antakelser om forskjeller mellom grupper, eller årsakssammenhenger 
mer generelt som linjeorganisasjonen ønsker å undersøke. Dersom man 
tar utgangspunkt i et sett med hypoteser som engasjerer organisasjonen, 
vil det også være med på å sikre eierskap og forankring (Feinzig, 2017). 
Har man tydelig formulerte hypoteser, vil det også bli klarere hvilke data 
som er nødvendig å samle inn. For å ha en formening om sammenhenger 
det kan være av verdi å undersøke, bør man også støtte seg på relevant 
forskning. Ved å involvere linjen også i dette arbeidet kan man øke deres 
forståelse av og eierskap til analysen. 


Implikasjoner for praksis 


Det kan advares mot at HRA utvikler seg til en nypositivistisk tilnær- 
ming som reduserer menneskelig aktivitet til kvantitative størrelser. 
Resultatene fra HR-analyser i seg selv er sjelden nok til å konkludere med 
absolutt sikkerhet. Man bør heller ikke lene seg for tungt på resultater av 
analyser der funnene strider mot fornuft eller har åpenbare relasjonelle 
utfordringer som tallmessige fremstillinger ikke kan fange inn. Det bør 
likevel være av stor betydning å få økt innsikt i det forskningsmessige 
grunnlaget for HR-aktiviteter og organisatoriske prosesser. Virksomheter 
bør systematisk reflektere over indikatorer som har betydning for orga- 
nisatoriske resultater, og få et best mulig faktabasert grunnlag for sine 
beslutninger. Man må være nysgjerrig på hva forskning viser, fremfor å la 
seg begeistre over moteriktige trender innen HR-feltet. 

Vårt første råd til HR-praktikere er at det skapes eierskap og forplik- 
telse til å agere på funnene fra en HR-analyse. Dersom beslutningstakere 
i linjen opplever at analysen adresserer problemer de ønsker svar på, og 
de involveres tidlig i både utforming av hypoteser, datagrunnlaget og valg 
av analysemetoder, vil det øke forståelsen av og etterspørselen etter HRA. 
Det øker også samsynligheten for at resultatene blir akseptert og fulgt 
opp med praktiske grep. Eierskap og forankring krever involvering av 
mange grupper, også fagforeninger bør trekkes med i denne prosessen 
(Peeters et al., 2020, s. 214). Et annet råd er at resultatene legges frem på en 

overbevisende mate. A fortelle en engasjerende historie som tydeliggjor 
utfordringen, løsningen og forventet effekt, vil være virkningsfullt. 


Konklusjon 


Kapittelet har omhandlet HR-analyse (HRA) som konsept. Vi har under- 
søkt det såkalte «modenhetsnivået» rundt HRA og synliggjort hvordan 
norske virksomheter vurder sin praksis innenfor dette hierarkiet. Når 
det i hovedsak legges vekt på operasjonell rapportering, viser studien at 
det er få som utnytter potensialet i HRA. De tre største utfordringene 
er datakvalitet og -tilgjengelighet, HRs kunnskaper og ferdigheter samt 
forståelse og etterspørsel fra toppledelsen. Avslutningsvis har vi diskutert 
mulige tilnærminger for å løse disse barrierene. Vi har lagt vekt på betyd- 
ningen av forankring og eierskap i linjeorganisasjonen og argumentert 
for å velge ut analyseområder som har strategisk betydning. Videre har 
vi sett på nødvendigheten av å stille hypoteser, og ha en grundig for- 
ståelse av datagrunnlaget og analysen. Avslutningsvis har vi lagt førin- 
ger for hvordan resultatene kan kommuniseres og legges frem. Dersom 
HR-funksjonen konsentrerer seg om det de tradisjonelt er gode på, å 
skape eierskap og drive gode prosesser, er det et godt utgangspunkt for 
å etablere strukturer, rutiner og prosedyrer som bidrar til at HRA gir 
resultater. 

Det er viktig å være klar over at problemstillinger som involverer 
menneskelige handling, ikke utelukkende kan gjøres om til tallmessige 
størrelser. Mange har sett eksempler på at talleksersiser brukes som en 
krykke, fremfor å forstå relasjoner og kontekster. Det vi imidlertid ønsker 
å poengtere, er at HRA på enkelte områder kan gi en mer faktabasert til- 
nærming til løsning av problemstillinger. Vi kan like det eller ikke, men 
på mange områder dominerer det økonomiske tankesettet. Beslutninger 
tas og legitimeres ut fra kvantitative sammenhenger og fremstillinger. 
HR-praktikere bør også være kjent med det økonomiske begrepsappa- 
ratet og kunne bruke det på eget saksområde når det er hensiktsmessig. 
Ved å legge til grunn samme språk og begrepsapparat som andre deler 
av organisasjonen behersker, kan også det være med på å øke gehøret for 
investeringer i HR-relaterte virkemidler. 

Ledelse som praksis 


Cathrine Filstad 
Hoyskolen Kristiania 


Abstract: This chapter investigates leadership through the ‘leadership as practice’ 
lens. The aim is to challenge the conventional leadership literature dominated 
by normative models on what leaders ought to do as opposed to what leaders 
do and why, and hence, what constitutes leadership practices. Through empiri- 
cal studies of police leadership as practice, we demonstrate that leadership, when 
acknowledged as context-dependent, collective, and relational, is too complex for 
one recipe. Our data was collected through one-day shadowing and interviews 
with 27 police leaders in 2016, 35 days of field studies, 90 formal and informal 
interviews and conversations with police leaders and employees in 2018, and 
four months of field studies in 2019. In our analysis, we identify important prac- 
tice dynamics concerning relationships, such as: “taking care of each other”; “us 
against them”; making sense of “reality”, collective achievements and the police 
mission in relation to how it belongs/identifies with the practices; the negotiations 
of police leaders “fighting” for resources (silos) and creating the necessary space 
to manoeuvre own leadership practice. Hence, producing, relating, interpreting 
(sensemaking), and negotiating are recognized as important practice dynamics in 
police leadership as practice. 


Keywords: leadership as practice, police leadership, practice, practice dynamics, 
meaning-making, negotiating 


Sitering: Filstad, C. (2023). Ledelse som praksis. I A. N. Thon, L. E. M. Traavik & K. A. Vedoy (Red.), HR 
i mote med det nye arbeidslivet (Kap. 5, s. 91-113). Cappelen Damm Akademisk. https://doi.org/10.23865/ 
noasp.192.chs 

Innledning 


Ledelseslitteraturen har et stort mangfold av normative ledelsesmodeller, 
oftest kontekstuavhengige, pa hva ledere bor gjore heller enn hva ledere 
faktisk gjor og hvordan ledelse pavirkes av hvem de skal lede (medarbei- 
dere), hva de skal lede (arbeidsoppgaver), og hvor (organisasjonen). 

I henhold til en rekke kritiske ledelsesforskere så vet vi lite om hvorfor 
vi skal velge én ledelsesmodell fremfor en annen, eller rett og slett hva 
god og effektiv ledelse er (Rhodes & 't Hart, 2014; Arnulf & Larsen, 2015). 
Det vises til flere grunner, men først og fremst til at den dominerende 
separasjonen mellom leder og det kontekstuelle og situasjonsavhengige 
som påvirker leder-medarbeiderrelasjoner ikke bare er problematisk, 
men også naiv (Tsoukas, 1996; Tengblad, 2012; Day et al., 2014; Alvesson, 
2016). På den måten lever fortsatt forestillingen om den heroiske leder 
som innehar de riktige personlige egenskapene, og en ledelsesstil som 
kan lede uavhengig av hvem de skal lede, og hvor (Arnulf & Larsen, 2015; 
Karp, 2019). 

Ledelse må forstås som situasjons- og kontekstavhengig, relasjonell, 
kollektiv og en samskapende praksis av leder og medarbeidere (Carroll 
et al., 2008; Alvesson, 2016; Crevani & Endrissat, 2016; Raelin, 2016; 
Filstad, 2020). Ledelse som praksis-perspektivet utfordrer derfor ledelses- 
litteraturen ved 1) å flytte oppmerksomheten fra den individuelle leder til 
kollektiv ledelsespraksis, 2) forstå ledelse som kontinuerlig utviklende, 
dynamisk, relasjonell, situasjons- og kontekstavhengig og 3) forske på hva 
ledere og medarbeidere gjør, hva som kjennetegner deres ledelsespraksis, 
og hvorfor (strukturelle, kulturelle og institusjonelle forhold) ledelses- 
praksiser utvikler seg som de gjør i den enkelte organisasjon. Et ledelse 
som praksis-perspektiv forutsetter kvalitativ og induktiv forskning av 
ledelseskontekst, også det som et svar på ledelseslitteraturens dominans 
av individuell selvrapportering og kvantitative spørreundersøkelser. 


1 Det er mange eksempler på ledelsesteorier og -modeller; transaksjons- og transformasjons- 
ledelse (Bass, 1990), situasjonsavhengig ledelse (Hersey et al., 2008), distribuert ledelse (Gronn, 
2002), kulturellbasert ledelse (Alvesson, 2013), relasjonell ledelse (Uhl-Bien et al., 2007), tillits- 
basert ledelse (Karp, 2019), verdibasert ledelse (Kirkhaug, 2018), karismatisk ledelse (Bryman, 
1993), etikkbasert ledelse (Burns, 1978), kompetent ledelse (Filstad, 2016), offentlig ledelse 
(Vanebo, 2016) etc. Fellesnevneren er at det er lite forskning på effekten av å velge én. 

Vi har derfor anvendt et ledelse som praksis-perspektiv i vare kvalita- 
tive studier. Induktive og eksplorative studier i ulike ledelsespraksiser i 
politiet har veert analyseenhetene. Feltstudier, observasjoner, intervjuer, 
deltakelse, formelle og uformelle samtaler har vært forskningsdesignet 
for å undersøke den sosiale, kulturelle og kollektive konteksten for både 
hva ledere gjør, hvordan og hvorfor. Det startet med skygging av et utvalg 
på 27 politiledere hvor vi observerte hva de brukte tiden sin på, og avslut- 
tet med et intervju for å være sikker på at våre observasjoner var riktige, 
og om de hadde noe å tilføye." Disse studiene ble fulgt opp av en rekke 
feltstudier hvor vi som tidligere var opptatt av hva ledere gjør, i tillegg til 
samskaping i ledelsespraksis, samarbeid med andre enheter, ulike løsnin- 
ger og rammebetingelser for oppdrag, hva som kjennetegner ulik praksis, 
og hvordan forhold som situasjon, kultur, strukturer, organisering, refor- 
mer o.l. påvirker ledelse. Vi finner at det er gjennom å også inkludere 
hvorfor ledelse utøves som det gjør, at ledelsesforskning utvikles videre, 
fordi organisatoriske kontekster for ledelse inkluderes? Målet med dette 
kapittelet er derfor å presentere både hva ledere og medarbeidere gjør i 
egen ledelsespraksis, hvordan de løser oppgaver og utvikler praksis, og 
hvorfor de utvikler egen ledelsespraksis som de gjør.* 

Kapittelet er organisert som følger. Først en kort innføring i hva som 
kjennetegner ledelse som praksis-perspektivet og hvordan perspektivet 
gir en ny tilnærming (heller enn en ny modell om ledelse) for økt kunn- 
skap om ledelse. Deretter gis en redegjørelse for metode og kontekst for 
forskningen vi har gjort på ledelse som praksis. Denne forskningen pre- 
senteres først gjennom to eksempler i form av historier om ledelsesprak- 
sis. De to historiene er valgt for å demonstrere de praksisdynamikkene 
som fremstår som mest kjennetegnende i den totale forskningen vi har 
gjort på ledelsespraksiser. De identifiserte praksisdynamikkene danner 


2 For mer informasjon om hva politiledere gjør og skygging av de 27 politilederne, se Karp, T., 
Filstad, C., & Glomseth, R. (2018). 27 days of managerial work in the police service: Being fore- 
most among equals. Police Practice and Research, 20(5), 427-443. https://doi.org/10.1080/156142 
63.2018.1526682 

3 For mer informasjon om feltstudiene, se Filstad, C. (2020). Politiledelse som praksis. Fagbokforlaget. 
Kapittelet bygger på en tidligere publikasjon sammen med Karp med tittelen «Police leader- 
ship as a professional practice» (Filstad & Karp, 2020). Her er imidlertid ledelse som praksis- 
perspektivet rettet mot ledelse generelt og hva dette perspektivet på ledelse bidrar med for å 
forstå ledelse og HR i det norske arbeidslivet. 

videre grunnlaget for var vurdering av hva som fremmer og hemmer 
utviklingen av ledelsespraksis. Avslutningsvis gis en konklusjon og syn- 
liggjoring av mulig bidrag til ledelseslitteraturen, samt noen praktiske 
implikasjoner. 


Ledelse som praksis 


Innenfor ledelse som praksis-perspektivet er det felles praksis og dermed 
hva leder og medarbeidere kollektivt oppnår som er avgjørende for a for- 
stå ledelse. Eller sagt på en annen måte så flyttes oppmerksomheten fra 
den individuelle leder til en felles ledelsespraksis. (Whittington, 2006; 
Crevani & Endrissat, 2016). En ledelsespraksis utvikler et felles språk, 
samlede kommunikasjonsformer og kulturelle uttrykksformer når ledere 
og medarbeidere skaper felles mening om hvordan de skal fungere og 
handle sammen (Weick, 1995; Cunliffe, 2001; Shotter & Cunliffe, 2003; 
Pye, 2005). Dermed adresseres ledelse som kompleks, relasjonell, dyna- 
misk, emosjonell, og hvor leder og medarbeider samskaper en felles sosial 
og kulturell praksis (Chia & Holt, 2006; Raelin, 2016). Ledelse er praksis, 
eller mer presist, ledelse er ledelsespraksis (Schatzki, 2001; Nicolini, 2012). 
Det dynamiske ved praksis understrekes ved bruk av verb som for eksem- 
pel tilhøre, forstå, vite hvordan, handle, tenke, hvor et praksisperspektiv 
på ledelse vil forske og analysere de praktiserende, og hvordan praksis 
er koblet til de deltakernes handlinger (Day et al., 2014; Gherardi, 2012; 
Gherardi & Strati, 2012). Nicolini et al. (2003, s. 7) definerer en praksis 
som det som personer sier, forestiller seg, oppnår, forstår og tenker mens 
de utføre handlinger som deltakere i en praksis. En praksis viser til den 
totale summen av delte rutiner, handlinger, struktur, kultur, tradisjoner, 
historier, normer og prosedyrer for å tenke, handle og derfor å praktisere 
(Whittington, 2006; Orlikowski, 2010). 


Metode og kontekst 


Studier av ledelsespraksiser i politiet var den empiriske konteksten for 
forskningen. I stor grad var forskningen basert på observasjoner ved at 
en forsker var med på en rekke aktiviteter som skjedde i løpet av dagen i 

avdelingen, pa politistasjonen, i mote med andre interessenter som bar- 


nevern, uteseksjoner, kommune, tinghuset o.l. I praksis kan derfor mye 


av forskning kjennetegnes som observasjoner og former for skygging av 


politiledere og medarbeidere i deres daglige praksis i politiet. Dataene er 


derfor basert på intervjuer og feltnotater fra møter på politidirektørens 


ledernivå, politimestere, geografisk enhetsleder/stasjonssjef, avsnitts- 


ledere, patruljering, etterforskning, paroler, avhør, medlytt på opera- 


sjonssentralen, lunsjrom, piketten, treningsrom, lederkonferanser osv. 


Tabell 1. Empiriske metoder benyttet i studiet 


Metode Type Ledernivå/kjønn Politidistrikt Varighet Periode 
Skygging av ledere Deltakende Nivå 1: 4 informanter 9av12 27 2016 
observasjonav Nivå 2:17 informanter — politidistrikt arbeidsdager 
hverdagsledelse | representert (en dag per 
Nivål 3: 6 informanter 
leder) 
35 % kvinner, 
gjennomsnittsalder 45+, 
alle med personalansvar 
Intervjuer med ledere Semistrukturerte 27 informanter Ca 1.5 time 2016 
individuelle pr. leder 
intervjuer 
Feltstudier av ledere Deltakende 3 politidistrikt, 35 2018 
og medarbeidere, observasjon ett stort med arbeidsdager 
inklusive deltakelse 1500 ansatte, 
på møter, medlytt på et middels 
operasjonssentralen, stort med 
med i bilen på patrulje, 600 ansatte 
nattvakter, observere og et lite 
etterforskningsarbeid, politidistrikt 
deltakelse i uformelle 
settinger osv. 
Intervju med ledere Semistrukturerte Nivå 1:1 informant Ca 1.5 time 2018 
individuelle Nivå 2:10 informanter 
intervjuer ace ; 
Niva 3: 14 informanter 
Niva 4: 10 informanter 
35 % kvinner, 
gjennomsnittsalder 40+ 
Intervjuer og samtaler Ustrukturerte og 25 informanter Det største Ca. 1 time 2019 
med ledere på ulike semistrukturerte politidistriktet 
nivåer individuelle i Norge 
intervjuer 
Intervjuer og samtaler Ustrukturerte og 30 informanter Det største Varighet fra 2019 
med medarbeidere semistrukturerte politidistriktet 20 minutter 
individuelle i Norge til 1 time 
intervjuer 

Dataene er analysert i metodeverktoyet NVivo. Opptaket av de semi- 
strukturerte intervjuene er transkribert, notater fra observasjoner og 
uformelle samtaler er renskrevet, og alt er lagt inn i NVivo. Deretter er 
det benyttet apen koding basert pa identifiserte kategorier i dataene, hvor 
kategoriene samlet sett har identifisert viktige praksisdynamikker i de 
ledelsespraksiser som er studert. 


Resultater 


De identifiserte praksisdynamikkene som diskuteres senere i dette kapit- 
telet, er basert pa analyser av samtlige ledelsespraksiser i datainnsam- 
lingen. Ved forst a vise til eksempler fra dataene pa hva ledelsespraksis i 
politiet kan være, er hensikten at historiene skal gi en mulig visualisering 
hos leser som et øyeblikksbilde på ledelsespraksis og hva som kjenne- 
tegner denne. Og at historiene dermed blir med videre i hvordan de kan 
forstås som praksisdynamikker. 


Eksempler på hva ledelsespraksis i politiet 
kan være 


En ledelsespraksis viser til hva de deltakende sier, hvordan de handler, 
tenker, skaper mening, samarbeider, forstår, tilhører osv. Forskningen 
startet derfor med beskrivelser av observert praksis, etterfulgt av samtaler 
med deltakerne for å analysere og forstå det observerte. Jeg starter derfor 
med beskrivelser av to ledelsespraksiser ved patruljeseksjonen i en norsk 
storby. Disse er tilfeldig valgt fra studiene våre, som inkluderer en rekke 
ledelsespraksiser på ulike ledelsesnivåer og ansvarsområder i politiet. 


Ledelsespraksis 1 


John tar imot meg i vakta kl. 08.00 og sier at nå har støvet lagt seg litt. 
Det har gått i ett siden kl. 06.00. Han ser litt stresset ut, eller mer tra- 
velt opptatt, men understreker at, jo da, han har tid, jeg kan komme. 
På vei opp til vaktrommet forteller han at han allerede har hatt en som 

griner på kontoret. Fra vaktrommet og inn til parole (parole er et møte-/ 
undervisningsrom hvor patruljen motes for brifing og informasjon i star- 
ten av vakten) peker han pa en sliten gjeng lett henslengt i pauserommet. 
Det er disse som har hatt nattvakt i helgen, forklarer han. Han vinker 
til dem i pauserommet og dem inne pa parolen, for han setter seg bak 
PC-en og kobler opp presentasjonen. Han roser avsnittet sitt og sier de 
folger godt opp. De har fatt kritikk for at de ikke har veert nok til stede pa 
Q (navngir et sted) i helgen, sier han, og er klar pa at det er han uenig i. 
Folkene hans har veert pa de avtalte, faste plassene. John gar ogsa igjen- 
nom rapporten og sier det har vert god bemanning pa Q i helgen. Han 
informerer om Olga, som er bipolar og stadig et problem for politiet. Han 
sier de ma vere forsiktige og dele informasjon med hverandre om hva som 
skjer. Det er viktig at de andre vet hva de kan forvente. Han sitter fortsatt 
bak PC-en, og han svarer ogsa kort pa en telefon. Blant avsnittet blir det 
latter og kommentarer om gale kjerringer, med referanse til Olga. John 
smiler med, leser pa skjermen, ser opp og spor om noen kjenner noen 
flinke folk som de bor ansette. Han sier de enna ikke vet hvor mange de 
får lov å ansette for å erstatte dem som har sluttet. Han sier de vil lytte til 
innspill — det er viktig med det sosiale, understreker han. Han informerer 
om retningslinjer for frihelg — sier de må være strenge på dette — at de må 
være lojale. Diskusjonen om tidspunkt for vakter er nå avsluttet, informe- 
rer han - besluttet. Da blir det sånn! Alle avsnittslederne vil være lojale 
overfor det, forklarer han - det må være likt! (Det er stor motstand mot 
endring av turnus, John har videreformidlet tilbakemeldingen på det fra 
«sine», men ikke fått gjennomslag hos sin leder.) Det er en av de ansatte 
som sier noe. John sier han ikke tror noe på omorganisering av avsnittene 
nå så tett på den forrige. Men han forklarer at det kan bli nødvendig, da 
noen av avsnittene «blør». Han spør om de lurer på noe? Ingen respons. 
De er mer på midten, sier han — mens to av de andre avsnittene er helt på 
felgen når det gjelder bemanning. Han informerer så om paroleprosjekt 
på Indicia. Det er ingen av dem som har lagt inn noe informasjon ennå. 
John sier de har fått kjeft for at de ikke bruker det. De må få inn en kurs- 
holder noen timer, understreker han. Han skal følge opp det. Han viser 
dem hvordan de skal legge inn informasjonen. Det er viktig informasjon 
hvis de ikke har anledning til å være med på parolen, men må rett ut 

i bilen. Status, tall og så videre skal legges inn av dem, forklarer han. Det 
er viktig for han og viktig for dem også! Viktig for kunnskaps-/informa- 
sjonsdeling. Det er ikke noe klart svar på hva som må legges inn: De må 
tenke på hva de mener er relevant å legge inn. John: Hva tenker dere om 
Indicia? Går det bra med dere? Ingen spesiell respons, men uformell små- 
prat og litt latter. John overlater til Jane på teamet å gi videre opplæring 
på Indicia. Han understreker at det er viktig at de følger med, ønsker god 
vakt og forlater parolen og går inn på vaktrommet igjen. 


Johns lederpraksis 

John har over 20 års erfaring i stillingen og er mye ute på patrulje 
sammen med mannskapet sitt. Han forteller at det bare blir mer og mer 
papirjobb, og derfor må han jobbe i kulissene for å tilrettelegge for at 
mannskapet skal kunne gjøre en best mulig jobb. Jeg oppfatter ikke at 
John er «en av gjengen». Han blir heller et forbilde, en mentor og en som 
setter retning, og som mannskapet har respekt for og tillit til. Han er ikke 
dominerende som person, snarere er rollen som veileder og tilrettelegger 
viktig i hans praktisering av ledelse. Han sier det blir mye personalsaker, 
konflikter som må løses, klager fra publikum og lignende. Det forsøker 
han å beskytte mannskapet mest mulig mot. Han er også veldig bevisst 
på det sosiale og at det alltid er noen alfahanner som han må få jekket 
ned litt. Nå sitter han med en klage på en av mannskapet som ikke har 
klart å oppføre seg overfor publikum i helgen. Han er opptatt av at alle 
skal bidra ut fra sin kompetanse, sånn som Jane nå får anledning til på 
parolen. At han skal se hver enkelt av dem i hverdagen. 

Avsnittet hans viser til et tungrodd system. Det er noen «oppe» som 
bestemmer - og det blir utfordringer når det kommer ned på deres nivå, 
forklarer de. De forteller at John bruker mye tid på hvem som er i bil 
sammen, og at ikke alle avsnittslederne gjør det. Det er god stemning 
i lunsjkroken. Litt «småmobbing», mye latter og prat om sport og kost- 
hold. Ute på patrulje roser de John og sier at «alle» vil være i hans avde- 
ling. Han har kjempekontroll og hører på alle, forklarer de. Han har alltid 
tid til alle. Han har lagt plan helt frem til august, og ivaretar alles ferie- 
planer. De er uenige om ny vaktskiftordning - det har ledelsen bestemt, 

sier de, og de sier at det har ikke John klart å påvirke selv om de vet at han 
er enige med dem i at den gamle vaktordningen var bedre. De er sikre på 
at John prater deres sak, men ikke får gjennomslag hos «ledelsen». 


Ledelsespraksis - eksempel 2 


Chris har valgt å bruke sofakroken fremfor parolesalen til denne kvelds- 
vakten. Sofaene er formet som en firkant der alle ser hverandre. I tillegg 
til meg er Chris sin leder, Paul, til stede, og en hospitant. Det er mye fleip 
og latter på parolen, og avsnittet kommer etter hvert på plass; flere spiser. 
Chris sier til avsnittet at det er viktig at de bruker tiden når de kan, til å 
snakke sammen på denne måten. Spesielt nå som de er så få og derfor 
ofte får avbrutt parolen eller ikke får hatt parole før de må rett ut. Han tar 
runden og lar alle få anledning til å fortelle hvordan det går. Det blir en 
kombinasjon av jobb og privatliv. Det er tydelig at de kjenner hverandre 
godt, og at Chris kjenner dem godt. Det uttrykkes også noe frustrasjon 
over lite mannskap og turnuslister som gjør at de mener de aldri har fri- 
helger lenger. Chris sier at det også har ført til at det har vært nærmest 
umulig å gjennomføre sosiale samlinger. Han er klar på at det må de gjøre 
noe med. Mannskapet gir også klart uttrykk for at de savner det sosiale. 
Det er helt krise med bemanning nå, forklarer han, og Paul sier også noen 
ord om hvordan de jobber med det, men at det er vanskelig å love noe. De 
har ennå ikke fått avklart hvor mange de får lov til å ansette. Chris følger 
opp og sier at han skal kjempe for dem, og at det må gjøres noe. Det er 
krise nå, sier han. 


Chris' lederpraksis 

Chris er som person veldig synlig i kraft av sin størrelse, og også synlig 
i sitt lederskap. Han er et naturlig midtpunkt og fremstår som «en av 
gjengen». Han har nesten 20 års erfaring i politiet og sier at hans jobb som 
leder er å være ute sammen med mannskapet sitt. Mannskapet bekrefter 
at Chris alltid er ute sammen med dem, og at de alltid har han i ryggen. 
De forteller at han har store visjoner for avsnittet. Chris er veldig tydelig, 
klar, de skal være de beste, og jobben deres er å være ute. Mannskapet 

hans stoler fullt ut pa at han taler deres sak overfor ledelsen. De sier at 
han er opptatt av kulturbygging, og at de erfarne bevisst blir brukt som 
kulturbærere nar nye kommer inn i avsnittet. Det er arbeidsmiljøet som 
trumfer alt, forklarer de, selv når det er en del snakk om gammelt utstyr, 
manglende utstyr og beslutninger som de ikke forstår. Chris og mann- 
skapet forklarer at det som er spesielt i politiet, er det å ta vare på hver- 
andre, være sosiale sammen. De blir veldig godt kjent med hverandre, og 
det er en tøff jobb med mange sterke opplevelser. De opplever å ha stor 
frihet i jobben, og at Chris oppmuntrer til det - «Det er opp til deg hva du 
gjør ijobben, hva du tar tak i / ikke tar tak i, du må ta beslutninger om det 
hver eneste dag». De forklarer at de alltid har ryggdekning fra Chris på 
det. Samtidig som han er veldig klar i talen når ting må forbedres. 


Kort oppsummering - John og Chris 


John og Chris er veldig forskjellige, både som ledere og personer. John 
er mer analytisk og lavmælt — tilretteleggeren, mens Chris fremstår som 
mer utadvendt, høylytt og støyende - deltakeren. De er begge gode pa 
kommunikasjon og dialog tilpasset sine medarbeidere, selv om de løser 
det forskjellig. De representerer på mange måter det samme verdisettet, 
hva som er rett og galt, og mister aldri oppmerksomheten på betydningen 
av samfunnsoppdraget. Det viser seg i hvordan de motiverer mannskapet 
sitt - betydningen av å være der for folk og å gjøre en forskjell for folk. 
Det gjør at de er proaktive og kontinuerlig innstilt på å kjempe for mann- 
skapet sitt, og de har begge stor grad av selvtillit på hva som er godt poli- 
tiarbeid. Begge roses av mannskapene sine som meget gode ledere. Når 
de ikke får gjennomslag videre i systemet, tillegges det heller den øvrige 
ledelsen eller systemet, enn John og Chris sin ledelse. 

Vi finner derfor at det handler om hvilke oppgaver som skal løses, det å 
skape et felles engasjement og motivasjon i en hardt presset hverdag med 
tøffe turnuser og mangel på mannskap. Det å bygge arbeidsmiljø og være 
tydelig på hvordan de skal ha det, det å bygge en felles kultur og å passe på 
hverandre, blir viktig. Det skapes mening om hvordan oppgaver må løses 
gjennom et felles språk som «å gjøre en forskjell for folk», «ha hverandre 
i ryggen» i farlige situasjoner, det å ha fokus på det de skal gjøre (når det 

er mye uro i organisasjonen). Det bygges ogsa identitet, bade gjennom 
uniformering, trening, kosthold, hvilket avsnitt de tilhorer, hvilken 
politistasjon osv. De praksisdynamikkene vi finner, kommer derfor til 
syne i disse eksemplene. Mer om dem i neste avsnitt. 


Praksisdynamikker 


Det er mulig a identifisere noen praksisdynamikker som er gjentakende 
og kjennetegnende for de ledelsespraksiser i politiet som har veert en 
del av var forskning. Det handler om det kontinuerlig utviklende og 
dynamiske ved 1) å produsere og å engasjere, 2) samhandle og integrere, 
3) tolke og meningsskape og 4) forhandle og å identifisere seg med hva 
ledelsespraksis skal være. 


Produsere og engasjere 

Produsere og engasjere viser til daglig ledelsespraksis. Politiet er pro- 
blem- og handlingsorienterte. Politiledere og politiansatte er sjelden på 
kontoret, de er ute på patrulje, i møter, ute i felten for å sjekke lokasjoner 
og operasjoner, snakke med publikum, snakke med kolleger i korridorer 
eller på andre uformelle møtearenaer, stikke innom ulike kontorer, snakke 
i telefonen. De er vant til å «ting dukker opp», at de må snu seg rundt og 
finne umiddelbare løsninger. Denne til tider uforutsigbarheten er det som 
gjenkjennes gjennom et stort engasjement for å løse samfunnsoppdraget 
på en best mulig måte, sammen. Politiledere på alle nivåer praktiserer 
som oftest en åpen dør-politikk, og de er involvert i åpne landskap, møtes 
i kantinen, i garderoben, på trening og på arrangementer. De gjør ofte 
flere ting samtidig — prater i telefonen mens de arrangerer møter, koordi- 
nerer og kommuniserer. De er betydelig mer muntlige enn skriftlige og 
klager ofte over å måtte vie tiden sin til stadig mer e-post, møter, skrive 
rapporter eller produsere annen skriftlig dokumentasjon. 

Politiarbeid er hovedsakelig kollektive aktiviteter. De opererer ofte i par 
eller team, og uttrykker behovet for å kunne diskutere med ledere og kol- 
leger, da politiarbeid ikke er en eksakt vitenskap når det gjelder problem- 
løsning. Politiledere vurdere derfor at det er viktig at de er tilgjengelige, 

og de forventer lojalitet hos sine medarbeidere. Politiarbeid praktiseres 
innenfor rammen av en byrakratisk og hierarkisk organisasjon basert pa 
fagomrader som patrulje, etterretning, etterforskning, forebygging osv. 
Det kollektive blir derfor forsterket gjennom lokal lojalitet og med politi- 
ledere som forventes å «kjempe» for sine ansatte i egen ledelsespraksis. 
Her ligger mye av engasjementet - og motivasjonen — det de vurderer som 
godt politiarbeid. Politiledere må kontinuerlig balansere mellom sentral 
lojalitet til Politidirektoratet og sentrale politiske myndigheter og lokal 
lojalitet i egen ledelsespraksis og engasjement for hva de lokalt vurderer 
som godt politiarbeid. 


Samhandle og integrere 

Forskningen vår ble ofte møtt med at arbeidsmiljø trumfer alt. De sosiale 
relasjonene er ofte basert på en uformell tone, mye humor, fleiping, erting 
og historiefortellinger. Det er også rammen rundt de formelle møtene. 
Det blir også uttrykt frustrasjon, irritasjon osv. i disse relasjonene, 
ganske høylytt til tider, men rettet mot andre og veldig ofte rettet mot 
Politidirektoratet. Betydningen av det sosiale arbeidsmiljøet understre- 
kes av lederne. Det er viktig at de stoler på hverandre, de må bli godt kjent 
med hverandre og ha kunnskap om hverandres styrker og svakheter i 
kritiske og krevende oppdrag som også er emosjonelt utfordrende. Dette 
påvirker hvordan de kommuniserer med hverandre. Kameratskap og det 
å ta vare på hverandre er kjennetegnende på mange av de sosiale relasjo- 
nene som observeres. Politiledere ønsker å være gode rollemodeller og å 
styrke det sosiale limet og samholdet i ledelsespraksis. 


Tolke og meningsskape 

Tolke og meningsskaping handler om en felles virkelighetsforståelse 
gjennom felles språk, uniformering, symboler, historier, handlinger, tan- 
kesett, erfaringer, opplevelser, utdanning og tolkninger av samfunns- 
oppdraget generelt og godt politiarbeid i den konkrete ledelsespraksisen. 
Felles virkelighetsforståelse gir tilhørighet og kan kobles til den opera- 
tive og kulturelle logikken i politiet. Men den er også påvirket av den 

strukturelle og byrakratiske logikken og balansering av de to logikkene. 
Det kommer til uttrykk i sprak og artefakter; politiet er uniformert i 
henhold til de oppgaver de skal lose, og stjerner symboliserer hierarkisk 
plassering, de refererer til seg selv som etat og korps og benytter et felles 
sprak som for eksempel beordring, nedtrekk, lojalitet, rett og plikt, mot- 
tatt-forstått, bistand o.l. Det er derfor balansen mellom de to logikkene 
politiledelse står i hver dag, styring og/eller ledelse, og det er i denne spa- 
gaten det utvikles en felles virkelighetsforståelse i ledelsespraksiser. 

Vi observerer en rekke situasjoner der politiledere gir ordrer, men også 
klandrer systemet for uforutsigbarhet og å måtte svare både på politiske 
initiativer og samtidig ivareta et lokalt handlingsorientert politiarbeid. 
Politiledere mener rollemodellering er viktig i deres ledelse. De argumen- 
terer også for at politiledelse handler om å sikre best mulige forhold for 
teamet deres. Motivasjonen og målet med å være politibetjent handler 
om å kunne gjøre en forskjell i samfunnet, og lederne setter pris på de 
uforutsigbare, praktiske, handlingsorienterte sidene ved aktivt å utføre 
politiets oppdrag. Det er her de kontinuerlig søker å utvikle en felles vir- 
kelighetsforståelse av godt politiarbeid. 


Forhandle og identifisere 

Å forhandle refererer til ulike interesser, kunnskap, ressurser, priorite- 
ringer o.l. som må forhandles frem kollektivt heller enn individuelt for 
utvikling av ledelsespraksis som deltakerne både identifiserer seg med 
og føler lojalitet og tilhørighet til. Alle politilederne snakker om å ha 
det nødvendige handlingsrommet med hensyn til sin egen lederpraksis, 
som også er et resultat av å slite med å skaffe ressurser og forhandle til 
det beste for egen praksis. Samtidig viser studiene våre at det er store 
variasjoner på hvordan handlingsrommet utvikles og utnyttes kollektivt 
i ledelsespraksis. “Locus of control’-teorien er aktuelt her: hvorvidt leder 
går inn i aktørrollen eller offerrollen, som resulterer i ledere som auto- 
nome aktører og proaktive i egen ledelse, eller at ledere omfatter at det er 
umulig for dem å påvirke og at de dermed er ofre for ytre forhold som de 
ikke kan gjøre noe med (Karp, 2019). Dette får konsekvenser for ledelses- 
praksis, da offerrollen og manglende oppmerksomhet på utvikling av 

handlingsrom resulterer i manglende forhandlinger innad i ledelsesprak- 
sis og heller passivitet rundt 4 gjore det som beordres. Politiledelse som 
praksis hviler pa det dynamiske, det 4 skape noe sammen og dermed pa 
proaktivitet og deltakende aktorer i det politiske spillet. 

Politiet tar ansvar for politiets praksis, og det er de som skal ha nod- 
vendig kompetanse til å bestemme når de skal handle, ev. ikke handle, og 
hvilke handlinger, prioriteringer og beslutninger de skal ta for å ivareta 
samfunnsoppdraget. I den grad det innebærer å «stjele» fra andre dis- 
trikter som derfor ikke kan ivareta gode polititjenester, eller at det viser 
seg umulig å komme ut av offer rollen grunnet styring og kontroll fra 
øverste ledelse, så kan det være eksempler på politiske og strukturelle 
forhold som gir organisatoriske rammebetingelser som er hemmende for 
politiledelse. 


Ledelse som praksis-perspektivet 


Et ledelses som praksis-perspektiv har vært fruktbart for å studere politi- 
ledelse som kompleks, relasjonell, kollektiv og kontekstavhengig. De 
kjennetegnende praksis-dynamikkene som kan kobles til å produksjon 
og engasjement — det å utvikle sosiale relasjoner som skaper et fellesskap 
og samhold, det å utvikle en felles forståelse som gir mening, og det å for- 
handle for handlingsrom og felles identitet på hva ledelsespraksis skal stå 
for — utgjør de kontinuerlige og utviklende praksis-dynamikkene som er 
viktige for å konstituere ledelsespraksis. Det er å zoome inn på ledelses- 
praksis som gjør det mulig å identifisere ledelsespraksis som en sosial, 
relasjonell, kollektiv og kulturell konstruksjon av ledelse. Det er imidler- 
tid gjennom å zoome ut at vi får nødvendig forståelse av hvorfor ledelse 
utøves som den gjør. Dette fordi det er ved å zoome ut at identifisering 
av de organisatoriske og strukturelle rammebetingelsene er mulig, og, 
i en politikontekst, hvordan den byråkratisk-hierarkiske organiseringen 
påvirker politiledelse. Zoome inn og zoome ut er derfor avgjørende for 
å identifisere hva som hemmer og fremmer ønsket utvikling av politi- 
ledelsespraksis, i kollektiv samskaping mellom leder og medarbeidere. Vi 
argumenterer derfor for at ledelse som praksis-perspektivet gir en viktig 
alternativ tilnærming til ledelse fordi det gir nødvendig oppmerksomhet 

pa ledelse som avhengig av konteksten ledelse utoves i. Ledelse ma der- 
med forstas som situasjonsavhengig og som et resultat av kollektiv sam- 
skaping mellom leder og medarbeidere. 

De praksisdynamikkene som identifiseres i var totale forskning i 
denne studien, er overlappende, de er ikke utfyllende, og det kan ogsa 
vere andre praksisdynamikker som kan vise seg a ha storre betyd- 
ning avhengig av hvilke utfordringer og oppgaver ledelsen star overfor. 
Praksisdynamikkene kan ogsa utspille seg noe forskjellig avhengig av 
lederniva og hvilke arbeidsoppgaver ledelsespraksis har ansvaret for. 
Praksisdynamikkene vil imidlertid alltid handle om et fellesskap av 
engasjement og produksjon, former for kollektiv samhandling mellom 
leder og medarbeidere, og at denne samhandlingen utvikler relasjoner 
som skaper et godt arbeidsmiljø. Et godt arbeidsmiljø vil derfor kjenne- 
tegnes av felles mening og virkelighetsoppfattelse som deltakerne kan 
identifisere seg med. Deltakerne vil ha ulik kompetanse, interesser og 
prioriteringer som forutsetter forhandlinger og utvikling av nødvendig 
handlingsrom for best mulig å ivareta dette. Dette er og må være kontinu- 
erlige prosesser, og igjen understrekes det dynamiske og kontekstuelle i 
det kollektivet fellesskapet i ledelsespraksis, som det innenfor ledelse som 
praksis-perspektivet argumenteres for at utgjør selve kjernen i ledelse, 
ikke minst for å ivareta betydningen av uformelle ledere og uformelle 
relasjoner mellom medarbeidere, som igjen påvirker formell ledelse. 

Med utgangspunkt i praksisdynamikkene vil hva som fremmer og 
hemmer både læring av ledelse og utvikling av ledelsespraksis, i større 
grad være mulig å identifisere i den enkelte organisasjon. Det kontekst- 
avhengige handler om bransje, profesjon osv., og det vil handle om leder- 
nivå, organisering, kompetanse, struktur og kultur. I politikonteksten 
handler det overordnet om to ulike logikker koblet til en instrumentell 
logikk, som det politiske styrte, strukturelle og byråkratiske, på den 
ene siden, og den operative og kulturelle logikken, på den andre siden 
(Johannessen, 2015), hvor det tidligere i dette kapittelet ble argumentert 
for hvordan ledelsespraksis kontinuerlig må balansere de to, også når det 
gjelder sentral versus lokal lojalitet. De ulike logikkene påvirker imidler- 
tid hvorfor ledelse utøves som den gjør, og hva som kjennetegner de ulike 
ledelsespraksiser, og ikke minst gir ulike logikker rammebetingelser 

og vil derfor pavirke utvikling av ledelsesdynamikkene. Politiledelse 
leres innenfor rammene og de kontinuerlige dilemmaene de to logik- 
kene representerer; å balansere en byråkratisk logikk — det vil si å følge 
ordrer - med den relativt åpne, kameratslige og «det å gjøre en forskjell 
for folk»-logikken - det vil si hverdagspraksis motivert av å utføre godt 
og kollektivt politiarbeid. Den kommandobaserte ledelsen er oppgave- 
orientert (i motsetning til relasjonsorientert) og gjenspeiler autoriteten 
til rang (Davis & Bailey, 2018), som speiler det sentraliserte ovenfra og 
ned-hierarkiet til politiet. Den kvasi-militære autoritetskulturen for rang 
konstruerer og rekonstruerer konvensjoner om «know your place» i hie- 
rarkiet (Steinheider & Wuestewald, 2008; Silvestri, 2011; Davis, 2019). 
For det meste jobber politiledere seg opp gjennom rekkene internt, gjen- 
nom ulike nivåer, for å nå en topplederstilling (Roberts et al., 2016); de 
blir ofte rekruttert på grunnlag av å være «de fremste blant like» (Karp 
et al., 2018), der nye rekrutter som representerer forandring, sjelden støt- 
tes (Charman, 2017). Å være en av «gutta» (eller «en av oss», som mer 
kjønnsnøytral), oppleve kameratskap fra første hånd, og å være klar over 
viktigheten av sosiale forhold og omsorg for hverandre, karakteriserer 
hvordan politiledere lærer og dermed utvikler egen ledelsespraksis på alle 
leder nivåer i politiet (Filstad et al., 2018). 

Hvordan politiledere forstår hva som forventes av dem som politi- 
ledere påvirkes av hvordan de lærer å lede i forhold til de to ofte mot- 
settende logikkene. Derfor innebærer ledelse å være i stand til å takle 
dette dilemmaet. Følgelig er kombinasjonen av de to motsatte logikkene 
en del av politiledernes hverdagsproblemer; de kan løse problemet ved 
å diskutere sine uenigheter åpent, klandre systemet, diskutere hvordan 
de kan være smarte og strategiske for å sikre og finne lokale justeringer, 
og så videre. Imidlertid vil mange argumentere for at politiets lojalitet er 
omfattende, historisk og manifestert i politikulturen over tid (Alvesson, 
2013; Hatch, 2001; Schein, 2010). Det handler om å ivareta «sine», som 
igjen danner grunnlaget for silotenkning både mellom fagområder og 
distrikter og utfordringer når det gjelder tverrfaglig samarbeid (Filstad, 
2020). På mange måter kan det forstås som reaksjoner på den instrumen- 
telle logikken representert ved kontroll, målstyring og rapportering, som 
virker hemmende på den kulturelle logikken basert på deres erfaringer 

med hva godt politiarbeid er (Wathne, 2018). Samtidig som den kulturelle 
logikken synes a vokse seg sterkere mot en «felles fiende» med de kon- 
sekvenser det far for utvikling av gruppetenkning og en ledelsespraksis 
med liten grad av tverrfaglighet. Det innebærer at den enkelte ledelses- 
praksis utvikler kunnskapsgrenser mot de andre ledelsespraksisene 
(Carlile, 2004). Det kan gi grobunn for politisk spill og maktkamper, ikke 
kun som forhandlinger som vil være en viktig praksisdynamikk, eller 
påvirkning og konstruksjon av handlingsrom i ledelsespraksis som også 
gjør at politiledere må være proaktive aktører heller enn offer. Heller vil 
makt i form av ordre, kontroll og hersketeknikk være mangel på nødven- 
dig autoritet som politileder (Filstad, 2021), både i egen ledelsespraksis 
og i tverrfaglig arbeid med andre ledelsespraksiser. Imidlertid diskuterer 
politilederne politiske spill eller maktforhold i liten grad. Det er interes- 
sant, siden det å forhandle, konkurrere med andre enheter og distrikter, 
dele frustrasjon internt, men ikke eksternt, og skape lokale justeringer og 
lokale prioriteringer, handler om makt og politikk. 

Lokale versus sentrale beslutninger og prioriteringer, kommunikasjon 
og handlingsrom påvirkes også av de to ulike logikkene, igjen som kon- 
tekstavhengig i politiledelse. I en studie av politileders handlingsrom i 
politireformen identifiseres de ulike logikkene opp mot standardisering 
versus kompleksitet, sentrale beslutninger som toppstyrte versus beslut- 
ninger nedenfra og opp, sentrale myndigheter som kommunikasjons- 
giver og ledere som kommunikasjonsmottakere og sentrale prioriteringer 
versus lokale prioriteringer, alt som påvirkere av manglende menings- 
skaping og liten bruk av politiledere som endringsagenter (men heller 
som endringsmottakere) i politireformen (Filstad et al., 2020). 

Det å identifisere hva som hemmer og fremmer ledelsespraksis, er i 
stor grad kontekstavhengig i den forstand at det i stor grad kan påvirke 
hvilken ledelse som utøves, men uten at det automatisk resulterer i god 
eller dårlig ledelse. Det avgjørende er å redusere, endre, balansere og bryte 
ned barrierer som er hemmende for god ledelse i en organisasjon. Det er 
ikke de individuelle ledernes ansvar, men heller et overordnet organisa- 
torisk ansvar når rammebetingelsene gjør det unødvendig komplekst og 
utfordrende å lære og å mestre ledelse. Politiledere lærer ledelse først og 
fremst gjennom å praktisere ledelse, hvor læring er situasjonsavhengig, 

relasjonell, kontekstuell og forutsetter refleksjon og mestring (Filstad 
et al., 2018). Politiet må derfor tilrettelegge for læring og refleksjon over 
erfaringer i ledelsespraksis og de mulige læringsarenaene som ledere har i 
hverdagen, men hvor politiledere forklarer at denne tilretteleggelsen i stor 
grad er fraværende og opp til hver enkelt leder (Filstad, 2020). I tillegg vil 
instrumentelle og systemiske forhold påvirke ledelsespraksis i politiet. 
Det gjelder spesielt instrumentelle forhold som organisasjonsstruktur 
og rapporteringslinjer, målstyring, organisering, kommunikasjonsfor- 
mer, rapportering, beslutningstaking og involvering for meningsskaping, 
lederutvikling og læring, kulturelle forhold og identitet, prioriteringer 
sentralt og lokalt, lederes ansvar for utvikling av handlingsrom og for- 
ventninger til ledere på de ulike ledernivåene. 


Oppsummering og praktiske implikasjoner 


Dette kapittelet har først og fremst demonstrert hvordan ledelse som 
praksis-perspektivet bidrar med økt kunnskap om ledelse som relasjo- 
nell, kollektiv, situasjons- og kontekstavhengig. I henhold til et praksis- 
perspektiv på ledelse initiert av en rekke kritiske ledelsesforskere referert 
til tidligere i dette kapittelet har det vært mulige å studere hva politi- 
ledere gjør, hvordan politiledere utøver ledelse, men også hvorfor politi- 
ledere utøver den ledelsen de gjør. Forskningen identifiserer hvordan 
den instrumentelle og strukturelle logikken og den operative og kultu- 
relle logikken gjensidig påvirker hverandre, som igjen påvirker hvordan 
politiledere må balansere de to logikkene i utviklingen av ledelsespraksis. 
Dette trenger ikke nødvendigvis være spesielt for politiledelse. I andre 
offentlige organisasjoner som helsevesenet, Nav, Forsvaret o.l. vil dette 
også være kjente påvirkningsforhold på ledelse. 

Ved å studere ledelsespraksis har forskningen identifisert det dyna- 
miske og kontinuerlig utviklende i en praksis og gjort det mulighet å 
gå utover kulturelle og strukturelle forhold for å identifisere praksis- 
dynamikker. Praksisdynamikker som var mest tydelig, gjaldt det rela- 
sjonelle og kollektive og involverte følgende: «ta vare på hverandre»; «oss 
mot dem»; det å skape felles mening og virkelighetsforståelse i praksis; 
produksjon av politiarbeid som en kollektiv prestasjon; politiets språk, 

symboler og gjenstander; og samfunnsoppdraget knyttet til tilhorighet 
til / identifikasjon med praksis; og forhandlingene mellom ledere som er 
involvert i å kjempe for å skaffe ressurser og skape det nødvendige hand- 
lingsrommet for å utvikle sin egen lederpraksis. Derfor, i samsvar med 
praksisdynamikken som kjennetegnes gjennom den fremvoksende og 
dynamiske karakteren av lederpraksis, kan disse best forklares gjennom 
følgende verb: å produsere, relatere, tolke (meningsskaping) og forhandle, 
som alle har bidratt til å beskrive den viktige praksisdynamikken som 
utgjør ledelsespraksis. 

Studiens teoretiske bidrag er behovet for forskere til å studere ledernes 
hverdagspraksis og hvordan denne praksisen er sammensatt av en rekke 
praksisdynamikker som vil være kontekstavhengige. Dette er et område 
som krever videre teoretisk utvikling, heller enn ytterligere ledelsesmodel- 
ler for hva ledere bør gjøre, som argumentert for tidligere. Rådet til ledere 
er at bare noen få universelle svar eksisterer innen ledelse. Det innebærer 
ikke at ledere kan ha stor nytte av å studere ledelse og ulike ledelsesmodel- 
ler. Ledere må imidlertid finne sin egen vei og utvikle egen ledelsesprak- 
sis som forutsetter læring av ledelse i praksis. Praksisdynamikkene vil 
derfor kunne identifiseres til å være noe forskjellig avhengig av hvilken 
offentlig eller privat organisasjon som utgjøre konteksten for ledelse. De 
vil imidlertid være identifiserbare, tilnærmet ganske så like, og derfor 
vil ledelse som praksis-perspektivet på ledelse være en nødvendig tilnær- 
ming for å forstå ledelse uavhengig av type organisasjon. 

Å lære ledelse i praksis og tilrettelegge for lederes læring er et organi- 
satorisk ansvar. HR kan med fordel gå foran for en forståelse av ledelse 
som praksis. Det gjelder i lederutvikling, i rekruttering og onboarding 
av nye ledere, i ledergrupper på ulike nivåer i organisasjonen, i leder- 
nettverk, trening og opplæring av ledere, i lederverktøy. Samlet sett vil 
dette gi muligheter for mange gode læringsarenaer for utvikling av gode 
leder-medarbeider-relasjoner. Å lede mennesker i praksis vil ikke kun 
være den individuelle leders ansvar, men må tilrettelegges for av HR og 
den formelle organisasjonen. Det er ofte HR-avdelingene som har et sær- 
skilt ansvar i rekruttering og utvikling av ledere og hva som det tilret- 
telegges for av læring, ikke bare som kurs og opplæring, men også i den 
formelle organiseringen og hva som fremmer og hemmer ledelsespraksis. 

Ledelsesutdanningens muligheter: 
Om å utvikle en realistisk 
lederselvtillit i samspill med andre 


Irmelin Drake 
Høyskolen Kristiania 


Abstract: This chapter takes as its vantage point the fact that leadership is not some- 
thing that can be taught or learned as a set of objective and universal skills and 
abilities. Thus, in dealing with an array of mixed and demanding leadership expec- 
tations, individuals may fall short of appropriate means to develop realistic leader- 
ship self-efficacy. Various dysfunctional misperceptions may be the result, including 
imposter syndrome, the Dunning-Kruger effect and/or succumbing to narcissistic 
personality types. What kinds of organizational support help individuals avoid or 
maneuver out of such dysfunctional thinking and behavioral patterns and instead 
make more realistic judgments regarding their own and others’ leadership capabili- 
ties? Research indicates that becoming aware of these phenomena is key. Changing 
one’s dysfunctional thinking patterns can be achieved via cognitive behavioral ther- 
apy. Other measures at the organizational and individual level are suggested and 
may be implemented by HR staff and current leaders. It is further argued that lead- 
ership education and self-leadership training may serve as an important measure to 
reduce, prevent and/or counter the development of imposter syndrome tendencies 
and help build leadership self-efficacy. Through various andragogical processes, it 
may be possible to reduce inclinations of overestimating other peoples leadership 
talent, underestimating one’s own, or simply gaining insight into others’ leadership 
experiences, learning processes and self-evaluations. 


Keywords: leadership self-efficacy, imposter syndrome, Dunning-Kruger effect, 
leadership education, self-leadership, HR implications 

Introduksjon 


Selvtillit har lenge vært betraktet som et allment etterspurt trekk ved 
ledere (Avolio, 2007). Ledere trenger å ha tillit til sin egen ledelses- 
kapasitet og opprettholde mestringstro i lederrollen. Begrepet leadership 
self-efficacy, her oversatt til lederselvtillit, er blitt lansert for å beskrive 
den subjektive antakelsen om at man har det som trengs for å være en 
effektiv leder (Anderson et al., 2008; Chemers et al., 2000; Ladegård & 
Gjerde, 2014; Paglis, 2010). 

Når det gjelder hva slags kompetanse som trengs for å være en god 
leder, er det liten hjelp å få av såkalt objektive oppskrifter som kan benyt- 
tes til (allmenn) egenvurdering (Karp, 2019; Paglis, 2010). I stadig økende 
grad viser forskning at hva som trengs av ledelse og ledere, er kontekst- 
avhengig og situasjonsbestemt (Dinh et al., 2014; Oc, 2018; Osborn et al., 
2002). Filstad har også dette som perspektiv i sitt kapittel 5 om ledelse 
som praksis. Det gir derfor ikke mening å basere sin lederselvtillit på en 
gitt oppskrift eller universelle ideer om hva som er god og dårlig ledelse 
(Ladegård & Gjerde, 2014). Forventninger til ledere vil kunne variere 
avhengig av hvem du spør, hvilke ledelsespreferanser de har, og hvilken 
ledelseskontekst de fungerer innenfor (Drake, 2011, 2014). Forskning viser 
for eksempel at moderne kunnskapsmedarbeidere i økende grad forven- 
ter at ledere skal skreddersy sin ledelse overfor dem (Kristensen, 2011). 
I praksis vil dette innebære at ledere må tilpasse sin lederatferd overfor 
ulike medarbeidere, noe som på sin side vil kunne være umulig å for- 
utse og planlegge for. Hva Helene, Tore eller Ida trenger eller etterspør av 
ledelse for å kunne fungere på sitt beste, er kun mulig å finne ut i dialog 
med dem. For nye ledere eller individer som vurderer å bli ledere, kan det 
fra et slikt utgangspunkt føles vanskelig, om ikke umulig å gjøre seg opp 
en mening om man har det som skal til for å kaste seg ut i ledergjerningen 
eller forbli værende i rollen som leder dersom man møter motstand og 
føler at man kommer til kort. 

I det følgende skal jeg først ta for meg noen dysfunksjonelle fenome- 
ner som kan utvikle seg som et resultat av uforutsigbare og motstridende 
krav og forventninger som retter seg mot ledere og ledertalenter, og 
hvilke vanskeligheter det kan skape med tanke på å utvikle en sunn og 
realistisk selvtillit omkring egen ledelseskapasitet. Bedragerfenomenet, 

Dunning-Kruger-effekten og tilbøyeligheten til å la seg dupere av nar- 
sissistiske ledertyper blir trukket frem som aktuelle eksempler. Dette er 
dysfunksjonelle fenomener som handler om å feilvurdere egen og andres 
ledelseskompetanse og -kapasitet og som er særlig utbredt i visse miljøer 
og blant grupper som studenter (Holden et al., 2021; Neureiter & Traut- 
Mattausch, 2016; Parkman, 2019; Ramsey & Brown, 2018), ledertalenter 
(De Vries, 2005;), nye ledere (Kark et al., 2021) og ledere med utradisjo- 
nelle bakgrunner (Kark et al., 2021; Tulshyan & Burey, 2021a). 

I den neste delen rettes fokus mot ledelsesutdanning generelt, og selv- 
ledelse som fag i særdeleshet, og jeg undersøker hvordan ledertalenter 
kan utvikle en mer realistisk lederselvtillit og selvforståelse i samspill 
med hverandre. Tilbudet og omfanget av ledelsesutdanninger har vokst 
betydelig, både internasjonalt og i en norsk kontekst (Karp, 2019), og 
dette er en viktig arena å fokusere på for å demme opp for og å forebygge 
utviklingen av de dysfunksjonelle fenomenene som vi tar for oss i del I. 
Ikke minst er det en mulighet for å skape konstruktive læringsmiljøer der 
studentene kan utvikle en sunn realisme med tanke på hva som skal til 
for å utvikle egen og andres ledelseskapasitet.* 


Bedragerfenomenet 


(...) feeling incompetent and being incompetent are two different things. 


—Valerie Young i Laursen (2008) 


Kort oppsummert innebærer bedragersyndromet at man ikke føler seg så 
kompetent som man har gitt inntrykk av at man er (Clance & Imes, 1978), 
og at man derfor frykter å bli eksponert som en intellektuell bedrager 
(Mainali, 2020). Det er med andre ord tilliten til egen kompetanse som er 
under tvil eller svekket, koblet med redselen for at andre har avslørt” en 
eller oppdaget dette. Bedragersyndrom kan også defineres som en vedva- 
rende mistro til egen intelligens, ferdigheter eller kompetanse på tross av 
motstridende fakta (Majewski, 2020). Anvendt på ledelse og lederrollen 


1 Dette er en konseptuell artikkel, men erfaringer og eksempler fra faget Selvledelse (SLV5101), 
et obligatorisk kurs på Master i ledelse hvor artikkelforfatteren er fagansvarlig, trekkes inn for å 
gjøre den mer praktisk anlagt. 

handler bedragersyndromet om at ledere uroer seg for å ha fått andre til å 
tro at man er egnet til å lede når man selv egentlig er usikker på det. Kark 
et al. (2021, s. 6) definerer lederbedrageri (‘leader imposterism’) som 


a persons appraisal that who they are—their attributes, experiences, skills, and 
abilities—does not meet the standards and expectations of the formal leader- 
ship role they occupy and that they are, therefore, being deceptive to others in 


their occupation of the leader role. 


Årsaken til at dette fenomenet kan utvikle seg blant ledere, er mange. 
Ikke bare er det en allmenn oppfatning blant folk flest at ledere må være 
eksepsjonelle og ekstraordinære (Conger & Kanungo, 1987; Razin & Kark, 
2013), men mange overromantiserer lederes betydning for å sikre suksess 
i organisasjoner (Meindl et al., 1985). Dette vil på sin side kunne skape et 
opplevd press på ledere eller ledertalenter om at de skal kunne leve opp 
til slike forventninger. Nettopp følelsen av å ha overvurdert hvilke evner 
eller forutsetninger man har for å prestere på et område, er en av de vik- 
tigste komponentene ved bedragersyndromet. Man har jo tross alt takket 
ja til en ledelsesoppgave eller lederrolle, og med det mer enn antydet at 
man ville kunne mestre den. Når man så blir usikker på om man har det 
som skal til, vil det i neste omgang kunne føre til at man blir redd for å 
skulle bli avslørt som en ‘bedrager’ (McDowell et al., 2007). 

Psykologen Dr. Pauline Rose Clance (1985), som sammen med Suzanne 
Imes er opphavskvinner til bedragerfenomenet, har utviklet en skala som 
måler det ved hjelp av tre sentrale komponenter (Kark et al., 2021, s. 1951): 


1. Hvorvidt andre folk overdriver eller overvurderer dine evner som 
du derfor ikke vil kunne leve opp til. 

2. I hvilken grad du frykter at din manglende eller utilstrekkelige 
kompetanse vil bli oppdaget. 

3. Tendensen til å tilskrive egen suksess til eksterne faktorer eller 
manglende evne til å internalisere personlige prestasjoner. 


Samlet vil disse kunne si noe om en persons tilbøyelighet til å være 
utsatt for fenomenet, som altså ikke er et personlighetstrekk eller fastlåst 

tilstand, men som vil kunne endre seg med alder, erfaring, omgivelser og 
skreddersydde utviklingstiltak. 

Hvis bedragersyndromet far ‘florere vilt’, vil det imidlertid kunne 
skape stress, skamfølelser eller andre angstlignende symptomer og reak- 
sjoner som kan fa negative konsekvenser, ikke bare pa individniva, men 
ogsa pa organisasjonsniva (Downing et al., 2020). Pa individniva kan det 
pavirke den enkeltes generelle helse negativt i form av stress, uro og pre- 
stasjonsangst (Bernard et al., 2002; Lovelace et al., 2007). Studenter som 
har innslag av bedragersyndromet rapporterer for eksempel om høyere 
grad av angst, selvkritikk og depresjon sammenlignet med de som ikke 
preges av dette fenomenet (Kolligian & Sternberg, 1991). 

Innenfor yrker og studier hvor det legges stor vekt på intelligens som 
en vesentlig forutsetning for mestring og suksess, er bedragersyndromet 
særlig utbredt (De Vries, 2005). Et høyt konkurransepress i ulike pro- 
fesjoner som medisin, sykepleie, juss, akademia, ledelse mfl. spiller inn, 
samt det faktum at det i noen yrker og funksjoner nesten er umulig å 
sette en grense for hvor flink” man kan bli (Parkman, 2019). Videre viser 
forskning at perfeksjonisme ofte ses i sammenheng med bedragersynd- 
romet (Dudåu, 2014; Holden et al., 2021; Rohrmann et al., 2016). Hvis 
man lider av en følelse av å ikke være god nok, kan det føre til at man 
setter seg urealistisk høye mål og legger inn en ekstraordinær innsats for 
å ‘motbevise’ at man ikke er den bedrageren man tenker at man har utgitt 
seg for å være (Chrousos et al., 2020). På kort sikt er det kanskje mulig å 
nå de ekstraordinære høye ambisjonene, mens det på sikt er usannsynlig 
at denne type overarbeid vil være bærekraftig. Og hvis ekstrainnsatsen 
likevel ikke fører til at man når målene man har satt seg, vil det kunne 
skape ytterligere følelser av å mislykkes, og en bekreftelse på at man 
(virkelig) er en bedrager. 

I selve ledergjerningen har bedragersyndromet vist seg å føre til nett- 
opp en overdreven innsats i jobben, i tillegg til irrasjonell risikovegring, 
manglende beslutningsevne, overvurdering av andres kompetanse, med 
mer (Downing et al., 2020). Fra empirisk forskning blant et utvalg unge- 
voksne i alderen 18-25 fant Christopher et al. (2023) at manglende kunn- 
skap om egne evner førte til undervurdering av egne prestasjoner og 
dermed også til beslutningsvegring og prokrastinering. Studien fant også 

at de samme respondentene som undervurderte sitt eget kunnskapsnivå, 
hadde en feilaktig oppfattelse av andres kompetanse. Typisk overdrev de 
vurderingen av andres kapasitet og ytelse og antok at de andre hadde 
prestert minst like bra som dem selv, eller bedre, uavhengig av de faktiske 
prestasjonene. Anvendt med tanke på ledere vil dette tilsi at ledere som 
lider av bedragersyndromet, vil kunne komme til å plassere andre med- 
arbeidere i roller eller funksjoner de ikke er kompetente til. Problemene 
med å overvurdere andres talenter og kapasiteter kan være mange, men 
ikke minst kan det rede grunnen for at personer som har en urealistisk 
høy selvtillit og en tilbøyelighet til å overvurdere egne prestasjoner og 
talenter, vil kunne få gjennomslag og handlingsrom langt bortenfor det 
faktiske kompetanseområdet deres. Det å undervurdere egen inkompe- 
tanse er på mange måter det motsatte av bedragersyndromet. Vi skal se 
nærmere på dette fenomenet om litt, men la oss først undersøke hva lit- 
teraturen kan fortelle oss om mulige løsninger på bedragersyndromet. 
Bravata et al. (2020) gjennomførte en omfattende litteraturgjennom- 
gang basert på begrepene ‘imposter syndrome’ (brukes først og fremst 
i dagligtale) og ‘imposter phenomenon’ (brukes oftest i faglitteraturen), 
hvor et av formålene var å identifisere aktuelle tiltak eller løsninger på 
problemet. Blant de 66 artiklene som ble gjennomgått, fant de ingen som 
hadde løsninger/tiltak som et forskningsspørsmål eller fokus. Imidlertid 
fant de at temaet har fått stor oppmerksomhet på populærvitenskape- 
lige plattformer og medier, og i denne genren var det typisk individu- 
elle løsninger som var i fokus. Hvordan endre tenkingen som gjør at 
man føler seg som en bedrager, er den mest vanlige strategien som løftes 
frem. I faglige termer vil dette falle inn under såkalt kognitiv atferds- 
terapi (se for eksempel Chand et al., 2018). Burns (1980) forklarer at dette 
handler om å endre de oppfatninger, antakelser eller idealer som fører til 
feilvurderinger, og som gir den enkelte angst eller skaper negativt stress. 
Bravata og kollegaer (2020) bidrar til å utvide løsningsrepertoaret ut over 
det kognitive, og lanserer en rekke anbefalinger, ikke minst for hvordan 
man kan arbeide forebyggende med tematikken. Et hovedformål er å 
spre kunnskap om selve fenomenet og dermed legitimere dets aktualitet 
overfor aktuelle målgrupper. I organisasjoner kan dette gjøres i struk- 
turert format, eksempelvis i forbindelse med onboarding, opplæring og 

informasjonsformidling. I mer ustrukturerte sammenhenger kan temaet 
trekkes inn i forbindelse med mentoring, coaching eller selvledelse. 
Ladegard og Gjerde (2014) fant at ledere som har fatt tilgang til fasilite- 
rende coaching, okte sin lederselvtillit, noe som var i trad med tidligere 
forskning. Og jo flere coaching seanser, jo større er den positive endringen 
i lederselvtillit (Baron & Morin, 2010). Å gi ledere og andre medarbeidere 
tilgang til coach kan derfor være et godt forebyggende tiltak. Å inkludere 
coaching som tema i lederopplæring er dessuten et virkemiddel som vil 
kunne gjøre ledere i stand til å coache egne medarbeidere, for derved å 
kunne arbeide forebyggende med dem. Det å få kunnskap om og trening i 
coachingteknikker og verktøy som kognitiv atferdsterapi, vil også kunne 
avhjelpe lederes tendenser til å gjøre slike feilvurderinger på egne vegne. 

Å tilby (gratis eller subsidiert) tilgang til individuell terapi hos psy- 
kolog, slik mange arbeidsgivere gjør gjennom (private) helseforsikringer, 
blir også lansert som et verdifullt virkemiddel for å redusere problemet 
(Bravata et al., 2020). I den forbindelse vil det å normalisere det “a gå til 
psykolog” være nyttig. Det er blitt antydet at så mye som 70 prosent av 
befolkningen har vært utsatt for eller kjent seg igjen i bedragersyndromet 
i løpet av sin karriere (Gravois, 2007). Vi har ikke tall for hvor mange av 
disse som har vært hos psykolog eller kunne tenke seg å gå til en psy- 
kolog for akkurat denne problematikken. Men behovet for å få hjelp for 
mentale plager synes å være betydelig blant folk flest. I en amerikansk 
undersøkelse fra 2019 kom det frem at omtrent 1 av 10 rapporterer at de 
har vært hos psykolog for mentale plager (Terlizzi & Norris, 2020). I en 
norsk kontekst viste en undersøkelse at 1 av 3 mener at de hadde hatt 
behov for psykologhjelp, uavhengig av om de hadde fått det eller ikke 
(Wichstrøm, 2009). Det som påvirker sannsynligheten for at man faktisk 
søker hjelp, er både tilgjengelighet til psykologbistand og kostnader for- 
bundet med slike tjenester, samt holdninger (til psykiske lidelser) og frykt 
for stigmatisering (Wichstrøm, 2009). Bjerke (2020a, 2020b) foreslår at 
HR-avdelinger inkluderer et helseteam hvis rolle er å bidra til å styrke 
ansattes mentale og fysiske helse. Særlig i store organisasjoner, vil det 
være aktuelt. Her kan man inkludere psykologer, coacher, mentorer og 
andre profesjonelle helsehjelpere, slik at medarbeidere vil kunne få lett 
tilgang til skreddersydd hjelp. Dette vil igjen kunne hindre at problemet 

eskalerer og paforer individer og i neste omgang organisasjoner belas- 
tende stress og press. 

Fra et organisasjons- og omgivelsesperspektiv anbefales det videre a 
skape mer realistiske (og nedtonede) forventninger til utsatte yrkesgrup- 
per og bygge kulturer der det å gjøre feil ikke betraktes eller behand- 
les som en krise eller noe uforventet (Bravata et al., 2020). Og motsatt, 
ved å skape kultur for å positivt anerkjenne medarbeideres bidrag i det 
hverdagslige arbeidet, vil det kunne veie opp for og eventuelt represen- 
tere en motkraft mot indre negativt selvsnakk og negativ selvevaluering 
hos enkeltpersoner. Det å oppmuntre til medarbeiderskap (Velten et al., 
2016) og positive organisasjonskulturer der det normaliseres å gi hver- 
andre jevnlige anerkjennelser, mikroløft og positive tilbakemeldinger 
(Drake & Traavik, 2022), vil også kunne være viktige forbyggende tiltak 
på organisasjonsnivå. 

Vi skal i andre del av kapittelet ta grundigere for oss hvordan ledelses- 
utdanninger kan være en særlig viktig og egnet arena for å forebygge 
og motvirke utviklingen av bedragersyndromer blant ledelsesstudenter. 
Men først skal vi skifte fokus til det diametralt motsatte fenomenet, nem- 
lig tendensen til å overvurdere egen kompetanse, eller å ha manglende 
innsikt i egen inkompetanse. 


Om å overvurdere seg selv 


Confidence doesn't equal competence. 


—Tulshyan & Burey (2021a, s. 6) 


Det å ha begrenset eller manglende innsikt i egen inkompetanse og der- 
for ha en tendens til å overvurdere seg selv og sine egne evner, omtales 
som Dunning-Kruger-effekten (Kruger & Dunning, 1999). Dersom man 
mangler kunnskaper og/eller har dårlige ferdigheter på bestemte områ- 
der, er det lett å feilaktig overvurdere disse egenskapene og evnene hos 
seg selv. I tillegg vil de som er inkompetente ha liten innsikt i at de fak- 
tisk har overvurdert seg selv, og derfor ikke selv se noen problemer med 
sin manglende inkompetanse. Det kan være mange problemer forbundet 
med dette (ikke minst for omgivelsene), men i vår sammenheng kan vi 

anta at det vil kunne føre til at ledere som burde være læringsorienterte 
og ydmyke med tanke på vanskelige beslutninger eller andre lederutfor- 
dringer, i stedet vil kunne ta beslutninger på ufullstendig grunnlag og 
ta pa seg utfordringer de egentlig ikke er klare for (O’Reilly & Chatman, 
2020). 

Medarbeidere og ledere med narsissistiske personlighetstrekk eller en 
urealistisk og grandios selvforståelse kan være spesielt utsatt for å over- 
vurdere egen kompetanse eller underdrive egen inkompetanse (Campbell 
et al., 2011). Narsissister tror stort sett at de er bedre enn de er, og tiltrek- 
kes gjerne av områder som gir tilgang til makt, påvirkning og sosial sta- 
tus (se også Moes kapittel 7 i denne antologien). Det er grunn til å anta 
at lederstillinger kan virke som magneter på narsissister, gitt de generelle 
kravene til høy selvtillit og tro på egne evner som forbindes med lederstil- 
linger, samt den makt og sosiale status som forbindes med slike stillinger 
i samfunnet (O’Reilly & Chatman, 2020). De som skal rekruttere ledere, 
kan også falle for de tilsynelatende positive sidene ved narsissistiske 
karaktertrekk som høy selvtillit og karisma. Avoilo (2007) rapporterer at 
selvtillit er en av flere lederegenskaper som antas å være etterspurt uav- 
hengig av kontekst (Drake, 2011). Globe-kartleggingen som undersøkte 
ledelsesidealer på tvers av nasjonale kulturer, fant dessuten at visjonær 
ledelse har universell appell som en effektiv form for lederskap (De Luque 
et al., 2008). Dette kan forklare hvorfor personer med overtro på seg selv 
og hva de kan få til, kan vinne frem i konkurransen om lederstillinger. 
Over tid vil imidlertid slike personer kunne påføre organisasjonen nega- 
tive belastninger gjennom å forvente og føle seg berettiget til særbehand- 
ling, at man tror man er viktigere enn andre, og av manglende evne til å 
lære av feil (Hogan & Kaiser, 2005, s. 176). Narsissister er også kjent for å 
kunne gjøre stemningsskifter fra påskrudd sjarm og overtalelsesiver, på 
den ene siden, til skuffelse og paranoia, på den andre (Maccoby, 2000). 
Mens de fordelaktige sidene ved narsissister er de som dominerer første- 
inntrykkene som gjøres av disse personene, dukker gjerne de negative 
sidene opp på litt lengre sikt. I mellomtiden kan det ha blitt skapt orga- 
nisasjonskulturer preget av egodriv, manglende realisme, lav integritet, 
liten grad av samspill, samt vilje til risikofylt beslutningstaking (O'Reilly 
et al., 2021). 

Selv om personlighetstrekk er mer stabile over livslopet og der- 
for vanskeligere å endre, tyder forskning på at folk med narsissistiske 
karaktertrekk kan ha utbytte av selvobservasjon, og læring om meta- 
kognisjon og læringsteori, særlig i samspill med andre (Manz, 2015). 
Kruger og Dunning fant at tendensen til å overvurdere seg selv ble 
redusert ved utvikling av metakognisjon — evnen til å tenke om hvordan 
man tenker og lærer (Flavell, 1979; Veenman et al., 2006). Det å utsette 
seg for et bredt sammenligningsgrunnlag og konkrete tilbakemeldinger 
vil dessuten kunne bidra til at man nedjusterer overdreven selvevalue- 
ring og kalibrerer seg i forhold til andre. Gjennom teoretisk kunnskap 
om læring og intelligens, for eksempel Carol Dwecks (2000) teori om 
«growth mindset», vil man dessuten kunne bli bevisst at alle har sin 
egen læringsprosess og et personlig utviklingspotensial, og at det der- 
for ikke gir mening å klassifisere seg selv som bedre eller viktigere enn 
andre. Dette vil også kunne være nyttig kunnskap for dem som møter 
på narsissister som ledere, kollegaer og lederkandidater i fremtidige 
situasjoner. 


Hvem er mest utsatt for å undervurdere seg selv? 


Selv om en viss grad av tvil om egen kapasitet og kompetanse er normalt 
for alle, er det noen grupper som er spesielt sårbare for å utvikle en urea- 
listisk høy grad av selvtvil. Som ny leder er man typisk usikker på hva 
som kreves i jobben, og man har sannsynligvis ikke utviklet en tydelig 
lederidentitet (Kark et al., 2021). Dermed kan det være lett å overvur- 
dere hva som kreves av en, underdrive hva en selv har å bidra med, og 
la seg blende av folk som ser ut til å ha langt mer selvtillit og kontroll 
over arbeidssituasjonen enn det man selv føler at man har. Som uerfaren 
har man heller ikke erfaringer som gjør det mulig å realitets sjekke egne 
antakelser rundt de (forestilte) kravene til ledere og ledelse. Som Michelle 
Obama sa i en sammenheng: «Here is the secret. I have been at probably 
every powerful table that you can think of ... they are not that smart» 
(BBC, 2018, i Kark et al., 2021, s. 3). At ledere med makt ikke nodvendigvis 
er sa ekstraordinært smarte, kunne Obama imidlertid først vite, når hun 
hadde «been there, done that», for å si det litt populistisk. Og som ny og 

uerfaren leder, er nettopp innblikk i hva andre ledere kan eller ikke kan, 
noe av det man typisk ikke har. 

Ogsa minoriteter og kvinner som mangler rollemodeller og har utra- 
disjonelle ideer om hvordan de vil vere som ledere, har vist seg 4 vere 
spesielt utsatt for bedragerfenomenet (Ibarra & Petriglieri, 2016). Hvis 
kravene til ledere synes stramme og lite fleksible, kan det være duket 
for en følelse av å ikke ha det som skal til eller forventes av en som leder 
(Ibarra, 2015). Tulshyan og Burey (2021a) mener at årsaken til bedrager- 
syndromet når det gjelder kvinner og etniske minoriteter, ikke ligger i 
manglende selvtillit, men i arbeidsomgivelsene og hvordan disse frem- 
provoserer følelsen av å ikke være god nok, eller passe inn. Kvinners 
kompetanse og lederstil blir oftere stilt spørsmål ved ettersom de flytter 
seg oppover i ledelseshierarkiet, og det er færre rollemodeller å sam- 
menligne seg med eller benytte til inspirasjon. Dette kan i seg selv gi 
grobunn for usikkerhet og selvtvil. For å bøte på dette, er det ikke kvin- 
ner som må endre seg, men omgivelsene, påpeker Tulshyan og Burey 
(2021). 

Også Kark et al. (2021) påpeker at løsningen på bedragersyndromet 
ikke nødvendigvis bør innrettes på individnivå. Det er for eksempel 
lite individuelle ledere kan gjøre med (urealistiske) forventninger som 
stilles til dem fra andre ledere, medarbeidere eller eksterne interessen- 
ter. En aktuell løsning på organisasjonsnivå er derfor å undersøke kli- 
maet i organisasjonen hva angår lederrolleforventninger og praksiser, 
og normalisere og tilrettelegge for en realistisk og inkluderende tilnær- 
ming til ledergjerningen. Kulturbygging og ledelsesutvikling kan være 
viktige virkemidler for å ikke bare trene nye ledere i ledelse, men også 
orientere mer erfarne ledere om nye og utradisjonelle ledelsesidealer 
og preferanser. 

Et viktig spørsmål er hvorvidt det kan gjøres grep for å forebygge og 
forhindre utviklingen av disse fenomenene på et så tidlig stadium som 
mulig i en lederkarriere. Allerede i studentlivet vil dysfunksjonelle feno- 
mener som bedragerfenomenet og Dunning-Kruger tendenser kunne 
gjøre seg gjeldende. Ledelsesutdanningene vil derfor ha et spesielt ansvar 
med tanke på å motvirke utbredelsen av dem, samt inkorporere aktuelle 
forebyggende tiltak i forbindelse med undervisningen. 


125 


KAPITTEL 6 


Ledelsesutdanningens muligheter 


Confidence without attitude is critical for today’s leaders. 
—Harrison et al. (2023) 


Ledelsesutdanningene har en relativt ung historie i norsk sammenheng, 
men har hatt en betydelig vekst i de siste to tiår. De fleste høyskoler og 
universiteter har studietilbud i økonomisk-administrative utdanninger 
på bachelor-, masternivå eller som årsstudier og etter- og videreutdan- 
ninger, hvorav ledelsesfag utgjør et eller flere av disse. Det er en pågående 
internasjonal debatt om hvordan man best kan undervise i ledelsesfag 
og lederutvikling (Petriglieri & Petriglieri, 2015). Klassiske pedagogiske 
metoder, som formidling av kunnskap og teori, kan komme til kort når 
det gjelder utvikling av faktiske ledelsesferdigheter (Clapp-Smith et al., 
2019). Selv om god teori kan være et viktig verktøy og en begynnelse på 
å utvikle egen ledelseskapasitet, trenger studenter å anvende teoriene og 
trene på ferdigheter for å få tillit til sin egen ledelseskapasitet i praksis. 
Recigno og Kramer (2022) tar for seg hvordan ledelsesutdanning kan 
bidra til utvikling av ledelseskapasitet i form av ferdighetstrening, iden- 
titetsbygging og ‘mindset formation’ (Clapp-Smith et al., 2019; Copolillo 
et al., 2010). Det å utvikle selvinnsikt, samt innsikt i andre gjennom 
refleksjon og dialog, er eksempler på aktuelle prosesser som kan bygges 
inn i ledelsesutdanningen. Gjenkjenning og erfaringslæring likeså. Ved 
å regissere læringsaktiviteter som involverer studentene og kombinerer 
teori med trening og erfaring, vil man dessuten operere i overensstem- 
melse med (andragogiske) prinsipper om hvordan voksne lærer (Booth & 
Segon, 2009). Jeanes (2021) forklarer at voksne selv avgjør hva, hvordan, 
hvor og hvorfor de vil lære. Det betyr i så fall at studenter må involveres 
i læringssituasjonen på en helt annen måte enn det man har vært vant til 
å gjøre i undervisning på høyskoler og universiteter. Undervisningen må 
føles meningsfylt og relevant på individnivå. Clapp-Smith et al. (2019) 
poengterer at det å tilrettelegge for mer reflekterende og personlige 
læringssituasjoner krever at instruktører er sensitive overfor studenters 
sårbarhet, og at de må skape trygge rammer omkring det som foregår i 
undervisningen. Dysfunksjonelle perfeksjonister vil for eksempel kunne 
vegre seg for å åpne seg opp om det de opplever som svakheter, av redsel 


126 


LEDELSESUTDANNINGENS MULIGHETER 


for a fa bekreftet sine egne verste antakelser om seg selv (Burns, 1980). 
I visse kulturer kan dessuten personlig deling i et klasserom oppleves 
som tabu, og det bør derfor legges opp til at man kan delta uten å ekspo- 
nere seg selv personlig (Clapp-Smith et al., 2019). Studentene kan forkla- 
res at det er mulig 4 bidra med mer generelle erfaringer og hypotetiske 
scenarioer. Det blir dessuten viktig 4 ha tilgjengelig forskningsbasert 
kunnskap og pedagogiske verktøy som sikrer en faktabasert systematisk 
utviklingsprosess. 

For øvrig trengs mer systematisk forskning på hvordan denne type 
prosessbasert ledelsesutdanning foregår og virker i praksis. Hvordan stu- 
denter opplever ulike prosesser og hva de tar meg seg på kort og lang 
sikt, er nyttig kunnskap som kan bidra til at ledelsesutdanningen blir 
mer målrettet, etisk forsvarlig og nyttig for den enkelte. 

Vi skal nå ta for oss mer konkret hvordan denne type andragogikk 
kan være en tilnærming i ledelsesutdanning i praksis, og fokuserer på 
selvledelse som et aktuelt enkeltemne (se også Bjerkes kapittel 9 i denne 
antologien). 


Styrkebasert selvledelsesutvikling 


Selvledelse handler om bevisst påvirkning av seg selv for å styrke sin 
egen kompetanse og prestasjoner (Sims & Lorenzi, 1992, s. 180). Man 
observerer seg selv for å innhente informasjon om egen atferd og tenke- 
mate (Manz, 2015), inkludert om hvordan man samspiller med andre 
(Amundsen, 2019; Wadel, 2006). Denne informasjonen benyttes i neste 
omgang til å bli mer bevisst egne styrker og svakheter, som man deret- 
ter kan rette søkelys mot i et personlig utviklingsprosjekt (Brun et al., 
2019). Oppmerksomheten skal først og fremst rettes mot styrker, slik 
at disse kan kultiveres i enda større grad, og benyttes i flere sammen- 
henger (Drake, 2020; Drucker, 2005). Men hvis svakheten(e) er på et 
område som kan hindre en i få utbytte av styrkene sine, eller skape 
noen av de problemene vi har skissert tidligere i kapittelet, er det likevel 
viktig å ta tak i disse. Personer som preges av bedragersyndromet, vil 
imidlertid ha en tendens til å gjøre feilvurderinger i denne prosessen. 
Ikke bare har man en overdreven oppfatning av hva som skal til for å 

prestere (godt nok), og tror at det vil kreves mye mer enn det man selv 
er i stand til å levere. Man har også en urealistisk og negativ vurdering 
av egne styrker, og er i stedet overdrevent oppmerksom på egne svakhe- 
ter. Det er derfor særlig viktig å ha et styrkefokus i slike prosesser (Brun 
et al., 2019). Det å få innblikk i hvordan andre betrakter ens styrker, 
og hva andre verdsetter hos en, kan være en viktig innfallsvinkel til å 
få øynene opp for positive ledelseskapasiteter man selv ikke har vært 
oppmerksom på tidligere. 


Samspillets muligheter 


Amundsen (2019, s. 189) definerer selvledelse som «den etiske bevisste 
innflytelsen hver enkelt utøver på sine tanker, følelser og atferd for å 
styrke seg selv og sin samhandling med andre». Her er det trukket inn 
et samspillselement som kan ses både som et ansvar og som en mulighet. 
Ansvaret handler om å være bevisst på at egen atferd påvirker andre. Å 
tenke over og ta hensyn til hvilke konsekvenser egen handling har for 
andre, kan beskrives om ansvarsrasjonalitet (Sørensen, 1982), eller å utøve 
sosialt ansvarlig selvledelse (Manz, 2015). Muligheten ligger i at selvledelse 
i samspill kan gi viktig læring og gjøre at man får innblikk i andres utfor- 
dringer og tenkemåter, noe som er sentralt i utvikling av egen selvtillit 
(Moore & Cain, 2006). 

Nettopp det å utvikle et realistisk forhold til egen kompetanse, sam- 
tidig som man får speilet seg i hverandre, er en vesentlig mulighet når 
studenter kommer sammen i felles undervisningssituasjoner. Jeg skal 
illustrere hvordan dette kan foregå med bakgrunn i min rolle som fag- 
ansvarlig for et masterkurs i selvledelse. Her møtes studenter til 6-7 (hele 
og halve) fysiske undervisningsdager i løpet av en 4-5 ukers periode. På 
undervisningsdagene gjennomføres ulike øvelser, refleksjoner, treninger, 
gruppeoppgaver og -prosesser, noe som gjør at studentene får utført både 
selvobservasjon og refleksjoner rundt egen atferd og tenkemåte, samtidig 
som de får innblikk i forestillinger og forventninger andre har til seg selv 
og ledelsesfaget. I kombinasjon med mer spontane dialoger som oppstår 
i pauser eller mellomrom i undervisningssituasjonen, vil dette i neste 
omgang kunne gi dem et bredere og mer realistisk bilde av hva andre 

tenker om ledelse og selvledelse, hva de synes er vanskelig og utfordrende, 
og hva de opplever som lett og givende. 

Fra selvledelsesundervisningen kan vi illustrere hvordan en enkel 
seanse ved start og slutt av undervisningsdagene kan øke egen selvbevisst- 
het, samt åpne opp innsikten i andres erfaringer og praksiser. Innsjekk 
har som formål å få studentene til å lande” i undervisningssituasjonen 
og fokusere på her og nå. Innholdet i innsjekken varierer fra gang til 
gang, men kan for eksempel være å svare på digitale spørsmål om egne 
morgenrutiner. Det å ivareta egen helse, personlige energi og vitalitet er 
en viktig selvledelseskapasitet i et moderne kunnskapssamfunn (Bjerke, 
2020a, 2020b; Drake, 2020; Karp, 2016; Schwartz & McCarthy, 2007). Ved 
å bli bevisst egne gode rutiner, for eksempel hvordan man starter dagen 
på en best mulig måte, vil man i neste omgang kunne selvregulere seg til 
å prioritere disse oftere og dermed få bygget opp egen selvtillit omkring 
egen selvledelseskapasitet. Når studentene deler erfaringene sine, kan de 
få gode ideer og inspirasjon fra hverandre, noe som gir et økt læringsut- 
bytte. Og ikke minst vil de få et grunnlag for å kalibrere sin egen erfaring 
med en realistisk innsikt i hva de andre ledelsesstudentene gjør. Utsjekk 
har som hensikt å avslutte undervisningen på en konstruktiv måte og 
samle tråder eller ideer fra dagen som har forløpt. En måte å gjøre det 
på er den vandrende tusjen. Man lar en tusj gå på rundgang i gruppen 
mens den studenten som har tusjen, sier minst én ting hen tar med seg 
fra dagens læring. Dette gir studentene anledning til å tydeliggjøre en 
individuell læringsopplevelse eller innsikt som kan benyttes i fremtidig 
praksis eller eksamensarbeid, samtidig som de får høre hva de andre stu- 
dentene fant interessant og lærerikt. På samme måte som i innsjekken gir 
dette både individuelt og kollektivt læringsutbytte og ikke minst grunn- 
lag for en mer realistisk kalibrering omkring egen og andres læringsreiser 
(Dweck, 2000, 2015). 

En interessant erfaring fra gjennomføringen av slike prosesser er hvor 
lettet studentene blir når de oppdager at de andre ikke er mer kunn- 
skapsrike, trygge eller erfarne når de gjennomfører ulike øvelser. Selv om 
situasjonen er definert som en trygg treningsarena, og det er gjort klart 
at det ikke fins noen fasit i disse øvelsene, preges mange likevel av usik- 
kerhet rundt hva som er forventet (hvor smart må jeg egentlig være), hvor 

prestasjonsnivaet egentlig ligger (hvor smarte er de andre), og hva som er 
den ‘beste’ maten a gjore det pa (hva er fasiten). Nar de i etterkant gjen- 
nomforer ‘debrief’ eller på andre måter kommer i dialog med hverandre 
om sine opplevelser, blir de lettet nar de far vite at andre ogsa har folt 
seg usikre og har folt pa prestasjonsangst eller opplevd andre utfordrin- 
ger knyttet til ulike prosesser; de er altså ikke alene om sine opplevelser. 
I løpet av noen uker gir slike kalibreringer stadige bekreftelser på at alle 
har sine særegne og autentiske utfordringer og læringsreiser. Man kom- 
mer så å si under ‘overflaten’ og far et mer fullstendig innblikk i hvordan 
andre opplever læringssituasjonen, sine egne ledelseskapasiteter og egen 
mestring. Samtidig er det mye fellesskap i det å kaste seg ut i utfordringer 
og risikere å feile, for så å oppdage at dette gir grobunn for nye mest- 
ringsopplevelser og bygger kompetanse over tid. Innsikten blir kanskje 
denne: Det er ikke hvor god jeg er sammenlignet med de andre som teller, 
men min egen læringsreise. Dessuten; vi strever alle med noe; dvs. alle 
har utviklingsområder og ting de trenger å jobbe med. Dette er konkrete 
erfaringer som kan forebygge at man blir offer for bedragersyndromet i 
en fremtidig stilling, og/eller motvirke utvikling av feilaktige forestillin- 
ger om hvor ‘super’ man egentlig må være for å kunne ta pa seg et leder- 
ansvar i en nåværende situasjon eller på kort eller lang sikt. 


Implikasjoner for HR 


Dersom ledertalenter og nåværende ledere deltar på den type ledelses- 
utdanning som er beskrevet over, vil de kunne få med seg en verdifull bal- 
last i møte med et høyt forventningspress og motstridende krav som blir 
mer og mer vanlig i det praktiske arbeidslivet. HR-avdelinger og -ansvar- 
lige kan ha en viktig rolle både som initiativtakere til og støttespillere for 
at potensielle og nåværende ledere skal delta i aktuelle utviklingstiltak. 
Det å orientere seg om hva slags pedagogikk/andragogikk som ligger til 
grunn for ulike ledelsesutdanninger og lederutviklingstilbud, vil være en 
viktig forutsetning for å kunne gi gode råd og anbefalinger. 

Men det er også viktig å huske på at det ikke nødvendigvis er på indi- 
vidnivå at løsningene ligger. HR-ansvarlige kan ta ansvar for å utforske og 
kartlegge hva slags prestasjonskultur som er gjeldende i ulike delmiljøer 

i organisasjonen, og ha særlig oppmerksomhet pa hvordan læring, feiling 
og forventningspress håndteres og oppleves. Det er en kjensgjerning at 
særlig høypresterende medarbeidere vil være særlig sårbare for å føle seg 
mindre kompetente enn de er, og det er derfor vesentlig at ikke en kultur 
preget av et urealistisk høyt forventningspress setter seg. Andre grupper 
som kan være særlig utsatt og spesielt sårbare, er nyansatte generelt, nye 
ledere spesielt, samt kvinner og minoriteter på ulike områder (Kark et al., 
2021). Man bør derfor sørge for at disse er representert i kartlegginger, 
får informasjon om fenomenet og tilbud om tiltak dersom de kjenner seg 
truffet. Men det er også viktig å være oppmerksom på hvordan mang- 
fold ivaretas på organisasjonsnivå, og oppmuntre til inkluderende ledelse 
(Tulshyan & Burey, 2021b). 

Dersom arbeidsplassen er så stor at det kan være ressurser til etablering 
av et helseteam, vil det være noe HR-avdelingen kan ha regi på (Bjerke, 
2020a, 2020b). Lavterskel tilgang til coach, psykolog, fysioterapeut og 
annen helsehjelp kan være viktige tiltak som både kan forebygge og mot- 
virke manglende mestringsfølelse og opplevd stress i jobbsammenheng. 
Det å dele kunnskaper om hvordan utvikle kulturer som vektlegger hver- 
dagslig anerkjennelse, positiv forsterkning, normalisering av prøving og 
feiling, og støttende kollegial atferd, er et annet initiativ som kan drives 
frem av HR-avdelingen, men som krever involvering av hele miljøet. 


Konklusjon 


I dette kapittelet tok jeg utgangspunkt i at ledelse ikke er et oppskrifts- 
messig virke det er lett å definere og ta stilling til om man er egnet for, 
eller kapabel til å mestre. Dette kan føre til usikkerhet rundt egen mest- 
ringstro og en unaturlig lav opplevd selvtillit blant ledere og ledertalenter, 
som igjen kan skape en følelse av å aldri få gjort nok, at man ikke har det 
som skal til for å mestre rollen, eller at det er nødvendig å jobbe seg i hjel 
for å få levert godt nok. Det kan også åpne opp for at det er narsissistene 
som vinner frem til lederstillingene, fordi de ikke innser sin egen inkom- 
petanse eller har en overdreven tiltro til hva de skal få til som ledere. 
Det er ulike tiltak som kan benyttes for å imøtegå disse problemene. 
Ledelsesutdanning er en viktig arena å komme i inngrep med tematikken 

pa, og selvledelse i samspill med andre gir unike muligheter. Gjennom 
ulike pedagogiske grep, teknikker og prosesser kan studenter bli ekspo- 
nert for egne og andres kapasiteter, kunnskaper og forventninger, og 
dermed kunne kalibrere egen selvforstaelse med andres. Dette vil gi et 
mer realistisk bilde av hvem de andre er, og dermed fore til et bredere, 
mer apent og realistisk sammenligningsgrunnlag nar man selv lurer pa 
hva slags ledelseskapasitet man har, og om man har det som skal til for å 
kunne bli/være en god nok leder. Ikke minst oppdager ledelsesstudenter 
forhåpentligvis at det ikke fins en objektiv fasit på god ledelse som kan 
pugges eller læres en gang for alle, og at ledelse ikke handler om de gran- 
diose manøvreringer fra enkeltledere. På denne bakgrunn vil skuldrene 
kunne senkes og oppmerksomheten i stedet rettes mot det å forstå seg 
selv og hvordan man kan arbeide videre med å utvikle egne styrker som 
kan anvendes i en ledelseskontekst, og få til ting som betyr noe for noen 
(Vroom & Jago, 2007, s. 18). 

Til slutt: Ledere trenger (ogsa) ledelse, oppfolging og formalisert utvik- 
ling og læring - men får det sannsynligvis for sjeldent. Når har ledere 
tid og anledning til å tenke på seg selv og sette egne behov i sentrum? 
HR-medarbeidere som har i oppgave å støtte ledere i å utøve konstruktiv 
ledelse og utvikle sunne ledelseskulturer, vil kunne ha stort utbytte av å 
orientere seg rundt aktuelle ledelsesutdanninger og foreslå egnete alter- 
nativer ut fra en bred kjennskap til både teoretisk kunnskapsgrunnlag, 
pedagogiske læringsprosesser og hvilke ledelsesideologier som ligger til 
grunn. Selvledelsesutvikling kan være et egnet fag å begynne med, fordi 
det setter individet i sentrum, og mye av arbeidet kan gjøres på egen hånd 
uten å være avhengig av andre. Men å lære og lede seg selv i samspill med 
andre gir helt andre muligheter. Til det formål er kollektive læreprosesser 
og ledelsesutdanninger enda bedre egnet. 


Referanser 


Amundsen, S. (2019). Empowerment i arbeidslivet: Et myndiggjoringsperspektiv på 
ledelse, selvledelse og medarbeiderskap. Cappelen Damm Akademisk. 
Anderson, D. W., Krajewski, H. T., Goffin, R. D. & Jackson, D. N. (2008). 
A leadership self-efficacy taxonomy and its relation to effective leadership. 


132 


LEDELSESUTDANNINGENS MULIGHETER 


The Leadership Quarterly, 19(5), 595-608. https://doi-org.egms.idm.oclc. 
org/10.1016/j.leaqua.2008.07.003 

Avolio, B. J. (2007). Promoting more integrative strategies for leadership theory- 
building. American Psychologist, 62(1), 25. https://doi.org/10.1037/0003- 
066X.62.1.25 

Baron, L. & Morin, L. (2010). The impact of executive coaching on self- 
efficacy related to management soft-skills. Leadership & Organization 
Development Journal, 31(1), 18-38. https://www.emerald.com/insight/content/ 
doi/10.1108/01437731011010362/full/html 

Bernard, N. S., Dollinger, S. J. & Ramaniah, N. V. (2002). Applying the big five 
personality factors to the impostor phenomenon. Journal of Personality 
Assessment, 78(2), 321-333. https://doi-org.egms.idm.oclc.org/10.1207/ 
$15327752JPA7802. 07 

Bjerke, R. (2020a). Towards a HR framework for developing a health-promoting 
performance culture at work: A Norwegian health care management case study. 
International Journal of environmental research and public health, 17(24), 9164. 
https://doi.org/10.3390/ijerph172 49164 

Bjerke, R. (2020b). Helseledelse på arbeidsplassen — sunn prestasjonskultur og 
individuelle HR-drivere bak organisatoriske prestasjoner. I J. Bastesen, B. K. 
Lange, H. E. Næss & A. N. Thon (Red.), Ledelse av mennesker i det nye arbeidslivet 
(s. 53-86). Cappelen Damm Akademisk. https://doi.org/10.23865/noasp.118.ch2 

Booth, C. & Segon, M. (2009). A leadership and management practice development 
model. International Review of Business Research Papers, 5(2), 19-41. 

Bravata, D. M., Madhusudhan, D. K., Boroff, M. & Cokley, K. O. (2020). 
Commentary: Prevalence, predictors, and treatment of imposter syndrome: Å 
systematic review. Journal of Mental Health & Clinical Psychology, 4(3), 1252-1275. 
https://doi.org/10.1007/s11606-019-05364-1 

Brun, P. H., Cooperrider, D. & Ejsing, M. (2019). Styrkebaseret ledelse. Redskaber til 
at skabe effektive og sunde organisationer (2. utg.). Dansk Psykologisk Forlag. 

Burns, D. D. (1980). The perfectionist’s script for self-defeat. Psychology today, 14(6), 
34-52. 

Campbell, W. K., Hoffman, B. J., Campbell, S. M. & Marchisio, G. (2011). Narcissism 
in organizational contexts. Human Resource Management Review, 21(4), 268-284. 
https://doi-org.egms.idm.oclc.org/10.1016/j.hrmr.2010.10.007 

Chand, S. P., Chibnall, J. T. & Slavin, S. J. (2018). Cognitive behavioral therapy for 
maladaptive perfectionism in medical students: A preliminary investigation. 
Academic Psychiatry, 42(1), 58-61. https://doi.org/10.1007/s40596-017-0708-2 

Chemers, M. M., Watson, C. B. & May, S. T. (2000). Dispositional affect and 
leadership effectiveness: A comparison of self-esteem, optimism, and efficacy. 


133 


KAPITTEL 6 


Personality and Social Psychology Bulletin, 26(3), 267-277. https://doi-org.egms. 
idm.oclc.org/10.1177/0146167200265001 

Chrousos, G. P., Mentis, A. E A. & Dardiotis, E. (2020). Focusing on the neuro- 
psycho-biological and evolutionary underpinnings of the imposter syndrome. 
Frontiers in Psychology, 11, 1553. https://doi.org/10.3389/fpsyg.2020.01553 

Christopher, K. I., Padmakumari, P. & Herbert, H. S. (2023). Presence or absence 
of Dunning-Kruger effect: Differences in narcissism, general self-efficacy and 
decision-making styles in young adults. Current Psychology, 42, 1444-1455. 
https://doi.org/10.1007/s12144-021-01461-9 

Clance, P. R. (1985). Clance Impostor Phenomenon Scale (CIPS). APA PsycTests. 
https://doi.org/10.1037/t11274-000 

Clance, P. R. & Imes, S. A. (1978). The imposter phenomenon in high achieving 
women: Dynamics and therapeutic intervention. Psychotherapy: Theory, Research 
& Practice, 15(3), 241. 

Clapp-Smith, R., Hammond, M. M., Lester, G. V. & Palanski, M. (2019). Promoting 
identity development in leadership education: A multidomain approach to 
developing the whole leader. Journal of Management Education, 43(1), 10-34. 
https://doi-org.egms.idm.oclc.org/10.1177/1052562918813190 

Conger, J. A. & Kanungo, R. N. (1987). Toward a behavioral theory of charismatic 
leadership in organizational settings. Academy of Management Review, 12(4), 
637-647. https://doi.org/10.5465/AMR.1987.4306715 

Copolillo, A., Shepherd, J., Anzalone, M. & Lane, S. J. (2010). Taking on the 
challenge of the Centennial Vision:Transforming the passion for occupational 
therapy into a passion for leadership. Occupational Therapy in Health Care, 24(1), 
7-22. https://doi.org/10.3109/07380570903304209 

De Luque, M. S., Washburn, N. T., Waldman, D. A. & House, R. J. (2008). 
Unrequited profit: How stakeholder and economic values relate to subordinates’ 
perceptions of leadership and firm performance. Administrative Science 
Quarterly, 53(4), 626-654. https://doi.org/10.2189/asqu.53.4.626 

De Vries, M. F. R. K. (2005). The dangers of feeling like a fake. Harvard Business 
Review, 83(9), 108-116. 

Dinh, J. E., Lord, R. G., Gardner, W. L., Meuser, J. M., Liden, R. C. & Hu, J. (2014). 
Leadership theory and research in the new millennium: Current theoretical 
trends and changing perspectives. The Leadership Quarterly, 25, 36-62. https:// 
doi-org.egms.idm.oclc.org/10.1016/j.leaqua.2013.11.005 

Downing, M. S., Arthur-Mensah, N. & Zimmerman, J. (2020). Impostor 
phenomenon: Considerations for leadership practice. International Journal 
of Organization Theory & Behavior, 23(2), 173-187. https://doi.org/10.1108/ 
IJOTB-05-2019-0065 


134 


LEDELSESUTDANNINGENS MULIGHETER 


Drake, I. (2011). Hvem bor bli hort om sine synspunkter pa ledelse i norske 
virksomheter. Magma, 1, 32-39. 

Drake, I. (2014). Mylder av stemmer eller flerstemt kor? En studie av subjektive 
oppfatninger om ledelse og ledelsesomgivelsene blant stakeholdere innad i et 
konsern [Doktorgradsavhandling]. NHH Norges Handelshøyskole. 

Drake, I. (2020). Selvledelse som mulighet i kunnskapsorganisasjoner: Trengs 
andre selvledelsesstrategier? I J. Bastesen, B. K. Lange, H. E. Næss & A. N. Thon 
(Red.), Ledelse av mennesker i det nye arbeidslivet (s. 87-109). Cappelen Damm 
Akademisk. https://doi.org/10.23865/noasp.118.ch3 

Drake, I. & Traavik, L. E. M. (2022). Små handlinger på jobben kan gjøre stor 
forskjell. Kunnskap Kristiania, 04, 6-8. 

Drucker, P. F. (2005). Managing oneself (HBR classic). Harvard Business Review, 100, 
0017-8012. 

Dudau, D. P. (2014). The relation between perfectionism and impostor phenomenon. 
Procedia-Social and Behavioral Sciences, 127, 129-133. https://doi-org.egms.idm. 
oclc.org/10.1016/j.sbspro.2014.03.226 

Dweck, C. S. (2000). Self-theories: Their role in motivation, personality, and 
development. Psychology press. 

Dweck, C. (2015). Carol Dweck revisits the growth mindset. Education Week, 3565), 
20-24. 

Flavell, J. H. (1979). Metacognition and cognitive monitoring: A new area of 
cognitive-developmental inquiry. American Psychologist, 34(10), 906. 

Gravois J. (2007). You're not fooling anyone. Chronicle of Higher Education, 54(11). 
https://www.chronicle.com/article/youre-not-fooling-anyone/ 

Harrison, A., Francis, T. & Tetzeli, R. (2023). Confidence without attitude is critical 
for today’s leaders. The McKinsey Quarterly. 

Hogan, R. & Kaiser, R. B. (2005). What we know about leadership. Review of General 
Psychology, 9(2), 169-180. https://doi-org.egms.idm.oclc.org/10.1037/1089- 
2680.9.2.169 

Holden, C. L., Wright, L. E., Herring, A. M. & Sims, P. L. (2021). Imposter 
syndrome among first-and continuing-generation college students: The roles of 
perfectionism and stress. Journal of College Student Retention: Research, Theory & 
Practice, o(0), 1-15. https://doi.org/10.1177/15210251211019379 

Ibarra, H. (2015). The authenticity paradox. Harvard Business Review, 93(1/2), 53-59. 

Ibarra, H. & Petriglieri, J. (2016). Impossible selves: Image strategies and identity 
threat in professional women’s career transitions. Working paper series, 12/OBH, 
Insead. https://dx.doi.org/10.2139/ssrn.2742061 

Jeanes, E. (2021). A meeting of mind (sets). Integrating the pedagogy and andragogy 
of mindsets for leadership development. Thinking Skills and Creativity, 39. https:// 
doi-org.egms.idm.oclc.org/10.1016/j.tsc.2020.100758 


135 


KAPITTEL 6 


Kark, R., Meister, A. & Peters, K. (2021). Now you see me, now you dont: A conceptual 
model of the antecedents and consequences of leader impostorism. Journal of 
Management, 48(7), 1948-1979. https://doi.org/10.1177/01492063211020358 

Karp, T. (2016). Til meg selv. Det er ikke det jeg sier til andre, men hva jeg sier til meg 
selv. Om selvledelse. Cappelen Damm Akademisk. 

Karp, T. (2019). God nok ledelse. Hva ledere gjør i praksis. Cappelen Damm 
Akademisk. 

Kolligian Jr, J. & Sternberg, R. J. (1991). Perceived fraudulence in young adults: Is 
there an “imposter syndrome”? Journal of Personality Assessment, 56(2), 308-326. 
https://doi.org/10.1207/s15327752jpa5602_10 

Kristensen, A. R. (2011). Det grænseløse arbejdsliv: At lede de selvledende 
medarbejdere. Gyldendal Business. 

Kruger, J. & Dunning, D. (1999). Unskilled and unaware of it: How difficulties in 
recognizing one’s own incompetence lead to inflated self-assessments. Journal of 
Personality and Social Psychology, 77(6), 1121. 

Ladegard, G. & Gjerde, S. (2014). Leadership coaching, leader role-efficacy, and 
trust in subordinates. A mixed methods study assessing leadership coaching as 
a leadership development tool. The Leadership Quarterly, 25(4), 631-646. https:// 
doi-org.egms.idm.oclc.org/10.1016/j.leaqua.2014.02.002 

Laursen, L. (2008). No, you're not an impostor. Science Careers, 15. https://www. 
science.org/content/article/no-youre-not-impostor 

Lovelace, K. J., Manz, C. C. & Alves, J. C. (2007). Work stress and leadership 
development: The role of self-leadership, shared leadership, physical fitness 
and flow in managing demands and increasing job control. Human Resource 
Management Review, 17(4), 374-387. https://doi-org.egms.idm.oclc.org/10.1016/j. 
hrmr.2007.08.001 

Maccoby, M. (2000). Narcissistic leaders: The incredible pros, the inevitable cons. 
Harvard Business Review, 78(1), 68-77. 

Mainali, S. (2020). Being an imposter: Growing out of impostership. JNMA: Journal 
of the Nepal Medical Association, 58(232), 1097. 

Majewski, M. (2020). No youre not an imposter. https://medium.com/fordlabs/no- 
youre-not-an-imposter-811cf501d55e 

Manz, C. C. (2015). Taking the self-leadership high road: Smooth surface or 
potholes ahead? Academy of Management Perspectives, 29(1), 132-151. https://doi. 
org/10.5465/amp.2013.0060 

McDowell, W. C., Boyd, N. G. & Bowler, W. M. (2007). Overreward and the 
impostor phenomenon. Journal of Managerial Issues, 19(1), 95-110. 

Meindl, J. R., Ehrlich, S. B. & Dukerich, J. M. (1985). The romance of leadership. 
Administrative Science Quarterly, 30(1), 78-102. https://doi.org/10.2307/2392813 


136 


LEDELSESUTDANNINGENS MULIGHETER 


Moore, D. A. & Cain, D. M. (2007). Overconfidence and underconfidence: 

When and why people underestimate (and overestimate) the competition. 
Organizational Behavior and Human Decision Processes, 103(2), 197-213. 
https://doi-org.egms.idm.oclc.org/10.1016/j.obhdp.2006.09.002 

Neureiter, M. & Traut-Mattausch, E. (2016). An inner barrier to career development: 
Preconditions of the impostor phenomenon and consequences for career 
development. Frontiers in Psychology, 7(48), 1-15. https://doi.org/10.3389/ 
fpsyg.2016.00048 

Oc, B. (2018). Contextual leadership: A systematic review of how contextual factors 
shape leadership and its outcomes. The Leadership Quarterly, 29(1), 218-235. 
https://doi-org.egms.idm.oclc.org/10.1016/j.leaqua.2017.12.004 

O'Reilly, C. A. & Chatman, J. A. (2020). Transformational leader or narcissist? 

How grandiose narcissists can create and destroy organizations and 
institutions. California Management Review, 62(3), 5-27. https://doi. 
org/10.1177/0008125620914989 

O'Reilly IIL, C. A., Chatman, J. A. & Doerr, B. (2021). When “me” trumps “we”: 
Narcissistic leaders and the cultures they create. Academy of Management 
Discoveries, 7(3), 419-450. https://doi.org/10.5465/amd.2019.0163 

Osborn, R. N., Hunt, J. G. & Jauch, L. R. (2002). Toward a contextual theory of 
leadership. The Leadership Quarterly, 13(6), 797-837. https://doi-org.egms.idm. 
oclc.org/10.1016/S1048-9843(02)00154-6 

Paglis, L. L. (2010). Leadership self-efficacy: Research findings and practical 
applications. Journal of Management Development, 29(9), 771-782. https://doi. 
org/10.1108/02621711011072487 

Parkman, A. (2019). The imposter phenomenon in higher education: Incidence and 
impact. Journal of Higher Education Theory and Practice, 16(1), 51-60. 

Petriglieri, G. & Petriglieri, J. L. (2015). Can business schools humanize leadership? 
Academy of Management Learning & Education, 14(4), 625-647. https://doi. 
org/10.5465/amle.2014.0201 

Ramsey, E. & Brown, D. (2018). Feeling like a fraud: Helping students renegotiate 
their academic identities. College & Undergraduate Libraries, 25(1), 86-90. https:// 
doi-org.egms.idm.oclc.org/10.1080/10691316.2017.1364080 

Razin, M. A., & Kark, R. (2013). The apple does not fall far from the tree: Steve Jobs's 
leadership as simultaneously distant and close. I M. C. Bligh & R. Riggio (Red.), 
When near is far and far is near: Exploring distance in leader-follower relationship 
(s. 241-273). Wiley-Blackwell. 

Recigno, T. E. & Kramer, P. (2022). The development of leaders: Suggested modules 
for education. The Open Journal of Occupational Therapy, 10(4), 1-8. https://doi. 
org/10.15453/2168-6408.1941 


137 


KAPITTEL 6 


Rohrmann, S., Bechtoldt, M. N. & Leonhardt, M. (2016). Validation of the impostor 
phenomenon among managers. Frontiers in Psychology, 7(821), 1-11. https://doi. 
org/10.3389/fpsyg.2016.00821 

Sims Jr, H. P. & Lorenzi, P. (1992). The new leadership paradigm: Social learning and 
cognition in organizations. Sage. 

Schwartz, T. & McCarthy, C. (2007). Manage your energy, not your time. Harvard 
Business Review, 85(10). 

Sorensen, B. A. (1982). Ansvarsrasjonalitet: Om mal middeltenkning blant kvinner. 
I H. Holter (Red.), Kvinner i fellesskap (s. 392-402). Universitetsforlaget. 

Terlizzi, E. P. & Norris, T. (2020). Mental health treatment among adults: United 
States, 2020. https://www.cdc.gov/nchs/products/databriefs/db380.htm 

Tulshyan, R. & Burey, J. A. (2021a). Stop telling women they have imposter 
syndrome. Harvard Business Review, 11. 

Tulshyan, R., & Burey, J. A. (2021b). End imposter syndrome in your workplace. 
Harvard Business Review, 14. juli. 

Veenman, M. V., Van Hout-Wolters, B. H. & Afflerbach, P. (2006). Metacognition 
and learning: Conceptual and methodological considerations. Metacognition and 
learning, 1(1), 3-14. https://doi.org/10.1007/s11409-006-6893-0 

Velten, J., Tengblad, S. & Heggen, R. (2016). Medarbeiderskap: Hva som far folk til a 
ta ansvar og vise initiativ. Universitetsforlaget. 

Vroom, V. H. & Jago, A. G. (2007). The role of the situation in leadership. American 
psychologist, 62(1), 17. https://doi.org/10.1037/0003-066X.62.1.17 

Wadel, C. C. (2006). Om å lede seg selv sammen med andre. Selvledelse i 
medarbeidersamhandling. Sosiologi i dag, 36(1). http://ojs.novus.no/index.php/ 
SID/article/view/917 

Wichstrom, L. (2009). Hvem går til psykolog? Tidsskrift for Norsk psykologforening, 
46(11), 1036-1043. https://psykologtidsskriftet.no/fagartikkel/2009/11/hvem-gar- 
til-psykolog 


138 


KAPITTEL 7 


Hvordan god rekrutteringspraksis 
kan hindre destruktiv ledelse og 
fremme samskapende ledelse 


Helene Tronstad Moe 
Høyskolen Kristiania og UIT Norges arktiske universitet 


Abstract: The purpose of the chapter is to increase the understanding of how recruit- 
ment practices affect management practices. To explore the consequences of hir- 
ing inadequate managers, the author poses the following three research questions: 
1) Why are unqualified candidates employed in management positions? 2) What 
are the consequences of poor managerial recruitment at a micro and macro level? 
3) How can the incidence of poor managerial recruitment be reduced? Through the 
empirical generalization method, empirical causal models are developed to describe 
the overall mechanisms and processes in each of the three research questions. The 
author develops a conceptual analysis and system perspective of inadequate recruit- 
ment practices and co-creative management practices. 

Success in the leadership role will always be a function of both individual and 
contextual conditions. Thus, in recruitment and selection it is crucial that the con- 
text in which the manager is to perform the leadership role is analyzed, and that 
this work is considered an integral part of the company’s strategic investments. 
Recruitment and selection of leaders requires that contextual characteristics and 
considerations are explored and emphasized. Such leadership practice contributes 
to a healthy working environment, increased productivity, lower turnover, and pos- 
itive employer branding. 

Introduksjon 


Tidligere i denne antologien har vi sett at en rekke forhold ved HR-praksis 
kan bidra til at vi ikke alltid lykkes med rekruttering av ledere (f.eks. 
kapittel 6). Det eksisterer ikke nødvendigvis et samsvar mellom det å 
inneha de nødvendige, personlige forutsetningene eller kompetansene 
for å kunne utføre lederoppgavene på en adekvat måte, og det å søke på 
lederstillinger. Noen potensielt dyktige kandidater velger å ikke søke seg 
til lederposisjoner. En faktor som særlig vanskeliggjør lederrekrutterin- 
ger, er at enkelte kandidater som ikke har de nødvendige forutsetninger 
for å fungere godt i en lederposisjon, faktisk aktivt søker seg til nettopp 
denne type stillinger. Det finnes ledere som i sin rolle kan oppfattes som 
destruktive, som kan ha et stort behov for detaljstyring, som mangler til- 
lit til sine medarbeidere, eller som på annen måte innehar personlighets- 
trekk som i mindre grad egner seg for ledelse. Dette bidrar til at alle som 
arbeider med rekruttering og seleksjon av ledere har en meget ansvarsfull 
og utfordrende oppgave. 

Furtner et al. (2017) hevder at forskningen innen ledelse i lang tid har 
tatt utgangspunkt i for romantiserte og idealiserte former for ledelse 
som eksempelvis transformasjons-, «empowering», autentisk og etisk 
lederskap. I de senere år har forskning rundt den mørke triaden blitt 
viet større oppmerksomhet (Krasikova et al., 2013; Schyns & Schilling, 
2013). Det fremholdes at den mørke triaden, bestående av psykopati, 
machiavellianisme og narsisisme, i større grad bør tillegges vekt innen 
ledelsesforskningen for å forstå og øke vår forståelse av dette dynamiske, 
komplekse og utfordrende feltet. Burke (2006) foreslår at vi bør utforske 
«dark side»-aspekter ved ledelse for å oppnå en mer presis og balansert 
forståelse av ledereffektivitet og muligheten for lederutvikling. 

I en studie av Glasø et al. (2010) ble det funnet at 30 prosent av lederne 
hadde personlighetskarakteristika knyttet til interpersonlige problemer. 
Dette er et nivå som er sammenlignbart med psykiatriske pasienter. Dette 
indikerer at disse lederne vil kunne ha problemer med å mestre det sosia- 
le samspillet knyttet til det å inneha personalansvar (Glasø et al., 2010). 

Skogstad og Einarsen (2009) estimerte at om lag 13 000 ledere i den 
norske arbeidsstyrken kan ha en narsissistisk personlighetsforstyrrelse 
i henhold til diagnosesystemet DSM-III-R. Narsissisme er forbundet 

med arroganse, fiendtlighet, selvopptatthet, grandios selvforståelse samt 
en generell motivasjon i retning av å tilfredsstille egne behov knyttet til 
makt og bli beundret, noe som også karakteriserer mange mektige ledere 
(Rosenthal & Pittinsky, 2006). 

I tillegg kan organisatoriske forhold knyttet til konteksten lederen skal 
utøve sin rolle i, som eksempelvis allerede eksisterende maktstrukturer, 
organisasjonskulturer, medarbeidere, utfordrende ressurssituasjon og et 
begrenset handlingsrom, i stor grad kunne påvirke kandidatens mulig- 
het for å kunne lede. Slike faktorer kan forstås som barrierer for ledelse 
(Alvesson et al., 2017; Mintzberg, 2009; Karp, 2018). Barrierer for effektiv 
ledelse kan altså eksistere i omgivelsene, i organisasjoner og/eller internt 
hos ledere selv. 

Et tredje problem er at organisasjonene ikke alltid lykkes med å rekrut- 
tere og selektere de rette menneskene til lederposisjoner (Chamorro- 
Premuzic, 2019). En rett kandidat er i denne sammenheng en leder som 
har de egenskapene som vil passe i den spesifikke organisasjonen; som 
vil kunne håndtere de fremtidige utfordringene på en adekvat måte, få 
brukt sine evner innenfor de gitte rammebetingelsene, som aksepterer 
handlingsrommet, som tilfredsstiller kravene, tåler presset, samt som 
håndterer forventningene og leverer resultatene som forventes (Huang 
& Simha, 2018; Yukl et al., 2019). Det er altså graden av samsvar som må 
vurderes grundig. 

Feilrekruttering av ledere kan forårsakes av utilstrekkelig ressur- 
ser tilgjengelig for rekrutterings- og seleksjonsprosesser og/eller man- 
glende forskningsbasert kunnskap om ledelse, rekruttering og seleksjon. 
Samtidig er det dessverre tidvis for dårlige prosedyrer og for lite trans- 
parens i det å følge opp dårlige ledere, og mange organisasjoner klarer 
ikke å kvitte seg med dem som ikke fungerer i lederjobben. Her vil det 
kunne foreligge forskjeller mellom ulike sektorer, bransjer og selska- 
per. Resultatet av de ovennevnte forholdene er at vi har mange ledere 
som fungerer så dårlig i lederrollen at det lokalt bidrar til økt turnover- 
intensjon blant kolleger (Lim et al., 2017; Myung & Choi, 2017; Fodor 
et al., 2021), eller i enkelte tilfeller utgjør helsefare for de som ledes, og et 
stort samfunnsproblem på et overordnet nivå. Dårlig ledelse kan redusere 
produktivitet, ansattes helse, forverre arbeidsmiljøet, hindre innovasjon 

og utvikling av organisasjoner, samt bidrar til okt turnover. Vi skal i det 
videre se på hvordan disse trekkene kan gjøre arbeidet for oss som jobber 
med HR, særskilt utfordrende. 


Hvorfor er rekruttering og seleksjon viktig? 


Når vi skal foreta en nyansettelse, innebærer dette ofte betydelige inves- 
teringer, blant annet knyttet til utlysing, vurdering samt opplæring 
av kandidaten. Det er stor forskjell i produktivitet på middels og høyt 
presterende arbeidstakere, og den potensielle gevinsten ved en treffsikker 
rekruttering er følgelig meget stor (Robinson & Bennett, 1995; Anglim 
et al., 2018; Hoffman & Dilchert, 2012). 

Et annet sentralt punkt er at feilansettelser gjerne medfører nedsatt 
produktivitet. Underprestasjon hos en medarbeider påvirker arbeids- 
mengden for de andre, og skaper uro og merbelastning for den feilan- 
sattes kollegaer. Videre vil feilansettelser kunne medføre oppsigelse, og 
deretter en ny rekrutteringsprosess. Oppsigelser koster både penger og 
frustrasjon, og er følgelig høyst problematiske både for kandidaten, kol- 
legaer og virksomheten. 

De samlede forskningsfunn gjennom de siste par tiår har illustrert at 
det foreligger stor forskjell i de ulike seleksjonsmetodenes grad av pre- 
diktiv validitet. Enkelte metoder, som eksempelvis tester av generell 
intelligens (G-faktor), kan benyttes for å øke de ansattes produktivitet, 
læringsevne og resultat (Schmidt & Hunter, 1998; Schmidt et al. 2016). Det 
er likevel utstrakt bruk av metoder med lav prediktiv validitet, og mange 
virksomheter som lar være å benytte valide og reliable prediktorer for 
arbeidsprestasjoner i rekrutteringssammenheng. 

Det foreligger således betydelig grad av diskrepans mellom forsknings- 
funn og praksis innen rekrutterings- og bemanningsfeltet, og trolig er 
nettopp avstanden mellom forskningsbaserte metoder større her enn på 
andre HR-områder (Rynes et al., 2002, 2007). 

I dette kapitlet skal vi se nærmere på hvilke konkrete tiltak og valg 
HR kan gjøre for å lykkes med rekruttering og seleksjon av ledere. 
Ansettelser er beslutninger under usikkerhet. Det betyr at vi aldri 
kan være 100 prosent sikre på at vi har ansatt en leder som vil lykkes i 

stillingen. Ingen metode kan med 100 prosent sannsynlighet fastsla at 
en kandidat vil fungere best mulig i en stilling. Mange opplever det som 
ubehagelig å fatte valg basert på usikkerhet, og vil kanskje derfor også 
kunne ty til metoder som loddtrekning eller slurv i seleksjonsprosessen 
med begrunnelse i at man uansett ikke kan være sikker. Men ved å 
kunne forstå og fortolke statistikk vil man kunne redusere sannsynlighe- 
ten for feilansettelser. Vitenskapelige studier av ulike seleksjonsmetoder 
gir oss informasjon om ulike metoders nytteverdi på gruppenivå. Når 
vi rekrutterer, skal vi imidlertid vurdere sannsynlighet og usikkerhet 
på individnivå. En dyktig rekrutterer må følgelig kunne fortolke både 
kvalitative intervjudata og kvantitative testdata og deretter fatte beslut- 
ninger under usikkerhet. For å redusere både menneskelige, organi- 
satoriske- og økonomiske kostnader knyttet til feilansettelser bør det 
tilstrebes å benytte de metodene som med størst sannsynlighet gjør at 
vi unngår feilansettelser. 

Det vitenskapsteoretiske og vitenskapsfilosofiske perspektiv dette 
kapitlet er basert på, er systemisk tenkning. Litt forenklet kan forskning 
inndeles i henholdsvis empirisk generalisering (kvantitative og kvali- 
tative metoder) og konseptuell generalisering (Bunge, 1998). Denne til- 
nærmingen er utviklet av Mario Bunge (1998, 1999) og videreutviklet og 
systematisert av Johannessen og Olaisen (2005, 2006). Metoden empi- 
risk generalisering karakteriseres ved at data abstraheres fra et feno- 
men eller problem og systematiseres og struktureres videre. Gjennom 
metoden empirisk generalisering utvikles empirisk kausale modeller. 
Disse modellene er relatert til et problem eller et fenomen, og de ulike 
konseptene er relatert til hverandre og utgjør en konseptuell modell 
for et spesifikt fenomen eller et problem (Bunge, 1998). I likhet med 
øvrige modeller vil konseptuelle modeller fremstille et perspektiv eller 
utvalgte elementer fra virkeligheten, samtidig som noe velges bort. 
Elementene som velges, generaliseres gjennom abstraksjonsprosesser 
(Bunge, 1998). 

Hensikten med konseptuelle modeller er å modellere et problem eller 
fenomen med tanke på å isolere de generiske egenskapene. Dette blir gjort 
for å forstå og eventuelt forklare hvordan fenomenet/problemet opererer. 
Konseptuelle modeller kan fremstilles på ulike abstraksjonsnivå, samt 

relateres til empiriske studier som den konseptuelle modellen er basert 
pa (Adriaenssen & Johannessen, 2015). 

Konseptuelle modeller kan forstas som semantiske modeller. De er 
figurative - ikke matematiske (Bunge, 1998). Dette betyr at modellene 
prover a avtegne forholdet mellom de spraklige tegn, for eksempel kon- 
septer, og det tegnene referer til. 

Dette kapitlet vil handle om feilrekruttering av ledere, samt implika- 
sjonene av dette (se figur 1). 


Forsterker 
Feilansettelse Arbeidsmiljø, Rekrutterings- 
ay ledere Influerer produktivitet & Influerer Gks 
kompetanse p 
Ý 
Influerer 


Figur 1. Implikasjoner av mangelfull rekrutteringspraksis. 


I dette kapitlet utvikler forfatteren en konseptuell analyse og systemper- 
spektiv på feilrekruttering og samskapende ledelsespraksis. Hensikten 
med kapitlet er å øke forståelsen for hvordan rekrutteringspraksis påvir- 
ker ledelsespraksis. For å utforske temaet feilansettelse av ledere har vi 
formulert følgende tre forskningsspørsmål: Qı: Hvorfor ansettes for 
mange diskvalifiserte i lederstillinger? Q2: Hva er konsekvensene av 
feilrekruttering av ledere på mikro- og makronivå Q3: Hvordan kan 
sannsynligheten for feilansettelser av ledere reduseres? Gjennom meto- 
den empiriske generalisering utvikles empirisk kausale modeller for å 
beskrive de overordnede mekanismene og prosessene i hvert av de tre 
forskningsspørsmålene. 


For mange diskvalifiserte i lederstillinger 


Sammenhengen mellom den mørke siden av ledelse og organisatorisk dys- 
funksjon har blitt dokumentert gjennom empirisk forskning gjennom de 
siste 50 år (se f.eks. Bhandarker & Rai, 2019; Chatterjee & Hambrick 2007; 
Fodor et al., 2021; Riggio, 2018; Levinson, 1976; McCall & Lombardo, 1983; 
Volmer et al., 2016). 

Den vanligste arsaken til at ledere ikke utover adekvat ledelse, er pro- 
blemer knyttet til mellommenneskelige relasjoner, gjerne ledsaget av den 
mer selvdestruktive hybris-tilstanden preget av overdreven tro pa egne 
beslutninger og redusert selvinnsikt. Andre kjennetegn ved denne til- 
standen kan være mistenksomhet, fiendtlighet samt vanskeligheter med 
å etablere og vedlikeholde gode, langsiktige relasjoner til andre (Asad & 
Sadler-Smith, 2020). 

Det later også til å være slik at personer som er opptatt av status, 
er aggressive, selvsentrerte og følelsesmessig kalde, er overrepresentert 
blant ledere (Babiak et al., 2010). En fare i denne sammenheng kan 
være at ledere som motiveres av å dominere og å rivalisere med andre 
ledere, prioriterer nettopp dette fremfor å arbeide for å bli mer effek- 
tive ledere. 

I 2002 lanserte Paulhus og Williams begrepet «den mørke triaden». 
I den mørke triaden inngår de tre ikke-patologiske begrepene machiavel- 
lisme, subklinisk narsissisme og subklinisk psykopati. Ifølge en empirisk 
studie av Paulhus og Williams (2002) bør disse personlighetene forstås 
som delvis overlappende og med en felles kjerne, men likevel som dis- 
tinkte, konseptuelle begreper (Book et al., 2015; Jonason et al., 2015). I en 
rekke studier er det funnet negative konsekvenser av å ansette ledere med 
en lederstil knyttet til den mørke triade (Fodor et al., 2021). Det er funnet 
at den mørke triade er knyttet til en rekke aspekter innen lederatferd, 
fra lederens atferd mot sine nærmeste medarbeidere til virksomhetens 
strategi knyttet til CSR (corporate social responsibility) (Myung & Choi, 
2017). 

Den mørke triaden har vært gjenstand for en rekke studier som har 
vist at begrepet har betydelig prediktiv forklaringskraft når det kommer 
til å lykkes i lederrollen (Jonason & Webster, 2010). Et testverktøy med 
navn Dirty Dozen har blitt utviklet for å måle den mørke triaden. Kjernen 
i begrepet den mørke triaden synes å være forbundet med personlighets- 
faktoren medmenneskelighet, hyppig partnerbytte samt aggressivitet 
(Jonason & Webster, 2010). Innenfor femfaktormodellen er lav skår på 
personlighetsfaktoren medmenneskelighet den sterkeste prediktoren 
for den mørke triaden (Furnham et al., 2013). Den mørke triaden har 
vært utforsket gjennom en rekke studier både innen sosialpsykologiske, 

kliniske, organisasjonspsykologiske og personlighetspsykologiske stu- 
dier og kontekster (se Furnham et al., 2013). 

Machiavellianisme beskriver individer som er langsiktige, strate- 
giske planleggere som også er i stand til å undertrykke sine umiddelbare 
impulser og følelser (Rauthmann & Will, 2011). Begrepet er hentet fra 
boken Fyrsten av Machiavelli (2003). Machiavelli regnes vanligvis som 
statsvitenskapens far og Fyrsten er forstått som en lærebok i manipule- 
rende ledelsesteknikker. Ledere som altså er planmessige, svært ambi- 
siøse, evner å utsette behovstilfredsstillelse og kan karakteriseres av 
interpersonlig antagonisme, ved at de eksempelvis er manipulerende og/ 
eller insensitive, kan falle inn under denne kategorien (Collison et al., 
2018). En slik lederstil innebærer bruk av manipulerende og villedende 
atferd for å undergrave andre (Greenbaum et al., 2017). Ifølge Paulhus 
(2014) er personer med en machiavellisk personlighet mestere i svært 
langsiktig, beregnende sosial manipulasjon. De har også problemer med 
å stole på andre (Dahling et al., 2009). 

En leder som benytter dominans som en strategi, vil kunne være vil- 
lig til å strekke seg langt for å opprettholde sin egen maktposisjon, selv 
om det vil kunne komme til skade for gruppen. Dyktige kolleger kan bli 
betraktet som en trussel, da de kan true deres posisjon (Maner, 2017). 
Lederstilen deres er vanligvis autoritær, preget av stort kontrollbehov, 
lite tillit, mikromanagement, og de vil unngå å spre eller delegere beslut- 
ningsmyndigheten (Kiazad et al., 2010). 

Mens ledere preget av machiavellianisme gjerne beskrives som ambi- 
siøse, amoralske og utnyttende, kan narsissistiske individer snarere 
beskrives som grandiose, dominerende og selvforherligende (Collison 
et al., 2018). Hos ledere med en narsissistisk personlighetsforstyrrelse 
finnes vanligvis et mønster av økt behov for beundring, mangel på 
empati for andre og selvrettferdighet. De opplever gjerne at de selv spil- 
ler en større rolle enn hva de faktisk gjør. Selv om det er blitt hevdet at 
diagnosen narsissistisk personlighetsforstyrrelse er blitt stadig vanligere 
(Akhtar & Thomson, 1982), er ikke dette trekket av nyere dato. Begrepet 
er hentet fra gresk mytologi, hvor Narcissus ble så betatt av sitt eget speil- 
bilde i vannet, at han var ute av stand til å løsrive seg og derfor til slutt 
døde av utmattelse. Begrepet narsissistisk ble imidlertid først tatt i bruk 

av Freud i 1905 i verket Three essays on the theory of sexuality og fulgt opp 
av et essay om narsissisme fra 1914 som fikk stor betydning for psykoana- 
lysens videre fortolkning av psykoterapi, barneoppdragelse og behand- 
ling av psykiske lidelser (Freud, 2017). 

Selv om narsissisme har sine apenbare uheldige implikasjoner, som 
eksempelvis aggressiv atferd, rivalisering og nedvurdering av kolle- 
gaer, hevder Back et al. (2013) at narsissisme ogsa har en «lysere» side. 
Narsissistiske personer kan ha grandiose fantasier, strebe mot det unike 
og opptre sjarmerende. Dette kan tolkes, for eksempel pa et jobbintervju, 
som en kandidat som er selvsikker og visjonær i lederrollen. 

Mange vil nok oppfatte at både ledere med machiavellianisme og/eller 
narsissisme kan være svært utfordrende å samarbeide med. Likevel er 
det trolig psykopati som er den av disse tre personlighetene som inn- 
går i den mørke triaden som oppfattes som «den mørkeste» (Rauthmann 
& Kolar, 2012). Psykopati er ikke lenger en egen diagnose i diagnose- 
systemene ICD-10 eller DSM-IV, selv om psykopati opprinnelig stammer 
fra den kliniske litteraturen (Furnham & Crump, 2005). Likevel katego- 
riseres fremdeles både narsissisme og psykopati som personlighetsfor- 
styrrelser i DSM-IV-TR, men refererer til den subkliniske versjonen av 
personlighetsforstyrrelsen slik den er definert av APAs manual (DSM 5) 
(Parjoleanu, 2020). 

Subklinisk psykopati kan karakteriseres ved dysfunksjonell impul- 
sivitet, lav empati, interpersonlig manipulasjon, neglisjering av andre 
mennesker, mobbing, sadisme, vold og annen atferd som oppleves som 
forstyrrende (Paulhus & Wiliams, 2002). Selv om disse egenskapene kan 
fremstå som svært uønskede, vil faktisk nettopp flere av disse karakte- 
ristikkene bidra til at disse både ansettes og forfremmes i arbeidslivet. 
Deres evne til å mestre kombinasjonen av å benytte strategier knyttet 
til å manipulere, skremme, skape forvirring i sosiale situasjoner samt 
sjarmere de rundt seg på en skruppelløs måte kan være hensiktsmessig 
for personlig forfremmelse og det å oppnå egne mål (Spurk et al., 2016). 
Personer med subklinisk psykopati fremstår gjerne som vennlige, vel- 
formulerte og oppmerksomme i jobbintervjuer (Irtelli & Vincenti, 2017). 
I tillegg er de vanligvis oppgaveorienterte og lite engstelige. I sum vil alle 
disse egenskapene kunne bidra til at rekrutterere ønsker å ansette dem 

i lederstillinger. Empiriske studier har funnet at narsissisme er positivt 
korrelert med inntekt, og machiavellianisme er knyttet til å stige i gra- 
dene som leder. Den mørke triaden synes altså a spille en betydelig rolle 
for lederes karriereutvikling (Spurk et al., 2016). 

Jobbintervjuet er altså en seleksjonsmetode som er lite egnet for å 
avdekke psykopati. Referanseintervjuer er heller ingen pålitelig metode 
for å utelukke psykopati, da psykopater, i langt større grad enn narsis- 
sister, evner å beholde langvarige, positive relasjoner til enkeltpersoner 
(Babiak & O”Toole, 2012). 

Selv om ledere med psykopatiske trekk kan oppleve personlig vinning 
og karrieremessige forfremmelser, har deres atferd svært negativ effekt 
på deres underordnedes jobbtilfredshet og trivsel på arbeidsplassen 
(Mathieu et al., 2014). Ledere med psykopatiske tilbøyeligheter vil eksem- 
pelvis kunne ta æren for underordnedes arbeid eller klandre dem for egne 
feil (Boddy, 2006). Studier har også indikert at den mørke triaden er av 
betydning for hvor hvordan man tolker sin egen arbeidsplass. Individer 
som skårer høyt på psykopati og machiavellianisme, oppfatter arbeids- 
plassene sine som uttalt konkurransepregede, mens individer som skå- 
rer høyt på narsissisme oppfatter stillingene sine som mer prestisjefylte 
(Jonason et al., 2015). 

Egenskapene som faktisk kan bidra til forfremmelse blant ledere 
med subklinisk psykopati, er følgelig noen av de samme egenska- 
pene som, på litt sikt, fører til omfattende mistrivsel hos kollegaer, og 
som gjør at disse lederne på kort varsel må fratre sin lederposisjon 
(Furnham, 2018). 

Mens ledere med psykopatiske trekk ikke vil være i stand til å under- 
trykke antisosiale impulser over tid, i særdeleshet de med antisosial atferd, 
vil narsissistiske ledere i større grad kjennetegnes ved en mer funksjonell 
impulsivitet (Jones & Paulhus, 2011). Narsissistiske ledere kan oppleve 
betydelig suksess i arbeidslivet (spesielt tidlig i lederkarrieren). Kanskje 
mer overraskende er det funnet i empiriske studier at underordnede av 
narsissistiske ledere kan oppleve tilfredshet med karrieren, i tillegg til økt 
forfremmelse og høyere lønn (Volmer et al., 2016). En mulig forklaring 
på dette empiriske funnet kan muligens være at narsissistiske ledere for- 
søker å beholde og belønne noen av sine underordnede for å tilfredsstille 

eget behov for å bli beundret. Ledere med narsissistiske trekk betrakter 
gjerne stillingen som en kilde til prestisje, mens ledere med personlighet 
preget av machiavellisme eller psykopati ser på arbeidsplassen som en 
konkurransearena (Jonason et al., 2015). På litt lengre sikt vil imidlertid 
den uttalte rivaliseringen ledere med narsissistiske trekk utøver, bidra til 
at de blir upopulære. Ledere velger ulike strategier for å klatre i sosiale 
hierarkier. Noen forsøker å stige i gradene ved å demonstrere at de inne- 
har verdifulle ferdigheter eller kunnskaper for å øke sin prestisje, mens 
andre benytter dominans gjennom å benytte taktikker knyttet til makt 
og skremsel (Maner, 2017). 

Hormoner kan forstås som dynamiske signaler som er av betydning 
for sosial atferd og personlighetstrekk. Det er derfor rimelig å anta at 
hormoner vil kunne være av betydning for å forstå lederatferd både før, 
under og etter ansettelse. Endokrinologisk forskning har vist at høye 
testosteronnivåer er relatert til dominanstendenser både hos kvinner 
og menn (Colarelli & Arvey, 2015). Studier har videre vist at personer 
som blir forfremmet til en lederposisjon eller på annet vis får økt sosial 
status, generelt reagerer med en økning i testosteron og en reduksjon i 
kortisolnivåer (Sherman et al., 2012). I møte med dominante statussig- 
naler vil testosteron bidra til økt følelsesmessig årvåkenhet, men redu- 
sert oppmerksomhet som reaksjon på underdanige signaler (Knight 
& Mehta, 2014.) Den forskningen som foreligger per i dag, antyder at 
nivået av testosteron påvirker en persons motivasjon for å søke status 
(Mehta et al., 2008). Flere forskere hevder videre at ledere med høye 
testosteronnivåer trolig vil ha vanskeligheter med å føle empati (Ronay 
& Carney, 2013). Testosteron kan kanskje også føre til antisosial atferd i 
kontekster forbundet med status og dominans (Zitzman & Nieschlag, 
2001). Funnene viser videre at atferd relatert til testosteron er situasjons- 
avhengig (Winslow et al., 1988). Testosteron kan være av betydning når 
utfordringer og trusler er fremtredende, men dette hormonet kan også 
bidra til prososial atferd som bidrar til høy status og et godt omdømme 
i situasjoner hvor det er fravær av denne type utfordringer og trusler 
(Moe, 2020). 

Figur 2 illustrerer hvordan enkelte lederkarakteristika bidrar til feilan- 
settelser av ledere. 

Figur 2. Illustrasjon av hvordan enkelte lederkarakteristika bidrar til feilansettelser av ledere. 


Konsekvenser av feilrekruttering 


I det videre skal følgende forskningsspørsmål besvares: Hva er kon- 
sekvensene av feilrekruttering av ledere på mikro- og makronivå? Vi vil 
(i det videre) prøve å besvare dette spørsmålet, som oppsummert i 
figur 2. 


Manglende jobbanalyse, forståelse av kontekst, 
lederegenskaper og metoder 

En stor del av ledelseslitteraturen er individorientert, hvor lederens 
personlige karakteristika og individuelle forklaringsmodeller legges til 
grunn (Antonakis, 2012). Det er imidlertid en økende interesse for å for- 
stå medarbeidernes rolle i utførelsen og fortolkningen av lederskapet 
(Carsten et al., 2010; Alvesson et al., 2017). En forståelse av medarbei- 
derne og deres tilbøyelighet til å påvirkes av leder, samt deres bidrag 
til lederprosessen er avgjørende for å forstå effektiviteten til en leder 
(Milosevic et al., 2020). 

Et av begrepene som benyttes i denne sammenheng, er samskapning, 
eller co-production (Carsten et al., 2010). Samskapning som begrep ble 
introdusert av Ostrom og kollegaer allerede på 1970-tallet (Ostrom et al., 
1978). Samskapning var nyttig som konsept for miljøer som arbeidet med 
medvirkning og demokratisering av beslutningsprosesser. Samskapning 
av ledelse er et viktig perspektiv som sjelden utforskes i samskapnings- 
litteraturen (Karp, 2021). 

Samskapning innebærer at både ledere og medarbeider involveres 
aktivt og arbeider sammen for å oppnå resultater på organisasjonsnivå 

(Carsten & Uhl-Bien, 2012). Sammenflettingen av kognitive, materi- 
elle, sosiale og normative elementer er sentrale i studier innen sam- 
skapning. Pa samme mate som at vitenskapelig kunnskap konstrueres 
i, er en del av og bidrar til a forankre sosiale praksiser, identiteter, kon- 
vensjoner, normer, diskurser, instrumenter og institusjoner (Jasanoff, 
2004), vil dette ogsa gjelde for forstaelsen av effektiv ledelse. Derfor 
anses samskapning a vere symmetrisk, i den forstand at den bade vier 
oppmerksomhet til sosiale fenomener som forpliktelser og engasje- 
ment, samtidig som den understreker epistemisk samsvar med sosiale 
formasjoner (Moe, 2006). 

Nærmere studier av hvordan nettopp denne samskapningspraksisen 
mellom medarbeidere og ledere finner sted, er nødvendig. Hvilke repre- 
sentasjoner, institusjoner eller normer er forutsetninger for eller sentrale 
komponenter i vellykkede samskapningsprosesser? Hvilke arenaer finnes 
for samskapning i organisasjoner? I en slik tilnærming er det avgjørende 
at man studerer hvilken rolle ledelse spiller i henholdsvis dannelse, opp- 
rettholdelse og tilskrivelse av makt til ulike aktørers roller og posisjoner 
i organisasjonene. 

Ved rekruttering av ledere er det følgelig helt avgjørende at konteksten 
lederen skal utøve lederrollen i, analyseres gjennom en grundig jobb- 
analyse. Hvilke sosiale praksiser, institusjoner, normer, representasjoner 
og identiteter vil være en del av lederens hverdag i den spesifikke stillin- 
gen? Effektiv lederrekruttering handler derfor om å utforske, modellere 
og predikere hva slags lederrolle som bør rekrutteres, og herunder må 
medarbeiderne, organisasjonen, de fremtidige utfordringene, ramme- 
betingelsene, handlingsrommet, kravene, presset, forventningene og 
resultatene som skal leveres, forstås og tas hensyn til. Det er altså graden 
av hva som vil passe i den gitte konteksten, som må måles/testes, ikke 
lederens ulike karakteristika alene. 


Dårlig arbeidsmiljø, tap av kompetanse, omdømme, 

svekket employer branding 

Historisk har majoriteten av forskningen innen ledelse har vært orientert 
rundt å finne frem til en formel for effektiv ledelse. Det har vært lansert 
trekktilnærminger, hvor man har funnet at kognitive evner så vel som og 

visse personlighetstrekk er assosiert med effektiv ledelse (Bass & Stogdill, 
1990; Judge & Bono, 2000; Hofmann & Jones, 2005). Et bredt spekter 
av ulike atferdstilnærminger har vært lansert, hvor man har forsøkt å 
avdekke hvilke atferdsmønstre som bidrar til effektiv ledelse (Vroom & 
Yetton, 1973). 

I løpet av de siste 20 årene har flere forskere tatt til orde for at man 
kan øke forståelsen av effektiv ledelse ved å også studere ledere som mis- 
lykkes i sin lederkarriere (Gallagher, 2002). På et makronivå vil dårlig 
ledelse kunne påvirke hele organisasjonen i form av dårlig arbeidsmiljø, 
økt turnover, økte kostnader, tapt produktivitet, tap av kompetanse samt 
utvikling av en dysfunksjonell organisasjonskultur. Dette kan føre til at 
medarbeiderne ikke blir sett, ikke blir motiverte eller belønnet på en ade- 
kvat måte (Padilla et al., 2007; Pelletier, 2010). Andre konsekvenser kan 
være at medarbeidernes forventede faglige utvikling uteblir, eller at lede- 
ren ikke er oppmerksom på deres styrker og utviklingsområder. Dette er 
i samsvar med et samskapende perspektiv på ledelse. Effektiv ledelse for- 
utsetter utstrakt interaksjon og forståelse mellom medarbeidere og leder 
(Carsten et al., 2018). 

I en rekke empiriske studier (Karadag et al., 2015) er det funnet at 
dårlige ledere kan ha en svært uheldig negativ innflytelse - både på de 
nærmeste medarbeiderne og på hele organisasjonen (Schilling, 2009). På 
mikronivå vil dårlige ledere kunne påføre medarbeiderne stress, frem- 
kalle ulike emosjonelle reaksjoner, bidra til dårlig helse, bidra til redusert 
livskvalitet, skape problemer i private relasjoner samt bidra til lav selv- 
tillit, redusert velvære og selvfølelse hos medarbeidere (Brandebo et al., 
2016; Nowell, 2017; Schyns & Schilling, 2013). En konseptuell modell for 
dette presenteres i figur 3. 


Færre feilansettelser 


I siste del skal vi besvare forskningsspørsmålet: Hvordan kan sannsyn- 
ligheten for feilansettelser av ledere reduseres? Vi har tidligere i kapit- 
let sett på hvorledes ansettelse av ledere som ikke fyller den spesifikke 
lederrollen på en adekvat måte, vil kunne bidra til negative effekter 
på arbeidsmiljøet, produktivitet, tap av kompetanse og omdømme. 

Figur 3. Illustrasjon av hvordan manglende jobbanalyse, manglende forståelse av betydningen 
av lederrollens kontekst, seleksjonsmetoder og lederkompetanser bidrar til feilansettelser av 
ledere. Dette forsterker på et makronivå manglende samskapning i utøvelse av lederrollen, dårlig 
arbeidsmiljø med påfølgende tap av verdifull kompetanse og omdømme. 


Vi skal i denne delen se på hvilke konkrete tiltak, analyser og vurde- 
ringer som bør foretas i en rekrutterings- og seleksjonsprosess for å 
redusere sannsynligheten for feilrekruttering av ledere. 


1. Jobbanalyse 

Ved rekruttering av ledere er det altså helt avgjørende at konteksten 
lederen skal utøve lederrollen i, analyseres gjennom en grundig jobba- 
nalyse. Ideen om at det bør være et betydelig samsvar mellom personen 
som skal være i en stilling, og jobben er imidlertid ikke helt ny. Allerede 
Platon understreket viktigheten av å ansette mennesker i stillinger som 
var i overensstemmelse med deres evner og karakteristika (Kaplan, 1950). 
Brannick et al. (2012) definerer begrepet jobbanalyse på følgende måte: 
«a job analysis refers to a broad array of activities designed to discover 
and document the essential nature of work» (2012, s. 119). En jobbanalyse 
er altså en prosess som bade skal beskrive arbeidsoppgaver og ansvars- 
omrader som inngar i en stilling, men ogsa gi utfyllende informasjon 
om arbeidsmiljøet, kollegaene og kulturen i virksomheten (Morgeson 
& Dierdorff, 2011; Brannick & Coghlan, 2007). For å innhente informa- 
sjon til jobbanalysen bør flere ulike metoder og kilder legges til grunn, 

eksempelvis ved 4 bruke en kombinasjon av intervjuer, observasjoner, 
dokumentanalyse og spørreskjema (Evers et al., 2005). 

En jobbanalyse bor videre grundig kartlegge konteksten arbeidsopp- 
gavene og ansvarsomradene skal handteres i. Hvilke sosiale praksiser, 
institusjoner, normer, representasjoner og identiteter vil veere en del av 
lederens hverdag i den spesifikke stillingen? 

Pa bakgrunn av jobbanalysen kan det utarbeides en vurdering av 
hvilke kompetanser, kunnskaper, erfaringer, evner, ferdigheter og andre 
karakteristika man vurderer at en leder bør inneha for å ha forutsetnin- 
ger for å kunne mestre og trives i den spesifikke stillingen. Jamfør studier 
av den mørke triaden vil det også kunne være hensiktsmessig å definere 
spesifikt hva man ikke ser etter, eksempelvis antisosiale trekk eller lav 
stresstoleranse i en lederrolle. En vekting av ulike elementer, definering 
av henholdsvis kritiske og ønskelige kompetanser, vurdering av behov 
for potensial (f.eks. intelligens eller talent) versus spesifikke ferdigheter, 
samt diskvalifiserende verdier, muliggjør utarbeidelse av et kvantitativt 
element i vurderingen av de ulike kandidatene. 

Jobbanalysen er sentral i utvikling av organisasjoner (Anyakoha, 2019). 
Den definerer den videre rekrutteringsprosessen ved at den gir informa- 
sjon til organisasjon med hensyn til utviklingsbehov, danner grunnlag for 
utforming av annonsetekst, gir råd om valg av ulike seleksjonsmetoder 
og fortolkning av ønsket lederprofil, samt gir informasjon til den nyan- 
satte og forenkler dermed onboardingsprosessen. 

En mulig løsning for å forenkle og forbedre kvaliteten på arbeidet 
med jobbanalysen ville være å utarbeide strukturerte metoder eller 
verktøy for å kartlegge og analysere kontekstuelle forhold som vil være 
avgjørende for en leders rammebetingelser. Dette kan eksempelvis være 
organisatoriske forhold som maktstrukturer, grad av diskrepans mel- 
lom organisasjonens ressurser og styrets ambisjoner, grad av åpenhet i 
kommunikasjonsprosesser, eller om kulturen er preget av lagånd eller 
konkurranse. 


2. Design av rekrutterings- og seleksjonsprosess 
Ut fra et organisatorisk perspektiv er resultatmålet med en rekruttering 
å oppnå en økning i lønnsomhet, produktivitet, omdømme og trivsel 

pa arbeidsplassen eller 4 na organisasjonens overordnede mal (Hunter 
& Schmidt, 2014). For å oppnå dette målet er en rekke ulike faktorer av 
betydning. Vi skal her starte med å ta for oss betydningen av andelen av 
søkerne som er velkvalifiserte for stillingen. 

Nytteverdien av en rekrutterings- og seleksjonsprosess avhenger av 
variasjonen i jobbprestasjoner i en gitt stilling. Vi kan kalle dette spred- 
ning i individuelle forskjeller i kriterievariabelen. Vi kan tenke oss en 
jobb som er svært enkel, så enkel at nær sagt enhver person ville være i 
stand til å utføre arbeidsoppgavene på en god måte. I et slikt tilfelle ville 
alle kandidater ha samme jobbprestasjon, og variasjonen i jobbprestasjo- 
ner ville være null. Dette medfører at nytteverdien av ulike rekrutterings- 
og seleksjonsmetoder knyttet til denne stillingen også vil være null. Her 
vil for eksempel loddtrekning være akkurat like treffsikkert som et avan- 
sert assessmentsenter, da det ikke spiller noen rolle hvem som ansettes. 

Begrepet basrate refererer til prosentandelen av kandidater som er 
velkvalifiserte blant søkerne. Skal du ansette 10 personer og det er 100 
velkvalifiserte søkere, er jobben enkel og basraten 1,0. Er derimot kun 10 
av de 100 søkerne velkvalifiserte, er seleksjonsjobben adskillig mer kre- 
vende, og vi har en basrate på 0,10. Vi kan også se for oss et scenario hvor 
basraten er 0,0. I slike tilfeller har vi ingen kvalifiserte kandidater blant 
de 100 søkerne, og vi står overfor en umulig oppgave. 

Et annet begrep vi må kjenne til for å kunne vurdere betydningen 
utvelgelsesmetoden, er seleksjonsrate. Seleksjonsraten er det antallet som 
skal ansettes i forhold til det totale antallet kandidater. I eksemplene 
ovenfor var seleksjonsraten i alle tilfellene 0,10 — det vil si at vi skulle 
ansette 10 personer av totalt 100 kandidater. 

Det er kun i de tilfellene hvor seleksjonsraten og basraten er identiske, 
at vi utelukkende kan foreta 100 prosent korrekte beslutninger. Det vil 
si at vi identifiserer alle de sanne positive (kvalifiserte søkere som blir 
tilbudt stilling) og alle sanne negative (ikke kvalifiserte kandidater som 
får avslag). Dette forutsetter imidlertid at vi benytter seleksjonsmetoder 
som er perfekt valide (1,0). Dersom vi derimot bare ansetter 10 tilfeldige 
kandidater av de 100 søkerne, vil vi statistisk sett ende opp med å ansette 
1 velkvalifisert kandidat og 9 kandidater som ikke er kvalifiserte for job- 
ben (feilansettelser). 

I situasjoner hvor vi har en høyere basrate enn seleksjonsrate, vil vi 
måtte la være å ansette noen kvalifiserte søkere, da det er flere kvalifi- 
serte søkere enn vi har ledige stillinger. Dette kan være problematisk for 
de kvalifiserte søkerne som blir avvist, men utgjør ikke nødvendigvis en 
stor ulempe for virksomheten som skal ansette. Derimot, hvis basraten er 
lavere enn seleksjonsraten, har vi for få velkvalifiserte kandidater, og vi 
må feilansette. 

Når vi skal planlegge en rekrutteringsprosess, er det altså avgjørende 
at vi estimerer nytteverdien av prosessen. Vi har sett at grad av spred- 
ning i individuelle forskjeller er av stor betydning for nytteverdien til en 
rekrutteringsprosess (Schmidt et al., 2016). Forskning har vist at variabi- 
liteten i jobbprestasjoner hos jobbsøkere er svært stor, og at den praktiske 
nytteverdien ved å benytte valide seleksjonsmetoder derfor blir meget 
stor (Schmidt & Hunter, 1998;). Vi kan kalle spredningen i de individuelle 
forskjellene i kriterievariabelen for SDy. Dess større dette standardavvi- 
ket er, dess større nytteverdi vil god seleksjon ha. 

Dersom det er et stort antall personer som skal rekrutteres, jo vikti- 
gere er det at seleksjonsmetodene er gode. Antallet personer som skal 
ansettes, kan vi kalle N. En annen faktor som er av stor betydning, er 
validiteten til metodene eller testene som anvendes i seleksjonsproses- 
sen. Korrelasjonen mellom for eksempel et testresultat og det kriteriet 
som legges til grunn, kaller vi validitetskoeffisienten, r, Høyere vali- 
ditetskoeffisienter angir økt nytte av seleksjonsmetoden. Til slutt må vi 
også kjenne middelverdien til de som blir selektert på bakgrunn av en 
arbeidspsykologisk test, M . Her vil også høyere middelverdi implisere 
en dyktigere kandidat. 

Vi kan fra dette uttrykke nytten av en rekruttering som (Nordvik & 
Ulleberg, 2000): 


Effekt av en utvelgelsesmetode = Nr, SD M, 


Ved utforming av en rekrutterings- og seleksjonsprosess bør man utfor- 
ske både hvor (internrekruttering / annonsert rekruttering eller search) 
og hvilke metoder som ut fra jobbanalysen og betraktninger rundt bas- 
rate og seleksjonsrat for den gitte stillingen vi vil finne en lederkandidat 
som passer med både organisasjon, stilling og kontekst. Statistisk sett er 

ikke drommekandidaten allerede ansatt i selskapet, men rekruttering 
og ansettelser representerer ogsa verdivalg og et sentralt virkemiddel for 
interne karrierestiger og employer branding. 


3. Seleksjon 

Nar man skal utforme en seleksjonsprosess, det vil si avgjore hvilke 
kriterier, metoder, intervjuer, tester, simuleringsovelser eller caseopp- 
gaver man skal benytte for a selektere den best egnede kandidaten til 
stillingen, er det flere forhold man bør ta hensyn til. Rekruttering og 
seleksjon inngår i overordnede sosiale og organisatoriske kontekster. 
Hvilke elementer som bør inkluderes i seleksjonsprosessen, og rek- 
kefølge av dem må følgelig vurderes ut fra et helhetlig perspektiv. 
Jobbanalysen, juridiske forhold, lederstil, virksomhetens strategi, 
karakteristika ved medarbeiderne samt betraktninger rundt basrate og 
seleksjonsrate for den gitte stillingen bør hensyntas. Målet er å finne en 
lederkandidat som passer med både organisasjon, stilling og kontekst. 
Seleksjonskriterier for en leder bør derfor ikke avgrenses til team eller 
organisatoriske prestasjoner, men også omfatte effekter på medarbei- 
dernes trivsel, turnoverintensjon, engasjement og velvære på arbeids- 
plassen (Warr, 2007). 

Videre bør den kulturelle konteksten vurderes og forstås med tanke 
på hva som er karakteristisk for både bransjen, virksomheten og landet 
man skal ansette i. Det betyr at man ikke skal anvende en metode ute- 
lukkende fordi den er utbredt, samtidig vil kandidatenes forventninger til 
valg av metoder kunne bidra til å farge deres opplevelse av de ulike tes- 
tene. I tillegg vil tilgang på ressurser i form av økonomi, kompetanse og 
erfaringer i stor grad avgjøre hva som er hensiktsmessige komponenter i 
seleksjonsprosessen. 

Metastudier som bygger på validitetsgeneralisering, indikerer den 
prediktive validiteten til ulike seleksjonsmetoder på tvers av ulike yrker 
og roller (Schmidt & Hunter, 1998; Schmidt et al., 2016; Schmitt, 2012). 
Denne typer analyser kan antyde hva som er hensiktsmessige og mindre 
hensiktsmessige metoder, men må alltid fortolkes i lys av kontekstuelle 
forhold på individ-, gruppe- og organisatorisk nivå. Utfordringer knyt- 
tet til kurvlineære forhold, begrenset spredning i skårer, ulik kulturell 

aksept hos kandidater samt hva som bor forstas som en hensiktsmessig 
lederprofil ut fra situasjonelle og kontekstuelle faktorer, ma alltid vurde- 
res i den enkelte seleksjonsprosess. 

Lederatferd vil alltid være en funksjon av både individuelle og konteks- 
tuelle karakteristika. Ensidig vektlegging av individuelle egenskaper ved 
lederen vil følgelig ikke være tilstrekkelig for å bidra til konkurransedyk- 
tige virksomheter (Ployhart & Schneider, 2012). 


4. Onboarding 

En grundig jobbanalyse vil også påvirke den gjensidige tilpasningen av 
den nyansatte lederen til organisasjonen, hennes holdninger, prestasjoner 
og beslutning om å forbli i virksomheten eller eventuelt forlate organi- 
sasjonen (O'Reilly & Chatman, 1991). Graden av samsvar mellom lede- 
rens profil, stillingen og organisasjonen er av avgjørende betydning både 
for jobbtilfredshet, dedikasjon, innsats, turnover, jobbprestasjoner samt 
opplevelse av stress (Kristof-Brown et al., 2005) 

Videre bør virksomheten bidra til å redusere diskrepansen mellom 
den nyansatte lederen og organisasjonen gjennom ulike tiltak som 
kursing, interaksjon og organisasjonssosialisering, tilgang til rolle- 
modeller, tilbakemeldinger, mentorordning og ulike opplæringstiltak 
(Filstad, 2004). I en studie av Filstad et al. (2019) beskrives organisa- 
sjonssosialisering som en prosess bestående av å oppleve å bli en del av 
noe, en prosess som innebærer kontinuerlig mekling mellom materielle 
aspekter og sosiale komponenter, en prosess som innebærer å erfare 
grenser, samt forsøke å utføre, engasjere og ta del i og finne rom for delte 
praksiser på arbeidsplassen. Kandidatens opplevelse av samsvar med 
virksomheten påvirkes ikke bare av onboardingstiltak etter at hun/han 
har signert kontrakten, men også av deres opplevelse av samsvar eller 
diskrepans gjennom hele rekrutterings- og seleksjonsprosessen (Ostroff 
& Zhan, 2012). 


5. Evaluering 

Fordi rekruttering og seleksjon av ledere er så avgjørende for en virk- 
somhets strategiske utvikling (Kramar et al., 2014) bør også praksi- 
sene knyttet til dette arbeidet kontinuerlig evalueres og forbedres. 

Hensikten med en slik evaluering kan ogsa vere a synliggjore betydnin- 
gen av en profesjonell rekrutterings- og seleksjonsprosess, a formidle 
at dette arbeidet bor betraktes som en sentral del av virksomhetens 
investeringer, samt at det kan bidra til mer effektiv planlegging av HR- 
praksisene. 

Det finnes en rekke ulike indikatorer for å forsøke å måle effektivi- 
teten i rekrutterings- og seleksjonsarbeidet, for eksempel kandidatenes 
jobbprestasjoner ett år etter ansettelse, prosentandelen som er forfrem- 
met innen ett år, og prosentandelen som fremdeles er ansatt etter ett 
års ansettelse (Compton, 2009). Andre kriterier som ofte benyttes, er 
ikke-intendert turnover, turnoverintensjon, risiko for å miste talenter 
eller kritisk kompetanse, samt stabilitet i ledergruppen (Compton & 
McManus, 2015). 

Noe som ofte utelates i denne type målinger, er kandidatenes opple- 
velse av rekrutterings- og seleksjonsprosessen. I denne sammenheng 
kan det også være svært interessant også å utforske hvilke betraktnin- 
ger rundt prosessen kandidatene som ikke ble tilbudt stillingen, har, 
både for å forbedre praksisene, men også som ledd i employer branding. 
Rekrutterings- og seleksjonsprosessen danner også grunnlaget for orga- 
nisasjonssosialiseringen og etablering av den psykologiske kontrakt mel- 
lom den nyansatte lederen og virksomheten. 

Kandidatenes fortolkninger og forståelser av rekrutterings- og selek- 
sjonsprosessen bør danne grunnlag for læring, endrede praksiser og nye 
innsikter. Dette bør kommuniseres til organisasjonen og danne utgangs- 
punkt for videreutvikling av HR-arbeidet for å sikre virksomheten og de 
ansatte størst mulig verdi. 


1. Jobbanalyse 
> Desi y ; | Godt arbeidsmiljø 
. Design av Bidrar til Fremmer Økt produktivitet 


prosess Samskapende 
= E Beholder 


3. Seleksjon ledelsespraksis 
4. Onboarding 


5. Evaluering 


kompetanse 
Godt omdømme 


Figur 4. Illustrasjon av hvordan en prosess bestående av en grundig jobbanalyse, design av 
prosess, seleksjon, onboarding og evaluering bidrar til en samskapende ledelsespraksis. Dette 
fremmer et godt arbeidsmiljø, økt produktivitet, kompetanse blir i virksomheten, samt fremmer 
godt omdømme. 

Konklusjon 


I forste del av dette kapitlet har vi sett at ledere som har personlighetstrekk 
knyttet til den morke triaden, narsissisme, machiavellisme eller psykopati, 
rekrutteres til lederstillinger. Nettopp onsket om a dominere andre, fa 
makt samt bestemme over andre gjør at de mobiliserer sine karismatiske 
trekk for å innta lederposisjoner, grunnet mangelfulle rekrutterings- og 
seleksjonsprosesser med anvendelse av metoder med lav validitet og relia- 
bilitet eller som er enkle å manipulere. Det kan synes som om det til en 
viss grad er noen av de samme personlighetsegenskapene som motiverer 
disse lederne til å søke lederstillinger, som er de samme trekkene som 
til slutt gjør at de må fratre sin lederstilling (Furnham, 2018). I tillegg 
er det gjort funn innen endokrinologisk forskning som viser at lederes 
hormonnivåer endres når deres sosiale status endres, for eksempel ved 
forfremmelser (Sherman et al., 2016). 

Vi har videre sett på hvordan manglende jobbanalyse kan bidra til 
manglende forståelse av vesentlige deler av lederens hverdag i lederrollen. 
Dette får avgjørende betydning for valg av adekvate seleksjonsmetoder 
og vurdering av hvilke lederkompetanser som vil være nødvendige og 
ønskelige i det enkelte tilfellet. Valg av metoder som skal benyttes i den 
enkelte rekrutterings- og seleksjonsprosess, bør tilpasses den spesifikke 
lederatferd som vurderes som adekvat. Dette forsterker på et makronivå 
manglende samskapning i utøvelse av lederrollen, dårlig arbeidsmiljø og 
deretter tap av verdifull kompetanse og omdømme. 


Implikasjoner for praksis 

Hvilke implikasjoner og utfordringer har så disse funnene for ledere og 
HR-arbeidet? En leders suksess i lederrollen vil alltid være en funksjon av 
både individuelle og kontekstuelle forhold. Ensidig vektlegging av indi- 
viduelle egenskaper ved lederen vil følgelig ikke være en hensiktsmes- 
sig seleksjonspraksis (Ployhart & Schneider, 2012). En mulig løsning her 
ville være å utarbeide strukturerte metoder eller verktøy for å kartlegge 
og analysere kontekstuelle forhold som vil være avgjørende for en leders 
rammebetingelser. Ved rekruttering og seleksjon av ledere som skal lyk- 
kes med en samskapende ledelsespraksis, er det altså helt avgjørende at 

konteksten lederen skal utove lederrollen i, analyseres grundig, samt at 
dette arbeidet betraktes som en integrert del av virksomhetens strate- 
giske investeringer. 


Avslutning 


I dette kapitlet har vi undersokt temaet feilrekruttering av ledere og 
implikasjoner av en mangelfull rekrutteringspraksis. I forste del ble 
forskningssporsmal 1 om hvorfor diskvalifiserte ansettes i lederstillinger 
besvart. Videre ble konsekvensene av feilrekruttering av ledere pa bade 
mikro- og makroniva droftet. Siste del av kapitlet omhandlet hvordan 
man gjennom faglig forankret rekrutteringspraksis kan redusere sann- 
synligheten for feilansettelser. Konseptuelle modeller er foreslatt for a 
beskrive de overordnede mekanismene og prosessene i hvert av de tre 
forskningssporsmalene. Rekruttering og seleksjon av ledere som lykkes 
med en samskapende ledelsespraksis, fordrer at kontekstuelle karakte- 
ristika og hensyn utforskes og vektlegges. I dag vies individuelle karak- 
teristika ved lederkandidater stor oppmerksomhet i rekrutterings- og 
seleksjonsprosessen, mens arbeidet med jobbanalysen gjerne er mindre 
systematisk. En strukturering og profesjonalisering av jobbanalysen kan 
kanskje oppnas gjennom utvikling av gode verktoy. Dette kan bidra til 
at de kontekstuelle forhold vies storre oppmerksomhet ved ansettelse av 
ledere. En slik rekrutteringspraksis kan bidra til samskapende ledelse som 
fremmer godt arbeidsmiljø, økt produktivitet, at virksomheten beholder 
kompetanse, samt sikrer virksomheten et godt omdømme. 


Implikasjoner for praksis 


e Skap en kultur hvor ledersuksess vurderes ut ifra i hvilken grad 
lederne evner å skape trivsel, utvikling og karrieresuksess hos 
medarbeiderne. 

e Foreta en grundig jobbanalyse som utforsker konteksten lederen 
skal utøve sin rolle i, som eksempelvis allerede eksisterende makt- 
strukturer, organisasjonskulturer, medarbeidere, ressurssituasjon 
og handlingsrom, som påvirker kandidatens mulighet for å lede. 

En rett kandidat er i denne sammenheng en leder som har de egen- 
skapene som vil passe i den spesifikke organisasjonen; som vil 
kunne håndtere de fremtidige utfordringene på en adekvat måte, få 
brukt sine evner innenfor de gitte rammebetingelsene, som aksep- 
terer handlingsrommet, som tilfredsstiller kravene, tåler presset og 
håndterer forventningene og leverer resultatene som forventes. 

Abstract: Many managers experience dealing with conflicts as a challenging and 
demanding part of their job (Hansen et al., 2015). In this chapter we combine the 
judicial framework for handling work-related conflicts and sensemaking theory to 
discuss relevant demands, constraints and choices managers must balance when 
facing conflict situations. We find that the judicial framework contains many prin- 
ciples and regulations, yet less practical information or guidelines on conflict res- 
olution, and while important, we find the formal judicial frameworks insufficient 
as a basis for understanding and developing managers’ maneuvering room in con- 
flict situations. This chapter contributes to increased insights by combining legal 
frameworks with literature on sensemaking and managerial discretion. We include 
leaders’ interpretations and perceptions of conflict situations and possible actions 
available to address such situations. Furthermore, this chapter contributes to deep- 
ening leaders’ and HR-workers’ knowledge and hence broadening their repertoire of 
measures for applying managerial discretion when handling work-related conflicts. 
We provide a list of seven principles to guide leaders in work-related conflicts and 
point out practical implications. 

Innledning 


Norske ledere oppfatter konflikter som en dramatisk og utfordrende del 
av jobben, og synes konflikthandtering er vanskelig (Hansen et al., 2015). 
Samtidig har ledere et særlig ansvar for å håndtere konflikter på en balan- 
sert måte, i grensesnittet mellom leders styringsrett og omsorgsplikt 
(Einarsen & Pedersen, 2007, 2017). Dette opplever mange ledere som kre- 
vende. En viktig årsak er at lederne ofte opplever handlingsrommet sitt 
som uklart. Det er uklart hva lederne har lov til å gjøre, hva de kan gjøre, 
og ikke minst hva de bør gjøre for å håndtere konflikter på hensiktsmes- 
sige måter. Innsikt i hva som er hensiktsmessig konflikthåndtering, er 
også fremhevet som en nøkkelkompetanse innenfor HR-feltet (Guttman, 
2009). HR-ledere og -medarbeidere både kan og forventes å spille en vik- 
tig rolle som gode sparringpartnere og støttespillere for ledere i møtet 
med konflikter (Long & Ismail, 2012). 

I dette kapitlet vil vi utforske og klargjøre hvilket handlingsrom 
ledere egentlig har i konflikthåndtering, både fra et legalt, formelt per- 
spektiv og et subjektivt perspektiv på lederes handlingsrom (Hambrick 
& Finkelstein, 1987; Hutzschenreuter & Kleindienst, 2013; Stewart, 1982, 
1991). Gjennom å koble det juridiske og det ledelsesmessige perspektivet 
utforsker vi flere ulike sider ved norske lederes handlingsrom i håndte- 
ring av konflikter på arbeidsplassen. Tverrfaglige tilnærminger, som den 
vi har valgt i dette kapitlet gjennom å koble ulike forskningsfelt i en faglig 
drøfting, beskrives som verdifullt for å gi bedre forståelse for dagens og 
fremtidige utfordringer (Svartefoss & Brorstad Borlaug, 2022). Gjennom 
å kombinere og anvende innsikt fra ulike fagområder skaper man dypere 
forståelse for ulike aspekter ved ledelse (Mackey & McAllister, 2022), 
her konkretisert i en tverrfaglig utforskning av lederes handlingsrom i 
konfliktsituasjoner. 

Lederes handlingsrom defineres i et formelt perspektiv av hvilke krav 
og begrensninger som finnes i lederes rolle. Med krav forstår vi selve 
kjernen i lederrollen, altså de oppgavene som en leder må gjøre og må 
gjøre selv (som ikke kan delegeres). Begrensninger utgjøres av interne og 
eksterne faktorer som avgrenser hva en leder kan gjøre (Stewart, 1982). 
Begrensninger kan eksempelvis bestå av lover og regler, normer, kom- 
petanse eller (manglende) tilgang til ressurser (Lange, 2008). Mens den 

formelle, legale delen av handlingsrommet er objektivt definert, er det 
subjektive handlingsrommet et resultat av at ledere fortolker (Gioia & 
Chittipeddi, 1991; Weick et al., 2005) krav og begrensninger i rollen sin. 
Det subjektive handlingsrommet blir dermed definert gjennom leders 
fortolkning. I dette kapitlet fokuserer vi szerlig pa det legale handlings- 
rommet, altsa hvilke lover, regler og rettspraksis som er sentrale i forhold 
til konflikthåndtering i organisasjoner, siden norske ledere selv løfter 
frem konflikthåndtering som noe de ønsker mer kunnskap om (Rønning, 
2013, S. 445-446). Vi utforsker også hvordan ledernes fortolkning av situa- 
sjonene påvirker valgene som gjøres. Mot slutten av kapitlet identifiserer 
og drøfter vi teoretiske og praktiske implikasjoner som er relevante for 
ledere og HR-medarbeidere samt studenter innenfor HR- og ledelsesfag. 
I kapitlet vil vi belyse og besvare følgende problemstilling: 


Hvilket handlingsrom har norske ledere i konflikthåndtering på 
arbeidsplassen? 


For å besvare problemstillingen presenterer vi først aktuell teori og rele- 
vant lovverk. Deretter diskuterer vi problemstillingen ut fra et formelt, 
legalt perspektiv: Hva har ledere lov til å gjøre, og hva har de plikt til å 
gjøre? Videre diskuterer vi problemstillingen med utgangspunkt i lede- 
res subjektive handlingsrom: Hvordan påvirker lederes fortolkning deres 
håndtering av konflikter? Avslutningsvis kobler vi perspektivene sammen 
og drøfter hvordan ledere i praksis kan, må og bør bruke handlingsrom- 
met sitt for å håndtere konflikter på hensiktsmessige måter. 


Det formelle handlingsrommet: Sentrale, legale 
rammevilkår for konflikthåndtering 


Konflikthåndtering i organisasjoner har noen legale rammevilkår vi 
ikke har når vi kommer i konflikt hjemme, med naboen - eller med 
andre. Ledernes formelle, legale handlingsrom i konflikter er regulert av 
arbeidsmiljøloven (aml),' som gir de ytre formelle rammene for hvordan 


1 Lov om arbeidsmiljø, arbeidstid og stillingsvern mv. (arbeidsmiljøloven), 17.6.2005, nr. 62. 

konflikter skal handteres i organisasjoner. Dersom arbeidsgiver ikke opp- 
fyller sine plikter, finnes det ulike kontrollmekanismer. Arbeidstilsynet 
kan kobles inn dersom det meldes om brudd på arbeidsmiljoloven,’ og i 
ytterste konsekvens kan konflikter avgjøres av domstolene. Avgjørelser 
fra Høyesterett har for eksempel bidratt til å utvikle rammene for det 
som kalles arbeidsgivers styringsrett. I tillegg skal organisasjoner av en 
viss størrelse ha ulike funksjoner på plass, for eksempel verneombud" og 
arbeidsmiljøutvalg,* som har særskilte roller i konflikthåndteringsproses- 
ser. Arbeidsgivere har med andre ord en rekke plikter knyttet til arbeids- 
miljøet, som også gir de ansatte en rekke rettigheter. Sivilombudsmannen 
omtaler summen av arbeidsgivers plikter etter arbeidsmiljøloven som en 
omsorgsplikt for de ansatte. For å kunne si noe om hvordan konflikter skal, 
kan og bør håndteres, må det først klargjøres hvordan konflikt forstås 
med utgangspunkt i arbeidsmiljøloven i en organisasjonssammenheng. 


Forskjellen mellom påregnelige og uheldige 
psykiske belastninger 

Konfliktbegrepet er ikke definert eller brukt i arbeidsmiljøloven. Derimot 
er de negative konsekvensene av å være i konflikt regulert. Ut fra arbeids- 
miljøloven $ 4-1 annet ledd defineres negative konsekvenser av konflikt 
som uheldige psykiske belastninger. Det er ikke noe man skal måtte tåle, 
og arbeidsgivers plikt til å handle utløses når det blir kjent at slike forhold 
foreligger. En viktig del av arbeidslivet er imidlertid å forholde seg til og 
samhandle med andre mennesker man er helt eller delvis uenig med. Vi 
må derfor skille mellom påregnelige belastninger fra samhandling, at det 
faktisk er litt krevende å skulle bli enige med noen man er avhengig av og 


2 Arbeidstilsynet: Et tilsynsorgan for alle organisasjoner som aktiveres av mistanke om brudd pa 
arbeidsmiljøloven. https://www.arbeidstilsynet.no/ 

3 For eksempel Nøkk-dommen: Rt. 2000, s. 1602, Kårstø-dommen: Rt. 2001, s. 418 og Osloskole- 
dommen: Rt. 2011, s. 841. 

4  Aml.§ 6-2: Verneombudets oppgaver, aml. $ 6-1, første ledd: Bedrifter med mer enn 10 ansatte skal 
ha et verneombud. Se aml. kapittel 6 for utfyllende regelverk om krav til verneombudsordningen. 

5 Aml. kapittel 7 regulerer denne funksjonen. Bedrifter med mer enn 50 ansatte skal ha et slikt 
utvalg, jf. aml. $ 7-1. Oppgavene til dette utvalget reguleres av aml. $ 7-2. 

helt eller delvis uenig med, og uheldige psykiske belastninger, som er mer 
alvorlig og kan vere utfallet av en konflikt. 

Forskjellen mellom påregnelige og uheldige psykiske belastninger kan 
illustreres med følgende eksempel: I en organisasjon jobber to medarbei- 
dere med høyt engasjement og sterke meninger om hvordan man best kan 
oppnå gode resultater. Begge mener at nettsidene er en viktig kommuni- 
kasjonskanal som må prioriteres høyt. Der slutter imidlertid enigheten. 
Mens den ene er opptatt av raske oppdateringer og stadig påfyll av stoff 
som gjør nettsidene aktuelle, er den andre tilsvarende opptatt av at alt som 
legges ut, må være 100 prosent korrekt, både innholdsmessig og gramma- 
tikalsk. Kommafeil oppfattes som tegn på inkompetanse og slurv. Hva 
som skal legges ut og hvilken kvalitetssikringsprosess som må gjennom- 
føres i forkant, er dermed et stadig tilbakevendende tema for opphetede 
diskusjoner mellom de to. Begge opplever situasjonen som belastende 
og ber leder løse konflikten. En viktig avklaring for lederen er å vurdere 
om belastningen er påregnelig eller uheldig i forhold til arbeidsmiljø- 
loven. Selv om stadige, opphetede diskusjoner og faglig uenighet kan være 
belastende, er det likevel innenfor det man må påregne på jobb. Faglig 
uenighet med tilhørende diskusjoner er en naturlig del av arbeidslivet. 
Men dersom en eller begge ikke begrenser seg til å diskutere saken, men 
også slenger negative kommenterer om den andres personlighet, motiver, 
inkompetanse og så videre, endres bildet. Å utsettes for ufine person- 
angrep utgjør en uheldig psykisk belastning. Litt forenklet kan man si at 
når konflikter går fra saksnivå til personnivå, øker den psykiske belast- 
ningen fra å være påregnelig til å bli uheldig (Einarsen & Pedersen, 2017). 


Krav til aktivitet, dokumentasjon og saklige 
prosesser - styringsretten 

Dersom det er mistanke om at det har oppstått uheldige psykiske belast- 
ninger for en eller flere, har arbeidsgiver en aktivitetsplikt.* Det betyr at 
arbeidsgiver må gjøre noe, det er ikke lov å bare håpe at det går over. 
Hva leder må gjøre, er imidlertid mer fleksibelt og gir valgmuligheter. 


6 ‘Jf. aml. § 2-1. 

Aktivitetsplikten inkluderer en plikt til 4 undersoke hva saken egentlig 
handler om. Det er arbeidsgiver som har ansvaret for at noe skjer, og at en 
sak blir undersøkt. Vanligvis har nærmeste leder dette ansvaret. Dersom 
lederen selv er involvert i konflikten, bør ansvaret imidlertid flyttes til 
en annen leder på samme nivå, eller en leder på neste nivå, slik at den 
som håndterer konflikten, ikke har personlige interesser i saken. Dette er 
imidlertid opp til den aktuelle lederen å avgjøre, det vil si at beslutningen 
er innenfor lederens handlingsrom. 

For å utvikle et forsvarlig arbeidsmiljø holder det ikke å håndtere 
konflikter når de oppstår. Loven stiller også krav om at det skal arbeides 
forebyggende, slik at uheldige konfliktsituasjoner delvis unngås, og delvis 
ikke får utvikle seg unødvendig.” Dette innebærer blant annet at medar- 
beiderne vet hva de skal gjøre dersom konflikter likevel oppstår, men også 
hva de faktisk må tåle i jobbsituasjoner. 

Undersøkelsesplikten innebærer en avklaring av hvilken kategori 
uønskede hendelser i arbeidsmiljøet det er snakk om. Uheldige psykiske 
belastninger ved å være i konflikt gir arbeidsgiver et annet handlings- 
rom enn dersom ubehaget er knyttet til varsling eller trakassering. Vi 
avgrenser her mot varslingssaker,* som er av mer dramatisk og overord- 
net karakter, og mot trakasserings- og mobbesaker, som typisk er mer 
opptrappet og gir andre utfordringer i arbeidsmiljøet. Vi fokuserer på 
leders handlingsrom i mellommenneskelige konflikter knyttet til utfor- 
dringer i daglig drift og samhandling. 

Styringsretten er arbeidsgivers mulighet til å bestemme hva som skal 
være utfallet av en konflikt, dersom partene selv ikke finner en løsning. 
Styringsretten er viktig, fordi arbeidsgiver har mulighet til å bruke makt 
for å påtvinge arbeidstakerne løsninger de ikke ønsker selv, slik at kon- 
fliktene faktisk får en løsning. Styringsretten er betinget av at prosessene 
er saklige og oppfyller en rekke vilkår, som er definert av rettspraksis. 
Konflikthåndtering sammenliknes av Høyesterett med saksbehand- 
ling, og det lånes derfor begreper fra forvaltningsretten når aktiviteten 


7 Seaml. kapittel 3 om virkemidlene i arbeidsmiljøarbeidet. 
8 Det er et eget kapittel i arbeidsmiljøloven som regulerer varsling; kapittel 2A. 
9 Dette reguleres fortrinnsvis av aml. $ 4-3. 

beskrives.'* Særlig saklighetskravet er sentralt når en arbeidsgiver skal 
avgjøre utfallet av en sak. For at utfallet skal være gyldig, må det for 
eksempel ikke fremstå som vilkårlig eller basert på utenforliggende hen- 
syn. Saklighetskravet beskrives i en dom fra 2001 («Karsto-dommen»"), 
der Høyesterett blant annet beskriver dette slik: Utøvelse av arbeidsgivers 
styringsrett stiller visse krav til saksbehandlingen, det må foreligge et for- 
svarlig grunnlag for avgjørelsen, som ikke må være vilkårlig, eller basert på 
utenforliggende hensyn. Å se på konflikthåndtering som saksbehandling 
gir et nøytralt utgangspunkt: Konflikter betraktes som «saker», heller 
enn ubehagelige situasjoner som bør unngås. Dermed unngås en sen- 
tral utfordring i konflikthåndtering, nemlig de negative assosiasjonene 
mange har til konflikt. 

Arbeidsmiljøloven sier noe om når det skal gripes inn (ved opplevd 
uheldig psykisk ubehag), hvem som har ansvaret for å gripe inn (arbeids- 
giver), og gir også medarbeiderne en plikt til å medvirke i prosessene 
(medvirkningsplikten).* Hvordan prosessene skal gjennomføres, sier 
imidlertid hverken loven eller rettspraksis noe om, utover Høyesteretts 
saksbehandlings-analogi. Forsvarlig saksbehandling handler om tilret- 
telegging for gode prosesser (Bernt & Bernt, 2018). Det er behov for flek- 
sibilitet og tilpasset håndtering, siden konflikters innhold og dynamikk 
varierer. Kokebøker er derfor ikke særlig hensiktsmessige, siden det ikke 
finnes én riktig håndteringsprosess. 

Konflikthåndteringsteori bygger på prinsipper, heller enn spesifikke 
oppskrifter (Ury et al., 1988). Einarsen og Pedersen (2017) utleder fire prin- 
sipper som de hevder må ivaretas for at en saksbehandling i konflikter 
skal oppfylle kravene til forsvarlig prosess: 1) utforskning og kartlegging, 
2) hvem som skal håndtere prosessen, 3) kontradiksjon og 4) dokumenta- 
sjon. Vi vil utforske og bygge videre på disse i diskusjonen under. 


10 Boken God forvaltningsskikk av Camilla Bernt og Jan Fridthjof Bernt fra 2018 gir en solid 
fremstilling av hvilke kriterier som bør stilles til prosessen med saksbehandling fra forvaltningen 
i møtet med borgerne som bruker tjenestene. God kommunikasjon, aktiv lytting og tillit løftes 
frem som sentrale elementer i dette. 

11 Jf. Kårstø-dommen; Rt 2001 s. 41. 

12 Aml$2-3. 

Omsorgsplikt og prosedyremessig rettferdighet 
Sivilombudsmannen uttalte i 1998 at summen av arbeidsgivers plikter 
etter loven kan omtales som arbeidsgivers omsorgsplikt. Begrepet kan for- 
stas slik at ansatte skal behandles med respekt og pa sa god mate som 
mulig. Bade omsorgsplikten og styringsretten har det til felles at det er 
fokus på forsvarlige prosesser. Vi vil derfor se nærmere på hva som skal 
til for at en konflikthåndteringsprosess kan defineres som forsvarlig. 
Begrepet prosedyremessig rettferdighet (Lind & Tyler, 1988; Adrian, 2013) 
gir etter vårt syn et nyttig bidrag til hvordan arbeidsgivers omsorgsplikt 
kan forstås. Forskning på meklingsmøter, der det er gjort intervjuer med 
parter 4-8 måneder etter at megling er gjennomført, finner at partene 
ikke vurderte konflikthåndteringen ut fra resultatet de fikk, men ut fra 
hvordan de opplevde seg behandlet i prosessen (Pruitt et al., 1993). De 
som rapporterte om høy prosedyremessig rettferdighet, vektla at de følte 
seg lyttet til, ble behandlet med respekt, hadde tillit til den som håndterte 
prosessen, og at vedkommende ble oppfattet som upartisk. Tilsvarende 
viser Farndale et al. (2011) at ansattes oppslutning om og aksept av 
HR-systemer for prestasjonsmåling i stor grad påvirkes av om prosedy- 
rene oppleves som rettferdige. Prosedyremessig rettferdighet har med 
andre ord betydning for både graden av tillit til aktørene og i hvilken 
grad resultatene av prosessen aksepteres. 


Formelt versus opplevd handlingsrom 

Det formelle handlingsrommet er definert av formelle krav og forventin- 
ger rettet mot en lederrolle, herunder lover, regler og rettspraksis. Stewart 
(1982) sine studier av lederes handlingsrom avdekket imidlertid at ledere 
i like lederroller i samme organisasjon, med samme formelle handlings- 
rom, rapporterte om svært ulikt opplevd handlingsrom. Det opplevde, sub- 
jektive handlingsrommet påvirkes blant annet av lederes fortolkninger, 
tankesett og kompetanse (Stewart, 1982; Hutzschenreuter & Kleindienst, 
2014). Hvordan ledere oppfatter et formelt krav, for eksempel om å ta tak 
i en konflikt i en tidlig fase, vil variere. Det vil være ulike oppfatninger av 
hva som menes med tidlig fase, hva det vil si å ta tak i en sak, og hva som 
faktisk forstås som en konflikt. Lederes fortolkning har stor betydning 

for deres valg og handlinger (Espedal, 2009). For å forstå lederes hand- 
lingsrom er det altså ikke tilstrekkelig å vurdere formelle lover, rammer 
og begrensninger, man må også ta høyde for subjektiv tolkning. Filstad 
et al. (2020) hevder at selv om mange studier anerkjenner betydningen 
det subjektive handlingsrommet, betrakter de likevel lederes handlings- 
rom som noe formelt som ledere har eller skal gis. Dermed undervurderes 
betydningen av sentrale subjektive fortolkningsprosesser. 


Fortolkningsprosesser og ulike 
virkelighetsoppfatninger 


For å forstå mer av hvordan ledere fortolker eget handlingsrom i konflikt- 
situasjoner, er teori om sensemaking relevant. Et viktig fundament i teori 
om sensemaking er at alle mennesker oppfatter virkeligheten som et 
sosialt konstruert fenomen (Weick, 1995; Weick, et al., 2005). Selve kon- 
struksjonen er både en individuell og en sosial, kollektiv prosess, betin- 
get av vår samhandling med andre (Helms et al., 2010). Sensemaking 
defineres som en prosess hvor mennesker prøver å forstå og gi mening 
til problemer eller hendelser som er nye, tvetydige, forvirrende eller 
som bryter med etablerte forventninger (Maitlis & Christianson, 2014). 
Konfliktsituasjoner kan nettopp være tvetydige, forvirrende og preget av 
atferd som gjerne bryter med etablerte forventninger. Lederes fortolk- 
ning av eget handlingsrom i slike situasjoner handler dermed om å forstå 
og gi mening til det man opplever, og hvordan man kan og bør håndtere 
det. Sensemaking er en kontinuerlig pågående prosess hvor man stadig 
prøver å forstå og gi ny mening til det som skjer (Weick, 1995). Ledernes 
sensemaking-prosesser er sentrale for å forstå hvordan deres subjektive 
handlingsrom oppstår og kontinuerlig utvikles (Filstad et al., 2020). 

Ikke bare lederne, men også partene i konflikter har egne fortolk- 
ningsprosesser hvor de skaper sine sosialt konstruerte forståelser av 
virkeligheten. Begge parter (eventuelt alle i større konflikter) skaper og 
videreutvikler sin forståelse av hva saken egentlig handler om, hvilke 
motiver motparten har, hva som vil være en god eller dårlig måte å hånd- 
tere saken på, og hva som er en god eller dårlig løsning. Disse sense- 
making-prosessene skjer ikke i et vakuum. De påvirkes blant annet av 

organisasjoners regler, rutiner, symboler og sprak, og hva som oppfattes 
som passende atferd. Dette leder oss til et annet relevant tema for a bedre 
forstå hvordan ledere fortolker sitt subjektive handlingsrom i krisehand- 
tering, nemlig betydningen av organisasjoners konfliktkultur. 


Konfliktkultur 


Leders fortolkning av konflikter og eget handlingsrom foregår innenfor 
den konfliktkulturen som finnes på arbeidsplassen. Kultur kan define- 
res som et sett normer for hva som er akseptabel atferd (Schein, 2010). 
Konfliktkultur består av uuttalte regler og uskrevne normer som dan- 
ner rammevilkår for konflikthåndtering i den enkelte organisasjon. 
Konfliktkulturen påvirker både leders og de ansattes fortolkningsproses- 
ser. Hvordan møtes eksempelvis konstruktiv kritikk og faglige friksjo- 
ner? Hvordan opptrer ledelsen når det kommer kritiske innspill? Gelfand 
et al. (2007) beskriver ulike tilnærminger til konfliktkultur langs to 
dimensjoner: 1) aktiv eller passiv konflikthåndtering og 2) «pro-social» 
eller «anti-social» konflikthåndtering. Basert på disse dimensjonene 
defineres fire ulike konfliktkulturer: samarbeidsorientert, unnvikende, 
passiv-aggressiv og dominerende konfliktkultur. Dersom to medarbei- 
dere på en arbeidsplass eksempelvis er faglig uenige, vil uenigheten i en 
samarbeidsorientert konfliktkultur gi mulighet for diskusjon, læring og 
vekst. Det vil være rom for å ha ulike syn, og avvikende perspektiv vil 
typisk møtes med nysgjerrighet og åpenhet. Den samme uenigheten i en 
dominerende konfliktkultur vil gjerne bli en kamp om å ha rett, og bygge 
opp argumenter for egen sak, heller enn å lytte til og utforske andres per- 
spektiv. Læringen vil i disse tilfellene typisk bli mindre, men effektivite- 
ten gjerne større, i alle fall på kort sikt. 

Ledere som ikke griper inn og håndterer konflikter, påvirker også 
organisasjoners konfliktkultur. Gjennom å la konflikter vokse uten å ta 
tak i dem kommuniseres at her er det greit å la konflikter eskalere. Det 
bidrar til utrygt arbeidsmiljø og energitappende aktiviteter, som stjeler 
oppmerksomhet fra konkrete arbeidsoppgaver. Å jobbe med konflikt- 
kulturen er derfor en viktig del av organisasjoners systematiske arbeid 
med å legge til rette for et arbeidsmiljø hvor de positive konsekvensene av 

uenighet kan fa utfolde seg (Gelfand et al., 2012). Konfliktkultur har stor 
betydning for lederes fortolkningsramme, opplevde valgalternativer og 
handlingsrom i konflikter. 


Konflikthandtering som saksbehandling - 
utvikling og diskusjon av prinsipper 

Vi tar utgangspunkt i presentert teori og lovverk nar vi under diskute- 
rer og videreutvikler Einarsen og Pedersens (2017) fire prinsipper for god 
saksbehandling til en mer helhetlig liste pa syv prinsipper som sikrer hen- 
siktsmessig handtering av konflikter. Pa bakgrunn av lovverkets krav om 
å jobbe systematisk og forebyggende med arbeidsmiljøet, samt teori om 
konfliktkulturs betydning for lederes opplevde handlingsrom, knytter 
første punkt seg til forebygging og konfliktkultur. Punkt 2 og 3 har vi hen- 
tet og videreutviklet fra Einarsen og Pedersen (2017), nemlig utforskning 
og kartlegging av konfliktsituasjonen (punkt 2), samt hvem som bør hånd- 
tere prosessen (punkt 3). Vi har deretter lagt til et nytt prinsipp i punkt 
4, som knytter seg til hvordan håndtering av prosessen bør foregå. Her 
drøfter vi kjernen i lederes håndtering av konflikter på arbeidsplassen, 
i skjæringspunktet mellom leders styringsrett og omsorgsplikt. Vi utle- 
der og diskuterer hvordan dette kan operasjonaliseres, og hvilke hensyn 
som er avgjørende. Deretter kommer to prinsipper hentet fra Einarsen 
og Pedersens oversikt (2017), men som vi drøfter og utvider; punkt fem 
omhandler betydningen av å sikre muligheter for kontradiksjon. Vi dis- 
kuterer hvordan ledere kan håndtere prosessen på en måte som ivare- 
tar kontradiksjonsmuligheter, eksempelvis i tilfeller hvor medarbeidere 
ønsker å uttale seg anonymt. I punkt seks diskuterer vi betydningen av 
å dokumentere prosessen, og hvordan ledere kan håndtere dilemma i 
grensesnittet mellom det juridiske behovet for dokumentasjon og rela- 
sjonelle hensyn. Avslutningsvis inkluderer vi et syvende punkt som 
omhandler erfaring og læring. Samtidig som ledere tilegner seg mye av sin 
kunnskap gjennom praksis, vet vi at det er en gjennomgående utfordring 
for ledere å lære av egne erfaringer (Schön, 1983). Å sikre tid til refleksjon i 
situasjoner som oppstår, er viktig for læring og utvikling av innsikt i egne 
handlinger og mønstre (Gjerde, 2022). 

1) Forebygging og konfliktkultur 

Arbeidsgiver har ifølge arbeidsmiljøloven en plikt til å jobbe systema- 
tisk med forebyggende arbeid knyttet til konflikter (aml 4-1 annet ledd). 
I dette ligger et krav til å jobbe med kulturen på arbeidsplassen, sikre 
tydelighet omkring hvilke rutiner som gjelder, samt at ansatte kjenner 
infrastrukturen knyttet til konflikter og konflikthåndtering. Et eksempel 
er at ledere er kjent med skillet mellom påregnelig og uheldig belastning, 
blant annet for å forstå hva som skal til for at noe faktisk er en konflikt 
som leder har ansvar for å ta tak i. Er det for eksempel slik at partene 
mener lederen må ta tak i konflikten fordi normene i bedriften er å «dele- 
gere oppover» i vanskelige saker, altså ikke snakke direkte med den man 
har en uenighet om, men heller koble inn ledelsen? 

Et annet viktig tema knyttet til konfliktforebygging er å sikre et godt 
ytringsklima og aktivt jobbe for å etablere normer for hvordan man skal 
gi uttrykk for uenighet på konstruktivt vis. Ulike virkelighetsoppfatnin- 
ger kan være en styrke og ikke nødvendigvis et problem. En konflikt- 
kultur i tråd med det Gelfand et al. (2007) kaller samarbeidsorientert, er 
egnet til å utnytte iboende ulikheter på kreative og verdiskapende måter, 
uten at konfliktnivået eskalerer så belastningene øker fra påregnelige til 
uheldige. En konfliktkultur preget av unngåelse vil på den annen side 
kunne føre til at konflikter ikke blir tatt tak i, og fort vokser seg store og 
uoversiktlige, med mange uheldige psykiske belastninger. I slike situa- 
sjoner kan de ulike virkelighetsoppfatningene bli et stort problem for 
organisasjonen. 


2) Utforsking og kartlegging - hva handler dette om? 
Når det avdekkes at det kan ha oppstått en uheldig psykisk belastning, 
utløses aktivitetsplikten, og første del av denne er en undersøkelse. Hva 
handler dette om? Under kartleggingen må leder være oppmerksom 
på at det vil finnes ulike oppfatninger av saken, avhengig av hvem hun 
spør. Konflikter som har vart en stund, kommer gjerne til uttrykk på 
ulike måter, der konflikten lever sitt eget liv, trappes opp og kan utvikle 
seg langt fra sakens opprinnelige kjerne. En underliggende ressurskon- 
flikt kan derfor over tid utvikle seg til noe som minner om en betent 

personkonflikt. Det kan for eksempel være to ledere for hver sin avdeling 
i samme virksomhet, som over tid har svært ulikt syn på hvor mye som 
bør investeres i hver av deres avdelinger. Uenigheten vil i starten typisk 
komme til overflaten i forbindelse med budsjettarbeid eller den typen 
formelle settinger, og være grei å håndtere. Men hvis sitasjonen varer over 
tid, og de to stadig møtes i nye situasjoner hvor de er fundamentalt uenige 
om hva som er viktigst å prioritere, kan en slik underliggende uenighet 
om ressurser utvikle seg til en mer generell irritasjon og en økende opp- 
levelse av at den andre alltid er uenig. Fokus flyttes da fra den underlig- 
gende saken til stadig sterkere irritasjon over «han eller hun som eller er 
så vanskelig». Konflikten vil typisk også komme til overflaten i stadig nye 
settinger, som etter hvert vil ha lite med den underliggende uenigheten 
å gjøre. Med andre ord utvikles saken fra uenighet om sak (ressurser) til 
en personkonflikt hvor den andres (negative) personlige egenskaper får 
stadig større påvirkning på fortolkningen av det vedkommende sier eller 
gjør. Lederen må derfor sikre at hun får en godt balansert oversikt over 
hva saken handler om, og at hun skiller mellom mer overfladiske symp- 
tomer og underliggende interesser og behov (Vindeløv, 2013). 

I arbeidet med å utforske og kartlegge hva saken handler om, må leder 
også sikre at medarbeiderne er kjent med medvirkningsplikten, som inne- 
bærer at man ikke kan velge å avstå fra de prosessene som iverksettes, 
jf. aml. $ 2-3. Allerede i denne tidlige fasen er det avgjørende at de invol- 
verte partene opplever at de blir hørt og behandlet med respekt. 

I kartlegging av hva saken handler om, er det sentralt at leder forstår 
hvordan ulike personer kan ha helt ulike virkelighetsoppfatninger, uten 
at det betyr at én «har rett» og den andre «tar feil» (Weick, 1995). Gjennom 
individuelle og kollektive sensemaking-prosesser har begge to (eller alle) 
skapt sin egen, sosialt konstruerte virkelighetsforståelse av situasjonen 
(Helms et al., 2010). De har begge tolket situasjonen, hendelser, utsagn og 
atferd basert på sin virkelighetsforståelse. Målet med leders utforskning 
og kartlegging er altså ikke å komme frem til en objektiv «sannhet» om 
hva som har skjedd. Hensikten er å få oversikt over og forståelse for både 
hvordan hver av partene, og eventuelt andre relevante aktører, ser saken. 
Dette er også relatert til den lovpålagte aktivitetsplikten i leders legale 
handlingsrom: plikten til å undersøke konflikten fra flere vinkler og få 

oversikt over hele sakskomplekset. For å klare dette er det viktig at lede- 
ren er åpen og nysgjerrig, og i minst mulig grad forutinntatt. 

Det er viktig at lederen også er klar over feilkilder ved sin egen fortolk- 
ning av situasjonen. Leders egne erfaringer og meninger kan påvirke hvor- 
dan hun gir mening til og forstår den nye situasjonen som har oppstått 
(Maitlis & Christianson, 2014). Leders erfaring og subjektive fortolkning 
av situasjonen vil også påvirke hennes forståelse av eget handlingsrom. 
La oss tenke oss at en leder lenge har irritert seg over en medarbeiders 
atferd og oppfatter vedkommende som «vanskelig». Hvis det oppstår en 
konfliktsituasjon hvor medarbeideren er involvert, kan det oppleves som 
dråpen som får begeret til å renne over. Lederen kan se hendelsen som 
et påskudd til å løse situasjonen en gang for alle, eksempelvis ved å flytte 
«den vanskelige» til en annen avdeling. Ved å ta en forhastet beslutning, 
uten å sikre at løsningen er forankret i det underliggende problemet, risi- 
kerer lederen å løse «feil problem» (Mykland & Schei, 2007). 


3) Hvem håndterer prosessen - klargjøring av roller 


Hvem som skal håndtere prosessen, er viktig å avklare når man har over- 
sikt over hva saken handler om. Arbeidsgiver har det rettslige ansvaret 
for å håndtere konflikter.” I forarbeidene til arbeidsmiljøloven fremgår 
det at det ikke er mulig å delegere dette ansvaret nedover i organisasjonen 
og ledelseshierarkiet.* Det er imidlertid mulig å delegere konkrete opp- 
gaver knyttet til konflikthåndtering (for eksempel til en mellomleder), 
men det juridiske ansvaret ligger uansett alltid til den eller de som har 
arbeidsgiveransvaret. Ledere bør vurdere om det er klokt å hente støtte 
fra bedriftshelsetjenesten,” samt involvere verneombud. 

Forskning på prosedyremessig rettferdighet fremhever betydningen av 
at partene oppfatter den som håndterer saken, som upartisk (Roberson 
et al., 1999). Fra et sensemaking-perspektiv vet vi at det kan finnes ulike, 
konstruerte virkelighetsoppfatninger, som påvirker i hvilken grad lederen 
oppfattes som upartisk. Forskning viser at det har avgjørende betydning 


13 Aml.$1-8. 
14 Jf. Ot. Prp. 31 1935 $. 60. 
15 Aml. § 3-3. 

at partene har tillit til den som handterer prosessen (De Girolamo, 2019). 
Dersom lederen har, eller oppfattes å ha, egne interesser i saken, vil det 
redusere tilliten til rettferdig behandling. Det må derfor avklares hvor- 
vidt hele eller deler av saken best håndteres av leder selv, eller om andre 
bør håndtere prosessen. Dette kan være interne personer, eksempelvis en 
person begge parter har tillit til, eller eksterne ressurser, eksempelvis en 
advokat med mekleropplæring,'* eller en organisasjonspsykolog. 

I denne delen av prosessen er det også viktig for å opprettholde tillit til 
personer og prosessen, at partene blir godt informert, både om hva som 
skjer og om hvordan de kan få hjelp og støtte til prosessene, for eksempel 
gjennom verneombud, tillitsvalgte, fagforening o.l. Dersom informasjo- 
nen om hva som skjer er mangelfull, vil sensemaking-prosesser gjøre at 
involverte parter kan skape egne oppfatninger og fortolkninger av hva 
som foregår. Da kan ulike hendelser, ting som blir sagt eller ikke sagt av 
den som håndterer konflikten, bli tillagt et meningsinnhold, som kanskje 
ikke stemmer med de faktiske forhold. 


4) Hvordan håndtere prosessen? 


Når det er klargjort hva konflikten handler om, og hvem som skal hånd- 
tere saken, må det klargjøres hvordan saken skal håndteres. Et sentralt 
prinsipp i norske bedrifter er at konflikter skal løses på lavest mulig nivå 
(Hansen et al., 2015). Dette betyr at partene først skal forsøke å ha direkte 
dialog og løse utfordringene seg imellom. Hvis partene ikke klarer å løse 
saken på egen hånd, er neste nivå en tilrettelagt dialog mellom dem, altså 
en mekling, der lederen (eller en annen utpekt) går inn og tilrettelegger 
for kommunikasjon. Dersom det ikke er vilje til direkte dialog, kan lede- 
ren møte partene enkeltvis (i særmøter), og forsøke en mer sekvensiell 
mekling, der lederen går mellom partene.” Dersom det ikke er ønske om 
dialog, må lederen høre partene, og deretter avgjøre hva utfallet skal være, 
i samsvar med styringsretten. Av effektivitetshensyn kan lederen avgjøre 


16 Det sertifiseres ca. 20 nye meklere hvert år i regi av Advokatforeningen https://www.advokat- 
foreningen.no/aktuelt/Nyheter/2022/november/22-nye-meklere-sertifisert-av-advokatforeningen/ 

17 I rettslige meklinger i domstolene er denne prosessformen svært utbredt, se for eksempel 
Mykland (2010) sin artikkel om særmøter. 

konflikten basert pa informasjon som anses tilstrekkelig. I de to siste 
tilfellene opptrer lederen som en dommer eller en diktator. Endringen i 
handtering fra vektlegging av partenes interesser (utforsking av hva par- 
tene onsker og trenger), via fokus pa rettigheter (hva som er riktig basert 
pa lover, standarder, normer) til bruk av makt (bestemmer løsningen ut 
fra egen overbevisning) er hentet fra den klassiske boken Getting disputes 
resolved: Designing systems to cut the costs of conflict (Ury et al., 1988). 
Måten å håndtere konflikter på må velges slik at den er hensiktsmessig 
ut fra formålet i den enkelte konfliktsituasjon. I hver situasjon må lede- 
ren vurdere hvilke avveininger som skal gjøres mellom kostnadene med 
prosessen, partenes tilfredshet, effekten løsningen vil ha på relasjonen, og 
om løsningen er varig mellom partene. 


5) Kontradiksjon 


Et viktig prinsipp for forsvarlig saksbehandling er lånt fra den sivilretts- 
lige prosessen, nemlig kravet til kontradiksjon.'* Dette innebærer at man 
skal få mulighet til komme med egne innspill og kommentere hverandres 
påstander, uten noen form for hemmelighold (Einarsen & Pedersen, 2017). 
Ofte ønsker partene å komme med anonyme innspill, eksempelvis i egne 
samtaler med leder (særmøter). For en leder vil det gi en krevende og 
uheldig situasjon, fordi det er vanskelig å etterkomme aktivitetsplikten 
på en hensiktsmessig måte, dersom det skal knyttes anonymitet til sentral 
informasjon i saken. Eksempelvis kan det dreie seg om at det blir vanske- 
lig å komme med konkrete eksempler på hva som er kjernen i anklagene, 
dersom en eller flere av partene vil være anonyme. På denne måten vil 
anklagene bli mer generelle, og det blir vanskeligere for de involverte å 
forsvare seg og imøtegå kritikk eller anklager på tilfredsstillende måter. 
Dermed vil også medvirkningsplikten vanskeliggjøres. Ved å tillate ano- 
nymitet kan det i verste fall legges grunnlag for manipulasjon og fordrei- 
ning av virkeligheten (Mykland, 2010). Det kan bidra til at konflikten 
blir tilslørt heller enn opplyst. Åpne prosesser som sikrer mulighet for 


18 Kommer fra det latinske contradicto, som betyr å motsi, men innebærer både å uttale seg og gjøre 
seg kjent med informasjon som andre kommer med; https://jusleksikon.no/wiki/Kontradiksjon 

kontradiksjon, legger grunnlag for godt opplyste prosesser — og et grunn- 
lag for lederen til å avgjøre i siste instans, dersom partene ikke skulle bli 
enige selv underveis. Samtidig er det viktig å huske på at noe informasjon 
alltid skal være konfidensiell, som eksempelvis arbeidstakers personlige 
forhold.” 


6) Dokumentasjon 

Ledere har ansvar for å sikre god dokumentasjon av konflikthandterings- 
prosesser (Einarsen & Pedersen, 2017). Muntlige utsagn er vanskelig, for 
ikke å si umulig å dokumentere i etterkant. Leder kan derfor gjerne be om 
å få en kort skriftlig oppsummering fra hver av partene, hvis de har fortalt 
om sin side av saken muntlig. Selv om de aller fleste konfliktsituasjoner 
ledere håndterer i jobbsammenheng, løses på arbeidsplassen, er det viktig 
å tenke på at slike konfliktsituasjoner i verste fall kan ende i retten.” Det 
er derfor klokt å føre en liten logg over det som skjer, sikre at e-poster 
og møtereferater lagres, og at eventuelle tiltak som foreslås blir skrift- 
liggjort og dokumentert. Det er viktig å dokumentere fakta i forhold til 
leders legale formelle handlingsrom, for å tilfredsstille kravene for bruk 
av styringsretten. Men også sett ut fra det subjektive handlingsrommet, 
hvor leders egen fortolkning av situasjonen er sentral, vil dokumenta- 
sjon av prosessen være verdifullt. I konfliktsituasjoner som eskalerer, vil 
de ulike virkelighetsoppfatningene gjerne sprike stadig mer. En formell, 
saklig oversikt over hva som er gjort i saken, vil da være et viktig anker 
for leders egen fortolkningsprosess og forståelse av hva som skjer (Weick, 
1995). Å sikre god dokumentasjon bør inngå som del av rutiner for kon- 
flikthåndtering som HR avdelingen bør utarbeide og gjøre tilgjengelig for 
ledere som står i konfliktsituasjoner. 


19 Jf. aml $ 8-3. 
20 Andersen-saken er et eksempel på akkurat dette. https://www.vg.no/rampelys/i/86nqzQ/slik- 
kan-saken-mellom-andersen-og-nrk-loeses-utenfor-retten 

7) Erfaring og leering 

Et siste viktig moment er å legge til rette for at ledere kan reflektere over 
og lære av egne og hverandres erfaringer. I dagens travle lederhverdager 
er tid til refleksjon og læring ofte begrenset. For å lære av erfaring kre- 
ves derfor gode strukturer og rutiner. Å etablere strukturer for læring 
kan bidra til å utvikle og styrke leders opplevde handlingsrom i konflikt- 
situasjoner. Vi har tidligere presentert teori som sier at en samarbeids- 
orientert konfliktkultur kan føre til utvikling og vekst (Gelfand et al., 
2012). Det betinger at det settes av tid og etableres arenaer for deling av 
erfaringer, refleksjon og læring (Gjerde, 2022). Gjennom slike tiltak og 
arenaer vil ledere utvikle sitt repertoar av måter å håndtere konflikter 
på. Gjennom refleksjon og deling av erfaring kan organisasjonen legge 
til rette for tilbakemeldinger og innspill til alternative måter å håndtere 
konflikter på. Med økt kunnskap om og forståelse for både juridisk ram- 
meverk og subjektive fortolkningsprosesser kan ledere bedre forstå hvor- 
dan og hvorfor medarbeidere opplever konfliktsituasjoner så diametralt 
ulikt, og hvordan ulike fremgangsmåter vil påvirke hvilke løsninger som 
blir tilgjengelige. 

Erfaringsdeling og læring kan også påvirke konfliktkulturen positivt, 
gjennom utvikling av felles opplevelse av at god konflikthåndtering tas på 
alvor, vies tid og oppmerksomhet. Dette vil igjen ha betydning for hvor- 
dan konflikter forebygges, og sikre at ledere i organisasjonen utvikler 
kompetanse og trygghet til å ta handlingsrommet neste gang en konflikt- 
situasjon oppstår. 


Konklusjon og praktiske implikasjoner for 

HR og ledere: Hvordan utvikle leders 
handlingsrom i konfliktsituasjoner? 

Et sentralt utgangspunkt for kapitlet er forskning som beskriver hvor- 
dan ledere føler seg utrygge og uten nok kunnskap om hva de har lov 
eller plikt til å gjøre i konfliktsituasjoner (Hansen, et al., 2015). Vi har 
presentert relevant lovverk og teori som påvirker lederes legale og sub- 
jektive handlingsrom, samt anvendt disse til å utvikle og diskutere en 

liste pa syv sentrale prinsipper for handtering av konfliktsituasjoner pa 
arbeidsplassen. 

Et godt fundament for å utvikle lederes handlingsrom i konfliktsitua- 
sjoner er at lederne selv har kunnskap om og er trygge på hvilke krav og 
forventninger som regulerer deres handlingsrom. Det betyr at organisa- 
sjoner må sikre gode rutiner for konfliktforebygging. Det er avgjørende at 
rutinene ikke bare er etablert som rutinebeskrivelser eller planverk, men 
er lett tilgjengelig og velkjent for ledere og medarbeidere. Det vil også 
gjøre det lettere for ledere som står overfor en konflikt, å friske opp egen 
kunnskap, eventuelt sette seg raskt inn i relevante lover og regler som 
regulerer det legale handlingsrommet. 

Et bevisst forhold til organisasjonens konfliktkultur, hvordan den kan 
påvirkes og hvilken betydning den har for hvordan konfliktsituasjoner 
oppfattes og håndteres, vil også bidra til trygghet i møte med konflik- 
ter. Organisasjoner preges av ulike konfliktkulturer, som påvirker hvilke 
valgalternativer som akseptable. Ledere belønnes ofte for å være hand- 
lekraftige og handle kjapt og resolutt. I konfliktsituasjoner kan derimot 
kjappe handlinger og beslutninger gi en dårlig start på konflikthåndte- 
ringsprosessen, hvis handlingene ikke er basert på kunnskap om relevant 
lovverk og god forståelse av eget handlingsrom i slike situasjoner. Det er 
ikke spørsmål om det skal tas tak, men når, hvordan og av hvem. 

Ledere har ikke lov til å vente for lenge før de foretar seg noe. En 
sentral plikt i lovverket er aktivitetsplikten, som sier at ledere ikke har 
lov til avvente for lenge før man griper inn og avhjelper situasjoner 
hvor medarbeidere er utsatt for utilbørlig psykisk belastning, som kon- 
flikter kan medføre. I praksis betyr dette at HR-avdelingen eller andre 
i organisasjonene må sikre at lederne har et godt kunnskapsgrunnlag 
å bygge på i møte med konfliktsituasjoner. Listen over syv prinsipper 
som vi har utviklet og diskutert i dette kapitlet, gir et godt grunn- 
lag for å utvikle lederes kunnskap om hvilket handlingsrom de har i 
konfliktsituasjoner. 

Videre har vi drøftet hvorfor det er utilstrekkelig for ledere å kun 
kjenne det legale handlingsrommet definert av relevante lover og regler. 
De trenger kunnskap om fortolkningsprosesser og ulike virkelighetsopp- 
fatninger for å få rikere forståelse av eget handlingsrom. Det er imidlertid 

lite hensiktsmessig a lage en kokebok for konflikthandtering; klok hand- 
tering ma alltid tilpasses den konkrete konfliktsituasjonen. Listen med 
syv prinsipper for god saksbehandling gir likevel nyttige mal a styre 
etter, dersom den tilpasses og oversettes til den enkelte situasjonen. Selv 
om styringsretten gir ledere formell makt til å bestemme, er det viktig å 
huske på hvordan prosedyremessig rettferdighet påvirker de involvertes 
opplevde rettferdighet, og igjen sikrer mer varige løsninger. I forsknin- 
gen fremheves betydningen av at arbeidstakerne opplever seg sett og hørt 
(de Girolamo, 2019). 

Det er også viktig å huske at konflikter bør løses på lavest mulig nivå. 
Det er nyttig at partene først forsøker å løse konflikten selv, at leder der- 
etter forsøker å legge til rette for dialog — før leder eventuelt griper inn, 
legger til rette for dialog eller avgjør konflikten. En viktig målsetting er 
å forebygge at konflikter går fra sak- til personnivå. Det kan oppnås ved 
å la partene trene på å håndtere konflikter selv. Her kan både ledere og 
HR-avdelinger (Guttman, 2009) spille en viktig rolle i utvikling av økt 
kompetanse og trygghet som er viktig for å sikre god konflikthåndtering. 
Det er imidlertid også viktig at tids- og kostnadsbruk ved den enkelte 
prosess tilpasses omfanget og betydningen som den enkelte konflikten 
har. Det kan ikke brukes like mye tid på alt. 

Selv om fokus i dette kapitlet har vært krevende aspekter ved kon- 
flikter, er det også viktig å huske på at dersom man klarer å etablere en 
konfliktkultur som er konstruktiv, tar tak i konflikter tidlig og håndterer 
dem på lavest mulig nivå - så kan konflikter bidra til viktig læring og 
utvikling. 


Referanser 


Adrian, L. (2013). Procesretfeerdighed: Det er også måden, der tæller. Juristen, 95(3), 
107-116. 

Bernt, C. & Bernt, J. F. (2018). God forvaltningsskikk (1. utg.). Gyldendal Akademisk. 
https://www.akademika.no/jus/god-forvaltningsskikk/9788205458994 

De Girolamo, D. (2019). The mediation process: Challenges to neutrality and the 
delivery of procedural justice. Oxford Journal of Legal Studies, 39(4), 834-855. 
https://doi.org/10.1093/ojls/gqzo11 


190 


LEDERS HANDLINGSROM I KONFLIKTHANDTERING 


Einarsen, S. & Pedersen, H. (2007). Handtering av konflikter og trakassering i 
arbeidslivet. Gyldendal akademisk. https://urn.nb.no/URN:NBN:no-nb_ 
digibok_2013080606009 

Einarsen, S. & Pedersen, H. (2017). Handtering av konflikter og trakassering i 
arbeidslivet: Jus og psykologi (2. utg.). Gyldendal Akademisk. 

Espedal, B. (2009). Maneuvering space for leadership. Journal of Leadership & 
Organizational Studies, 16(2), 197-212. https://doi.org/10.1177/1548051809334190 

Farndale, E., Hope-Hailey, V. & Kelliher, C. (2011). High commitment performance 
management: The roles of justice and trust. Personnel Review, 40(1), 5-23. https:// 
doi.org/10.1108/00483481111095492 

Filstad, C., Olsen, T. H. & Karp, T. (2020). Constructing managerial manoeuvring 
space in contradictory contexts. European Management Journal. https://doi. 
org/10.1016/j.emj.2020.10.003 

Gelfand, M. J., Leslie, L. M. & Keller, K. (2007). Toward a theory of conflict cultures 
in organizations (SSRN Scholarly Paper Nr. 1111668). Social Science Research 
Network. https://doi.org/10.2139/ssrn.1111668 

Gelfand, M. J., Leslie, L. M., Keller, K. & de Dreu, C. (2012). Conflict cultures in 
organizations: How leaders shape conflict cultures and their organizational- 
level consequences. Journal of Applied Psychology, 97(6), 1131-1147. https://doi. 
org/10.1037/a0029993 

Gioia, D. A. & Chittipeddi, K. (1991). Sensemaking and sensegiving in strategic 
change initiation. Strategic Management Journal, 12(6), 433-448. https://doi. 
org/10.1002/smj.4250120604 

Gjerde, S. (2022). Ledere og ledelse i utvikling: Refleksjon for problemlosning, innsikt 
og nytenkning (1. utg.). Fagbokforlaget. https://www.nb.no/search?q=oaiid:oai:nb. 
bibsys.no:999920304889302202” 

Guttman, H. M. (2009). Conflict management as a core competency for HR 
professionals. People and Strategy, 32(1), 32-39. https://www.proquest.com/ 
docview/224580681/abstract/B52ED88C696E4232PQ/1 

Hambrick, D. C. & Finkelstein, S. (1987). Managerial discretion: A bridge between 
polar views of organizational outcomes. Research in Organizational Behavior, 9, 
369-406. http://search.ebscohost.com/login.aspx?direct=true&db=bth&AN=6815 
420&site=ehost-live&scope=site 

Hansen, K., Mykland, S. & Solbakk, M. N. (2015). Konfliktforståelse og konflikters 
konsekvenser i norske kunnskapsbedrifter. Søkelys på arbeidslivet, 32(01-02), 
61-77. https://doi.org/10.18261/ISSN1504-7989-2015-01-02-04 

Helms, M. J., Thurlow, A. & Mills, A. J. (2010). Making sense of sensemaking: 

The critical sensemaking approach. Qualitative Research in Organizations 
and Management: An International Journal, 5(2), 182—195. https://doi. 
org/10.1108/17465641011068857 


191 


KAPITTEL 8 


Hutzschenreuter, T. & Kleindienst, I. (2013). (How) Does discretion change 
over time? A contribution toward a dynamic view of managerial discretion. 
Scandinavian Journal of Management, 29(3), 264-281. https://doi.org/10.1016/j. 
scaman.2012.11.009 

Lange, B. K. (2008). It's about time: A study of Norwegian managers’ handling of time 
at work [Doktorgradsavhandling, Norges Handelshøyskole]. NHH Brage. https:// 
openaccess.nhh.no/nhh-xmlui/handle/11250/2724950 

Lind, E. A. & Tyler, T. R. (1988). The social psychology of procedural justice. Plenum 
Press. 

Long, C. S. & Ismail, W. K. W. (2012). The HR specialist as an agent of change. 
Human Resource Management International Digest, 20(2), 24-28. http://dx.doi. 
org/10.1108/09670731211208166 

Mackey, J. D. & McAllister, C. P. (2022). Musing about interdisciplinary research: 

Is interdisciplinary research amusing or bemusing? Group & Organization 
Management, 47(5), 899-906. https://doi.org/10.1177/10596011221093942 

Maitlis, S. & Christianson, M. (2014). Sensemaking in organizations: Taking stock 
and moving forward. Academy of Management Annals, 8(1), 57-125. https://doi. 
org/10.5465/19416520.2014.873177 

Mykland, S. (2010). Særmøter som rasjonelle myter? — en analyse av særmøtenes 
omfang og mekleres atferd i rettslige meklinger. Tidsskrift for Rettsvitenskap, 
123(2), 288-326. https://doi.org/10.18261/ISSN1504-3096-2010-02-02 

Mykland, S. & Schei, V. (2007). Effektiv mekling: Kan større problemfokus gi mindre 
problemer? Kart og Plan, 67, 253-267. 

Pruitt, D. G., Peirce, R. S., McGillicuddy, N. B., Welton, G. L. & Castrianno, L. M. 
(1993). Long-term success in mediation. Law and Human Behavior, 17(3), 313-330. 
https://doi.org/10.1007/BF01044511 

Roberson, Q. M., Moye, N. A. & Locke, E. A. (1999). Identifying a missing link 
between participation and satisfaction: The mediating role of procedural 
justice perceptions. Journal of Applied Psychology, 84(4), 585-593. https://doi. 
org/10.1037/0021-9010.84.4.585 

Ronning, R. (2013). Utvikling av ledelse eller utvikling av ledere? Konsekvenser av 
AFFs lederundersøkelse. I R. Rønning, W. Brochs-Haukedal, L. Glasø & S. B. 
Matthiesen (Red.), Livet som leder (s. 431-449). Fagbokforlaget. 

Schein, E. H. (2010). Organizational culture and leadership. John Wiley & Sons. 

Schön, D. (1983). The reflective practitioner: How professionals think in action. Basic 
Books. 

Stewart, R. (1982). A model for understanding managerial jobs and behavior. 
Academy of Management Review, 7(1), 7-13. https://doi.org/10.5465/ 
amr.1982.4285424 


192 


LEDERS HANDLINGSROM I KONFLIKTHANDTERING 


Stewart, R. (1991). Managing today and tomorrow. Macmillan International Higher 
Education. 

Svartefoss, S. M. & Brorstad Borlaug, S. (2022). Tverrfaglig forskning - en 
litteraturgjennomgang (NIFU-innsikt nr. 4). NIFU. https://nifu.brage. 
unit.no/nifu-xmlui/bitstream/handle/11250/2992751/NIFU-innsikt2022-4. 
pdf?sequence=1&isAllowed=y 

Ury, W. L., Brett, J. M. & Goldberg, S. B. (1988). Getting disputes resolved: Designing 
systems to cut the costs of conflict (1. utg.). Jossey-Bass. 

Vindeløv, V. (2013). Konfliktmægling — en refleksiv modell (3. utg.). Jurist og 
Økonomforbundets Forlag. 

Weick, K. E. (1995). Sensemaking in organizations. SAGE. 

Weick, K. E., Sutcliffe, K. M. & Obstfeld, D. (2005). Organizing and the process 
of sensemaking. Organization Science, 16(4), 409—421. https://doi.org/10.1287/ 


Orsc.1050.0133 


193 


KAPITTEL 9 


Sunn selvledelse - fra 
selvevaluering til resultater 


Rune Bjerke 
Høyskolen Kristiania 


Abstract: The purpose of this chapter is to present health-promoting self-leadership 
as a health-preserving tool for self-development. This study is based on an explor- 
ative approach and qualitative data, although its preliminary theoretical framework 
is based on existing theory. Health-promoting self-leadership is proposed to con- 
sist of value and behavior oriented, self-efficacy oriented, and energy oriented self- 
leadership in order to strengthen mental fitness, self-efficacy beliefs and perfor- 
mance. As a semester project (home exam), 54 executive MBA students (managers) 
were instructed to test and comment on their self-leadership practices in a final 
report. The qualitative data was based on content analysis of the students’ reports, 
tables, notes, diaries, training programs, and journals describing individual prac- 
tices and their self-development processes. The steps in the process consist of self- 
evaluation, prioritized development areas, goals, types of exercises/ training, results, 
and reflections, as determined by the students themselves. The findings, based on 
aggregated data at group level, support the theoretical framework and showed that 
the self-development processes and practices of self-leadership were very valuable 
for almost all of the management students. 


Keywords: health-promoting self-leadership, self-development process, value and 
behavior-oriented self-leadership, self-efficacy-oriented self-leadership, energy- 
oriented self-leadership, mental fitness, performance 

Innledning 


Ford et al. (2011) slar fast at darlig helse kan forarsake en betydelig 
reduksjon i arbeidsytelse, noe som indikerer at helsefremmende tiltak 
kan ha en positiv innvirkning pa mestring og prestasjon, som er to av 
flere essensielle begreper innen selvledelse (Amundsen & Martinsen, 
2015; Neck & Houghton 2006; Stewart et al., 2011). En konsekvens av 
covid-19-pandemien var implementeringen av nasjonale tiltak for å 
bekjempe viruset ved blant annet å instruere arbeidsgivere om å prakti- 
sere en omfattende bruk av hjemmekontor (Fadinger & Schymik, 2020; 
Von Gaudecker et al., 2020), uten at forskningen på bruk av hjemmekon- 
tor har adressert mulige negative helseeffekter tilstrekkelig (Fadinger & 
Schymik, 2020). Uavhengig av pandemien fastslår Folkehelseinstituttet 
(FHI) at Norge står overfor flere helseutfordringer (Folkehelseinstituttet, 
2022) med blant annet høyt sykefravær på 6.5 prosent i 2. kvartal 2022 
(Statistisk sentralbyrå, 2022a). Helseutgiftene var på over 417 milliar- 
der i 2021 og tilsvarer kr 77 244 per innbygger (Statistisk sentralbyrå, 
2022b). En liten andel blir brukt til forebyggende helsearbeid til tross for 
at forebygging er definert som det mest effektive middelet for å hindre 
utvikling av livstilssykdommer (ikke-smittsomme sykdommer) (Sturm 
& An, 2014). 

Studien kapitlet er basert på, har som formål å kartlegge hvilke 
evalueringsområder, prioriterte utviklingsområder, mål, strategier og 
metoder ledere fra offentlig og privat sektor valgte i praksisen av selv- 
ledelse hvor selvutviklingsprosessen var det sentrale temaet. Som et 
semesterprosjekt (hjemmeeksamen) under pandemien, og som en natur- 
lig del av et emne i selveldelse, fikk ledere som deltok i et erfaringsba- 
sert MBA-program («master of business administration»), i oppgave 
å gjennomføre en selvutviklingsprosess. Prosessfasene var gitte: prio- 
riterte utviklingsområder, resultater, mål for selvutvikling, selvvalgte 
øvelser/metoder for å nå målene og refleksjoner. Den overordnede pro- 
blemstillingen for denne studien var: Hva kjennetegner en sunn selv- 
ledelsespraksis for et utvalg av ledere fra privat og offentlig sektor? 
Forskningsspørsmålene er som følger: 

Forskningsspørsmål 1(F1): Hvilke områder for selvevaluering og prioriterte 
utviklingsområder er oftest valgt? 

Forskningsspørsmål 2 (F2): Hvilke typer øvelser, teknikker og trenings- 
metoder blir valgt for å nå målene? 

Forskningsspørsmål 3 (F3): Hvilke mål og resultater vil bli oppnådd etter 


selvutviklingsprosessen? 


Sunn selvledelse - teoretisering og teoretisk 
rammeverk 


Selvledelse 

I denne teoridelen blir det gjort rede for essensen i selvledelse og hvordan 
vi kan bruke oss selv som påvirkningsverktøy på hvordan vi tenker og 
handler. Deretter argumenteres det for at begrepet selvledelse kan vide- 
reutvikles og deles inn i tre orienteringer som til sammen utgjør sunn 
selvledelse. 

Manz (1986) beskriver selvledelse som en prosess hvor målet er at 
enkeltpersoner skal kontrollere sin egen atferd ved å påvirke og lede seg 
selv. Mestring og mestringstro var tidlig beskrevet som essensen i selv- 
ledelse (Manz, 1986; Neck & Houghton, 2006) og dreier seg om troen på 
egen evne til å lære eller utføre (Bandura, 1986, 1997). Selvledelse hand- 
ler mye om å påvirke seg selv for å styrke egen motivasjon, utførelse, 
ytelse, mestring, prestasjon og retning i livet (Amundsen & Martinsen, 
2015; D”Intino et al., 2007; Manz, 1986; Neck & Houghton 2006; Stewart 
et al., 2011), hvor bruk av tankevirksomhet, selvsnakk og visualisering 
er effektive verktøy (Neck & Manz, 1992). Selvledelsesbegrepet ble knyt- 
tet til ledere og medarbeidere på arbeidsplassen fra 1990-årene og 2000- 
tallet (Neck & Houghton, 2006). Neck et al. (2013) foreslår selvledelse som 
en kognitiv ressurs for entreprenører, og Amundsen og Martinsen (2015) 
kopler selvledelse på arbeidsplassen til jobbtilfredshet, innsats og kreati- 
vitet. Likevel, personlighetskarakteristikker kan også spille en stor rolle i 
hvordan individet er disponert til å være en naturlig selvleder, men hver 
enkelt kan lære og øve for å utvikle selvledelsesevner (mestre selvledelses- 
prosessen) (D’Intino et al., 2007). 


197 


KAPITTEL 9 


Det er i hovedsak tre ulike strategikategorier innen selvledelse som 
generelt sett kan koples til 4 na et selvdefinert mal (Neck & Houghton, 
2006). Atferdsbaserte strategier som selvobservasjon og selvbelonning 
kan fremme følelser av selvbestemmelse og kompetanse. Naturlige belon- 
ningsstrategier handler om at du gir deg selv belønning for oppnådde 
mål som kan styrke følelser relatert til mening, kompetanse og selvkon- 
troll. Kognitive strategier kan brukes for eksempel for å visualisere og 
snakke til seg selv (Neck & Manz, 1992), og utvikle et vekstorientert (posi- 
tivt) tankemønster (Tat & Zeitel-Bank, 2013). Kognisjonens rolle (rasjo- 
nelle tanker og tankevirksomhet) i selvledelsesprosessen er tydelig i de 
fleste forskningsartiklene om selvledelse og er understreket allerede på 
90-tallet (Neck & Manz, 1992). I selvevaluering 1 (i appendiks) kan egen 
selvledelsesevne evalueres (Houghton et al., 2012a). Disse spørsmålene er 
basert på tidligere forståelse av hva selvledelse handler om. Dette kapit- 
let utfordrer imidertid eksisterende teori gjennom teoretisering omkring 
hva selvledelse kan handle om. Spørsmålet er om de tre underliggende 
orienteringene som foreslås å utgjøre sunn selvledelse, og som er gjort 
greie for nedenfor, kan støttes av innsamlet empiri. 


Verdi- og atferdsorientert selvledelse 

Personlige verdier kan sees på som retningsgivende prinsipper i livene 
våre (Schwartz, 1992). Hvilke holdninger og meninger og tro og hvilken 
atferd vi har, er ofte styrt av våre verdier, som vi kan ha et bevisst eller 
ubevisst forhold til (Ind & Bjerke, 2007; Schwartz, 1992). Felles verdier 
kan gi følelsen av fellesskap og felles identitet (Ind & Bjerke, 2007) og 
verdier som omtenksomhet og omsorg kan påvirke tankesett, atferd, 
handlinger og dermed organisasjonskulturen (Ind, 2017). 

Sunn er én av 56 universelle verdier publisert i studien av Schwartz 
(1992), som er basert på en tverrkulturell undersøkelse for å identifisere 
terminale (mål) og instrumentelle (verdier som verktøy for å oppnå mål), 
universelle verdier. Verdien sunn inkluderer her også å ta ansvar for helsen 
til verden og omgivelsene rundt oss (konkrete verdier: en vakker verden, 
fred i verden, miljøbevisst) (Schwartz, 1992). Så sunn selvledelse hand- 
ler også om deg som relasjonsbygger og medborger med et større sam- 
funnsansvar, noe som verdi- og atferdsorientert selvledelse understreker. 

I selvevaluering 2 (i appendiks) er det en liste med de universelle verdi- 
ene (Schwartz, 1992). Verdiene, som for eksempel sunn, ærlig, respekt og 
vennskap, kan benyttes i en selvevalueringsprosess hvor målet er å bli 
bevisst egne verdier og hvordan de skal omsettes til verdibasert atferd. 
De terminale verdiene kan sees på som langsiktige mål. De instrumen- 
telle verdiene, derimot, kan være midlene for å nå målene, men kan også 
stå som egne mål. Eksempler på instrumentelle verdier kan være sunn, 
miljøbevisst og innflytelsesrik. Å leve ut disse tre verdiene kan bidra til å 
styrke den terminale verdien mening med livet. 

Verdens helseorganisasjon (WHO) har definert helse som tilstede- 
værelse av fysisk, mental og sosial velvære (Tetrick & Quick, 2003). 
Fysisk aktivitet beskytter mot blant annet hjerte- og karsykdommer, 
høyt blodtrykk, diabetes 2 og overvekt (Pronk & Kottke, 2009), og 
minst tre treningsøkter i uken med høy intensitet har en positiv effekt 
på sykefraværet (Proper et al., 2006). Likevel, sosialisering er den vik- 
tigste forklaringsvariabelen bak lang levetid (Holt-Lunstad et al., 2015). 
Sosialisering kan koples til verdier som følelse av tilhørighet, respekt 
for tradisjoner, et trygt familieliv, sosial anerkjennelse, sant vennskap 
og å more seg over livet (se selvevaluering 2 i appendiks, verdiene nr. 7, 
18, 22, 23, 28 Og 50). Å definere et eget verdisett hvor blant annet sunn 
inngår som rettledende atferdsprinsipp, og å utvikle det relasjonelle 
jeg-et og sosialiseringsferdigheter burde derfor være viktige deler av 
sunn selvledelsespraksis. 


Mestringsorientert selvledelse 

I henhold til Manz (1986) er et hovedmål for selvledelsesstrategier å 
styrke mestringstroen. Mestringstro dreier seg om individet tror at det 
innehar tilstrekkelige kapabiliteter til å gjennomføre en oppgave (Neck 
& Houghton, 2006). Neck og Houghton (2006) viser til flere kontekster 
hvor begrepet selvledelse har blitt studert. Kontekstene selvledende grup- 
per, kvalitetsledelse, organisasjonsendring og entreprenørskap indi- 
kerer en overførbarhet av begrepet fra én setting til en annen. Neck og 
Manz (1996) fant for eksempel at på arbeidsplassen ble gruppen som 
fikk opplæring i selvledelsesstrategier, signifikant mer effektiv i for- 
hold til kontrollgruppen som ikke ble trent i selvledelse, og praksis av 

selvledelse pa arbeidsplassen forer til at mestring pavirker prestasjoner 
positivt (Prussia et al., 1998). Amundsen og Martinsen (2015) forsket pa 
anvendelse av selvledelse blant entreprenorer og fant to hovedomrader: 
(1) Prestasjonsorientering inneholdt selvmalsetting, viktigheten av nye 
ideer, kompetanseutvikling, samarbeid, koordinering, selvobservasjon 
og positiv indre dialog; (2) Selvregulering bestod av prioritering av opp- 
gaver og tilretteleggende arbeidsforhold, selvbelonning, oving, selvobser- 
vasjon og visualisering av utfall. Rigotti, Schyns og Mohr (2008) validerte 
pa tvers av fem land en kortversjon av en skala som maler mestringstro 
med seks spørsmål bestående av blant annet måloppnåelse, å stole pa 
egne evner og løsningsorientering (se selvevaluering 3 i appendiks). 
Litteraturen understreker mestring koplet til selvregulering og presta- 
sjonsorientering som et sentralt tema i selvledelse og legitimerer således 
mestringsorientert selvledelse. 


Energiorientert selvledelse 
Essensen i energiorientert selvledelse handler om å forstå og lede seg selv 
til å tenke og handle smart slik at hverdagsenergien blir liggende i en 
flytsone. Uten hverdagsenergi blir det vanskelig å mestre eller prestere. 
Dessuten blir det utfordrende å sette seg selv i stand til å ta del i større 
samfunnsoppgaver som strekker seg utover jeg-et. Fysisk aktivitet og tre- 
ning er uten tvil en svært viktig energikilde og kan koples til verdien 
sunn. Lovelace et al. (2007) oppsummerte noen energi- og helsemessige 
fordeler ledere i arbeidslivet kan oppnå ved fysisk aktivitet: utvikling av 
god fysisk, psykologisk og sosial motstandskraft, styrking av utholden- 
het og mentalt oppmerksomeht/fokus og gjenvinning av prestasjons- 
effektiviteten. Fritz et al. (2011) undersøkte hvordan kunnskapsarbeidere 
håndterte energigivende strategier på arbeidsplassen (energiledelse). Av 
de ikke-arbeidsrelaterte strategiene var det kun meditasjon som viste 
seg å være energigivende. Arbeidsrelaterte strategier som var knyttet til 
læring, styrkingen av det meningsfulle i arbeidet og positive relasjoner på 
arbeidsplassen, (sosialisering) ga ansatte vitalitet. 

Positive relasjoner på jobben gir energi, både fysisk og følelsesmessig. 
De skaper umiddelbare og varige konsekvenser for individets hjerte-, 
immun- og nevroendokrine systemer (samspillet mellom nervesystemet 

og hormonproduserende kjertler). Således er positive relasjoner på jobben 
helsefremmende (Dutton, 2003; Heaphy & Dutton, 2008). Energigivende 
relasjoner kan opprettes i engangsinteraksjoner så vel som i langsiktige 
relasjoner (Dutton, 2003), og omsorgsfulle interaksjoner med andre er 
forbundet med mer energi (vigør) på jobben (fysisk utholdenhet, emo- 
sjonell energi og kognitiv livskraft) (Shraga & Shirom, 2009). Dessuten er 
relasjonell energi forbundet med styrket engasjement som igjen påvirker 
arbeidsprestasjoner positivt (Owens et al., 2016). 

Schwartz og McCarthy (2007) utviklet et spørreskjema for eget bruk 
som kan gi svaret på om en er i en tilstand som kan føre til en energikrise. 
Dette skjemaet er inndelt fire helserelaterte områder: (1) kropp, helse og 
pleie, (2) oppmerksomhet /fokus og tankevirksomhet, (3) følelser, uttrykk 
og sinnsstemning, (4) kraft, mening og innsats (Schwartz & McCarthy, 
2007) (se nedenfor) (se selvevaluering 4 i appendiks). Selvinnsikt rela- 
tert til energinivåer, situasjoner og arenaer burde være et sentralt tema i 
energiorientert selvledelse. 


Mental form 

Begrepet mental form («mental fitness») blir brukt omtrent på samme 
måte som fysisk form i henhold til Robinson, Oades og Caputi (2015). 
Målet om å komme i god mental form kan nås gjennom helsebringende 
øvelser, fysisk aktivitet og livsforlengende sosialisering (Holt-Lunstad 
et al., 2015) som kan fylles med humør og latter. Latter leder nemlig til økt 
produksjon av endorfiner (som gir en god følelse) (Gray et al., 2015). Men 
du må ha vilje til å trene og sosialisere. I en studie om lederes vilje som et 
selvledelsesverktøy konkluderte Karp (2015, s. 31) følgende: (1) viljestyrke 
kan være viktig i ledelse; (2) viljestyrke ser ut til å være en sterk kapasitet 
hos toppledere og andre høyt presterende; og (3) det ser ut til at viljestyrke 
kan utvikles. Stewart et al. (2019) beskriver selvledelse som en omfattende 
selvpåvirkningsprosess som omfatter hvordan individer motiverer seg 
til å fullføre arbeid. Utførelse av en oppgave kan være basert på indre 
motivasjon, men den kan også være resultat av en innstruks. Derfor kan 
en utførelse og gjennomføring kreve viljestyrke. Både naturlig motiva- 
sjon og viljestyrke kan sees på som psykologiske ressurser og koples til 
mental form. 

Houghton et al. (2012b) foreslar at emosjonell intelligens (relatert til 
regulering av folelser) og selvledelse (i form av atferds- og kognitive stra- 
tegier) påvirker hverandre, som igjen påvirker positive følelser og mest- 
ringstro. Disse sammenkoplingene og denne interaksjonen kan bidra til at 
stress blir bedre håndtert. Den konseptuelle modellen til Manz et al. (2016) 
viser hvordan følelsesbasert selvledelse med blant annet generering av 
positive følelser, emosjonell autentisitet og velvære kan føre til effektivitet 
på arbeidsplassen. Prosesser som entreprenører (utvalget i denne studien) 
går igjennom, er også preget av følelser (optimisme og glede), som i en viss 
grad kan endres og formes gjennom kunnskap og ferdigheter (D’Intino 
et al., 2007). Derfor kan også positive følelser som optimisme og glede, 
emosjonell autentisitet og velvære utgjøre dimensjoner av mental form. 

Det er interessant å trekke in begrepet hyperfokus i sammenhengen 
med mental form og fysisk trening. Ashinoff og Abu-Akel (2021) beskri- 
ver hyperfokus som et fenomen som gjenspeiler en persons fullstendige 
absorpsjon (involvering) i en oppgave. Personen ignorerer eller setter alt 
annet til side eller på vent fordi oppgaven/aktiviteten er morsom eller 
interessant. Forskerne definerer fire kjennetegn ved en tilstand i hyperfo- 
kus: (1) Oppgaven må være engasjerende (dvs. morsom, interessant, vik- 
tig etc.). (2) Hyperfokus er preget av en intens tilstand av vedvarende eller 
selektiv oppmerksomhet. (3) Når du er i en hyperfokus-tilstand, blir du 
ikke distrahert av det som ikke er relevant for oppgaven. (4) Med hyper- 
fokus følger forbedret prestasjon. Forskerne mener at hyperfokus-feno- 
menet tilsvarer det å være i en mental flytsone («flow»). En serie med 
hyperfokus-tilstander over en eller flere uker gir det jeg kaller en hyper- 
fokus-flytsone, som kan bestå av korte øyeblikk eller tilstander som varer 
i minutter og timer. 

Basert på Robinson et al. (2015) og det teoretiske resonnementet oven- 
for kan det hevdes at begrepet mental form er en mental tilstand og kraft 
som kan utgjøres av godt humør og latter, positive følelser, emosjonell 
autentisitet og hyperfokus-flytsone. Å være i god mental form kan der- 
med defineres som å være i en tilstand hvor mengden av positive følelser 
og psykologiske ressurser er tilstrekkelig nok til å kunne takle utfordrin- 
ger, gripe muligheter, tilfredsstille egne psykologiske behov og styrke 
mestringstroen. 

Viktigheten av fysisk trening, sosialisering og 
latter for den mentale formen 


Positive følelser og hjernens kapasitet kan styrkes gjennom fysisk trening, 
sosialisering og latter. En gjennomgang av forskning fra begynnelsen av 
80-tallet og frem til 2016 viser at de tre mest gjennomgående kognitive 
og atferdsmessige effektene av en «ad hoc»-treningsøkt er nettopp styrket 
eksekutive funksjoner (f.eks. oppgaveløsning og oppmerksomhet), forbe- 
dret humør og redusert stressnivå (Basso & Suzuki, 2017). Denne positive 
effekten kan forklares med blant annet økt produksjon av dopamin (Winter 
et al., 2007). Trening med lav intensitet er dokumentert til å redusere kor- 
tisolnivået, som produseres ved stress (Hill et al., 2008). Flere studier har 
identifisert ulike kilder til arbeidsstress som for eksempel lange arbeids- 
dager, overtid, tidspress og uklare roller / rolletvetydighet (Crawford et 
al., 2010; Kamarck et al., 2005). Kortisol svekker immunforsvaret (Berg & 
Otterholt, 2020), og for store mengder vil blokkere læring (Dinse et al., 
2017) og svekke hukommelsen (Wolf, 2009; Tollenaar et al., 2008). 

I henhold til Howrigan og MacDonald (2008) er humor gjennom- 
gripende i menneskelige sosiale interaksjoner. Latter leder til økt pro- 
duksjon av endorfiner (som gir en god følelse) (Gray et al., 2015), som 
samtidig øker smerteterskelen (Dunbar et al., 2012). Machin og Dunbar 
(2011) kopler også endorfiner til positiv utvikling av sosiale relasjoner. 
Med sosialisering kommer ofte humor og latter, som fører til produksjon 
av endorfiner (Gray et al., 2015), som igjen bidrar til utvikling av sosiale 
relasjoner (Machin & Dunbar, 2011). I henhold til Wilkins og Eisenbraun 
(2009) blir humor brukt til å skape nære relasjoner (styrke fellesskapet/ 
enheten) og er en kommunikasjonsform som kan styrke samarbeidende 
atferd. Opioid-effekten av endorfiner gjør mennesket mer avslappet i for- 
hold til hva de kommuniserer, og dermed deler de mer intim informa- 
sjon. Basert på forskningen om «mental fitness» til Robinson et al. (2015) 
og teorier om mental helse er det foreslått utsagn som kan brukes til å 
måle egen mental form (se selvevaluering 5 i appendiks). 

Det teoretiske rammeverket i figur 1 viser at sunn selvledelse består 
av verdi- og atferdsorientert, energiorientert og mestringsorientert 
selvledelse. De tre orienteringene av selvledelse utgjør driverne i selv- 
utviklingsprosessen. Hver orientering har de samme elementene delmål, 

strategier og utviklingsprosess for å nå målene gjennom øvelser og tre- 
ning. Disse utviklingsprosessene skal styrke den mentale formen som til 
slutt skal føre til følelsen av å fungere vel, mestre og prestere. Praktisering 
av sunn selvledelse med oppnådde effekter (f.eks. mestringstro og pre- 
stasjoner) bør være en kontinuerlig prosess som kan ha en selvforster- 
kende effekt både på mental form og selvledelsespraksis under de tre 
orienteringene. 


Verdi- og atferdsorientert selvledelse 


Selvevaluering: Bevissthetsnivå, verdihierarki? 
Mål: Bli bevisst på egne verdier 
Omsette verdier til praksis/atferd 
| 
Strategier: Kognitive 
Atferdsbasert 
Belonning 


Utviklingsprosess: Øvelser, trening og resultater 


Mestringsorientert selvledelse 


Selvevaluering: Mestringstro, mestring på ulike 
8 8 BP: Mental form Velfungerende som 
arenaer? 
VER å , orn -Glad medmenneske 
Mål: Mestringstro, mestring på ulike arenaer FER 
Sunn selvledelse ~>] a -Positiv 
Strategier: Kognitive -Tilfreds Mest i 
F Atferdsbasert i eee ee 
-Ler myei prestasjoner 

Belønning 


sosiale settinger 


Utviklingsprosess: Øvelser, trening og resultater 


Energiorientert selvledelse 


Selvevaluering: Hverdagsenergien? 
Mål: Styrke hverdagsenergien 
L— Strategier: Kognitive 
Atferdsbasert 
Belønning 


Utviklingsprosess: Øvelser, trening og resultater 


Figur 1. Sunn selvledelse. Selvutvikling krever en kontinuerlig prosess som starter med 
selvevaluering og fortsetter med målsettinger, strategier og utviklingsprosesser med øvelser, 
trening og resultater. Denne prosessen er lik for de tre orienteringene som utgjør sunn 
selvledelse. 


Metode 


Det er gunstig med et teoretisk rammeverk selv om en induktiv tilnær- 
ming, et eksplorerende design og kvalitativ metode er valgt for denne 


1 Verdi- og atferdsorientert selvledelse er basert på Schwartz (1992), Ind & Bjerke (2007) og Ind 
(2017), energiorientert selvledelse er hovedsaklig basert på Lovelace et al. (2007), Dutton (2003) 
og Schwartz & McCarthy (2007), mens mestringsorientert selvledelse er tuftet på Manz (1986), 
Neck & Houghton (2006) og Rigotti et al.(2008). Den mellomliggende variabelen mental form 
er et resultat av selvutviklingsprosesser og påvirker hvordan vi fungerer, mestringstroen og 
prestasjonene våre. Teorier fra Gray et al. (2015), Holt-Lunstad et al. (2015), Machin & Dunbar 
(2011), Manz et al. (2016), Robinson et al. (2015) og Wilkins & Eisenbraun (2009) ligger til grunn 
for begrepet. 

studien (Rocco & Plakhotnik, 2009). Eksplorerende design (Creswell & 
Creswell, 2017) med en teoretiserende tilnærming og kvalitativ metode 
er brukt i denne studien (se Bjerke & Kirkesaether, 2020; Bjerke & 
Elvekrok, 2021). Det teoretiske og tverrfaglige perspektivet i denne stu- 
dien er viktig for å legitimere og skape innsikt i teoretiske sammenhen- 
ger (Glaser & Strauss, 2017). Kvalitative data ble samlet inn med mål om 
å støtte og styrke troverdigheten til det teoretiske rammeverket samt 
å videreutvikle teorier basert på funn (Creswell et al., 2003; Bjerke & 
Kirkesaether, 2020). 

Det ble samlet inn sammenlignbare data basert på innholdsanaly- 
ser av 54 besvarelser fra et semesterprosjekt (hjemmeeksamen), slik at 
designet også kan sees på som et multippelt casedesign (Creswell et al., 
2003). Utdanningsinstitusjonen og studentene samtykket til innholds- 
analyser av besvarelsene med forpliktelse om at anonymisering av 
data, sitater og andre funn ble ivaretatt. Åtte studenter samtykket til 
at deres sitater kunne brukes i teksten, og to av disse ønsket å få til- 
sendt et utkast til kapitlet for å kunne se hvordan de ville bli brukt. 
En pdf-fil av teksten ble sendt til disse to studentene, og sitatbruk ble 
godkjent. 

En sammenlikningstilnærming er gunstig fordi det er enklere å opp- 
dage ulikheter og likheter mellom disse besvarelsene (casene), og der- 
med oppnås bedre innsikt i datamaterialet (Yin, 2017). Det ble anvendt 
en innholdsanalyse (Golafshani, 2003; Morrow, 2005) av ledernes 
besvarelser som beskrev ledernes selvutviklingsprosesser. Hopkins og 
King (2010) mener at innen sosialvitenskapen er innholdsanalyse godt 
egnet som metode til å analysere ustrukturerte tekster som blogger, 
taler, regjeringsdokumenter, aviser og tilsvarende. En utfordring med 
innholdsanalysen kan være sammenlignbarheten (Lacy et al., 2015), 
men den er ivaretatt gjennom casedesignet med de individuelle, sepa- 
rate besvarelsene fra lederne som deltok i MBA-programmet og emnet 
i selvledelse. 

Utvalget kan beskrives som et bekvemmelighetsutvalg som kjenne- 
tegnes ved at populasjonen er definert ved tilgjengelighet (Riffe et al., 
2014). De 54 masterstudentene tok del i et erfaringsbasert MBA-program 
og gjennomførte et emne i selvledelse. Studentene bestod av ledere fra 

offentlig sektor og privat næringsliv med omtrent en 50/50-fordeling 
på kjønn. Emnet og semesterprosjektet strekte seg over 12 uker under 
pandemien vårsemesteret 2021. Emnet bestod av totalt 5 undervisnings- 
dager, 6 timers zoom-baserte økter som var fordelt over 3 samlinger 
(2 dager i januar + 2 i mars + 1 i april). Pensumet bestod av én bok i selv- 
ledelse (Til meg selv (2016) av Tom Karp), 9 forskningsartikler og 2 bok- 
kapitler. Samlet representerte pensumet tverrfaglighet med litteratur 
fra områdene selvledelse, ledelse og organisasjonskultur og helseledelse. 
Essensen av instruksjonen til ledernes/studentens semesterprosjektet 
(hjemmeeksamen) var: 


Formålet med oppgaven er at du skal anvende pensum, meta-tanken om hvor- 
dan skal du tenke og gjennomføre en selvutviklingsprosess for «å bli til» et 
bedre medmenneske og leder. Du skal velge din(e) arena(er) og dine situasjoner 
(organisasjon/bedrift, virksomhetsområde, stilling, eller ditt liv hvis konteksten 
du velger er din private arena). Du skal først skrive din egen «case» som beskri- 
ver hverdagen, arena (er) og utfordringer. Teorien du så skal drøfte, skal være 
relevant for dine utfordringer. Tydeliggjør fire til seks egenvalgte områder og 


relevante teoretiske begreper som du skal evaluere deg i forhold til. 


Selvevalueringen kan bestå av både selvobservasjon og evalueringer med bruk 
av eksterne kilder som kollegaer og venner for å samle data som skal analyseres. 
Oppsummer denne delen med utfordringer og styrker for hvert område/begrep. 
Konkluder med hvilke utfordringer som vil bli dine prioriterte utviklingsområ- 


der i perioden fremover. 


I delen om selvutviklingsprosessen er det viktig at du redegjør for prosessen 
med øvelser/trening/metoder du anvender for å utvikle deg. Det anbefales å 
lage en treningsdagbok og å skrive notater underveis. Avslutt besvarelsen 
med en resultatdel og en refleksjonsdel som oppsummerer og konkluderer 


selvutviklingsprosessen. 


Innholdsanalysen av de 54 casene og kodingen av rapportene (besvarel- 
sene) fra MBA-studentene ble gjennomført tematisk (Braun & Clarke, 
2006). Besvarelsene hadde en begrensning på 15 sider, men med ubegren- 
set antall sider som vedlegg. Vedleggene bestod av treningsdagbøker, 
observasjoner, refleksjonsnotater og egne selvledelsesmodeller. Ord og 

formuleringer som ble vurdert til å tilhøre temaene arenaer/kontekst, 
utfordringer/problemer, prioriterte utviklingsområder, mål, øvelser og 
trening samt egen selvledelsesmodell og refleksjoner omkring denne, 
ble merket og kodet (Glaser & Strauss, 2017). For rapportene ble det først 
laget en basis-tabell på individnivå (54 caser) som omfattet temaene nevnt 
over. Deretter ble en oppsummerende innholdsanalyse gjort hvor antall 
ganger temaene ble nevnt i besvarelsene, ble notert og plassert i to tabeller 
(se under funn i tabell 1 og 2). 

En oppsummerende innholdsanalyse innebærer telling av antall gan- 
ger og sammenlikninger av temaer etterfulgt av tolking av den under- 
liggende konteksten (Hsieh & Shannon, 2005). Dermed er det mulig å 
analysere hyppigheten av forekomster og tolke evalueringsområdene, 
utfordringene, målene og øvelsene kandidatene har benyttet for å trene 
mot målene samt oppnådde resultater og refleksjoner. Dataene som er 
analysert, er aggregerte på gruppenivå fordi formålet med kapitlet er å 
understøtte sunn selvledelse som et helse-, mestrings- og prestasjons- 
fremmende selvledelsesverktøy (se figur 1). Funnene som er gjort rede 
for nedenfor, er organisert i henhold til forskningsspørsmålene (F1, F2 og 
F3). For å understøtte de tre selvledelsesorienteringene og at de aller fleste 
lederne mener at denne formen for selvutvikling har vært verdifull, er det 
trukket ut noen sitater fra åtte forskjellige studenter. 


Funn og diskusjon 


Områder for selvevaluering og prioriterte 
utviklingsområder (F1) 

Av rapportene kom det frem at 33 studenter (av 54) hadde valgt å teste 
ut praktiseringen av selvledelse både på jobb- og den private arenaen. 
15 valgte bare jobbarenaen, og fem bare den private. Tabell 1 gir en over- 
sikt over MBA-studentenes områder for selvevalueringsprosessen basert 
på frie valg fra pensum og egne utfordringer belyst i hver enkelts «case». 
De områdene som blir nevnt flest ganger og som skiller seg ut fra resten, 
er tankevirksomhet, følelser, fysiologi (her: mosjon/trening, ernæring/ 
kosthold, søvn), energibalanse, viljestyrke og atferd. 

Tabell 1. Områder for selvevaluering og prioriterte utviklingsområder blant MBA-studenter 


Omrader for egen- R* N** Prioriterte utviklings- R N 
evaluering områder 
Tankevirksomhet 1 31 Fysiologi 1 29 
Folelser 2 30 — Energibalanse 2 24 
Fysiologi 3 28 Følelser 3 21 
Energibalanse 4 25 — Tankevirksomhet 4 20 
Viljestyrke 5 24 Effektivitet, produktivitet og 5 12 
prioriteringer 
Atferd 6 23 Kommunikasjon 6 11 
Effektivitet, produktivitet og 12 Viljestyrke 7 10 
prioriteringer 
Kommunikasjon 8 10 Stress 7 10 
Grensesetting 9 9 Grensesetting 8 9 
Stress 10 6 Atferd 9 3 
Motivasjon 11 5 Ledelsesevner 9 3 
Selvfølelse og selvtillit 12 4 Motivasjon 9 3 
Ledelsesevner 13 3 Selvfølelse og selvtillit 10 2 


*Rangering 
**Nevnt av antall studenter 


Følgende refleksjoner fra en leder omkring selvevalueringen understreker 
viktigheten av evaluering som en start på selvutviklingsprosessen: 


Negativt selvsnakk, eller det jeg har kalt «min indre kritiker», er et tema jeg 
bevisst har jobbet med som leder, men er en utfordring som er blitt mer frem- 
tredende det siste året. Tilbakemeldinger fra venner, kollegaer og leder belyser 
også dette ved at jeg oppleves som selvkritisk, til dels har vanskeligheter til å ta 
til meg skryt, er nøysom og til tider stiller for høye krav til meg selv. Dette har 
jeg erfart ofte blir linket opp til følelser av utilstrekkelighet, mindreverdighet 
og manglende tro på meg selv — særlig opplever jeg dette som forsterkende i en 


kontekst hvor man føler seg overveldet. 


En annen leder oppdager sin utfordring innen fysiologi: «Det mest 
grunnleggende jeg må ta tak i er trening og kosthold.» Disse funnene 
dokumenterer viktigheten av selvevaluering som begynnelsen på en 
egenutviklingsprosess som ikke er grundig nok dokumentert i litteratu- 
ren innen selvledelse. 

Etter selvevalueringen ser vi at studentene har prioritert å jobbe spe- 
sielt med selvutvikling innenfor fysiologi, energibalanse, følelser og tan- 
kevirksomhet. Prioriteringen av området fysiologi indikerer at verdien 
sunn er viktig og representerer et atferdstyrende prinsipp som en instru- 
mentell verdi (Schartz, 1992). Her er intensjonen om helsebringende atferd 
styrt gjennom holdninger som er styrt av sunne verdier (Homer & Kahle, 
1988). Noen ledere har også skrevet eksplisitt hvilke verdier som de skal 
bruke som rettledende prinsipper for egen atferd. En skriver: «Det som 
er grunnleggende viktig for meg og som gir mening og retning til valg og 
prioriteringer, er verdiene raushet, tillit, ærlighet, profesjonalitet, lojalitet 
og pålitelighet.» Dermed understøttes begrepet verdi- og atferdsorientert 
selvledelse. Viktigheten av trening, mosjon og livsstil for en god energi- 
balanse, som av lederne er høyt prioritert, blir forklart av Lovelace et al. 
(2007) og Schwartz og McCarthy (2007). 

Teorien viser at det er sammenhenger mellom for eksempel følelser, 
tankevirksomhet og atferd. Likevel, viktigheten av egenutvikling med 
hensyn til følelser er ikke dokumentert empirisk i selvledelseslitteraturen, 
som her. En leder skrev: «Jeg skal ta imot tilbakemeldinger med takk, og 
ikke bare si at det skyldes gode medarbeidere. Jeg skal notere ned hver 
gang dette skjer, hvilke følelser det gir meg, og hvilke refleksjoner jeg gjør 
rundt situasjonen.» 

Regulering av følelser og selvledelse i form av atferds- og kognitive 
strategier/tankevirksomhet kan bidra nettopp til å skape positive følelser 
og mestringstro (Houghton et al., 2012). Generering av positive følelser 
og velvære kan videre føre til effektivitet på arbeidsplassen (atferd) (Manz 
et al., 2016). Regulering av følelser burde derfor være en del av essensen i 
sunn selvledelse både som en energikilde og som et element i mental form 
i tråd med teoretiseringen over. 

Fordi fysiologi, energibalanse, følelser og tankevirkesomhet er valgt 
av lederne som de oftest prioriterte utviklingsområdene hvor fysiologi 
topper, så legger lederne til rette for at den mentale formen styrkes, slik 
teorien over foreslår. En leder skrev følgende om mental form: «For meg 
er god mental form den kraften jeg har til å påvirke egne tanker, følel- 
ser og atferd for å oppnå en indre ro og trygghet slik at jeg håndterer 
hverdagen på en emosjonelt tilfredsstillende måte.» Effekter av trening 

og pavirkning pa mental form (blant annet godt humor og positive folel- 
ser) er argumentert for. Lederne planla for fysisk trening som gir bedre 
humør (elementer av mental form), reduserer stress og styrker eksekutive 
funksjoner (Basso & Suzuki (2017). Således er det dokumentert at mental 
form er et relevant begrep i sunn selvledelse, og at begrepet kan koples til 
tankevirksomhet, følelser og energibalanse. 


Typer øvelser, teknikker og treningsmetoder (F2) 
Eksisterende teori kan ikke vise til konkrete øvelser eller metoder ledere 
benytter for å nå selvutviklingsmål. En leder kommenterte sitt utviklings- 
opplegg på følgende måte: «Jeg skal benytte kalenderen mer til å sortere 
og prioritere oppgaver. Jeg skal sette av tid til å gjennomføre dem uten 
utsettelser, og jeg skal sikre at jeg ikke forstyrres unødvendig når de gjen- 
nomføres.» En annen skrev: «Jeg skal notere ned hver gang jeg benytter 
Pomodoro om det er til nytte eller hinder for min effektivitet. Jeg skal 
evaluere etter en måned om jeg skal fortsette med metodikken, eller vur- 
dere andre metoder for fokus og effektivitet.» Av totalt 47 type øvelser/ 
teknikker/metoder som studentene rapporterte å ha benyttet for å nå 
målene (her: de som ble nevnt av syv studenter eller flere) (se mål i tabell 2), 
var det fysisk trening og mosjon (nesten alle brukte ulike former for tre- 
ningsdagbøker) som stod frem som den mest anvendte metoden (44 av 
54). Et sitat eksemplifiserer hvordan studentene planla og gjennomførte 
fysisk trening: «Jeg skal etablere en treningsdagbok som jeg signerer for 
i henhold til planlagt aktivitet. I tillegg skal jeg ha en kolonne for pluss 
aktivitet, der jeg får en positiv synliggjøring om jeg gjør mer enn planlagt.» 
Deretter fulgte meditasjons- og avspenningsøvelser («mindfulness», 
yoga og pusteteknikker), som ble nevnt av 26 studenter. Videre ble det 
nevnt faste leggetider og søvnrutiner (20), selvsnakk (19), fysiske pauser 
(15), planlegging, struktur og rutiner (13), kostholdsprogram (13), priorite- 
ringsmatrise (13) og avsatt tid til refleksjon (11). De minst brukte metodene 
(ble brukt av minst syv studenter) var belønningsprogram (10), visualise- 
ring (8), «to-do» lister/«post-it» lapper (8), rutiner rundt redusering av 
tidsbruk på skjerm (mobil, PC, Mac) (8), tidsintervaller for fokusering 
og konsentrasjon (7) og forplikte seg til og løfter (overfor seg selv) for å 
styrke viljen (7). En leder noterte følgende: 

Jeg hadde oppriktig talt ikke trodd at dette skulle være noe for meg med selv- 
snakk, mindfulness og så videre. Jeg føler selvledelsesmodellen min har gitt 
meg bedre innsikt i hvem jeg er, men viktigst av alt har den bidratt til å gi meg 
mer overskudd både mentalt og fysisk, og jeg gleder meg til fortsettelsen og 


kjenner meg motivert. 
En annen beskrev sin metode slik: 


For å nå målet om å klare å løpe 5 km sammenhengende måtte jeg tilegne meg 
kunnskap, og gjorde dette ved å ta utgangspunkt i et 12 ukers løpeprogram fra 
Löplabbet beregnet for nybegynnere. Jeg vet også av erfaring, samt basert på 


fysisk helse, at det er lite hensiktsmessig å bare trene løping. 


Meditasjons- og avspenningsøvelser ble nest flest ganger anvendt som 
øvelser. Forskningen viser at meditasjonstrening forbedrer arbeids- 
effektivitet signifikant via økt oppmerksomhet og impulskontroll (Kozasa 
et al., 2012). Oppmerksomhetsintervensjoner kan bidra til å redusere 
stress og utbrenthet på arbeidsplassen, og bedre mestring og velvære 
(Burton et al., 2017). I tillegg er positive effekter av «mindfulness»-praksis 
forbedret søvn og lavere kortisolnivåer, som igjen fører til en tilstand av 
velvære (Brand et al., 2012). 

Den menneskelige evnen til å håndtere stress via vårt 'sosiale nerve- 
system” kan forsterkes gjennom gruppeavslappingsøkter, oppmerksom- 
hetsøvelser, fysisk økter med Pilates og tai chi og tilgang til sunn mat 
(Kozlowska, 2013; Kozlowska et al., 2015; Porges, 2001). Gruppeøvelser og 
trening handler også om den livsforlengende sosialiseringen (Holt et al., 
2015) og kan føre til helsebringende latter (Gray et al., 2015). Ledernes 
konkrete og mest hyppige anvendte øvelser/teknikker/metoder doku- 
mentert her har ikke blitt identifisert i tidligere forskning på selvledelse. 
Det er indikasjoner på at essensen i sunn selvledelse blant ledere først og 
fremst handler om å prioritere fysiologi med stor vekt på fysisk trening 
trening og mosjon. 


Mål og oppnådde resultater etter 

selvutviklingsprosessen (F3) 

Av tabell 2 ser vi at de tre viktigste målsettingsområdene er (1) energi- 
balansen, (2) effektivitet, produktivitet og prioriteringer og (3) fysiologi. 

Under resultater var det henholdsvis 20, 19 og 17 studenter som rappor- 
terte om styrket (1) energibalanse, mentalt og fysisk overskudd, (2) indre 
ro og (3) selvbevissthet og selvinnsikt. Omtrent en femtedel opplevde 
styrket mestringsfolelse, forbedret effektivitet, produktivitet og priorite- 


ringer og motivasjon. 


Tabell 2. Omrader for mal og oppnadde resultater blant MBA-studenter 


Mal (basert pa studentenes egne svar) R* N** Resultater (de som N 
ble nevnt minimum 
seks ganger) 

Styrke energibalansen (utvikle overskudd, mental 1 34 Styrket 20 
styrke og kapasitet, handterlig arbeidsmengde, unnga energibalanse, 
for mange utfordringer, unnga konflikter, unnga darlige mentalt og fysisk 
beslutninger, bevare roen, vere talmodig, unnga overskudd 
energityver, fa mer fritid, mer sosialisering, unnga a bli 
utbrent) 

Forbedre effektivitet, produktivitet og prioriteringer 2 29 Styrket indre ro 19 
(bedre vaner og rutiner, effektive møter, bedre 
beslutninger, styrke handlekraft, prestere bedre, bedre 

valitet, unngå ineffektive møter, prioritere oppgaver, 
styre egen kalender, rolleavklaring, finne bedre løsninger, 
handlekraft, gjennomføre planer, finne balanse mellom 

rihet og rammer) 
Fysiologi (trene/mosjonere og komme i bedre fysisk 3 21 Styrket 17 
orm, bedre kosthold og søvn, forebygge skader/smerter, selvbevissthet og 
bedre restitusjon) selvinnsikt 

Følelser (styrke selvfølelse, selvtillit og selvstendighet, 4 14 Mestringsfølelse 13 
unngå konflikter, ikke for streng med seg selv, slippe 

ontroll, føle mestring, føle tilhørighet, føle trivsel, 

bearbeide vonde følelser, bli mindre bekymret, takle 
motgang, regulere følelser, bli kvitt skamfølelse, styrke 

orhold til egne følelser, unngå å bli negativt påvirket, ta 
imot komplimenter, stolt av egne prestasjoner, ikke ta 
offerrollen, få indre ro, ikke få dårlig samvittighet) 
Tankevirksomhet (tenke positivt, tenke muligheter, 4 14 Forbedret 11 
tenke vi og ikke jeg, bli mer konstruktiv, vekstorientert effektivitet, 
tankesett, mindre selvkritisk, planlegge, finne og utvikle produktivitet og 
motivasjon, tenke før handling, få mestringstro, regulere prioriteringer 
negative tanker) 
Stress (håndtere hektiske perioder, unngå periodermed 5 13 Økt motivasjon 11 
stress, takle stress) 
Styrke relasjoner (vektlegge mellommenneskelig 6 12 Forbedret 8 
hensyn, mer tilstedeværelse, kortere arbeidsdager for oppmerksomhet/ 
å frigjøre tid til andre, bygge relasjoner, tilgjengelig for fokus 


ansatte) 

Mål (basert på studentenes egne svar) R* N** Resultater (desom R N 
ble nevnt minimum 
seks ganger) 
Kommunikasjon (si vi og ikke jeg, redusere konflikter, 7 11 Positivt 6 8 
bli hørt, påvirke indre dialog, motivere andre, styrke tankemønster 


lytteferdigheter, styrke kommunikasjonsferdigheter, 
styrke informasjonsflyt, mer åpen, bedre dialog med 
medarbeidere, styrke indre dialog) 


Vilje (gå ut av komfortsonen, stå opp for egne meninger, 8 10 Mindre stress 6 8 
vil være uavhengig, bruke viljestyrke ved stor motstand, 
utfordre seg selv, takle motstand, å kunne si nei) 


Oppmerksomhet og konsentrasjon, unngå at tanker 9 7 Styrket struktur, TG 
vandrer på avveie, unngå prokrastinering vaner og rutiner 
Grensesetting (begrense og håndtere arbeidsoppgaver, 10 6 Bedre humør 8 6 


bli bedre på å si nei) 


Mer tid til familie og venner (skille mellom jobb og 10 6 Bedre søvn 8 6 
privatliv, mindre tilgjengelig for jobb i privat-tiden) 


Verdier, holdninger og atferd (finne egne verdier for å 1 7 
forstå handlingsmønstre, stå for holdninger og meninger, 
styrke identitet) 


Bli en bedre leder, delegere mer, oppnå mer tillit, gi 12 4 
veiledning og støtte 

Ta styring i eget liv 13 3 
*Rangering 


**Nevnt av antall studenter 


Eksempler på formuleringer av mål fra tre ledere er sitert nedenfor. De 
to første handler om fysiologi, mens den tredje dreier seg mer om en 
selvutviklingsprosess og viktigheten av spesifikke målsettinger. 


Trene styrke/kondisjon minst en gang i uken og gå minimum 45 minutter på 


tur de andre dagene. Kutte sukkerholdig småspising i ukedagene. 


Øke kondisjon og utholdenhet gjennom mer fysisk aktivitet, slik at jeg har 
bedre mental styrke til krevende oppgaver. Redusere sukker i kostholdet slik at 


jeg får mer overskudd og energi. 


Noe jeg vil ta med meg til neste runde i erfaringslæresyklusen, er hvordan jeg 
jobber med målene for egen selvutvikling og muligens gjøre dem enda mer 
spesifikke. Samtidig kunne det å i større grad forplikte seg til målene, særlig 
hva angår målet om fysisk form, vært med og skape en sterkere psykologisk 


kontrakt. 

Det er tydelig at lederne understreker viktigheten av konkrete målset- 
tinger i en selvutviklingsprosess. Samtidig kommer det frem av studien, 
som ikke er dokumentert i tidligere forsknig på selvledelse, at de vik- 
tigste målområdene er energibalansen samt effektivitet, produktivitet og 
prioriteringer. 

Når det gjelder oppnådde resultater blant lederne, topper styrket ener- 
gibalanse og mentalt og fysisk overskudd resultatslisten (se tabell 2). Etter 
energibalanse og overskudd følger indre ro (fravær av stress), selvinnsikt 
og mestringstro. Indre ro, som i Schwartz (1992) sitt verdiunivers er til- 
svarende indre harmoni (fred med meg selv / fri for indre konflikter) 
og løsrivelse (fra bekymringer) er konsekvenser av øvelsene og trenin- 
gen som lederne anvendte og samsvarer med hva teorien forklarer som 
helsebringende effekter av innsatsen. Dette funnet støttes også av føl- 
gende sitat fra en av lederne i utvalget som også indikerer sammenhen- 
ger mellom selvinnsikt, øvelser og trening, energibalanse, overskudd og 
tankesett: 


Den største innsikten denne prosessen har gitt meg, er at god energibalanse er 
avgjørende for meg for å lykkes med mine øvrige utfordringer. Selvobservasjon 
har gitt meg innsikt i at jeg ofte inntar en offer-rolle. I perioder hvor jeg har lite 
energi og en dårlig energibalanse, inntar jeg lettere offerrollen i livet mitt enn 
aktørrollen. Har jeg derimot en god energibalanse og mye energi, har jeg mye 
lettere for å skape et vekstorientert tankesett, og innta aktørrollen. Fysisk akti- 
vitet er jeg motivert for å gjennomføre, så dette har gått veldig bra. Jeg har stort 


sett hatt minst ei aktivitetsøkt hver dag. 


Fysisk aktivitet er også dokumentert å påvirke hjernens nettverk og 
koplinger positivt (Douw et al., 2014). Den rapporterte følelsen av indre ro 
og styrket mestringstro kan nok forklares i en viss grad med at en reduk- 
sjon av stresshormonet kortisol ved fysisk aktivitet påvirker blodsukkeret 
og blodtrykket positivt (Berg & Otterholt, 2020). For store mengder av 
kortisol vil dessuten blokkere læring (Dinse et al., 2017) og hukommelsen 
midlertidig (Wolf, 2009), noe som antagelig vil påvirke mestringstroen 
negativt. Dermed understøttes også mestringsorientert selvledelse som 
en del av sunn selvledelse og koplinger til energiorientert selvledelse, 
mental form og fysisk aktivitet. Følgende sitat viser refleksjoner omkring 

prosessen om hvordan sunn livsstil påvirker opplevelsen av mentalt og 
fysisk overskudd: 


Ved å jobbe med denne oppgaven har jeg kommet frem til at det å velge en 
livsstil som bedrer mentalt og fysisk overskudd, i seg selv er en selvledelses- 
strategi, så vel som et viktig premiss for å få det overskuddet som trengs for 
å bedre kunne lede meg selv. Begrepet selvledelse kan samtidig ses på som et 
frigjøringsprosjekt, hvor det handler om å anerkjenne at man har muligheter 


for påvirkning i alle sammenhenger. 


Det er flere forklaringer på hvorfor lederne opplever bedret energiblanse, 
mentalt og fysisk overskudd og indre ro. En forklaring er at ved fysisk 
aktivitet produseres signalstoffet serotonin, som har betydning (riktig 
nivå/mengde) for søvn, hukommelse, humør og en rekke kognitive funk- 
sjoner (Danielsen, 2020), i tillegg til våkenhet og oppmerksomhet (Hassel, 
2020). Styrkede eksekutive funksjoner (endring i tankervirksomhet), 
bedre humør og reduksjon av stressfølelser kan også for forklares ved økt 
produksjon av dopamin (Winter et al., 2007) og reduksjon av stresshor- 
monet kortisol (Hill et al., 2008). Og peptidet endorfin, som produseres i 
kroppen under og etter fysisk aktivitet, har en velværevirkning på krop- 
pen tilsvarende effekten av morfin (Nguyen et al., 2021), som kan forklare 
ledernes opplevelse av indre ro som et viktig resultat av selvutviklings- 
prosessene og viktigheten av fysiologi og spesielt fysisk trening. 

Av tabell 2 kommer det frem at flere ledere har oppnådd resultater rela- 
tert til flere områder som oppmerksomhet (støtter hyperfokus-begrepet), 
fysiologi, følelser, motivasjon og tanker. Sitatene nedenfor fra tre ledere 
indikerer at begrepene er sammenkoplede hvor investeringer i øvelser og 
fysisk aktivitet fører til en rekke positive effekter. 


Jeg har derfor satt meg som nytt mål at jeg skal bli enda flinkere på å foku- 
sere, utvikle min indre dialog og å forbedre min fysiologi. Jeg har satt meg som 
mål å gå ned de 10 kiloene som jeg har lagt på meg siden 2016. Jeg skal utøve 
15 minutter mindfulness for å trene min oppmerksomhet. Jeg skal ha som mål 


å få minimum 7 timer søvn hver natt. 


Jeg var i begynnelsen redd for at motivasjonen min skulle svikte meg. Men som 


med følelser har jeg lært at motivasjonen min kommer og går. Ofte trenger jeg 

bare begynne med en handling, uten 4 tenke for mye pa forhand, for a bli moti- 


vert. På denne måten unngår jeg at tankene mine gjør motstand. 


Det er krevende å jobbe med seg selv på denne måten. Flere ganger i perioden 
har det glippet, jeg har rett og slett ikke hatt overskudd og vilje nok til å ta tak 
i spesielt tankesettet mitt. Men selv om det har glippet, har jeg fortsatt med 


treningen neste dag. 


Styrket selvbevissthet og selvinnsikt, blant annet om egne følelser, 
er blant de viktigste tre resultatene som flest ledere har oppnådd. Tat 
og Zeitel-Bank (2013) foreslo at flere selvledelseskompetanser bør bli 
utviklet, som for eksempel empati. En bedre forståelse av egne behov, 
følelser og begrensninger kan bidra til styrket forståelse for de samme 
områdene hos andre. Dermed er forutsetningene for utvikling av empati 
og respekt for andre til stede for ledere som gjennomfører tilsvarende 
treningsprogrammer. 


Konklusjon 


Å praktisere sunn selvledelse ved å iverksette strategier for å nå kortsik- 
tige og langsiktige mål er krevende og bør starte med selvevalueringer 
(se selvevaluering 1-5 i appendiks). Følgende sitat fra en av lederne opp- 
summerer selvutviklingsprosessen slik: «Denne reisen har vært utfor- 
drende, men også veldig spennende og givende. Selvledelse er noe jeg 
kommer til å fortsette å jobbe med, siden endring ikke er gjort over nat- 
ten. Jeg kommer til å fortsette å trene både bevisst og ubevisst.» Funnene 
prioriterte utviklingsområder, mål, øvelser, metoder og trening, og opp- 
nådde resultater støtter det teoretiske rammeverket (se figur 1). Eksplisitte 
funn legitimerer både energi- og mestringsorientert selvledelse som to 
av tre delkomponenter (retninger) av sunn selvledelse. Målene og resul- 
tatene som er spesielt koplet til fysiologi, mentalt og fysisk overskudd og 
indre ro, er basert på endringer i rutiner, vaner, uvaner og atferd. Covid- 
pandemien kan ha påvirket ledernes prioriterte utviklingsområder og 
mål. Likevel, denne prosessen lederne har vært igjennom, indikerer tyde- 
lig at den er forankret i sunne verdier. Ledernes endringer mot sunnere 
vaner og rutiner med overbevisende helsebringende effekter understøtter 

verdi- og atferdsorientert selvledelse som den tredje komponenten i sunn 
selvledelse. 

Appendiks 


Selvevaluering 1 kan du bruke til 4 evaluere din egen selvledelsesevne 
basert på tidligere selvledelsesteori, som handler om målsetting, selv- 
snakk, visualisering, belønning og mestringstro. Du kan krysse av for 
tallverdien som passer best på en skala fra 1-5, hvor 1 står for helt uenig 
og 5 for helt enig. Dermed kan du evaluere og styrke din egen selvinnsikt 
ved å oppdage styrker og utfordringer. Desto høyere poengsum, jo bedre. 


Selvevaluering 1. Selvledelse, hvor god er du til å 
lede deg selv? (Houghton et al., 2012a) 


1. Jeg setter spesifikke mål for mine egne prestasjoner. 

2. Jeg gjør et poeng ut av å følge med på hvor godt jeg har det på jobben. 

3. Jeg jobber mot spesifikke mål jeg har satt for meg selv. 

4. Jeg visualiserer at jeg klarer å utføre en oppgave før jeg faktisk gjør 
den. 

5. Noen ganger ser jeg for meg en vellykket prestasjon før jeg faktisk 
gjør oppgaven. 

6. Nar jeg har fullført en oppgave, belønner jeg ofte meg selv med noe 
jeg liker. 

7. Noen ganger snakker jeg til meg selv (høyt eller i hodet) for å jobbe 
meg gjennom vanskelige situasjoner. 

8. Jeg prøver å vurdere nøyaktigheten av troen på meg selv i situasjo- 
ner jeg har problemer med. 

9. Jeg tenker over mine egne overbevisninger og antakelser hver gang 
jeg møter en vanskelig situasjon. 


I selvevaluering 2 kan du først velge hvilke verdier som er viktige som 
rettledende prinsipper i ditt liv (verdier som kan ligge til grunn for priori- 
teringer, beslutninger og egen atferd). Så kan du bruke samme skala som 
over (1-5). Desto høyere tall, jo viktigere er verdien for deg. 

Selvevaluering 2. Verdiunivers basert på Schwartz 
(1992) og sitert i Bjerke et al. (2005) 


Terminale verdier (livssynsverdier): 


DD ONDE RD 


wW N NY NY NY NY NY KY KY NM N YH YR BH Re Re Re eB 


Likhet: like muligheter for alle 

Indre harmoni: i fred med meg selv / fri for indre konflikter 
Sosial makt: kontroll over andre, dominans 

Fornøyelse: å nyte livet, tilfredsstille ønsker 

Frihet: frihet til å handle og tenke 

Et åndelig liv: fokus på det åndelige og ikke-materielle goder 
Følelse av tilhørighet: følelse av at andre bryr seg om meg 
Sosial orden: et stabilt samfunn 

Et spennende liv: stimulerende erfaringer 

Mening med livet: formål, hensikt med livet 


. Høflighet: oppmerksomhet, gode manerer 

. Velstand: materielle goder og penger 

. Nasjonal sikkerhet: beskyttelse av landet mot fiender 

. Selvrespekt: tro på egen verdi 

. Gjengjelde tjenester: unngå å stå i takknemlighetsgjeld 
. Kreativitet: fantasirik, skapende 


Fred i verden: uten krig og konflikter 


. Respekt for tradisjoner: vedlikeholde vaner og ritualer 


Moden kjærlighet: dyp emosjonell og åndelig intimitet 
Selvdisiplin: behersket, motstand mot fristelse 


. Løsrivelse: fra bekymringer 
. Ettrygt familieliv: trygghet for sine nærmeste 
. Sosial anerkjennelse: respekt, anerkjent av andre 


Forent med naturen: leve i pakt med naturen 


. Et variert liv: fylt med utfordringer, nyheter og endring 


Visdom: en moden forståelse i livet 
Autoritet: retten til å lede og bestemme 


. Sant vennskap: nære, støttende venner 
. En vakker verden: skjønnhet i natur og kunst 


Rettferdighet: korrigere urettferdighet og bry seg om de svake 

Instrumentelle verdier (atferdsverdier): 


31. 
32. 
33. 
34. 
35. 
36. 
37. 
38. 
39; 
40. 


41. 
42. 
43. 
44. 
45. 
46. 


47. 
48. 
49. 
50. 
51. 
52. 
53. 
54. 
55. 
56. 

Uavhengig: å stole på seg selv, selvstendig 

Moderat: unngå ekstreme meninger, handlinger 

Lojal: trofast mot mine venner, grupper 

Ambisiøs: hardtarbeidende, målbevisst, ærgjerrig 

Vidsynt: åpen, tolerant overfor ulike ideer og livssyn 

Beskjeden: ydmyk, ærbødig 

Dristig: vågal, søke risiko 

Miljøbevisst: beskytte natur og miljø 

Innflytelsesrik: ha påvirkning på mennesker og hendelser 
Respekt for andre: vise respekt for familiemedlemmer, venner og 
kolleger 

Velge egne mål: velge mål og formål 

Sunn: ikke være syk fysisk eller mentalt 

Dyktig: kompetent, effektiv 

Akseptere min del i livet: finne seg i det livet fører med seg 
Ærlig: oppriktig, genuin 

Vedlikeholde image: beskytte mitt «ansikt», opprettholde personlig 
image 

Lydig: pliktoppfyllende, tilfredsstille krav 

Intelligent: logisk, tenkende 

Hjelpsom: jobbe for andres velstand 

More seg over livet: more seg over mat, sex, lek, fritid og så videre 
Religiøs: religiøs tro 

Ansvarsfull: pålitelig, til å stole på 

Nysgjerrig: interessert i alt, utforskende 

Tilgivende/Forsonlig: villig til å tilgi andre 

Suksessfull: oppnå mål 

Ordentlig/Ren: renslig, ryddig 

Selvevaluering 3. Mestringstro - hvor sterk tro har 
du på egen mestring i jobbsammenheng? 
(Rigotti et al., 2008) 


Her kan du bruke skalaen 1-5 på samme måte som i selvevaluering 1. 
Hvis du oppnår en lav poengsum, bør du søke selvinnsikt i hvorfor (riktig 
jobb, medarbeiderrelasjoner, kompetanse, motivasjon, måten du jobber 


på, energinivå o.1.) og så initiere tiltak. 


1. Jeg er rolig når jeg står overfor vanskeligheter i jobben min, fordi jeg 
kan stole på mine evner. 

2. Når jeg blir konfrontert med et problem i jobben min, finner jeg 
vanligvis flere løsninger. 

3. Uansett hva som kommer i veien i jobben min, takler jeg det 
vanligvis. 

4. Mine tidligere erfaringer i jobben min har forberedt meg godt til 
min jobbfremtid. 

5. Jeg når målene som jeg satte meg i jobben min. 

6. Jeg føler meg forberedt på de fleste kravene i jobben min. 


Selvevaluering 4. Hverdagsenergien - er du på vei 
til en energikrise? (Schwartz & McCarthy, 2007) 


Her kan du også bruke samme skala som over (1-5). 
Kropp, helse og pleie: 


. Jeg får sjelden 7-8 timer søvn hver natt og våkner ofte opp trøtt. 
. Jeg dropper ofte frokost eller velger mat med lite næring. 
. Jeg tar sjelden pauser for å lade opp batteriene i løpet av dagen. 


RR U N == 


. Jeg spiser ofte lunch ved pulten eller dropper å spise. 
Hode fokus og tankevirksomhet: 


1. Jeg opplever det vanskelig å fokusere på en ting av gangen og blir 
lett distrahert. 

2. Jeg bruker mye tid pa 4 reagere pa umiddelbare kriser og krav frem- 


for 4 fokusere pa aktiviteter med langsiktig verdi. 


3. Jeg bruker ikke nok tid på å reflektere strategisk og kreativ tenkning. 


4. Jeg jobber på kvelder og i helger og tar aldri fra e-post-innboksen. 


Følelser, uttrykk og sinnsstemning: 


Jeg føler meg ofte irritabel, utålmodig eller engstelig på arbeid, 
spesielt når arbeidet er krevende. 

Jeg har ikke nok tid med min familie og kjære, og når jeg er med 
dem, er jeg ikke alltid virkelig med dem. 

Jeg har for lite tid til aktivitetene som jeg liker best. 


. Jeg stopper ikke ofte nok opp og uttrykker min takknemlighet til 


andre eller nyter egne prestasjoner og velsignelser. 


Kraft, mening og innsats: 

Jeg bruker ikke nok tid til å jobbe med det jeg er flinkest til og synes 
er mest gøy. 

Jeg opplever store gap mellom hva jeg sier er mest viktig for meg i 
livet, og hvordan jeg faktisk delegerer min tid og energi. 

Jeg tar avgjørelser på jobb som ofte er påvirket av eksterne krav 
fremfor en sterk følelse av mitt eget formål. 

Jeg bruker ikke nok tid og energi på å være et positivt tilskudd for 
menneskene rundt meg og i verden. 

Selvevaluering 5. Min mentale form (basert på 
Gray et al. (2015), Holt-Lunstad et al. (2015), 
Machin & Dunbar (2011), Manz et al. (2016), 
Robinson et al. (2015) og Wilkins & 
Eisenbraun (2009) 


Her kan du også bruke samme skala som over (1-5). 
Min mentale form: 


Jeg er generelt positiv. 

Jeg er en glad person. 

Jeg føler meg tilfreds. 

Jeg er sjelden negativ. 

Jeg ler mye i sosiale settinger. 

Når noe negativt skjer meg, finner jeg noe positivt ved det. 
Når jeg tenker på fortiden, tenker jeg oftest på det positive. 


Gort ON LER eS 


Jeg holder pa minner om positive opplevelser. 

Arbeidsgiver-merkevarebygging 
med et mangfoldsfokus: 

En analyse av norske selskapers 
nettsider 


Laura E. M. Traavik 
Hoyskolen Kristiania 


Cathrine Seierstad 
Universitetet i Sørøst-Norge og Høyskolen Kristiania 


Abstract: In this chapter we examine how 58 of the largest Norwegian companies 
across nine industries profile and communicate equality, diversity, and inclusion 
(EDI) on their websites. As a result of market and workforce changes, there is an 
increasing demand for labour and need for organizations to attract a wider range 
of employees. The chapter builds on ideas and methodologies from recent interna- 
tional desktop studies (e.g. Jonsen et al.Grieble, 2021; Point & Singh, 2003; Singh 
& Point 2006), which have shown that companies are increasingly profiling EDI 
and using it for employer branding, a strategic human resource approach to recruit 
talent. We find that in terms of EDI profiling, Norwegian companies seem to be lag- 
ging in comparison to other European companies, for example, those in the UK. In 
our sample we found that while diversity and inclusion are mentioned on company 
websites, most Norwegian companies fail to include a clear definition, or they pro- 
vide a rather simple definition of diversity (focusing on only some dimensions, such 
as gender). None of the nine industries (and few companies in general) profile or 
communicate an integrated and complex approach to EDI. This leads us to propose 
that there is an opportunity for Norwegian companies to use their websites to build 
their employer brand around EDI. We do find variety between sectors, with finance 
and consulting profiling and communicating more about EDI than other sectors in 
our sample. Implications for HR recruitment strategies in Norwegian companies 
are discussed. 


Keywords: diversity, companies, web pages, recruitment, talent, employer branding 


Sitering: Traavik, L. E. M. & Seierstad, C. (2023). Arbeidsgiver-merkevarebygging med et mangfolds- 
fokus: En analyse av norske selskapers nettsider. I A. N. Thon, L. E. M. Traavik & K. A. Vedoy (Red.), HRi 
mote med det nye arbeidslivet (Kap. 10, s. 231-255). Cappelen Damm Akademisk. https://doi.org/10.23865/ 
noasp.192.ch10 

Introduksjon 


Globalisering og demografisk utvikling og endring i arbeidsstyrken 
betyr at norske arbeidsplasser er, og vil bli, mer mangfoldige, og paral- 
lelt vil det være et sterkt behov for arbeidskraft og talenter. I Norge, 
som i resten av verden, har det vært en økende interesse for mangfold i 
arbeidslivet og mangfold og inkludering innad i selskaper, både innen- 
for forskning og i praksis (jf. Abramovic & Traavik, 2017; Brenna & 
Solheim, 2018; Drange, 2014; Hansen & Seierstad, 2017; Kirton & Green, 
2017; Midtbøen & Rogstad, 2012; Oslo kommune, 2023; Umblijs et al., 
2022). Fakta er at Norge har økende innvandring fra forskjellige land, 
endring i kjønnsbalansen i både utdannelse og i arbeidsmarkedet, mer 
søkelys på kjønnsidentitet og seksuell legning, variasjoner i funksjons- 
evne samt en aldrende befolkning (Statistisk sentralbyrå, 2023). Dette 
gjør at selskaper aktivt må jobbe for, og muligens tenke nytt med tanke 
på hvordan de skal gå frem for å tiltrekke seg og rekruttere en mer mang- 
foldig arbeidsstyrke. 

Et strategisk HR-tiltak som har fått økt oppmerksomhet de siste 
20 årene, er «employer branding», arbeidsgiver-merkevarebygging 
(Ambler & Barrow, 1996). Arbeidsgiver-merkevarebygging blir forklart 
av Theurer et al. (2018) som et område hvor HRM og markedsføring 
møtes, og som «involves internally and externally promoting a clear view 
of what makes a firm different and desirable as an employer» (Lievens, 
2007, 8. 51). Dette anses som viktig både når det gjelder å rekruttere og 
beholde ansatte. Selskaper kan profilere og kommunisere sine holdnin- 
ger, verdier og satsingsområder i flere kanaler, inkludert på sine nettste- 
der (samt på sosiale medier, som LinkedIn, Facebook, Twitter) (Jonsen 
et al., 2021). 

Nettsider er en viktig del av et bedriftsimage og en mulighet for å kom- 
munisere verdier, noe som kan lede til forbedrede rekrutteringsresultater 
(Lievens & Slaughter, 2016). Derfor er nettsider en sentral arena for sel- 
skaper å profilere og kommunisere sine holdninger til mangfold og inklu- 
dering, «mangfoldsprofilering». Forskning om rekruttering av mangfold 
viser at profilering og signaler om satsing på, arbeid med og interesser for 
mangfold og inkludering kan gjøre en organisasjon attraktiv for men- 
nesker med forskjellige bakgrunner (Avery & McKay, 2006; Ng & Burke, 

2005; Purdie-Vaughns et al., 2008). I Rapporten Mangfold gir konkurran- 
sefortrinn - en ubenyttet ressurs for norske selskaper konkluderer konsu- 
lentselskapet Accenture at «Mangfold i arbeidslivet har kommet for å bli, 
og vil bare få økt betydning i årene som kommer» (2016, s. 3), og derfor vil 
det være viktig at norske selskaper planlegger hvordan de kan rekruttere 
et bredt utvalg av arbeidstakere. I en nyere studie basert på data samlet 
inn fra selskapers nettsider på tvers av fem land finner Jonsen et al. (2021) 
at mangfold og inkludering kan være en betydningsfull del av merkeva- 
rebygging for selskapet. De fant også at det har blitt vanlig og forventet at 
selskaper kommuniserer og synliggjør sin mangfoldsforståelse, strategi 
og verdier; dette betyr noe for mulige arbeidstakere og ansatte. Men hva 
vet vi om norske selskapers kommunikasjon rundt mangfold? 

I vår studie ser vi nærmere på en rekke av de største norske selskapene 
fra ni forskjellige bransjer for å finne ut hvordan de, i 2021, profilerer 
og kommuniserer rundt mangfold, likestilling og inkludering på sine 
nettsider. Vi ser spesielt på hvordan mangfold defineres, og hvordan sel- 
skapene synliggjør sin forståelse, policy og tilnærming til mangfold, like- 
stilling og inkludering. Som nevnt, forskning understreker at det å jobbe 
med og ha en tydelig kommunisert mangfolds- og inkluderingsstrategi, 
og verdier rundt dette, kan være positivt for selskaper med tanke på 
rekruttering, bevaring av ansatte og omdømme (Avery & McKay, 2006; 
Ng & Burke, 2005; Purdie-Vaughns et al., 2008). Vi bygger i dette kapit- 
telet på en analyse av 58 norske selskapers nettsider (analyse gjort i 2021). 
Selskapene tilhører, som nevnt, ni bransjer. Vi diskuterer våre funn i lys 
av HR-utfordringer i den norske konteksten og internasjonale trender 
når det gjelder mangfolds- og inkluderingsprofilering, arbeidsgiver- 
merkevarebygging og rekruttering. Vårt bidrag er at vi utvikler kunn- 
skap om mangfoldsprofilering og forståelse hos norske bedrifter, et 
område hvor det er økende både akademisk og kommersiell interesse, 
men hvor det er lite nyere forskning innenfor den norske konteksten. 

I de følgende avsnittene vil vi gi en kort oppsummering av utviklingen 
av begrepet mangfold og dets betydning i den norske konteksten, og kob- 
ling til HR og arbeidsgiver-merkevarebygging. Deretter vil vi presentere 
metode etterfulgt av funn fra vår studie. Vi vil så diskutere hva vi kan 
lære av funnene og hvilken betydning de kan ha for norske selskaper. 

Hva er mangfold, og hva er mangfold i Norge: 
utvikling og viktighet 

Mangfoldsbegrepet og forskningen rundt dette har utviklet seg vesentlig 
gjennom de siste 30 arene (Ferdman, 2017; McKay & Avery, 2015; Mor 
Barak et al., 2016; Nkomo et al., 2019). Sokelyset pa mangfold og mang- 
foldsledelse startet i USA pa slutten av 1980-tallet, som et resultat av til- 
bakeslag mot utviklingen av antidiskriminering og likestillingsarbeid 
(«affimative action» i USA og «equal opportunity» i England/Europa). 
Tilnærmingen til mangfold utviklet seg fra en rettferdighetslogikk til å 
inkludere argumenter om forretningsnytte («business case»). Mangfold 
og mangfoldsledelse bygger på ideen om at selskaper bør tiltrekke seg en 
mangfoldig arbeidsstyrke, fordi man trenger å utnytte ressurser, forstå 
kunder / speile samfunnet, jobbe på nye måter, gi alle muligheter til å 
utvikle seg og dermed holde på ansatte. Det vil si, dette er en strategisk og 
nødvendig respons til demografisk endring, globalisering og internasjo- 
nalisering samt økt fokus på bærekraft. Sentralt her er HRs ansvar med 
rekruttering. 

Men hva er mangfold? Begrepet mangfold varierer, det ser man i 
forskning samt i selskaper og strategier, og ikke minst mellom land og 
kontekster. Drange (2014, s. vi) argumenterer for at mangfold «beskri- 
ver grupper som består av personer med ulike individuelle kjennetegn 
som kjønn, alder, funksjons eller kulturell bakgrunn, men det brukes 
også om forskjeller i perspektiv, atferd og identitet». Traavik (2006, s. 23) 
understreker at mangfold er «et faktum og et resultat av at vi er men- 
nesker: to individer er ikke identiske». Mangfold kan handle om indivi- 
duelle egenskaper (f.eks. personlighet), demografiske og sosiale grupper 
(f.eks. etnisitet, norsk, skeiv) eller roller (mor, sykepleier). En viktig for- 
skjell mellom trekkene ved individ og gruppe er at grupper skaper/har 
en sosial identitet, bærer en historisk makt eller avmakt, iverksetter 
mellom-gruppe-vurderinger som «oss og dem», og ofte bærer en status 
eller et stigma på gruppenivå (Mullen et al., 1992). På grunn av historisk 
diskriminering og ekskludering har forskningen hovedsakelig under- 
søkt mangfold i demografiske grupper som kjønn, rase, etnisitet, alder 
og seksuell legning. Disse demografiske grupperingene representerer en 

institusjonalisert tilnærming ved å organisere mennesker i én kategori, 
der mennesker antas å være like hverandre, og hvor grupperingen er 
ansett som stabil, fast og enkel å ta i bruk (Clair et al., 2019). 

Mangfoldsdefinisjoner i praksis (hva vi forsker på, og hva selskaper 
bygger strategi rundt) varierer fra én til flere dimensjoner og gruppe- 
ringer som er mer komplekse og dynamiske (Clair et al., 2019; Nkomo 
et al., 2019). Det har skjedd endringer i tilnærmingen til og forståelsen 
av mangfold over tid (Oswick & Noon, 2014). De siste årene har det 
utviklet seg til å se på flere definisjoner eller dimensjoner og intersek- 
sjonalitet - som innebærer interaksjon mellom dimensjoner (Zanoni 
& Janssens, 2004) - samt beveget seg mot økt interesse for inkludering 
(Shore et al., 2018; Oswick & Noon, 2014). Selv om det ikke finnes én 
definisjon av mangfold, er det enighet om at en snever definisjon, med 
kun én eller to dimensjoner, er ufullstendig (Roberson, 2019). Roberson 
(2019) anbefaler i sin oppsummering om mangfoldsforskning i arbeids- 
livet en utvidelse av konseptualiseringen av mangfold, slik at vi ikke 
bare studerer eller ser på en liten «del» av mangfold, men at komplek- 
siteten tas opp. 

Tatli et al. (2012) understreker hvordan mangfold i arbeidslivet 
ikke har en universell fast betydning (hvilke dimensjoner og hvilke 
grupper man fokuserer på, og hvordan), men kan variere fra land til 
land. Mangfold er kontekstuelt, kontroversielt og tidsbestemt. Syed og 
Ozbiligin (2009) hevder at mangfoldsledelse styres av et lands histo- 
rie, sosiodemografisk utvikling, sosial politikk og lovverk. Definisjoner 
og rammer for mangfold er formet av den regulatoriske og historiske 
konteksten i landet og forskning papeker at man og har «blindsoner» 
og tabuer (det man ikke snakker om) (Tatli et al., 2012). Tatli et al. 
(2012) viser at mangfoldstilnærming i Storbritannia hovedsakelig har 
vært rettet mot det flerkulturelle samfunnet, bygget på forretnings- 
og nytteargumenter (hvordan mangfold skaper verdier for selskaper) 
og har hatt en instrumentell tilnærming. Blindsoner er, ifølge Tatli 
et al. (2012), klasse og bruk av mer radikale strategier (som kvotering). 
I Frankrike er verdier rundt frihet, likhet og brorskap viktig, og mang- 
foldsledelse kjennetegnes ved en assimileringslogikk, der begreper som 
kultur og kjønn er i fokus. Blindsone i den franske mangfoldsdiskursen 

er diskriminering basert pa etnisitet og religion (Tatli et al., 2012). 
I Tyskland har en mangfoldstilnærming vært bygd på en assimilerende 
idé om integrering av etniske minoriteter samt kjønn og likestilling. 
Tatli et al. (2012) argumenterer for at er diskriminering basert på etnisi- 
tet er en blindsone i Tyskland. I Norge, som i andre skandinaviske land, 
viser forskning at likestilling (kjønn) og senere mangfold med fokus på 
etnisitet og nasjonal opprinnelse står mest sentralt (Billing & Sundin 
2006; Calås et al., 2009). 


Mangfold i Norge 


Etnisk mangfold i Norge har økt betydelig de siste årene. Innvandrere og 
barn av innvandrere utgjør over 15 prosent av befolkningen og andelen 
er stadig økende (Statistisk sentralbyrå, 2021). Innvandrere kommer fra 
flere enn 200 land (Statistisk sentralbyrå, 2021), og det er mer arbeids- 
ledighet blant innvandrere (9,7 %) enn generelt i befolkningen (4,6 %). 
Forskning om holdninger til innvandrere i Norge viser at 78 prosent av 
befolkningen mener at innvandrere flest gjør en nyttig innsats i norsk 
arbeidsliv, og 72 prosent tror at de beriker det kulturelle livet i Norge 
(Statistisk sentralbyrå, 2021). I tillegg har Norge urfolk, samer, og flere 
nasjonale minoriteter. Andelen kvinner i arbeidsstyrken har økt og er 
nesten på samme nivå som menn (dog jobber flere deltid). Kvinner er, 
og har over en lengre periode vært, overrepresentert i høyere utdanning, 
men underrepresentert i ledende stillinger. I tillegg til kjønn og etnisi- 
tet har det også i Norge vært en økt bevissthet rundt aldring av befol- 
kingen (Sønstebø, 2020) og andre mangfoldsdimensjoner som nedsatt 
funksjonsevne, seksuell orientering, kjønnsidentitet og kjønnsuttrykk, 
og religion og livssyn (Likestillings- og diskrimineringsombudet, 2021). 
Det er, og vil i de kommende år være, mer behov for å rekruttere arbeids- 
takere med forskjellig bakgrunn og arbeidstokken vil bli mer og mer 
mangfoldig. 

Flere lover og initiativer har blitt innført og videreutviklet siden like- 
stillingsloven ble introdusert i Norge i 1978, senest i 2021 (likestillings- og 
diskrimineringsloven, 2021, $ 1-7). Loven om likestilling og forbud mot 
diskriminering er rettet mot flere grupper: Følgende grupper er nevnt: 

«kjonn, graviditet, permisjon ved fodsel eller adopsjon, omsorgsoppga- 
ver, etnisitet, religion, livssyn, funksjonsnedsettelse, seksuell orientering, 
kjonnsidentitet, kjonnsuttrykk, alder og andre vesentlige forhold med en 
person» (likestillings- og diskrimineringsloven, 2021, § 1-7). Fra 1. januar 
2020 har det vært en endring i likestillings- og diskrimineringsloven med 
en forsterkning av aktivitets- og redegjørelsesplikten (ARP), der selska- 
per (offentlige og private) ma jobbe aktivt, målrettet og systematisk for å 
sikre likestilling og drive forebyggende arbeid mot diskriminering samt 
rapportere på lønnsforskjeller og ufrivillig deltid (kjønn) (likestillings- og 
diskrimineringsloven, 2021, $ 26). En viktig del av rapporteringen hand- 
ler om rekruttering. En av de mest profilerte likestillings- og mangfolds- 
initiativet i Norge de senere år er innføringen av kvoteringsregulering i 
det private, i ASA-styrer (med en regulering av minimum 40 % av hvert 
kjønn). Dette har resultert i en økning i andel kvinner i ASA-styrer fra 
syv til 40 prosent fra 2003 til 2008. Dette har satt Norge på kartet når det 
gjelder mangfold i toppledelsen, men forskning viser at loven ikke har 
hatt en klar dominoeffekt om mer mangfold utover kjønn eller utover 
der loven gjelder, i ASA-styrer (Seierstad et al., 2021). Dette har resultert 
i at Nærings- og fiskeridepartementet i mars 2023 hadde en høring om 
utvidet bruk av kvotering i norske styrer samt forsterket arbeid rundt 
mangfold i organisasjoner. 

Traavik (2006) har påpekt hvordan næringslivet i Norge på tidlig 
2000-tallet stod overfor to parallelle utfordringer, det å utvide mangfol- 
det i toppledelsen samt utnytte ressursen og kompetansen man har med 
en mangfoldig arbeidsstyrke. Dette er utfordringer som også er gjeldende 
i dag. Tidlig på 2000-tallet ble det også etterlyst å inkludere flere dimen- 
sjoner av mangfold, ikke bare kjønn og etnisitet (Traavik, 2006), og dette 
er fortsatt viktig. 

I retorikken rundt mangfold i Norge de siste årene ses mangfold 
nesten utelukkende som en gevinst med klare forretningsargumenter (jf. 
Accenture, 2016; Brenna & Solheim, 2018). Dette konkurransefortrinns- 
perspektivet er ofte rettet mot én dimensjon, der enten kulturelt mang- 
fold (nasjonalitet eller opprinnelsesland) eller kjønn har blitt fremhevet. 
Det har i Norge de senere årene vært en økt interesse for mangfoldsle- 
delse, og det at selskaper har et bevisst og aktivt arbeid rundt mangfold 

og inkludering fremheves som viktig. Dette innebærer en aktiv og stra- 
tegisk innsats av HR for selskapers mangfolds- og inkluderingsarbeid. 


HR og rekruttering for mangfold 


Innenfor HR-forskning har likestilling og mangfold vært et tema i over 
60 år (Triana et al., 2021). Som påpekt av Drange (2014), så favner mang- 
foldsledelse bredt og kan inkludere strategier som målrettet rekrut- 
tering eller trainee-programmer, mangfoldsutdanning og opplæring, 
karriereutvikling, nettverk, mentorordninger, målsetting osv. Et strate- 
gisk HR-tiltak, som kan være en del av en organisasjons mangfolds- og 
inkluderingsstrategi, er bruk av arbeidsgiver-merkevarebygging (Jonsen 
et al., 2021). For å tiltrekke talenter og bli ansett som en foretrukket 
arbeidsgiver kan selskaper synliggjøre at de jobber med mangfold og 
inkludering (Guerrier & Wilson, 2011; Roberson, 2013). Arbeidsgiver- 
merkevarebygging rundt mangfold og inkludering representerer en 
HR-strategi hvor en bedrifts forståelse og verdier er profilert og kommu- 
nisert for å tiltrekke seg og beholde en mangfoldig arbeidsstyrke samt 
arbeidstakere generelt som anser dette som viktige verdier. 

Forskning viser at hvordan et selskap kommuniserer og definerer 
mangfold og inkludering eksternt, kan ha store konsekvenser for rekrut- 
tering, og også for omdømme eller image (Avery & McKay, 2006; Guerrier 
& Wilson, 2011; Jonsen et al., 2021; Ng & Bruke, 2005; Purdie-Vaughns 
et al., 2008). Ng og Burke (2005) fant at masterstudenter i Canada med 
innvandrerbakgrunn vurderer selskaper som en bedre arbeidsgiver når 
de hadde mangfold i rekrutteringsteksten, og både kvinner og etniske 
minoriteter anså det som viktig med mangfoldsprofilering når de beslut- 
tet hvilket selskap de skulle jobbe for. Men det er viktig å påpeke at selv 
om mangfoldsprofilering kan føre til at man når ut til ulike grupper i 
arbeidsstyrken, slik at selskaper kan få et bedre rekrutteringsgrunnlag, 
kan det også ha negative konsekvenser. Nyere forskning fra USA fant at 
mangfoldsinitiativ kan føre til at den dominerende majoritetsgruppen 
oppfatter disse initiativene som urettferdige (Dover et al., 2020). Derfor 
er en strategisk og bevisst tilnærming viktig slik at budskapet om inklu- 
dering for alle er tydelig. 


238 


ARBEIDSGIVER-MERKEVAREBYGGING MED ET MANGFOLDSFOKUS 


Nettsidene til selskaper er ansett som en viktig informasjonskilde om 
bedriftens satsning pa mennesker og et viktig verktoy for PR. Forskning 
viser at nettsider derfor kan vere et viktig virkemiddel som kan gi sel- 
skaper konkurransefortrinn, da man kan kommunisere verdier som kan 
tiltrekke seg mulige arbeidstakere (Guerrier & Wilson, 2011; Williamson 
et al., 2008). Jonsen et al. (2021) studerte nettsider fra et arbeidsgiver- 
merkevarebyggingsperspektiv og tok utgangspunkt i hvordan selskaper 
kommuniserte om mangfold og inkludering for å tiltrekke seg talenter, 
og dermed var aktive i «branding». De studerte nettsidene til 75 selska- 
per fra fem forskjellige land (Frankrike, Tyskland, Spania, Storbritannia 
og USA). Forskerne valgte selskaper basert på størrelse og at de kom- 
muniserte rundt mangfold og inkludering på sine nettsider, og samlet 
data fra de respektive nettsidene. Jonsen et al. (2021) fant at arbeidsgiver- 
merkevarebygging rundt mangfold og inkludering er vanlig i alle de 
studerte landene. De hevder at nettsider ofte er det første stedet arbeids- 
søkere søker for å få mer informasjon om en organisasjon, og dermed 
at det å kommunisere rundt mangfold og inkludering på nettsider var 
viktig for å rekruttere talenter (Jonsen et al., 2021). Allen et al. (2007) fant 
empirisk støtte for at informasjon om organisasjonen (nettsider), og ikke 
bare selve jobben, er svært viktig for arbeidssøkers holdninger og valg av 
arbeidsgiver. 

En nå 20 år gammel studie publisert i Point og Singh (2003) og Singh 
og Point (2006) analyserte nettsidene til 241 av de største selskapene i 
åtte land (Frankrike, Tyskland, Sveits, Finland, Storbritannia, Sverige, 
Nederland og Norge). De undersøkte bedriftenes kommunikasjon/ 
informasjon om likestilling og mangfold på deres nettsider. Studien 
inkluderte en analyse av 18 store norske selskapers nettsider. Point og 
Singh fant at nesten halvparten av de norske selskapene nevnte mang- 
fold, men at få av dem hadde en presis definisjon av hva de faktisk mente 
med mangfold. Når det gjaldt de forskjellige mangfoldsdimensjonene, så 
fant forskerne at kultur var den dimensjonen som ble brukt hyppigst på 
norske nettsider, etterfulgt av kjønn, så alder og profesjon. Point og Singh 
(2003) fant store variasjoner mellom landene både i hvordan de definerte 
mangfold, og dimisjonene de inkluderte i begrepet. De fant for eksem- 
pel at i Storbritannia kommuniserte 86 prosent av bedriftene noe rundt 

mangfold, men det var bare tilfellet for rundt halvparten av bedriftene 
fra de andre landene i studien, med unntak av Finland hvor kun 21 pro- 
sent av bedriftene kommuniserte noe rundt mangfold. Selv om Singh og 
Points studier inneholdt et lite og begrenset utvalg (inkludert fra Norge), 
presenterer de interessante funn for landene inkludert i studien bade iso- 
lert sett og som sammenligning. 

Var studie bygger pa ideer fra Jonsen et al. (2021) og Point og Singh (2003) 
samt Singh & Point (2006), og undersoker bedrifters nettsider og i hvilken 
grad nettsidene brukes for arbeidsgiver-merkevarebygging rundt mang- 
fold og inkludering. Vi spør: Hvordan profilerer og kommuniserer store 
norske selskaper om mangfold, likestilling og inkludering på sine nettsider? 


Metode 
Studiedesign 


Vi bygger i denne studien på ideer og metodiske tilnærminger fra Jonsen 
et al. (2021), Point & Sing (2003/2006) og Guerrier & Wilson (2011). Vi har 
en skrivebordstudietilnærming hvor vi har tatt for oss 58 av de største 
norske selskapenes nettsider i perioden april-mai 2021. Kriteriene for å 
inkludere virksomheter var basert på størrelse og bransje. Vi ønsket å få 
en oversikt over forskjellige selskapers tilnærming til mangfold på tvers 
av bransjer. Verken Jonsen et al. (2021), Point og Singh (2003) eller Singh 
& Point (2006) analyserte på bransjenivå, noe som er naturlig basert på 
deres relativt lave antall selskaper i de forskjellige landene og der interes- 
sen var på sammenligning mellom land. Vi mener likevel det er en svak- 
het ved deres studier, og vi har derfor en bevisst strategi når det gjelder å 
ha de største selskapene fra forskjellige bransjer representert. Bransjene 
som er representert i vår studie, er: bygg, industri, naturbruk, overnatting 
og service, IT, varehandel, transport, konsulentbransjen og finans. Antall 
selskaper i hver bransje varierer fra fire til syv, i de fleste bransjene har vi 
syv aktører. Grunnen til variasjonen er at vi kun ønsket å inkludere de 
største og viktigste aktørene i hver bransje, samtidig som de skal være 
store i norsk målestokk. Selskapene ble identifisert med bruk av Kapital 
Norges liste over de 500 største selskapene (Næss, 2020) og Statistisk sen- 
tralbyrå (SSB) sin klassifisering. 

Datainnsamling 

Etter a ha identifisert selskaper tok vi utgangspunkt i de respektive 
selskapenes nettsider og sokte i sokefunksjonen etter informasjon om 
mangfold, likestilling og inkludering. Hvis selskapet ikke hadde en 
sokefunksjon eller vi ikke fikk noen treff pa sokeordene, tok vi for oss 
omrader pa selskapenes hjemmesider, som «Om oss», «Hvem er vi» og 
«Karriere» - som ofte profilerer mangfold og inkluderingsverdier og 
forståelse for disse områdene. Utgangspunktet var å finne ut hvor «syn- 
lig» mangfold og inkludering var på selskapets nettsider, og derfor leste 
vi ikke vedleggsrapporter eller årsrapporter. Vi er interessert i arbeids- 
giver-merkevarebygging og profilering av mangfold og inkludering, og 
derfor fokuserte vi på det som ble presentert aktivt (og ikke «gjemt» i 
en rapport). Vi søkte på selskapenes norske og engelske nettsider (om 
de hadde det) og brukte både norske og engelske søkeord. Vi søkte spe- 
sifikt på ordene mangfold/diversity, inkludering/inclusion, likestilling/ 
equality, kjønn/gender, etnisitet/ethnicity, alder/age, funksjonsevne/ 
disabilty. Vi samlet så informasjon om det vi fant i disse søkene, og var 
spesielt interessert i: definisjon av mangfold/diversity - hvilke grup- 
per som er nevnt som mangfold (kjønn, etnisitet osv.), hvilke grup- 
per som er illustrert (bilder), og hvor informasjon om mangfold blir 
presentert (HR / om oss / karriere, bærekraft, strategi, generelt / om 
selskapet osv.). 


Dataanalyse 


Vi lagret materialet i et Excel-dokument og kodet så materialet. Vi ana- 
lyserte hvordan mangfold defineres, og hvordan selskapene synliggjør 
deres forståelse, policy og tilnærming til mangfold, likestilling og inklu- 
dering. Vi foretok også, basert på materialet vi samlet inn, en kvalitativ 
generell vurdering av selskapet og deres mangfoldsdefinisjon fra enkelt 
og snever — bred og kompleks; og mangfoldstilnærmingen fra manglende 
og fragmentert — til integrert, basert på hvor på nettsidene vi fant infor- 
masjon, og hvor synlig den informasjonen var. Vi analyserte materialet 
individuelt før vi så diskuterte koding og kalibrerte for å være konsistente 
i analysen og samstemte i vår tolkning. 

Arbeidsgiver-merkevarebygging rundt mangfold 
og inkludering: Hva fant vi pa norske 
selskapers hjemmesider? 


I denne studien ønsker vi som nevnt å finne ut hvordan norske selska- 
per profilerer og kommuniserer sin tilnærming og sine verdier rundt 
mangfold og inkludering. Vi fokuserte spesielt på mangfoldsdefinisjoner 
(hvilke grupper fokuseres det på), hvor synlig og integrert tilnærmingen 
er, og hvordan dette er kommunisert (er det synlig på nettsider, hvor står 
det beskrevet, osv.) 


Generelle observasjoner 

I vår gjennomgang av 58 av de største selskapene i Norge fant vi at selv 
om de fleste (74 %) har noe informasjon om mangfold, likestilling og/ 
eller inkludering, har få selskaper en klar definisjon av mangfold. De 
aller fleste selskapene som har informasjon om mangfold, relaterer dette 
til dimensjonen kjønn. Mangelen på en klar definisjon av mangfold og 
hvorfor det er viktig for den spesifikke organisasjonen, er i tråd med funn 
fra Point og Singh (2003). Vår studie fant, som Point og Singh (2003), at 
de selskapene som har en definisjon, ofte presenterer en relativt snever 
definisjon med få dimensjoner, eller en generisk liste av dimensjoner uten 
forklaring. Selskapene viser lite annerkjennelse av kompleksiteten og vik- 
tigheten rundt mangfold. 

Et interessant funn i vår studie er som sagt at kjønn helt klart er den 
dimensjonen selskaper fokuserer mest på, og dette gjaldt i alle bransjer. 
Dog er nok dette ikke uventet med tanke på kvoteringsloven for ASA- 
styrene, som en del av selskapene i vår studie er berørt av, og som har 
dominert mye av mangfoldsdebatten de senere år i Norge. I tillegg er 
kjønn viktig i aktivitets- og redegjørelsesplikten, som alle selskaper er 
berørt av. Hovedfokus på kjønn er en endring fra Point og Singhs stu- 
dier fra tidlig 2000 tallet hvor dimensjonen kultur var viktigst for norske 
selskaper. 

Selv om mangfold nevnes, mangler de fleste selskapene en integrert 
og strategisk tilnærming til mangfoldskommunikasjon. Vi fant få indi- 
kasjoner på at kommunikasjon om mangfold og inkludering blir brukt 

strategisk for a tiltrekke talenter eller for a fremme organisasjonen som 
en god arbeidsgiver. Dette er i kontrast til Jonsen et al. (2021), som i 
sin studie fant aktiv arbeidsgiver-merkevarebygging i fem europeiske 
land. Dette indikerer at de storste norske selskapene ikke har et bevisst 
og/eller en strategisk arbeidsgiver-merkevarebygging rundt mangfold 
og inkludering. Vi observerte imidlertid variasjon bade mellom sel- 
skaper og bransjer, og innad i bransjer. To bransjer skiller seg positivt 
ut, dette er konsulent- og finansbransjen. Fire bransjer skiller seg ut 
negativt. Her er det generelt lite informasjon om mangfold og inklu- 
dering, dette gjelder bransjene bygg, industri, varehandel og natur- 
bruk (igjen med noe variasjon, og vi onsker a understreke at innenfor 
naturbruk har vi et interessant unntak, Norske Skog, som vi kommer 
tilbake til). 

Vi observerte ogsa at mangfold ofte blir diskutert med vage referan- 
ser til bærekraft eller til enkeltprosjekter (f.eks. Pride-arrangementer, 
SHE" osv.). For flere selskaper fant vi, når vi søkte etter mangfold, ofte 
bloggposter, podkaster eller nyhetsartikler, ikke selskapenes strategi 
eller verdier rundt dette. Et annet overraskende funn var at flere sel- 
skaper ikke har en søkemotor, og nettsidene retter seg så å si uteluk- 
kende mot kunder og produkter, ikke organisasjonen eller (fremtidige) 
ansatte. 

I tillegg til det skrevne ord så vi på hvordan selskapene profilerer 
mangfold i form av bilder (hvem er presentert). Også her fant vi store 
variasjoner, der noen selskaper bruker bilder som illustrerer mangfold 
om kultur, alder, kjønn, etnisiteter, og ofte knyttes opp mot et bestemt 
prosjekt eller områder, mens andre nettsider knapt har bilder av men- 
nesker og fremhever heller produkter, bygninger og «ting». Vi kan der- 
med ikke si at bruk av bilder representerer en bestemt strategi for et godt 
mangfolds-«image». Nedenfor presenterer vi en mer detaljert beskrivelse 
av funnene våre innenfor hver bransje. 


1 SHE er en konferanse om kvinne og samfunnet og likestilling (se https://www.sheconference. 
no/). 

Bransjeinnsikt 
De 58 studerte selskapene tilhører som sagt ni forskjellige bransjer, og 
selv om vi fant variasjoner innenfor alle bransjene, er det tydelige karak- 
teristikker for de ulike gruppene. 

Konsulentbransjen skiller seg mest ut i positiv forstand. De fleste av 


de seks selskapene inkludert i vår studie har en klar definisjon av hva 
de mener med mangfold, de trekker frem flere dimensjoner, beskriver 
verdien av mangfold for selskapene og har ofte flere artikler om temaet. 
Noen av selskapene trekker også frem hvordan de kan bistå i arbeid med 
økt mangfold og inkludering i deres tjenester. Samtidig fremstår infor- 
masjonen om mangfold og inkludering, noe generisk,* og selskapene har 
ikke en tydelig kommunikasjon om hvorfor mangfold og inkludering er 
viktig for dem. I tillegg er kjønn helt klart den mangfoldsdimensjonen 
som blir trukket frem mest (både i bilder og tekst), noe som kan tyde på 
en litt snevrere forståelse av mangfold. 

Finans skiller seg også ut i positiv forstand, dog med stor variasjon 
innad i gruppen. Igjen observerer vi at mangfold, inkludering og likestil- 
ling blir diskutert og presentert som viktige verdier, men hovedvekten er 
på kjønn, og noen av selskapene fremhever at de tilbyr tjenester hvor de 
har mangfold og likestilling i tankene (f.eks. kjønn og sparing/pensjon) 
mer enn at dette er viktige verdier for selskapet. 

Overnattings- og servicesteder ligger etter finans- og konsulentbran- 


sjen både med tanke på innhold og forståelse av mangfold og inkludering. 
Vi observerer dog en påfallende vektlegging av mangfold og inkludering 
som en del av selskapenes samfunnsansvar og bærekraft. Forståelsen av 
mangfold er relativt snever, kjønn og kvinnedagen, samt Pride og LHBT, 
er sentralt, og blir ofte trukket frem. Flere av selskapene har lenken til 
nominasjoner og priser de har vunnet innenfor mangfold, men kom- 
muniserer sine verdier relativt svakt. Dette indikerer at selskapene ikke 
profilerer og kommuniserer godt nok hva de gjør rundt mangfold og 
inkludering. 

Bransjen transport fremhever mangfold og inkludering i noen grad. 
Både bilder og tekst indikerer et søkelys på mangfold, men også i denne 


2 Med dette mener vi materiale vi ofte ser i tekstbøker eller konsulentrapporter. 

gruppen blir det noe snevert. Kjonn blir ogsa her trukket frem mest, bade 
i bilder og det skrevne ord, men vi fant ogsa at etnisk mangfold nevnes. 
Det er noe variasjon innad i gruppen. 

Naturbruk som bransje har lite profilering av mangfold og inklude- 
ring pa sine nettsider. Kjonn trekkes frem hos noen, ellers fant vi lite om 
mangfold. Flere selskaper har ingen informasjon, og man far lite innblikk 
om verdier og/eller at mangfold er gunstig for organisasjonen. Unntaket 
her er Norske Skog, som har en godt utarbeidet mangfolds- og inklude- 
ringsstrategi som er tydelig profilert og kommunisert. Utdraget under 
illustrerer dette: 


Norske Skog is committed to an inclusive work culture and appreciates and 
recognizes that all people are unique and valuable and should be respected for 
their individual abilities and views. Norske Skog is committed to the principles 
of non-discrimination and care for vulnerable individuals and groups, and does 
not accept any form of harassment or discrimination on the basis of gender, 
religion, race, national or ethnic origin, cultural background, social group, disa- 
bility, sexual orientation, marital status, age or political opinion. Norske Skog 
shall promote diversity and inclusion by providing equal employment opportu- 
nities and treat all employees fairly and with respect. Norske Skog’s employees 
and business units shall only use merit, qualifications and other professional 
criteria as basis for employee-related decisions in Norske Skog, such as recruit- 
ment, training, compensation and promotion. We shall also show commitment 
to developing programs and actions to encourage a diverse organization based 


on the principle of equal opportunities. (Norske Skog, 2021) 


Byggebransjen viser lite satsing pa eller kommunikasjon av mangfold 
på sine nettsider. Det er generelt vanskelig å finne informasjon om sel- 
skapene, og vi fant lite om mangfold og inkludering. Et flertall av sel- 
skapene mangler en definisjon av hva de mener med mangfold, og de 
gangene mangfold og inkludering er nevnt, er det lite utdyping om hva 
de mener og knapt med informasjon om prosjekter de er involvert i. 
Igjen observerer vi at mangfoldsdimensjoner hovedsakelig er koblet til 
kjønn og bærekraft. Et eksempel er AF, som trekker frem kjønn og at 
de er aktivt med i forskningsprosjekter og initiativer som handler om 
kjønn. 

AF skal være det selskapet talentene søker til, enten de er kvinner eller menn. Vi 
skal være bransjens mest attraktive arbeidsgiver, og medarbeidertilfredsheten 
skal være like høy hos alle. Vi skal rett og slett ha de beste folka. AF jobber lang- 
siktig med tiltak som skal øke kvinneandelen, sikre mangfold og like karriere- 
muligheter. Tiltakene som innføres skal gagne alle. AF er en del av bransjens 
mangfoldsnettverk, Diversitas. Vi samarbeider også med #HunSpanderer og 
deltar i et forskningsprosjekt i regi av CORE - Senter for likestillingsforskning. 
(AF, 2021) 


På industriselskapenes nettsider er det rettet mye oppmerksomhet mot 


kunder og produkter. Når mangfold blir nevnt, handler det hovedsakelig 
om kjønn, mens andre dimensjoner som alder, nasjonalitet og bakgrunn 
dukker opp sporadisk. Flere selskaper presenterer dimensjoner av mang- 
fold som ikke representerer sosiale identitetsgrupper, men som er mer 
på individnivå (som perspektiver, kompetanse og ferdigheter) og knytter 
dette opp mot innovasjon. Industri er et globalt marked, og vi observerte 
en sterk interesse for bærekraft i denne bransjen. Hydro skiller seg ut som 
et positivt eksempel i denne gruppen, med en sterk profilering av mang- 
fold og inkludering, inkludert flere nyhetsartikler om temaet. 


As a global company, our employees represent a broad and diverse spectrum. 
This diversity improves our ability to act in accordance with The Hydro Way. 
Working with others in an open and inclusive way is one of our top criteria. You 
should welcome the diversity both in teams and management at all levels with 


regards to experience, age, gender, professional and cultural background. 


fr) 


Du bør omfavne mangfoldet i både teamene og ledelsen på alle nivåer med hen- 


syn til erfaring, alder, kjønn samt faglig og kulturell bakgrunn. (Hydro, 2021) 


Blant IT-selskapene finner vi stor variasjon i mangfolds- og inkluderings- 
profilering. Et av selskapene satser på samfunnsansvar og har et omfat- 
tende program for folk med fysiske og psykiske utfordringer, eller dem 
som «faller utenfor». Samtidig nevner ikke dette selskapet selve begrepet 
mangfold. Et annet selskap beskriver mangfold med etnisitet, kjønn og 
klesstil, mens et tredje selskap setter søkelys på kjønn og kjønnsidentitet, 

religion, tro, alder, seksuell legning, politisk stasted og fagforenings- 
medlemskap. Flere selskaper innenfor IT trekker ogsa frem individuelle 
dimensjoner som kompetanse eller profesjonelle forskjeller. Pa gene- 
rell basis observerte vi at IT-selskapene i liten grad utdyper eller kobler 
mangfold og inkludering til handling eller strategi pa sine nettsider. 
EVRY? trekker frem viktigheten av likestilling/equality, et begrep og en 
tilnærming som er mindre synlig i andre selskaper i bransjen og generelt 
i de andre selskapene i studien: «We do not see equality as something to 
be achieved once and for all and then forgotten. Instead, it is an evolving 
process» (EVRY, 2021). 

På varehandelselskapenes hjemmesider var det vanskelig å finne 
informasjon om mangfold da nettsidene ofte var rettet mot kunder og 
produkter. Vi fant at bransjen generelt har lite satsing på mangfold og 
inkludering på sine nettsider. De som nevner mangfold og inkludering, 
retter dette hovedsakelig mot dimensjonene kjønn, flykninger og etni- 
sitet. For eksempel har NorgesGruppen en artikkel om at flere kvinner 
enn menn blir nye kjøpmenn, og de skriver om kjønnsbalanse. Men også 
innenfor varehandel observerer vi noe variasjon innad i gruppen. Orkla 
skiller seg ut med en godt utarbeidet nettside hvor både mangfoldsfor- 
ståelse og verdier blir profilert: «Våre selskaper skal arbeide systematisk 
for å fremme mangfold på arbeidsplassen og forhindre diskriminering 
basert på kjønn, religion, rase, nasjonal eller etnisk opprinnelse, kulturell 
bakgrunn, kaste, sosial gruppe, funksjonshemming, seksuell orientering, 
sivilstatus, alder eller politisk mening» (ORKLA, 2021). 

Tidligere i kapittelet har vi illustrert at definisjonen av mangfold kan 
forstås fra å være enkel og snever (en eller to dimensjoner), til å være 
bred (flere dimensjoner) og kompleks (flere dimensjoner som bygger på 
både sosiale grupper / individuelle og synlig / usynlig mangfold). I tillegg 
kan tilnærmingen til mangfold og inkludering forståes på et spekter fra å 
være manglende (veldig lite fokus), til fragmentert (nevnt enkeltvis, som 
under «Bærekraft», «Hvem er vi» etc.) til å være integrert (beskrevet holis- 
tisk hvor verdien av mangfold for organisasjonen er beskrevet). I figur 1 
illustrerer vi hvordan vi tolker de ni forskjellige bransjene med tanke på 


3 Nå Tietroevry. 

hvordan de kommuniserer rundt mangfold og inkludering basert pa fler- 
tallet av selskapene i den aktuelle bransjen. Som tidligere nevnt finner vi 
store variasjoner innad i gruppene, men vi finner likevel noen tendenser 
innad i og mellom bransjene. 


Kompleks 


DEFINISJON 
Bred 


Bygg 


Na Overnatting 
og service 


Snevert/enkelt 


Manglende Fragmentert Integrert 
TILNÆRMING 


Figur 1. Mangfolds- og inkluderingsprofilering i forskjellige bransjer. 


Diskusjon og konklusjon 


I denne studien spurte vi hvordan norske selskaper profilerer og kom- 
muniserer rundt mangfold, likestilling og inkludering på sine nett- 
sider, noe som indikerer deres arbeidsgiver-merkevarebygging på 
dette. Internasjonalt er mangfold og inkludering anerkjent som vik- 
tige områder for arbeidsgiver-merkevarebygging, spesielt med tanke på 
å tiltrekke seg arbeidstakere. Vi fant at de fleste (74 %) av de 58 norske 
selskapene har noe informasjon om mangfold og inkludering, men at 
det innenfor de fleste bransjer mangler systematisk og/eller strategisk 
arbeidsgiver-merkevarebygging. 

Vi fant store variasjoner mellom de ni bransjene vi studerte. Bygg, 
industri, varehandel, og naturbruk har minst kommunikasjon og pro- 
filering av mangfold og inkludering. Konsulent og finans var de bran- 
sjene som kommuniserer mest rundt mangfold og inkludering, men selv i 
disse bransjene er det variasjon, hvor flere av organisasjonene mangler en 
systematisk og integrert tilnærming til hvordan de bruker nettsider for 
arbeidsgiver-merkevarebygging rundt mangfold og inkludering. 

Selv om vi har studert et begrenset antall bedrifter, og utvalget ikke er 
representativt, kan funnene likevel gi oss en viktig indikasjon på hvordan 
de største norske selskapene kommuniserer rundt mangfold og inklude- 
ring. I likhet med Point og Singh (2003; Singh & Point, 2006) og Jonsen 
et al. (2021), har vi kun analysert hjemmesider, ikke selskapenes rapporter 
eller strategier, eller deres profiler på sosiale medier. Basert på dette har vi 
ingen mulighet til å kommentere på hva som gjøres innad i selskaper med 
tanke på mangfold og inkludering eller holistisk merkevarebygging. Vi 
anerkjenner at selskapers rapporter og andre organisasjonsdokumenter, 
deres profiler på sosiale medier samt studier av hva som foregår innad 
i selskaper, kan være viktig og interessant for videre forskning på både 
arbeidsgiver-merkevarebygging samt mangfold og inkluderingsarbeid. 

En observasjon i vår studie er at flere selskaper har vunnet og/eller har 
vært nominert til priser for sitt mangfolds- og inkluderingsarbeid, men 
har relativt lite utviklet mangfolds- og inkluderingsprofilering/-kommu- 
nikasjon og har heller ikke brukt dette effektivt i sin arbeidsgiver-merke- 
varebygging. Det er et paradoks at noen av de bransjene hvor vi vet det 
er mye mangfold, for eksempel i byggebransjen og overnattings- og ser- 
vicesteder, ikke er de bransjene hvor dette blir kommunisert og profilert 
utad. Dette indikerer at selskaper bør, om de har fokus på og anerkjenner 
mangfold og inkludering som viktig, kommunisere dette. 

Vårt forskningsbidrag er at vi utvikler kunnskap om mangfolds- og 
inkluderingsprofilering og -kommunikasjon på norske selskapers nett- 
sider, et område hvor det er både en økende akademisk og kommersiell 
interesse, men hvor det er lite nyere forskning innenfor den norske kon- 
teksten. I Norge har vi et økende mangfold i arbeidslivet og et anerkjent 
behov for å tiltrekke, bruke og gi mulighet til talent som finnes i hele 
arbeidsstyrken. Det er også et økende søkelys på bærekraft, inkludert 

sosial bærekraft, hvor mangfold er en naturlig del. Våre funn samsvarer 
i stor grad med det Accenture (2016) fant i sin studie, hvor de konklu- 
derte med at få norske selskaper beskriver verdien av mangfold for sel- 
skapene på en overbevisende måte, og at norske selskaper generelt har et 
lavt modenhetsnivå. Vi kan konkludere med at arbeidsgiver-merkevare- 
bygging rundt mangfold og inkludering på nettsider ikke er et utnyttet 
og utviklet strategisk HR-tiltak, men et område norske selskaper kan og 
bør jobbe mer med. 

Det er og vil i fremtiden være viktig for norske selskaper å tiltrekke seg 
den brede kompetansen som finnes i arbeidsmarkedet, den kompetansen 
som finnes i den mangfoldige arbeidsstyrken. Basert på våre funn kon- 
kluderer vi med at når det gjelder mangfolds- og inkluderingsprofilering, 
en viktig del av arbeidsgiver-merkevarebygging, så er det kun et fåtall sel- 
skaper i noen bransjer som gjør dette på en overbevisende måte. Indikerer 
den lave profileringen og kommunikasjonen av mangfold og inkludering 
en blindsone i Norge? Det er grunn for å anta at norske selskaper enda 
ikke har anerkjent at mangfolds- og inkluderingskommunikasjon og 
-profilering kan være en viktig del av arbeidsgiver-merkevarebygging, 
noe som kan være sentralt for å tiltrekke seg en mangfoldig arbeidsstyrke 
og utnytte det potensialet som finnes. 


Implikasjoner for praksis 

HR- og organisasjonsutfordringer inkluderer blant annet det å bygge 
en holistisk strategi rundt mangfold og inkludering, og kommunisere 
dette tydelig både internt og eksternt i selskapet. Dersom norske selska- 
per ikke gjør dette, kan det få negative konsekvenser, da forskning om 
rekruttering av mangfold viser at profilering og signaler om satsing på og 
interesse for mangfold og inkludering kan gjøre en organisasjon attraktiv 
for mennesker med forskjellige bakgrunner (Avery & McKay, 2006; Ng & 
Burke, 2005; Purdie-Vaughns et al., 2008). 

Morgendagens talent er mangfoldig, og norske selskaper bør fokusere 
mer på arbeid rundt mangfold, likestilling og inkludering, samt kommu- 
nikasjon av dette. Dette er viktig for å bli anerkjent som en attraktiv og 
inkluderende organisasjon for alle. 

Abstract: In this chapter we investigate an often-neglected group in the workplace: 
people who are caregivers. Å caregiver is someone who provides ongoing, infor- 
mal, and unpaid support to at least one person, a family member or friend, to assist 
them during an illness or other debilitating life situation (Hunt, 2003). Our focus 
is on those who care for children with special needs or adults who require assis- 
tance. In an increasingly diverse workplace, and with demographic trends show- 
ing a growing number of older people in the Norwegian workforce, the likelihood 
that employees will have caregiving responsibilities (beyond child-rearing) at some 
time during their careers, is high. We survey 138 employed caregivers in Norway to 
explore the relationship between a caregivers experience of organizational support 
(both in terms of HR policies, practices, and leadership) and their experiences of 
inclusion, stress, and competence utilization. We found that HR policies executed 
as leadership practices are correlated with increased experiences of inclusion and 
competence use, and less stress. We discuss our findings and their implications for 
Norwegian organizations and their HR practices. 


Keywords: caregivers, diversity, HR practices, leadership, inclusion 


Sitering: Traavik, L. E. M. & Botnmark, K. M. (2023). Er det plass til pårørende i arbeidslivet? HR og leder 
har betydning. I A. N. Thon, L. E. M. Traavik & K. A. Vedøy (Red.), HR i møte med det nye arbeidslivet 
(Kap. 11, s. 257-281). Cappelen Damm Akademisk. https://doi.org/10.23865/noasp.192.ch11 

Lisens: CC-BY 4.0 


257 


KAPITTEL 11 


All too often, the ideal worker is still defined as someone always available for 
work ... [yet] At various points in their lives, most workers have responsibi- 
lity to care for children, elders, and/or ill or disabled partners or other family 
members. 


—Williams et al. (2016, s. 532) 


Introduksjon 


Arbeidslivet er ikke bare preget av nye arbeidsformer, nye yrker, digi- 
tal transformasjon og økende mangfold (se kapittel 10), men også et 
mer overlappende og uskarpt skille mellom privatliv og arbeidsliv (Mor 
Barak, 2016; Palm et al., 2020). I Norge har vi en demografisk utvikling 
hvor befolkningen blir eldre og flere står i jobben lenger (Ipsos, 2020). 
I lys av disse endringene i grensen mellom privatlivet og arbeidslivet og 
den demografiske utviklingen er det en rolle som oppstår oftere, men 
som likevel får lite oppmerksomhet både i forskning og praksis: pårø- 
rende i arbeidslivet. 

En pårørende er en ulønnet person som hjelper en person, familie eller 
venn med fysisk pleie eller mestring av sykdom (Hunt, 2003). I denne 
definisjonen er ikke barnefamilier med, fordi fokuset er på ansatte som 
har ekstra eller andre typer omsorgsoppgaver. I Norge defineres pårø- 
rende som «en som støtter, hjelper eller pleier en nærstående som følge av 
fysisk eller psykisk sykdom, alderssvekkelse, funksjonsnedsettelse eller 
rusavhengighet» (Opinion, 2021). Rollen er uformell og pågående, og 
hjelpen som trengs, er ofte uforutsigbar, kompleks og endrer seg over tid 
med varierte psykologiske, fysiske og økonomiske krav (Calvano, 2013). 
Pårørende har fått oppmerksomhet i helseforskning, men har vært veldig 
lite omtalt i HR- og ledelsesforskning (Bear, 2019; Calvano, 2013). Vi vet 
fortsatt lite om pårørende og arbeidsliv (Roberson, 2019). 

Med økende mangfold og behovet for at flere kommer inn på arbeids- 
marked, er inkludering mer sentralt (Mor Barak, 2014; Nishii & Rich, 
2014; Randel et al., 2018; Shore et al., 2018; se også kapittel 10 i denne 
boken), slik at folk blir, trives på jobben og bruker kompetansen sin. 
Inkluderingsforskning har få studier på pårørende, som er en viktig del 
av mangfold. Det forventes at antallet pårørende på arbeidsplasser vil 

fortsette å stige, men vi mangler forskning om denne gruppen og hvor- 
dan organisasjoner kan inkludere dem bedre. I tillegg trenger vi å forstå 
inkludering av pårørende på arbeidsplassen i den kulturelle og nasjonale 
konteksten der de er (Syed & Ozbilgin, 2009). Videre er det behov for mer 
kunnskap om pårørende som er arbeidstakere i Norge. Pårørende er en 
stor og sammensatt gruppe. Hele 36 prosent i Norge er pårørende, en andel 
som tilsvarer i overkant av 1,5 millioner personer over 18 år. Flest er pårø- 
rende til foreldre, men også pårørende til barn, søsken og ektefelle/partner 
utgjør store grupper i det Opinion (Opinion, 2021) omtaler som pårørende- 
befolkningen. Majoriteten av pårørendebefolkningen er sysselsatt. 

I 2020 la regjeringen frem sin pårørendestrategi Vi - de pårørende 
(Helse- og omsorgsdepartmentet, 2020). Denne slår fast at det er om lag 
800 000 pårørende i Norge, og at de fleste av oss vil være pårørende én 
eller flere ganger i løpet av livet. Et av strategiens tre delmål er god og hel- 
hetlig ivaretakelse av alle pårørende, slik at pårørende kan leve gode egne 
liv og kombinere pårørenderollen med utdanning og arbeid. 

Både HR-funksjonen og ledelsen er nødt til å ta tak i endringer i livs- 
situasjonen ved å bli klar over hvem medarbeiderne er, og hva de trenger. 
Hvordan kan arbeidsgivere bidra? I dette kapittelet studerer vi pårørende 
som må ta ansvar for eldre, ektefelle/partner, barn med spesielle behov 
eller venner som trenger løpende bistand. Vi retter søkelys mot pårøren- 
des opplevelse av praksis, støtte og arbeidssituasjon i norske organisasjo- 
ner, og vi stiller dette spørsmålet: 


Hva er sammenhengen mellom pårørendes opplevelse av organisasjons- 
støtte (HR-praksis og ledelsesstøtte) og deres opplevelse av inkludering, 
stress og kompetansebruk på arbeidsplassen? 


Teoretisk rammeverk 


.. arbeids- og livsrollene som enkeltpersoner oppfyller er sammenkoblet og 
dynamisk, ... forskere fremhever behovet for et mer systemisk perspektiv for å 
identifisere og utvikle organisasjonsstrukturer og kulturer for å hjelpe arbeids- 
takere med å administrere arbeidslivets grensesnitt effektivt. 


—Roberson (2019, s. 80) 

Et forskningsfelt som har eksplodert de siste 50 arene, er work life 
balance (Powell et al., 2019; Sirgy & Lee, 2018). Forskning pa balansen 
mellom arbeidsliv og privatliv startet etter at kvinner kom inn i arbeids- 
styrken med familieroller i tillegg til jobben. Denne balansen ble ofte 
studert som en konflikt i skjæringspunktet mellom arbeid og familie, og 
feltet utviklet seg ved å ta inn rollene individet hadde utenfor jobben, ofte 
med søkelys på familien (Netemeyer et al., 1996). Det blir påpekt hvor 
viktig det er for kvinner å få støtte fra arbeidsgiveren og/eller samfunnet! 
staten for å kunne håndtere balansen (Konrad, 2013; Netemeyer et al., 
1996). 

Senere tids utvikling på dette feltet inkluderer å forske mer på betyd- 
ningen av balanse og berikelse, ikke bare konflikt og kostnader, og legger 
til grunn en bredere definisjon av hva familie eller privatliv, eller fritid, er. 
Det vektlegges ikke bare barn og familie, og ikke bare heterofile par, men 
her adresseres også forskjeller mellom ansattes livssituasjon, som dermed 
gjenspeiler mangfoldet i samfunnet (Kelliher et al., 2019; Powell et al., 
2019; Özbiligin, et al., 2011). Özbilgin og kollegaer (2011) har argumentert 
for at arbeid/privatliv-forskning må være bredere og mer åpen for flere 
identiteter og roller som krysser hverandre (Ozbilgin et al., 2011). 

Det er en økning i personlige roller i samfunnet, religiøse organisa- 
sjoner, politikk og fritid, og i tillegg en endring i demografisk utvikling 
hvor mange arbeidstakere har ansvar for eldre foreldre som lever lenge 
(Kelliher et al., 2019). Dette bidrar til større kompleksitet (Greenhaus & 
Powell, 2016) på arbeidsplassen, krever mer kunnskap om arbeidstakere 
som har flere livsroller og øker fokus på balansen mellom arbeidsliv og 
privatliv. 

Forskning viser positive resultater for både individ (f.eks. arbeidsglede, 
redusert turnover, karriereresultat og familietilfredshet) og organisasjon 
(f.eks. redusert turnover, arbeidsengasjement) når det er god balanse 
mellom arbeidet og privatlivet (Brough et al., 2020; Hobson et al., 2001; 
Kelliher et al., 2019). I motsatt fall kan ubalanse føre til stress og helsere- 
laterte kostnader (jf. Sirgy & Lee, 2018). 

Selv om opplevelsen av balanse mellom arbeid og privatliv dannes av 
arbeidsplassens støtte, har det også mye å si hvilken offentlig støtte som 
er tilgjengelig. Rollen arbeidsgiveren spiller gjennom HR-strategier og 

ledelsespraksis, må også ses i lys av den kulturelle og nasjonale kontek- 
sten. I en norsk kontekst er det mye i lovverket og velferdsstatens ordnin- 
ger som understøtter arbeidstakerens velvære og balansen mellom arbeid 
og privatliv. For eksempel er foreldrepermisjon og omsorgsdager for å 
være hjemme med sykt barn godt innarbeidede ordninger, Noe av dette 
er nokså forskjellig fra andre land. Derfor, før vi redegjør for den inter- 
nasjonale forskningen om organisasjonens rolle i å støtte pårørende på 
arbeidsplassen, er det nødvendig å beskrive den norske realiteten. 

Norsk forskning på arbeid og privatliv har vært et viktig tema for sta- 
ten, fagforeningene (Innstrand, 2010) og forskningsinstitutter som Statens 
arbeidsmiljøinstitutt (STAMI), Fafo og Arbeidsforskningsinstituttet 
AFI. Ettersom både menn og kvinner deltar i arbeidslivet, betyr dette at 
mange norske arbeidstakere har ansvar både på jobb og hjemme. For å 
støtte familiene har den norske velferdsstaten innført flere arbeid-fami- 
lie-vennlige tiltak (Innstrand, 2010) for småbarnsforeldre. Når vi ser på 
balansen gjennom årene, viser data at mange arbeidstakere i Norge har 
en god balanse mellom jobb og privatliv, og dette har ikke endret seg mye 
i de siste årene (Bakke et al., 2021). Kun 15 prosent opplever ubalanse mel- 
lom arbeid og familie, og mest ubalanse finnes blant folk som har høyere 
utdanning (Bakke et al., 2021). 

Men disse initiativene og tallene reflekter ikke alle, og med varia- 
sjonen som finnes, med unntak av småbarnsomsorg, er det relativt lite 
forskning på hvordan arbeidstakere kombinerer jobb og omsorgsrollen 
(Gautun, 2008). Den forskningen vi har på pårørende, handler i hoved- 
sak om eldreomsorg (jf. Gautun, 2008). Forskningen har hittil sett lite på 
arbeidstakere som er pårørende, deres omsorgsinnsats og konsekvensene 
av denne (Vatland, 2021). Vatland (2021, s. 3) påpeker at «Vi har ... ingen 
data for tapt arbeidstid eller sykefravær grunnet omsorg for personer 
over 18 år, da vi ikke har noen rutine for å registrere dette ...» I et større 
forskningsprosjekt fra 2009 har Fafo svart på spørsmål om privatliv og 
arbeid og har sett på balansen i et historisk og bredt perspektiv (Gautun, 
2008; Hernes, 2008, 2009). Hernes (2008) forklarer at den demografiske, 
politiske og sosiale utviklingen i Norge har ført til mer press på balansen 
mellom arbeid og privatliv på grunn av aldrende befolkning, endring i 
familiemønstre og ansvar (kompleksitet og omfang), samt høy deltakelse 

av kvinner pa arbeidsmarkedet. Hernes (2009) papeker at flere senior- 
arbeidstakere blir nodt til a stille opp for enda eldre foreldre. Han nevner 
ogsa at det oppleves at effektiviseringen av helsesektoren har fort til at 
parorende har fatt mer ansvar og er mer involvert, noe som skaper mer 
stress i forhold til arbeidslivet (Hernes, 2009). I en studie av Gautun (2008) 
fremkom det at 70 prosent av informantene (alder 45-65) var arbeids- 
aktive samtidig som de måtte hjelpe og pleie foreldre, og at 57 prosent i 
det siste året hadde havnet i situasjoner hvor det hadde vært vanskelig å 
kombinere arbeidssituasjon og omsorg. 

I Norge er personer som har pårørendeansvar en del av velferdssta- 
ten, noe som innebærer at de er omfattet av universelle sosiale rettighe- 
ter som skal beskytte mot risikoer som arbeidsløshet, sykdom, uførhet 
(Kildal, 2013), og som understøtter enkeltmennesker og familier blant 
annet gjennom gratis skole, foreldrepermisjonen og barnehage. Alle har 
sosiale statsborgerrettigheter, og det norske lovverket skal beskytte mot 
diskriminering og fremme likestilling (lov om likestilling og forbud mot 
diskriminering (likestillings- og diskrimineringsloven) (2021, $ 6). 

Arbeidstakere som av helsemessige, sosiale eller andre vektige vel- 
ferdsgrunner har behov for å få redusert sin arbeidstid, kan for eksempel 
søke om dette. Andre ordninger inkluderer blant annet omsorgsdager for 
foreldre til barn under 12 år som kan forlenges for barn med en kronisk 
sykdom, ordninger hvor den som har hjelpebehovet, kan søke økonomisk 
bistand og hjelpestønad, samt omsorgsstønad som kan søkes av den pårø- 
rende, altså den som utfører pleie. 

Arbeidsmiljølovgivningen (Arbeidsmiljøloven, 2022, $ 2-1-2-5) krever 
at organisasjoner har tiltak som ivaretar alle sine medarbeidere, blant 
annet gjennom opplæring, oppfølging og tilrettelegging på arbeidsplas- 
sen. Vern mot skade, sykdom og belastning er også en tydelig oppgave 
lagt på norske arbeidsgivere gjennom helse-, miljø- og sikkerhetslov- 
givningen. Loven har også som formål å sikre et arbeidsmiljø som gir 
grunnlag for en helsefremmende og meningsfylt arbeidssituasjon, og 
bidra til et inkluderende arbeidsliv (Arbeidsmiljøloven, 2022, $ 1-1). 
I norsk arbeidsliv har vi også flere rettigheter knyttet til deltakelse og 
medvirkning, noe som sikrer at norske arbeidstakere har en stemme og 
rett til medbestemmelse. 

I Norge har vi en tradisjon for å støtte arbeidstakere, og det settes krav 
til arbeidsgiverne og deres organisasjoner om å ta vare på og legge til 
rette for sine ansatte. Norge har også vært et foregangsland med hensyn 
barnehagedekning og statlig støtteordninger til foreldre med foreldre- 
permisjon. Tiltak knyttet til å ivareta balanse mellom arbeidsdeltakelse 
og privatliv har vært en del av statens politiske agenda her til lands, og 
har slik både støttet arbeidstakeren og satt krav til virksomhetene i det 
norske arbeidslivet. 


Jobbkrav-ressursmodellen: et rammeverk 


Jobbkrav-ressursmodellen er ofte brukt for å studere balansen mellom 
arbeidsliv og privatliv (Brough et al., 2020) og er en dominerende modell 
i yrkes-psykologisk forskning (Bakker & Demerouti, 2007, 2017). Vi bru- 
ker denne modellen som et rammeverk for å finne ut mer om pårørende 
som er i tråd med tidligere forskning på pårørende (Tement & Korunka, 
2015). Modellen viser hvordan jobb og personlige krav og ressurser påvir- 
ker motivasjon, press, arbeidsinnsats og resultater. Jobbressurser inklu- 
derer psykologiske, sosiale og organisatoriske elementer i jobben som 
reduserer press og stimulerer personlig læring og utvikling (Bakker & 
Demerouti, 2017). Stress kan oppstå når en arbeidstaker har flere krav og 
færre ressurser (Bakker & Demerouti, 2007), og funnene er klare: Når 
mennesker opplever flere krav, trenger de også flere ressurser (Bakker & 
Demerouti, 2017). Modellen har blitt beskrevet som en god «veiledning», 
men er svakere som helhetlig testbar vitenskapelig modell. Få studier har 
testet ut hele modellen, og vi har ikke nok forskning og avklaring rundt 
de psykologiske prosessene (Schaufeli & Taris, 2014). I tillegg er det viktig 
at ressursene som den ansatte trenger, blir matchet med hva organisasjo- 
nen tilbyr. I en sammendragsartikkel av 37 studier konkluderer Wood 
et al. (2020) med at for å redusere stress må organisasjoner støtte ansattes 
balanse mellom arbeid og privatliv både gjennom politikk og kultur. 
Pårørendes opplevelse av ansvar og press både på hjemmebane og i 
jobben kan ha en negativ effekt på deres deltakelse i arbeidsmarkedet, og 
dermed fordres det flere ressurser for å håndtere situasjonen (Bohlmann 
& Zacher, 2019). Arbeidsgiveren kan bidra til bedre håndtering gjennom 

å øke psykologiske, sosiale og organisatoriske ressurser pa jobben ved 
egnet HR-politikk og god lederadferd (Bakker & Demerouti, 2007). En 
organisasjons tilnærming til arbeidstakernes utfordringer knyttet til 
balansen mellom arbeid og privatliv har stor betydning både for individet 
og organisasjonen, med tanke på å redusere stress og å fremme produkti- 
vitet, effektivitet og tilfredshet (Michel et al., 2011). HR-funksjonen spiller 
dermed en kritisk rolle i å etablere rammeverk, og i å støtte ledere og 
medarbeidere (Richard & Johnson, 2001) på tvers av identiteter og demo- 
grafiske grupper, samt å sende signaler til ansatte og ledere om hva som 
har prioritet i organisasjonen (French & Shockley, 2020; Michel et al., 
2011). 


Organisasjoner: HR - politikk og ledelse 


Når stadig flere i samfunnet er i pårørenderolle, vil en forutsetning for 
fortsatt deltakelse i arbeidslivet være at arbeidsgivere tar en proaktiv 
tilnærming for å skape en sunn balanse mellom arbeidsliv og privatliv 
for den enkelte medarbeider. I tillegg er det viktig å skape inkludering 
av ansatte med ulik bakgrunn og roller for økt trivsel, færre konflikter, 
økt medvirkning, økt kreativitet og bedre resultater (Chung et al., 2020; 
Cottrill et al., 2014; McKay & Avery, 2015; Mor Barak, 2014; Nishii & 
Mayer, 2009; Nishii & Rich, 2014; Randal et al., 2018; Shore et al., 2018). 

Et sentralt spørsmål blir da: Hvilken HR-politikk og -praksis funge- 
rer for arbeidstakere som er i en pårørenderolle? Med HR-praksis inklu- 
deres alt fra rekruttering til medarbeideroppfølging, karriereutvikling 
samt kompensasjon. Den tradisjonelle HR-strategien som stort sett retter 
tiltak mot den ansattes situasjon og vilkår på arbeidsplassen, uten å ta 
arbeidstakerens privatliv i betraktning, er i endring (Palm et al., 2020). 
Empiriske funn konkluderer med at en HR-praksis som støtter alle 
ansatte og dermed sender de riktige signalene til organisasjonsmedlem- 
mene (Chung et al., 2021), er viktig for arbeidsstokkens opplevelse av å få 
brukt sin kompetanse og opplevelsen av tilfredshet. 

HR-praksis rettet mot pårørende er ofte knyttet til eldre arbeidstakere i 
pårørenderolle (jf. Griggs et al., 2020) eller arbeidstakere som har familie 
med barn (jf. Konrad, 2013; Williams et al., 2016) og er sjelden knyttet til 

en integrert strategi for mangfold og inkludering. Vi finner lite om gene- 
rell praksis rettet mot forskjellige typer pårørende, og Kulik (2014) peker 
på at vi vet lite om hvilke konkrete praksiser som fungerer for inkludering 
generelt, og at vi bør utforske nærmere hva målrettet praksis kan være. 
French og Shockley (2020) presenterer to typer av støtte for bedre 
balanse mellom jobb og privatliv: Formell støtte inkluderer tiltak som gir 
ansatte mer tid, flere tjenester eller økonomiske tiltak (Butts et al., 2013). 
Det kan for eksempel være fleksitid, hjemmekontor, redusert arbeidstid, 
lønnet eller ulønnet permisjon (French & Shockley, 2020). Å tilby støtte 
viser at organisasjonen bryr seg og anerkjenner viktigheten av arbeidsta- 
kernes behov, men også at tiltakene faktisk kan gi ansatte mer tid, fleksi- 
bilitet og styring av arbeid og privatliv. Det er viktig å påpeke at i norsk 
sammenheng er arbeidsgiver pålagt å iverksette flere tiltak, både med 
utgangspunkt i arbeidsmiljølovens bestemmelser, avtalen om inklude- 
rende arbeidsliv samt aktivitets- og redegjørelsesplikten (ARP). Her kan 
det være viktig med individrettede tiltak, både formelle og uformelle. 
Uformell støtte skjer gjennom sosiale relasjoner hvor det gis informasjon 
og følelsesmessig støtte (Bohlmann & Zacher, 2019) og skapes forståelse 
fra arbeidskollegaer (Gautun, 2008). Bohlmann og Zacher (2019) disku- 
terer generelle formelle tiltak som fleksitid som er tilgjengelig for alle, 
versus målrettede tiltak for enkeltindividet, som for eksempel et kurs om 
eldreomsorg, og konkluderer med at målrettede tiltak er mest effektivt 
for å redusere konflikt mellom arbeidsliv og privatliv (Kossek et al., 2011). 
En fersk studie fant at effekten av organisatoriske intervensjoner desig- 
net for å øke jobbressursene for å forbedre den psykiske helsen til helse- 
arbeidere varierte i henhold til typen pårørenderolle (Kossek et al., 2019). 
Denne forskningen antyder at helsearbeidere, spesielt de med «dobbelt- 
pliktig» eldreomsorg både hjemme og på jobb og «trippelplikt»-ansvar 
som inkluderer barnepass, kan ha nytte av intervensjoner som er designet 
for å øke sosial støtte og jobbkontroll utenom arbeid (Kossek et al., 2019). 
En strategisk (målrettet) og sterk HR-politikk som er integrert og hvor 
de ulike praksisene bygger på hverandre (Bowen & Ostroff, 2004), vil 
støtte ansatte og fremme lederskap som øker kompetanse, motivasjon 
og den enkeltes muligheter til å utføre jobben, eller som kan redusere 
stress og hjelpe arbeidstaker å finne balanse mellom arbeid og privatliv. 

HR-politikk og praksis sender et budskap til ansatte om hvem og hva som 
er viktig (Bowen & Ostroff, 2004), men politikken ma settes ut i praksis, 
og her er ledernes faktiske utovelse av avgjorende betydning. 

Lederens relasjon til arbeidstakerne er sentral for trivsel og ytelse 
(Dulebohn et al., 2012) og for inkludering. Forskning og teori om mang- 
fold og inkludering kobler leders tilnærming og adferd sammen med 
arbeidsytelse, turnover og kreativitet og tilhørighet (Randel et al., 2018; 
Roberson, 2021). Både Greenhaus et al. (2012) og Brough et al. (2020) hev- 
der at det å ha en leder som støtter den ansattes familiekrav, er positivt 
relatert til den ansattes sunne balanse mellom arbeid og hjem, og at det 
forbedret flere organisasjonsvariabler som turnover, jobbprestasjoner, 
jobbengasjement og karriereutfall. En finner at i organisasjoner som 
støtter arbeidstakere som har pårørenderoller, bedres individets arbeids- 
situasjon, og det reduserer stress. Likevel tas ofte formelle tiltak ikke i 
bruk på grunn av frykt for stigmatisering. Også her kan lederen spille en 
viktig rolle å redusere frykt og støtte bruk av formelle tiltak (Bohlmann 
& Zacher, 2019; Zacher & Schulz, 2015). 

Covid-19-pandemien brakte med seg implementering av hjemmekon- 
toret og behov for hjemmeskole, og vi har nettopp erfart hvordan gren- 
sene mellom arbeid og privatliv ble uskarpe, og at det å oppnå balanse ble 
mer krevende. Knyttet til samfunnsendringer som blant annet digitali- 
sering, uforventede hendelser og demografiske skifter representerer, kan 
stress og mestringsutfordringer øke for medarbeiderne. 

Selv om det er mye forskning på balanse mellom arbeid og privatliv, 
er det lite forskning om ulike typer av pårørende-rollene og arbeidsliv og 
hvordan arbeidsgivere kan støtte og inkludere pårørende. Vi vet at orga- 
nisasjoner risikerer at pårørende kan få økt stress på grunn av ubalanse 
mellom arbeid og privatliv (jf. Bohlmann & Zacher, 2019; Kossek, 2019), 
at de ikke føler seg inkludert (jf. Ryan & Kossek, 2008; Ozbiligin et al., 
2011) og ikke har mulighet til å bruke sin kompetanse (jf. Kelly, 2005). 

Dette ønsker vi å utforske: 


Hva er sammenhengen mellom pårørendes opplevelse av organisasjons- 
støtte (HR-praksis og ledelsesstøtte) og deres opplevelse av inkludering, 
stress og kompetansebruk på arbeidsplassen? 

Organisasjonsstøtte 


essensen ; Stress 
I HR-praksis | 
å Inkludering 
Ledelses- | 
støtte i Kompetanse 


Figur 1. Konseptuell modell for sammenhengen mellom organisasjonsstøtte og pårørendes 
opplevelse av arbeidssituasjonen. 


Vi vet også hvor viktig nasjonal kontekst er, og vi har lite forskning i 
Norge om hvordan pårørende arbeidstakere opplever støtte på arbeids- 
plassen. En utfordring i forskning og praksis er at pårørende er en svært 
sammensatt gruppe med forskjellige arbeidssituasjoner, forskjellige typer 
roller som pårørende og med forskjellig bakgrunn med tanke på kjønn, 
alder, etnisitet osv. I det følgende beskrives hva vi vet om norske pårø- 
rende, og i særdeleshet pårørende i arbeidslivet. 


Hvem er de pårørende i Norge? 


I 2016 og 2017 gjennomførte Parorendealliansen’ spørreundersøkelser 
rettet mot pårørende i Norge. Målet med undersøkelsene var å samle 
kunnskap om omfanget av og særtrekk ved det uformelle omsorgsarbei- 
det som pårørende står for. I spørreundersøkelsen defineres pårørende 
som «en som støtter, hjelper eller pleier en nærstående som følge av fysisk 
eller psykisk sykdom, alderssvekkelse, funksjonsnedsettelse eller rusav- 
hengighet» (Pårørendealliansen., 2018). I undersøkelsen tas det utgangs- 
punkt i en ikke-juridisk forståelse av pårørende. «Aktiv pårørende» er 
dermed den/de som gjør noe pasienten ikke lenger kan selv, eller som 
pasienten trenger hjelp til, og som det offentlige ellers måtte gjort (og der- 
som de ikke gjør det, forblir det et udekket behov). 

Til sammen 9152 personer (begge undersøkelser) svarte fullstendig 
på samtlige av de 30 spørsmålene, deriblant mulighet for kommentarer. 
Her fremkommer det at mange opplever å stå i spagat mellom jobben 
og pårørenderollen. For å gi en oversikt over data tar vi utgangspunkt i 
pårørendeundersøkelsen som ble gjennomført i 2017, og vi redegjør for 


1 12014 ble Parorendealliansen stiftet som en frittstående paraplyorganisasjon. 

funn særlig knyttet til pårørendes rolle og arbeid (N = 6025). Flertallet 
av respondenter var kvinner (89 %), 72 prosent hadde en partner, og nær- 
mere 78 prosent befinner seg i aldersgruppen 40-69 år. Dette blir ofte kalt 
«sandwich-generasjonen» (Miller, 1981), som kommer i klem mellom to 
eller flere generasjoner og som samtidig selv er yrkesaktive. 72 prosent av 
respondentene oppga å være yrkesaktiv, mens 15 prosent var uføre. Av de 
som er i arbeid, oppgir 14 prosent at de jobber i statlig sektor, 33 prosent i 
kommunal sektor og 27 prosent i privat sektor. 

I undersøkelsen finner en hvordan yrkesaktive pårørende balanserer 
arbeid og privatliv. Pårørende bruker først av egen tid, som helger, ferie 
og avspasering, mens de hjelper andre. Noen bruker permisjoner, og 
når det ikke er andre løsninger, kommer sykemeldingene. 42 prosent av 
respondentene oppgir at de har brukt av feriedager for å utføre pårøren- 
deomsorg, og 46 prosent svarer at de har brukt av avspaseringstid. 22 pro- 
sent har benyttet lønnet velferdspermisjon, og 15 prosent har fått ulønnet 
permisjon, mens 28 prosent av de pårørende arbeidstakerne oppgir bruk 
av egenmelding på grunn av pårørendeomsorg. 20 prosent sier de har 
hatt en reduksjon av stillingens omfang, mens 14 prosent har byttet til 
en mindre krevende stilling eller sagt nei til forfremmelse. 8 prosent av 
respondentene sier de har sluttet å jobbe. Kun 2 prosent av dem som tid- 
ligere har fratrådt sin stilling, forsøker å komme tilbake til arbeidslivet. 

Blant de årsakene som fører til at pårørende endrer sin arbeidssitua- 
sjon, nevnes det først og fremst stresset ved å balansere jobb og omsorg 
(28 %), et stadig økende hjelpebehov (20 %), samt behov for koordinering 
av tjenestene (17 %). 

800 000 mennesker befinner seg i en pårørendesituasjon slik det esti- 
meres av Pårørendealliansen (PA) og i regjeringens strategi (Pårørende- 
alliansen., 2019; Helse- og omsorgsdepartementet, 2020), og det anslås 
at pårørende utfører 110 000 ubetalte årsverk (Pårørendealliansen, 2019). 
Pårørende er mennesker i alle aldre og livssituasjoner. Noen er pårørende 
til mennesker som bor i omsorgsbolig eller institusjon, mens andre bor 
sammen med den eller dem de er pårørende til. De vanligste påvirknin- 
gene for arbeidstakere som er i en pårørenderolle, er manglende konsentra- 
sjon, uro, stress og bekymring, samt avbrytelser i arbeidet. Konsekvenser 
av dette kan være at disse arbeidstakernes deltakelse i arbeidslivet svekkes. 

Metode 
Prosedyre og deltakere 


Datagrunnlaget for vår analyse er samlet inn fra et nettbasert spørre- 
skjema med 30 spørsmål som var lagt ut på Pårørendealliansens nett- 
sider (parorendealliansen.no) i mai 2021 sammen med en invitasjon: 
«Er du yrkesaktiv og har en pårørenderolle? Vil du bidra til å kartlegge 
pårørendes situasjon i arbeidslivet?» Vi brukte nettskjema (nettskjema. 
no) som sikrer anonymitet, og spørreskjemaet lå ute i to uker. Utvalget 
er ikke-sannsynlighetsutvelging (convenience sample) og består av 
138 svar. 


Måleinstrument 


Det ble utviklet et spørreskjema for å måle opplevelsen av organisasjons- 
støtte bestående av HR-praksis og lederstøtte. De avhengige variablene er: 
inkludering, stress og kompetansebruk, og de demografiske variablene 
er: jobb, type pårørende, alder, utdanning, familiesituasjon og bransje. 
Spørsmål for å måle opplevelsen av HR-praksis var utviklet for dette 
spørreskjemaet som var relatert til pårørende og den norske konteksten, 
og inkluderte spørsmål om tilpassing av arbeidssituasjon, karriereut- 
vikling og medarbeidersamtale med en Cronbach alpha av a = ,782. To 
spørsmål om lederstøtte er tatt fra kortversjonen av Carless et al. (2000), 
ledelses-måleinstrument (opplevelse av lederstøtte og om leder skaper 
et trygt arbeidsklima) og et eget spørsmål rettet mot tilrettelegging på 
arbeidsplassen pårørende (a = ,905). Alle disse spørsmålene brukte denne 
skalaen: I hvilken grad opplever du (...) på en skala fra 1 til 5, hvor 1= ikke 
i det hele tatt og 5 = i svært stor grad. 

Inkludering ble målt med åtte spørsmål hentet fra Chung et al. (2020) 
og Mor Barak (2014). Spørsmålene dekket opplevelsen av tilhørighet, inn- 
flytelse, informasjon og unike bidrag (a = ,915). To spørsmål om kom- 
petansebruk fra Traavik og Richardsen (2010) ble brukt (a = ,841), bade 
hvorvidt de får bruke sin kompetanse og hvor fornøyde de er med bru- 
ken av kompetansen. Alle disse spørsmålene ble formulert med påstan- 
der som deltakerne måtte respondere på, fra 1 = helt uenig til 5 = helt 

enig. Den siste variabelen om stress er hentet fra Cohen et al.s studie, 
«A global measure of perceived stress» (1983), som bestar av fire spors- 
mal. Av disse brukte vi tre spørsmål knyttet til hvor ofte pårørende følte 
(opplevde) evne til å håndtere utfordringer, om ting gikk riktig vei, og om 
problemene ble for mye (a = ,808). Vi kodet variablene slik at en høy score 
betydde lavt stressnivå.” 


Resultater 
Deskriptiv statistikk 


Av de 138 respondentene er 96 prosent kvinner, 78 prosent har høyere 
utdanning og 34 prosent har mer enn 5 års utdanning, og over halvpar- 
ten har minst ett barn under 18 år boende hjemme. Flesteparten av de 
pårørende respondentene jobber i helse- og omsorgsstillinger (47 %), og 
deretter i offentlig sektor (16 %) eller utdanning (12 %). I utvalget jobber 
67 prosent fulltid og 23 prosent er enslige, 50 prosent av utvalget jobber 
i organisasjoner med over 100 ansatte, og 15 prosent har en lederstilling. 

I utvalget vårt fremkommer det at respondentene oftest er pårørende 
til ung voksen og barn under 18 med spesielle behov. Det er viktig å merke 
seg at 21 prosent hadde minst to pårørenderoller. 


Tabell 1. Pårørenderolle 


Pårørende til n Prosent 
Eldre/foreldre 12 8,7 
Ung voksen 47 34,1 
Barn behov under 18 35 25,4 
Partner/ektefelle 8 58 
Søsken 3 22 
Andre 1 7 
Voksen 3 22 
To eller flere 29 21,0 


2 Et fullstendig spørreskjema er tilgjengelig fra forfatterne. 

For å forstå arbeidstilpasning for pårørende hadde respondenter et valg 
mellom seks ulike kategorier, og man kunne velge mer enn ett svar. 
I tabell 2 noterer vi oss at de to praksiser som er mest brukt, er fleksitid 
(50 %) og ulønnet permisjon (48 %), men vi har ikke fanget opp alle de 
forskjellige praksisene, siden 23 prosent har valgt en annen praksis. 


Tabell 2. Praksis brukt på arbeidsplassen 


Praksis for tilrettelegging på arbeidsplassen n Prosent 
Hjemmekontor 49 35,5 
Jobbtilpassing 36 26,1 
Fleksitid 69 50 
Ulønnet permisjon 66 47,8 
Lønnet permisjon 33 23,9 
Andre 32 23,2 


Vi kjørte ANOVAs til å utforske erfaringene fra de ulike pårørende. Vi 
kunne ikke kjøre alle variabler samtidig på grunn av utvalgets størrelse, 
og det er derfor viktig å se på funnene fortløpende. Vi fant ingen klare 
eller signifikante forskjeller mellom deltid og fulltid, ulik alder eller den 
pårørendes utdanningsnivå i forhold til stress, inkludering og kompe- 
tansebruk, og flere av respondentene gir uttrykk for at de ikke opplever 
høy grad av stress (gj. = 3 - midt på skalaen), at de følte seg inkludert 
(gj. = 3,67), samt at de får brukt sin kompetanse (gj. = 3,83). Vi fant 
ut at pårørende i privat sektor rapporterer høyere HR- (gj. = 2,94) og 
lederstøtte (gj. = 3,49) enn pårørende i helsesektoren (gj. = 2,41 og 
gj. = 2,83). 

Ved å bruke SPSS 27 kjørte vi en multivariat generell lineær modell 
(GLM) med variabel for organisasjonsstøtte og testet med Pillai's trace 
som var signifikant F (3, 134) = 30,63, p < ,001. Den variabelen var 
også signifikant for alle tre avhengige variabler: stress F (1, 137) = 9,29, 
p < ,001, kompetansebruk F (1, 137) = 45,28, p < ,001 og inkludering 
F (1, 137) = 92,79, p < ,001. Når arbeidstakere som er i en pårørendesitua- 
sjon opplever støtte fra leder samt at organisasjonen har HR-praksis for 
dette, rapporterte de at de opplever mindre stress, at de får bruke mer av 
sin kompetanse og føler seg mer inkludert. 

Nar vi ser nærmere på HR-praksis, svarte 7,2 prosent av respondentene 
at de ikke får støtte i det hele tatt. Da vi så på hvert av HR-spørsmålene, 
fant vi at 41 prosent ikke opplever karriereutvikling som tar høyde for 
deres pårørendesituasjon. 23 prosent rapporterer at pårørendesituasjonen 
ikke blir nevnt i medarbeidersamtalen. 6,5 prosent av respondentene opp- 
lever å ikke få støtte fra sin nærmeste leder i det hele tatt. 21,7 prosent 
opplever at lederen ikke har lagt til rette for arbeidstakerens mestring av 
både jobben og pårørenderollen, og 10 prosent opplever at lederen ikke 
skaper et trygt arbeidsmiljø. 


Diskusjon 


Både i HR- og ledelsesforskningen og i mangfolds- og inkluderings- 
forskningen har vi som nevnt, relativt begrenset kunnskap om pårørendes 
status i arbeidslivet (Bear, 2019; Calvano, 2013; Roberson, 2019), og enda 
mindre i en norsk kontekst. Derfor kan studien vår bidra til økt kunn- 
skap om pårørende i arbeidslivet i Norge. Vi ser i vårt utvalg at pårørende 
en sammensatt gruppe som jobber på tvers av sektorer, i forskjellige 
aldersgrupper, de er pårørende hovedsakelig for barn og unge voksne, 
og en av fem er pårørende til mer enn én person. Flertallet av respon- 
dentene er kvinner, i et parforhold, og de har høyere utdanning. Utvalget 
vårt sammenfaller i stor grad med tidligere beskrivelser av pårørende i 
Norge, blant annet fra Pårørendealliansens undersøkelse, hvor flertallet 
var kvinner, nesten en fjerdedel var enslige, og en fjerdedel jobbet i privat 
sektor. Imidlertid er det i vårt utvalg en underrepresentasjon av dem som 
har omsorg for foreldre (ettersom et flertall av våre respondenter er pårø- 
rende til unge voksne eller barn med spesielle behov). 

Så til svaret på forskningsspørsmålet vårt: Hva er sammenhengen mel- 
lom pårørendes opplevelse av organisasjonsstøtte (HR-praksis og ledelses- 
støtte) og deres opplevelse av inkludering, stress og kompetansebruk på 
arbeidsplassen? 

Vi fant at pårørende opplevde varierende støtte fra arbeidsgiver, men at 
i de tilfeller der slik støtte utøves viser det seg å ha betydning for arbeids- 
takeren. Fra forskning vet vi at organisasjonstilnærming til balansen mel- 
lom arbeid og privatliv er relatert til individers produktivitet, effektivitet 

og tilfredshet (Michel et al., 2011). I vårt utvalg fant vi at HR-praksis som 
støtter pårørende, gjennom tiltak som tilrettelegging, karriereutvikling, 
medarbeidersamtale og leders støtte, er koblet til redusert stress, økt 
kompetansebruk og inkludering. 

Den pårørendes balanse mellom arbeid og livet for øvrig har så 
langt ikke fått mye oppmerksomhet i forskning, men det viser seg altså 
at direkte tiltak og særskilt støtte rettet mot arbeidstakere som er i en 
pårørendesituasjon, har betydning. Likevel ser det ut til at pårørende i 
utvalget ikke har fått nok støtte fra organisasjonen: Gjennomsnittet 
er under middels, som betyr at arbeidstakeren ikke opplever støtte, og 
mange rapporterer at de opplever at de ikke får noen støtte i det hele tatt. 
I pårørendes arbeidssituasjon er det mest vanlig at arbeidstakeren bruker 
fleksitid og ulønnet permisjon i sine forsøk på å håndtere situasjonen. De 
finner altså løsninger på egen bekostning, ettersom de ikke får støtte fra 
organisasjonen. 


Implikasjoner for praksis 


Arbeidsgivere kan begynne å fokusere på arbeidstakere som er pårørende, 
og iverksette tiltak og bruke en inkluderende lederstil for å øke kompe- 
tanseutnyttelse og inkludering, og redusere stress på arbeidsplassen. 
Det verd å minne om, som nevnt tidligere, at stadig flere arbeidstakere 
kommer til å være i pårørenderoller i lys av den pågående demografiske 
utviklingen. Det er viktig at HR-funksjonen og lederne forstår at ansattes 
pårørenderolle kan endre seg over tid, og at pårørende er en sammensatt 
gruppe med forskjellige behov. 

Gjennom arbeidsmiljøloven ($ 4-2, $ 4-6) har arbeidsgiveren en gene- 
rell tilretteleggingsplikt i organisering og utforming av arbeidet, og skal så 
langt det er mulig legge til rette for at arbeidstakers arbeidsevne ivaretas, og 
hindre at arbeidstakere faller utenfor arbeidslivet. Tilrettelegging kan være 
krevende, særlig for mellomledere som opplever å stå i spagat mellom resul- 
tatkrav og knappe ressurser. Størrelsen på nærmeste leders kontrollspenn 
kan også utfordre relasjonen mellom leder og medarbeider. Opplevelsen av 
manglende tilrettelegging kan knyttes til at virkemidlene ikke er koblet til 
en overordnet strategi. Det kan også ses i sammenheng med at mellomledere 

ikke opplever a bli holdt ansvarlig for politikken og tiltakene. Og dersom 
den overste ledelsen ikke folger opp, kan det svekke den faktiske implemen- 
teringen i organisasjonen (Mykletun & Furunes, 2011). 

Men partene i arbeidslivet bor ta utfordringen knyttet til den demo- 
grafiske utviklingens pavirkning pa arbeidslivet. En kunne tenke seg at 
det kunne utformes universelle ordninger for å imøtekomme arbeidsta- 
kere som er i pårørenderoller, med tiltak som sikrer størst mulig grad av 
arbeidsdeltakelse (for eksempel fleksitid). Dog kan en ulempe ved univer- 
selt utformede ordninger være at de skaper en automatikk i ledernes tenk- 
ning og derved tar oppmerksomheten bort fra de reelle utfordringene. 
Universelle ordninger kan virke negativt også for den enkelte arbeids- 
taker, ettersom det kan bidra til stigmatisering. Individuelle ordninger, 
på sin side, gir rom for skjønn, noe som er relevant tatt i betraktning at 
pårørenderoller er mangfoldige (for eksempel tilpasset arbeidsoppgave). 
Likevel, individuelle ordninger er heller ikke uproblematiske, ettersom 
det kan skape forfordeling eller en oppfatning blant arbeidstakerne om 
at det foregår forskjellsbehandling i virksomheten (Mykletun & Furunes, 
2011). En kombinasjon av universelle og individuelle tiltak kan være den 
farbare veien her. Medarbeiderens medvirkning i å utrede relevante tiltak 
må også understrekes, samt en transparens i utformingen av de virke- 
midlene som er individrettede, og at de utformes gjennom medvirkning 
fra tillitsvalgte og verneombud. 

Ledelse spiller en sentral rolle. Inkluderende ledelse skiller seg ut fra 
andre type ledelse i at det som vektlegges er individuelle forskjeller, til- 
hørighet, integrering og relasjoner (Randel et al., 2018). Leder som hjelpe 
til med individuelle tiltak, blir sett som mer omsorgsfull i forhold til jobb 
og privat liv (Bohlmann & Zacher, 2019). En støttende og inkluderende 
ledelse setter seg inn i de systemer og strukturer som medarbeideren må 
forholde seg til i sine ulike roller i livet. 

Organisasjonenes investering i HR-praksis og ledertrening er av betyd- 
ning. At balansen mellom arbeid og livet for øvrig tematiseres for pårø- 
rende, for eksempel i medarbeidersamtalen mellom leder og medarbeider, 
kan bidra til å avdekke behov for tilpasninger. Temaet bør derfor inklu- 
deres i HR-prosesser som karriereutvikling og i medarbeidersamtale. 
HR-praksis som støtter lederen, og at leder inkorporerer HR-tiltakene 

i sin praktisering, er avgjørende for inkludering (Buengeler et al., 2018; 
Ng & Sears, 2018; Nishii & Paluch, 2018). 


Begrensning 


For å belyse pårørendes opplevelser på arbeidsplassen har vi brukt 
et spørreskjema, på et gitt tidspunkt, til å måle forskjellige variabler 
(Common method bias). Ettersom utvalget vårt ikke er representativt, 
kan vi ikke generalisere funnene våre. Tolkningen av resultatene bør der- 
for ses i lys av disse begrensningene. 

Fremtidig forskning bør utforske situasjonen for arbeidstakere som har 
flere pårørenderoller, vi må finne ut mer om menn som er i pårørende- 
roller, samt ulike aldersgrupper. Pårørende er en sammensatt gruppe, og 
vi trenger mer forskning som belyser hvem disse arbeidstakerne er, og 
hva de trenger for å opprettholde tilknytningen til arbeidslivet. Tidligere 
forskning har funnet forskjeller med hensyn til kjønn og typer av pårø- 
rende (Halinski et al., 2020), og det er derfor viktig å belyse interseksjo- 
nalitet og mangfold i denne gruppen. I tillegg trenger vi å studere hvilke 
HR-praksiser og hva slags lederadferd som betyr mest for pårørende. Fra 
forskningen vår ser det ut til at medarbeidersamtale og karriereutvikling 
danner et godt utgangspunkt for relevante tiltak. 


Konklusjon 


Opprettholdelse av den norske velferdsstaten forutsetter at flere deltar 
i arbeidslivet, og at flere står lenger i arbeid, noe som søkes fremmet 
gjennom lover, forskrifter og avtaler, deriblant avtalen om inklude- 
rende arbeidsliv (IA-avtalen). Med utgangspunkt i den demografiske 
utviklingen er det rimelig å anta at stadig flere arbeidstakere kommer 
til å ha flere typer pårørenderoller samtidig eller i flere faser av livet. 
Sett i den overordnede norske konteksten vil altså det norske velferds- 
samfunnets bærekraft avhenge av at en større andel av befolkningen 
deltar i arbeidslivet, og at flere arbeider lenger enn i dag. Som følge av 
den samfunnsmessige og demografiske utviklingen må vi forvente to 
utviklingstrekk i norske organisasjoner: at organisasjoner må ta større 

ansvar for inkludering av alle befolkningsgrupper, og at enkeltperso- 
ner far flere omsorgsroller. Ettersom det er et relativt beskjedent tilfang 
av forskning tilgjengelig hva angår pårørende, og særlig med tanke på 
hvordan pårørenderollen påvirker tilknytningen til arbeidslivet, er vår 
forskning et viktig bidrag til samfunnet og organisasjonene i det norske 
arbeidslivet. 

Abstract: The research on and practice of human resource management (HRM) 
typically are related to standard employment relationships and the HRM triad of 
line managers, employees and a HRM department. In this chapter we describe 
and analyze HRM in the context of television production in Norway. We identify a 
“deviant” context that is rarely studied, one characterized by project-based work and 
contingent employment relationships. In the theoretical part of the paper different 
contexts for HRM are described. We then provide a brief overview of the Norwegian 
institutional environment of employment relations. Based on 18 semi-structured 
interviews with respondents in various roles in TV production, we describe and 
analyze key HRM themes in the sector. Project organization is a characteristic fea- 
ture in the production companies. They typically combine a small core of employees 
on open-ended contracts with (project-based) temporary employees and contrac- 
tors. A collective agreement has been established in the TV industry for temporary 
employees, which is quite unique in Norway. A consistent finding is that the HRM 
function is minimalistic and “fuzzy”, for example, in relation to employee devel- 
opment and performance appraisals. However, many firms emphasize health and 
safety issues. 

Innledning 


Human Resource Management (HRM) er i forskning og praksis typisk 
knyttet til bedrifter med «vanlige», langsiktige ansettelsesforhold. Nar 
personalledelse utøves, «treffer» man dermed fast ansatte arbeidstakere. 
Innenfor denne relasjonen blir det utført HRM-oppgaver og aktiviteter, 
som rekruttering, allokering av ansatte til konkrete oppgaver, nedbe- 
manning, støtte til kompetanseutvikling, medarbeideroppfølging, beløn- 
ning og aktiviteter knyttet til medarbeiderinnflytelse. Disse oppgavene 
kan utføres av en spesialisert HR-avdeling, av linjeledelsen eller oftest i 
et samarbeid mellom disse. Over tid har HRM-aktivitetene i større grad 
blitt utført i linjen, mens HRM-avdelingen, gjerne plassert i administra- 
sjonsavdelingen eller i egen HR-avdeling, utfører støtteoppgaver (Slåtten, 
2020). 

Dette trepartsforholdet mellom linjen, HR-avdelingen og den ansatte 
utfordres ved at et større omfang av organisasjons- og arbeidsformer 
krysser tradisjonelle organisatoriske grenser. Flere prosjektbaserte orga- 
nisasjoner åpner for større innslag av matriseliknende organisasjoner, 
hvor de ansatte forholder seg både til en ressursleder og en eller flere 
prosjektledere (Bredin & Söderlund, 2011). Virksomhetene benytter seg 
i større grad av arbeidskraft med andre tilknytningsformer enn direkte 
ansettelse: innleide fra bemannings- og konsulentbedrifter, frilansere, 
oppdragstakere, hvorav noen av disse også kan være formidlet gjennom 
digitale plattformer. Det er videre et større innslag av tett og forpliktende 
samarbeid mellom bedrifter, hvor selve samarbeidstiltaket gjør det uklart 
hvem som er den viktigste aktøren med hensyn til faktisk utøvelse av 
HRM. 

Dette åpner for å sette søkelyset på atypiske tilknytningsformer for 
arbeid og interorganisatorisk samarbeid. Når arbeid finner sted på tvers 
av organisatoriske grenser og tradisjonelle ansettelsesforhold, utfordres 
også vår forståelse av HRM. 

I denne artikkelen setter vi søkelyset på HRM-praksiser i program- 
produksjon for TV i Norge. Det særegne ved denne sektoren er at arbeidet 
utføres i prosjekter, i en relasjon til en kundevirksomhet (kanal), med 
et stort innslag av atypiske tilknytningsformer og særlig midlertidige 
ansettelser. Et viktig poeng er at relevansen av HRM-aktivitetene ikke 

«forsvinner» når arbeidet organiseres på denne måten. Imidlertid er det 
slik at ansvar, rettigheter og forventninger blir mindre entydige enn i tra- 
disjonelle, ikke-tidsavgrensede arbeidsforhold. Vi beskriver her hvordan 
HRM faktisk praktiseres i denne type organisering, og peker på noen 
utfordringer. Her vil de norske rammene for HRM, nemlig arbeidsmiljø- 
lovens regler, være særlig viktige. Disse reglene er utformet med tanke på 
organisasjoner der majoriteten er fast ansatte, og der de tillitsvalgte fyller 
sin rolle i tidsrom over flere år. Dette er langt fra virkeligheten innen 
TV-produksjon. 


Begrepsmessig og teoretisk rammeverk 


Denne artikkelen trekker på innsikter fra tre forskningsfelt eller dome- 
ner: HRM-faget, tilknytningsformer for arbeid (som «treffer» HRM 
og andre fag som organisasjonsteori og sosiologi) samt prosjektorga- 
nisering og ledelse. I lys av HRM-faget tar vi utgangspunkt i aktuelle 
HRM-praksiser eller -aktiviteter. En god syntese er utarbeidet av Bredin 
og Söderlund (2011) mellom fire områder: bemanning, tiltak rettet mot 
resultater, involvering av ansatte og utvikling av ansatte. I norsk sam- 
menheng vil det også være aktuelt å inkludere området helse, miljø og 
sikkerhet (HMS), som en egen HRM-aktivitet. Bakgrunnen for dette er 
at arbeidsmiljøloven, overenskomster og tariffavtaler inneholder bestem- 
melser som er relevante for HRM og HMS, samtidig som det er vanskelig 
å skille skarpt mellom disse områdene. 

Forskningen innen HRM er i hovedsak rettet mot hvordan de nevnte 
funksjonene ivaretas i en «vanlig» organisasjon bestående av medarbei- 
dere i langsiktige ansettelsesrelasjoner. De viktigste aktørene vil her være 
HR-avdelinger, linjelederne og de ansatte. Det vi undersøker i dette kapitlet 
(TV-produksjon som kombinerer «løse» tilknytningsformer og prosjekt- 
baserte organisasjoner), er på samme tid etablerte forskningsfelt og kilder for 
to sett med særegne, men samtidige trekk og utfordringer. Implikasjonen er 
at for å forstå HRM i TV-produksjon må en forholde seg både til hva pro- 
sjektbasert organisering er, og hvilke tilknytningsformer som er aktuelle. 

Et prosjekt er en midlertidig og tidsbestemt oppgave, med en viss grad 
av unikhet, som blir utført av en midlertidig konstellasjon av mennesker. 

Bade oppgave og organisasjon har en midlertidig karakter, og skiller seg 
fra andre oppgaver i virksomheten. Et prosjekt kan inngå i ulike kon- 
tekster, som en prosjektbasert organisasjon (PBO) hvor kjernevirksom- 
heten utføres i prosjekter, et nettverk av vedvarende interorganisatorisk 
relasjoner over tid, eller kan være et engangsprosjekt (eksempel: store 
arrangement som OL og VM). Man vil typisk finne PBO i skipsverft og 
andre produsenter av skreddersydde produkter, bygg og anlegg, leveran- 
dører av vedlikeholdstjenester, konsulentbedrifter, arkitektfirma, film og 
TV-produksjon. 

Når arbeidet organiseres i prosjekter, vil de ansatte ofte forholde seg til 
to (eller flere) ledere i matriseliknende eller mer komplekse organisasjoner 
(Bredin & Söderlund, 2011). I tillegg utføres arbeidet ofte i konstellasjoner 
på tvers av organisatoriske grenser. Som Swart og Kinnie (2014, s. 292) 
uttrykker det: «Work therefore tends to be carried out in projects which 
span organizational boundaries and consequently firms manage people 
whom they do not directly employ and employ people whom they do 
not manage». Dermed utfordres både den organisasjonssentriske HRM- 
forståelsen og forutsetningen for varige relasjoner. De norske reglene der 
tillitsvalgte har sentrale roller som med- og motspillere innen HRM, for- 
sterker prosjektorganisasjonens «annerledeshet» ytterligere, fordi tillits- 
valgte i prosjekt (dersom de finnes) vil ha et like kortsiktig perspektiv 
som ledelsen. 

Når en virksomhet skal utføre en deloppgave eller innhente menneske- 
lige ressurser, kan man i utgangspunktet trekke på ulike tilknytningsfor- 
mer for arbeid: fast ansettelse, midlertidig ansettelse, innleid arbeidskraft, 
oppdragstakere/frilansere eller underleveranser fra en virksomhet. Hver 
av disse alternativene har særegne fordeler og ulemper, og en rekke for- 
hold vil påvirke omfang og sammensetning av ulike tilknytningsformer 
for virksomheten. Her vil bedriftens vurderinger, bransjenormer og eta- 
blerte praksiser, preferanser hos de aktuelle personene, maktforhold, 
avtaleverk og lover og forskrifter spille inn (Eldring & Ørjasæter, 2022; 
Nesheim, 2016). 

Et viktig poeng er at prosjektbasert organisering og atypiske tilknyt- 
ningsformer er uttrykk for to typer av midlertidighet, knyttet til organise- 
ring (og prosjektets varighet) og personers (arbeidskraftens) tilknytning 

til den aktuelle bedriften. Disse to aspektene ved midlertidighet i arbeids- 
livet er forskningsmessig skilt i to fagdomener: prosjektorganisering og 
tilknytningsformer for arbeid. Dette medforer at man i analyser av pro- 
sjektorganisering og ledelse i liten grad har gatt inn pa forskjeller mel- 
lom ulike tilknytningsformer eller samspillet mellom disse (Nesheim & 
Smith, 2015), for eksempel mellom fast ansatte og innleide konsulenter 
(Nesheim et al., 2014). Forskningen om tilknytningsformer for arbeid har 
på sin side fokusert på ulike kortsiktige kontrakter (midlertidig ansatte, 
oppdragstakere, innleide), og i liten grad inkludert fast versus midlertidig 
organisering (Nesheim & Smith, 2015). 

For å fange opp de ulike dimensjonene ved arbeid, organisering og 
organisatoriske grenser skiller Kinnie og Swart (2020) mellom tre former 
for arbeidsorganisering på tvers av organisatoriske grenser: intraorgani- 
satorisk, interorganisatorisk og transorganisatorisk arbeid. Dette er en 
syntese og et begrepsapparat som gir et godt utgangspunkt for analyse av 
HRM i ulike kontekster. Vi vil her imidlertid skille mellom to typer av 
intraorganisatorisk arbeidsorganisering: a) basert på faste ansettelsesfor- 
hold (type 1) og b) basert på kortsiktige kontrakter og atypiske tilknyt- 
ningsformer (type 2). Tabell 1 gir en oversikt over de aktuelle formene. 

Type 1 er tradisjonell HRM, basert pa at det er én bedrift (og arbeids- 
giver) som organiserer og er ansvarlig for arbeidet. Her vil man typisk 
bygge på faste ansettelsesforhold. Innenfor en slik arbeidsorganisering 
kan det være stor variasjon, knyttet til bedriftsstørrelse og sektor. Faste 
ansettelser vil være standard og dekke kjerneaktiviteter og nøkkelres- 
surser. Samtidig kan innleide eller oppdragstakere benyttes i mindre 
omfang for å supplere fast ansatte, eksemplifisert av Nesheim et al. sin 
studie (2014). Her var svingninger i etterspørsel, kortsiktig behov for 
spesialkompetanse og innarbeidede bransjenormer viktig for å forklare 
bruken av ikke-ansatte. 

I type 2 er det også én virksomhet som er ansvarlig for kvalitet og 
utførelse av arbeidet, men det som produseres, er typisk prosjektbasert, 
hvor personell i atypiske tilknytningsformer utfører mesteparten av 
arbeidet. Mens man i type 1 kan finne frilansere og andre som supple- 
rer fast ansatte, er det i type 2 de atypiske tilknytningsformene som er 
det ‘normale’ og dekker hovedtyngden av kompetanse og menneskelige 

Tabell 1. Ulike kontekster for HRM 


Type 1 Type 2 Type 3 Type 4 
Intra- Intra- Inter- Trans- 
organisatorisk organisatorisk organisatorisk organisatorisk 
Organisering Én bedrift Én bedrift Oppgaven er En liten kjerne 
av arbeid organiserer organiserer et felles ansvar organisasjon, 
arbeidet. arbeidet. for to eller flere koordinerer et 
Arbeidet utføres Arbeidet utføres Organisasjoner. nettverk av 
i hovedsak av i hovedsak Kan være et personer og 
fast ansatte i av personer interorganisato-  Dedrifter med 
bedriften (mulig som ikke er risk prosjekt ulike tilknytnings- 
supplement med fast ansatte i former 
ikke-ansatte) bedriften 
HRM Tilhører et Lite tradisjonell Man blir allokert Lite tradisjonell 
HRM-system HRM fra en bedrift tilet HRM 


Utfordringer 


Rekruttering av 
ansatte. 


Allokering til 
oppgaver, kompe- 
tanseutvikling 


Bemanning 
til prosjekter 
(ikke-ansatte). 


Aktivisere 
nettverk. 


Organisere og 
lede prosjekt 


felles prosjekt 


Samspill mellom 
HRM på 
organisasjons- og 
interorganisato- 
risk nivå 


Individualisering. 


Svak organisato- 
risk grunnlag for 
HRM 


ressurser. Dette omtales gjerne som «The Hollywood model», basert på 
den arbeidsorganiseringen som fikk fotfeste i det ledende miljøet i ameri- 
kansk film fra midten av det 20. århundret (Ellis, 1990, s. 437—439). Jones 
og Walsh (1997) beskriver denne modellen slik: 


Careers within the film industry move across rather than within firms; subcon- 
tractors are self-employed and move from project to project. The role of the 
company in this network organization is to finance and distribute the finished 


product (film). (Jones & Walsh, 1997, s. 57) 


Type 3 eksemplifiseres ved prosjekter der det er et tett samarbeid mel- 
lom to eller flere bedrifter. I sin rene form er dette interorganisatoriske 
prosjekter med et felles mål. Slike konstellasjoner kan knytte sammen 
leverandør-kundebedrifter eller bedrifter på samme nivå i en verdikjede. 
Type 3 skiller seg fra type 2 ved at det er to eller flere bedrifter som sam- 
arbeider, heller enn en hovedbedrift som benytter ikke-ansatte, som kan 
være formidlet eller utleid av tredjeparter (som bemanningsbedrifter). 

En fjerde type av kontekst for HRM er den transorganisatoriske. Her 
er det ikke to eller tre dominerende arbeidsgivere, men heller et mangfold 
av bedrifter og tilknytningsformer for arbeid. En virksomhet kan ha en 
rolle som koordinator. Dette omfatter typisk et ansvar for markedsbasert 
samordning. Her vil det være et stort innslag av individuelt ansvar for 
å skaffe seg oppdrag, og for karriere og kompetanseutvikling. Innenfor 
denne typen av arbeidsorganisering kan man finne ulike konstellasjoner, 
inkludert et nettverk av individuelle konsulenter som utfører et prosjekt 
for en kunde, frilansere eller tilsvarende som går sammen om en teater- 
oppsetning, men også oppdragsarbeid i den såkalte gig-økonomien. 

Type 2 er basert på en videreutvikling og nyansering av Kinnie og 
Swarts (2020) rammeverk, hvor det trekkes på innsikter fra Hollywood- 
modellen, generell kunnskap om tilknytningsformer for arbeid, inklu- 
dert Marchington et al.(2005) sin studie av «fragmenting work». Samtidig 
er organisering av TV- og filmproduksjon ofte forstått og belyst ut fra et 
generisk begrep om nettverk og relasjoner utover den enkelte organisa- 
sjon. Dette omtales som «Prosjekt network organizations» (PNO), eller 
relativt varige interorganisatoriske nettverk (Manning, 2017). 


PNOs can be described as longer-term, yet project-based sets of relationships 
between film producers, client channels or studios, directors, script writers, 
actors and technical service providers. They typically emerge within regional 
film production clusters... and share three features that are typical of PNOs: 
strategic coordination; stable core project teams; and flexible pools of comple- 


mentary partners. (Manning, 2017, s. 1402) 


Dette medfører at PNO som fenomen har innslag av både type 2 og type 3 
over. Type 2 kommer til uttrykk i relasjonen mellom hovedbedriften og 
de individuelle bidragsyterne (fleksibel arbeidskraft som produsenter, 
manusforfattere og skuespillere), mens type 3 kommer til uttrykk i de 
organisasjonene som samarbeider. Et fellestrekk ved PBO (Manning, 
2017) og type 2 er den fleksibiliteten som løse tilknytningsformer og nett- 
verk mellom hovedbedrift og utførende spesialister medfører. 

Forå oppsummere: Det teoretiskegrunnlaget for studien bygger på sentrale 
begreper og grunninnsikter fra tre faglige domener: HRM (fokus på akti- 
viteter), prosjektorganisering («engangsoppgave», «engangsorganisasjon» 

og prosjektbaserte organisasjoner) og tilknytningsformer for arbeid. 
Dette er supplert med en typologi av HRM-kontekster (hvor type 2 er av 
særlig relevant) samt Mannings (2017) forståelse og konseptualisering av 
nettverksorganisering i film og TV-produksjon. 


Institusjonell kontekst: Lov og avtaleverk 


Ovenfor har vi gått inn på HRM innenfor ulike arbeids- og organisa- 
sjonsformer. Et hovedpoeng er at de aktuelle HRM-aktivitetene er rele- 
vante på tvers av ulike måter (type 1-4) å organisere arbeid på. En viktig 
utfordring for forskning og praksis er å forstå HRM innenfor og på tvers 
av disse typene. 

I tillegg kommer nasjonale institusjonelle omgivelser for arbeidslivet. 
Forskningen innen HRM er preget av at store deler av studiene er utført i 
USA og Storbritannia, hvor det generelt er mindre innslag av regulering 
av arbeidslivet enn i Norge. I norsk sammenheng vil arbeidsmiljølov- 
givning og avtaleverk ha innflytelse på hvordan de enkelte funksjonene 
innen HRM-feltet utøves. Det finnes oss bekjent ikke noen god over- 
sikt over sammenhengen mellom disse institusjonaliserte trekkene ved 
arbeidslivet og HRM i norske bedrifter. Vi kan imidlertid eksemplifisere 
betydningen av dette. 

Arbeidsgiver har rett til å velge tilknytningsform, men innenfor 
rammen av både regler og rettspraksis. Sett fra bedriftens side legger 
arbeidsmiljøloven og folketrygdloven begrensninger på beslutninger om 
tilknytningsformer for arbeid. Bestemmelsene i arbeidsmiljøloven søker 
å beskytte arbeidstakere i ikke-tidsavgrensede, direkte ansettelsesforhold 
(NOU, 2021: 9). Dette skjer på to måter: a) gjennom prosesskrav til og 
prosessrisiko ved oppsigelse av slike arbeidskontrakter og b) gjennom 
begrensninger på bruken av alternativer til faste ansettelser (Eldring & 
Ørjasæter, 2022; Nesheim, 2016; NOU, 2021: 9). 

I arbeidsmiljølovens $$ 14-9 og 14-12 kommer det klart frem at bruk 
av midlertidige ansettelser og innleid arbeidskraft er unntak, som kun 
kan benyttes i visse avgrensede situasjoner. Bruk av oppdragstakere er i 
utgangspunktet lovlig. Men dersom oppdragets karakter og oppdragsta- 
kerens tilknytning ligger nært opp til et arbeidstakerforhold, kan retten 

skjære gjennom og slå fast at dette er ordinært arbeidstakerforhold (Eldring 
& Ørjasæter, 2022; NOU, 2021: 9). At en arbeidsgiver bevisst ber deltakere 
i et prosjekt om å fakturere som oppdragstakere (næringsdrivende eller 
frilansere i skatteteknisk forstand) når de etter loven burde vært arbeids- 
takere (faste eller midlertidige), blir betegnet innen arbeidsretten som feil- 
klassifisering. I kultur- og mediebransjen generelt, som TV-produksjon jo 
er en del av, er det et økende press på arbeidstakerne om å sende faktura 
(Jesnes & Nergaard, 2019), noe som i mange tilfeller vil innebære en feil- 
klassifisering der arbeidstakere mister sitt vern i arbeidsmiljøloven. 

Definisjonene av de ulike kategoriene fremgår av folketrygdlovens 
$$ 1-8, 1-9 og 1-10 og er ytterligere definert ved flere høyesterettsdommer 
(f.eks. Dykker-dommen RT-2007-1458 og Avlaster 2-dommen RT-2016- 
1366-A). Men selv om de substansielle forskjellene i tilknytningsformer er 
definert gjennom lover og rettspraksis, vil både arbeidsgiver og arbeidsta- 
kere ofte bruke «feil uttrykk». Uttrykket «innleid» og «frilanser» bruker 
begge for eksempel om midlertidige ansatte i den bransjen vi studerer, og 
vi har valgt å gjengi sitatene slik de ble sagt, ikke slik det ville vært juri- 
disk korrekt. Denne språklige praksisen, som er uten betydning for det 
substansielle, innebærer altså ikke feilklassifisering som beskrevet over, 
det må nærmest betegnes som talemåter, uten rettslig eller organisatorisk 
betydning. 

Mens arbeidsmiljøloven i hovedsak bare regulerer forholdet til egne 
ansatte, reguleres ett forhold, nemlig HMS-ansvaret videre enn dette. 
HMS-ansvaret gjelder alle som utfører arbeidsoppgaver i tilknytning 
til arbeidsgivers aktivitet eller innretning (Arbeidsmiljøloven $ 2-2), 
altså også oppdragstakere. Intensjonen bak denne paragrafen er å hin- 
dre pulverisering av ansvar når oppgavene fordeles på flere samarbeids- 
partnere og leverandører. Problemstillingen ble grundig behandlet i det 
såkalte Fougner-utvalget (NOU, 2021: 9), og regjeringen har i skrivende 
stund (Prop. 14 L (2022-2023) foreslått en lovendring som forsterker 
HMS-ansvaret for innleide og næringsdrivende, hovedsakelig gjennom 
en styrking av verneombudsordningen. Det foreligger også et forslag 
(Prop. 14 L (2022-2023)) om å tydeliggjøre arbeidstakerbegrepet. Dette 
skal skje dels ved å presisere den eksisterende rettstilstanden i lovteksten, 
dels ved å innføre en såkalt presumsjonsregel. Det siste betyr at det blir 

oppdragstakerens ansvar a bevise at en oppdragstaker virkelig er en opp- 
dragstaker, og ikke en feilklassifisert arbeidstaker. Lovendringene blir 
med all sannsynlighet vedtatt i lopet av forste halvar 2023. 


Data og metode 


I denne studien ser vi nærmere på hvordan HRM praktiseres i program- 
produksjon for TV i Norge, hvor arbeidet utføres i prosjekter med et stort 
innslag av atypiske tilknytningsformer. Ettersom det foreligger begren- 
set med empiri på dette området, og formålet med studien er å utforske 
hvordan HRM praktiseres i denne bransjen, har vi benyttet et kvalita- 
tivt og eksplorativt forskningsdesign. En kvalitativ tilnærming søker å 
gå i dybden på hvordan et fenomen opptrer i virkeligheten (Yin, 2018). 
Undersøkelse av et slikt fenomen kalles ofte en casestudie (Yin, 2018). 
Vi har avgrenset studien til underholdningsproduksjon for TV-bransjen. 
Det produseres annen type innhold for TV-selskapene også, som for 
eksempel drama, dokumentar og sport. Vi ønsket å gå i dybden på en spe- 
sifikk kontekst og ikke sammenlikne flere ulike produksjonstyper med 
sine spesifikke særtrekk. Ifølge Eisenhardt (1989) fokuserer casestudier på 
å forstå den underliggende dynamikken i en spesifikk kontekst, og vårt 
formål er å forsøke å generere ny innsikt i hvilke underliggende mekanis- 
mer for HRM-praksiser som er virksomme i programproduksjon innen 
underholdning for TV. Vi har en eksplorativ tilnærming til fenomenet, 
noe som har tillatt oss å innlede studien med en bred tilnærming, som 
senere er tilpasset og videreutviklet etter hvert som vi fikk ny innsikt fra 
informantene (Saunders et al., 2019). 

Studien bygger på 18 intervjuer med ulike aktører med ulike roller 
og tilknytningsformer i TV-produksjonsbransjen for underholdning i 
Norge. Vi valgte et formålsmessig utvalg (Saunders et al., 2019), der vi 
valgte informanter som best tilfredsstilte de kriteriene som vi var ute etter. 
Kriteriene var at de måtte ha ulik tilknytningsform (fast ansatt, midler- 
tidig ansatt og oppdragstakere), ha erfaring fra ulike produksjonsselska- 
per og av ulik størrelse, med ulik erfaring (fra relativt ferske i bransjen 
til erfarne) og i ulike roller. I tillegg ville vi intervjue representanter for 
partene (fagforbundet Norsk Filmforbund og Virke, som representerer 

arbeidsgiverorganisasjonen Produsentforeningen) samt representanter 
som hadde erfaring fra utviklingen av overenskomsten. Vi benyttet våre 
egne nettverk for å komme i kontakt med relevante kontaktpersoner i 
startfasen, og deretter «snøballmetoden» for å komme i kontakt med nye 
informanter etter de gitte kriteriene. 

Åtte av informantene har fast ansettelse, hvorav to av disse er tilsatt i 
henholdsvis Norsk Filmforbund og Produsentforeningen Virke. Fire av 
de fast ansatte har lederstillinger i ulike produksjonsselskaper, og to, som 
nå er ansatt i NRK, har tidligere hatt stillinger i produksjonsselskaper. 
Seks informanter er midlertidig ansatt. Disse har hatt varierende roller, 
der noen har lederfunksjoner under innspilling, og andre har mer utfø- 
rende funksjoner. Fire informanter er oppdragstakere. De har alle sitt 
enkeltpersonforetak hvor de fakturerer for utførte oppdrag. Tabell 2 viser 
en grov oversikt over hvilke tilknytningsform og roller de ulike aktørene 
i studien har. Det var svært viktig for flere av informantene at vi kunne 
love anonymitet, og derfor gir vi ikke en mer detaljert oversikt over infor- 
mantene. Flere var redd for å havne i unåde i bransjen om de kunne iden- 
tifiseres. Vi har tatt hensyn til dette i gjengivelse av sitater koblet opp mot 
person. I forbindelse med sitatene i den empiriske analysen har vi valgt 
å forklare informantens rolle eller tilknytningsform der det er naturlig, 
men ikke gi hver informant en kode. Dette gir mindre detaljrikdom for 
etterprøvbarhet av og nyanser i den empiriske analysen, men hensynet til 
informantene vil her veie tyngst. 


Tabell 2. Oversikt over informantene i studien, med tilknytningsform, typiske roller informantene 
har, og antall informanter. 


Tilknytningsform Roller Antall 

Fast ansatt Produsent, produksjonsleder, redaksjonsleder, direktør, leder 8 
og jurist 

Midlertidig ansatt Redaktør, regissør, casting, produksjonsassistent og fotograf 6 

Oppdragstaker Produsent, fotograf, programleder 4 


(enkeltpersonforetak) 


Vi valgte å utforme og gjennomføre semistrukturerte intervjuer for 
både å få en dypere forståelse av informantenes opplevelser, men også 
for å være åpen for andre synspunkter, erfaringer og opplevelser som 

informantene ville dele. Semistrukturerte intervjuer er et godt verktoy for 
dette (Klenke, 2008). På grunn av den eksplorative tilnærmingen ble det 
utviklet en grunnleggende intervjuguide med temaer og konkrete spørs- 
mål til hvert tema, men intervjuguidene og intervjuene ble tilpasset den 
enkelte respondent ut ifra hva som var relevant for den spesifikke rollen, 
respondentens erfaring og historikk. Overordnede temaer var rolle, erfa- 
ring, intervjuobjektets tilknytningsform, avtaleverk, organiseringsgrad/ 
tariffavtale, kunnskap om arbeidsmiljølov, arbeidsorganisering, ledelse, 
bemanning (prosjekt/bedrift/egne erfaringer), HMS, utvikling/læring, 
karriere (muligheter, begrensninger), resultatevaluering/medarbeider- 
samtaler, involvering/innflytelse/tillitsvalgt, HR-støtte, kunderelasjon, 
utviklingstrekk og kritiske hendelser. Intervjuene ble gjennomført høs- 
ten 2020 og våren 2021. Intervjuene varierte fra mellom 40 til 90 minut- 
ter. I starten ble intervjuene gjennomført som fysiske møter, men etter 
hvert ble intervjuene gjennomført på Zoom eller Teams på grunn av 
covid-19-situasjonen. Det ble tatt opptak av 16 av 18 intervjuer, som der- 
etter ble transkribert. To av informantene ønsket ikke at vi tok opptak av 
frykt for at opptaket skulle komme på avveie, og at de da mistet sin ano- 
nymitet. Det ble da tatt notater av samtalen. Notatene og de transkriberte 
intervjuene ble deretter kodet av forskerne. 

Analyse av intervjuene er basert på tematiske analyser (Braun & 
Clarke, 2006). Det ble først tatt utgangspunkt i overordnede temaer, og 
datamaterialet ble så systematisert og kategorisert i mer spesifikke temaer 
som fremkom i intervjuene. I det følgende skal resultatene fra studien 
presenteres. 


Empirisk analyse 


Hva er programproduksjon? 

Vi setter her søkelyset på underholdning levert av produksjonsselskaper til 
de ulike kanalene. Internt kanalprodusert underholdningsproduksjon, som 
kun er aktuelt for NRK, faller utenfor undersøkelsen. En viktig faktor bak 
markedet for programproduksjon og utviklingen av et selvstendig produk- 
sjonsmiljø utenfor NRK var etableringen av TV 2 i 1992. Her ble omfanget 
av egenproduksjonen begrenset gjennom konsesjonsvilkårene i den første 

perioden, hvor det heter: «TV 2 skal selv hovedsakelig produsere nyhets- og 
aktualitetsprogrammer. Den øvrige virksomhet skal fortrinnsvis baseres 
på innkjøp av programmer fra andre norske og utenlandske produsenter» 
(Tobiassen & Nesheim, 2001, s. 1). Grensen mellom egenproduksjon og kjøp 
ble dermed underlagt offentlige reguleringer mer enn å være et resultat av 
strategiske valg fra TV 2s side, i TV 2s første år (Tobiassen & Nesheim, 
2001). Senere har programproduksjonen blitt ytterligere outsourcet, for 
eksempel da flaggskipet God Morgen Norge ble satt ut til Mastiff i 2019, slik 
at det nå bare er sport og nyheter igjen som egenproduksjon i TV2. I NRK 
utføres om lag seksti prosent av produksjonen i eget hus. 

Det utføres programproduksjon i Norge for en rekke kanaler knyt- 
tet til eierne NRK, TV2-gruppen/Egmont, Discovery Networks Norway 
(med blant annet kanalen TV Norge) og Modern Times Group (med blant 
annet kanalen TV3). Det kan være et tett samarbeid mellom produk- 
sjonsselskap og kanal i de ulike fasene fra ide til avsluttet kontrakt. Det 
er likevel dekkende å beskrive dette som leveranser produksjonsselskapet 
har ansvar for å levere, heller enn et samarbeid om en felles produksjon. 

Med tanke på omfanget av atypiske tilknytningsformer ligger dette 
nær opp til type 2 av HRM-kontekst i vår tabell, altså at en bedrift orga- 
niserer arbeidet, som i hovedsak utføres av personer som ikke har fast 
ansettelse i bedriften. Bemanning og bruken av ulike tilknytningsformer 
beskrives nærmere nedenfor. 

Noen av produksjonsselskapene er knyttet til utenlandskeide konser- 
ner, mens andre er selvstendige aktører med (i hovedsak) norske eiere. 
Eksempler på selskaper er Mastiff, Rubicon, Feelgood og Monster. De 
fleste leveransene er knyttet til en (eller flere) sesong(er), heller enn et 
enkeltstående program. Eksempler på programmer som har gått over 
mange sesonger, er Luksusfellen, Stjernekamp, Skal vi danse, Farmen, 
Fire stjernes middag, Mesternes mester og Senkveld. 


Programproduksjon er prosjektbasert 


Programmene blir altså produsert og levert av et produksjonsselskap. Det 
mest slående trekket ved organiseringen er at aktivitetene i bedriften fin- 
ner sted innenfor prosjekter. Dette innebærer: 

e Et prosjekt har en tidsavgrensning med en klar begynnelse og slutt, 
hvor dette typisk er forbundet med en sesong. Typisk for mange 
produksjoner er at de har mange etterfolgende sesonger, kanskje 
over tiar. Kontrakten mellom produksjonsselskap og kanal tegnes 
imidlertid normalt bare for en sesong av gangen. 

e Deltakelse er knyttet til selve prosjektet, hvor det kan finne sted 
utskiftninger fra sesong til sesong. Kontrakter med deltakere teg- 
nes naturlig nok først etter at kontrakten mellom kanal og pro- 
duksjonsselskap er tegnet, hvilket gjør at bemanning ofte må skje 
svært raskt. 


I tillegg til bedriften (produksjonsselskapet) er det dermed prosjektet (den 
gitte sesongen av det gitte programmet) som er grunnenheten. En bedrift 
består, enkelt sagt, av et knippe med prosjekter som er midlertidige orga- 
nisasjonsenheter. Et sitat fra et av intervjuobjektene, en fast ansatt leder i 
et produksjonsselskap, gir en god illustrasjon av dette: 


Vi er en ren prosjektorganisasjon. Vi har ikke noe drift utenom de prosjektene 
vi til enhver tid greier å selge. Vi driver med mye utvikling, så når vi får solgt 
et prosjekt så etablerer vi dette prosjektet og da bemanner vi opp det prosjektet 
etter de funksjonene vi trenger. Det er jo vår «core business» akkurat det her, 
det er ikke noe annet. Når vi har et prosjekt, så er det jo produsenten som er 
økonomisk og innholdsmessig ansvarlig for det prosjektet. Så produsenten vil 
da få et mandat overlevert av meg hvor man da skal levere innenfor rammer 
og innholdet man har bestemt. Og den produsenten har et arbeidslederansvar 


overfor sin prosjektorganisasjon eller redaksjon. 


Prosjektet som midlertidig organisasjon er altså typisk knyttet til en 
sesong. I et prosjekt inngår innarbeidede roller for ledelse og koordine- 
ring, for «casting» av deltakere (eksempel: Farmen, Stjernekamp), for 
selve utførelsen («bak kamera») og til etterarbeid (lyd, klipping osv.). På 
ledersiden i prosjektet vil man typisk finne en produsent (ansvarlig for 
økonomi og leveranse), en produksjonsleder (som er mer operativt invol- 
vert) og en redaktør eller regissør. Det er noe variasjon i utforming av de 
konkrete rollene på ledersiden, knyttet til prosjektets størrelse, program- 
mets karakter og trekk ved produksjonsselskapet. Samspillet mellom 

innehaverne av de ulike rollene vil også variere. En informant med lang 
erfaring som fast ansatt på ledersiden forklarer hvordan samspillet mel- 


lom rollene kan variere: 


Det varierer fra produksjon til produksjon. Noen er eneherskere og bestemmer 
alt, men andre regissører og produsenter ønsker å få innspill fra alle. [...] Det 
avhenger vel også litt av hvem som har jobbet sammen før, og hvor strukturert 
man er. Det er veldig personavhengig. Men det er tydelig hvem som har hvilke 
roller og funksjoner, det er offisielt. [...] Dette kan man bli enige om i møter på 


forhånd, og vi blir enige om det i kontrakten. 


Det vil også være variasjon i størrelsen på prosjekter og omfang av 
årsverk som inngår i en sesong. Store prosjekter kan gi særlig mye for- og 
etterarbeid, slik en av informantene forklarer:«Utenom opptak er det jo 
det som foregår i forarbeidet og etterarbeidet. I ettarbeidet har vi 50, tror 
jeg. Det er rundt 25 klippere, så har du klippassistenter, postprodusenter, 
etterarbeidsredaktør, produksjonsleder.» 


Bemanning og tilknytningsformer for arbeid 
Produksjonsselskapene er altså prosjektbaserte organisasjoner der 
kjernevirksomheten finner sted i tidsbegrensede prosjekter. Denne 
organisasjonsformen er vel kjent fra forskningslitteraturen, og åpner 
for flere muligheter for ansettelsesforhold og bemanning: Det kan være 
fra en hovedvekt på langsiktige, faste ansettelsesforhold, via kombi- 
nasjoner av fast ansatte og andre tilknytningsformer til en hovedvekt 
på kortsiktige arbeids- eller oppdragskontrakter (f.eks. «Hollywood- 
modellen») (Ellis, 1990; Jones & Walsh, 1997). I norsk TV-produksjon er 
det sistnevnte som dominerer, altså hovedvekt på kortsiktige kontrak- 
ter, men dette er i hovedsak midlertidige ansettelser, ikke kontrakter 
med oppdragstakere. De aktuelle kontraktene løper til selve prosjektet 
er avsluttet, eller til man har utført sin rolle. Det er videre en inn- 
arbeidet praksis i bransjen at man har en liten kjernestab av fast ansatte, 
som i hovedsak dekker lederoppgaver og rolle her. Tilknytningsformen 
innleie/utleie av arbeidskraft forekommer ikke i bransjen, så langt vi 
har sett. 

Fast ansatte, 
mange av disse er 
pa lederniva 


Midlertidig ansatte og noen 
oppdragstakere, med lang erfaring i 
bransjen, spesifikke roller og 
bransjespesifikk kompetanse 


Nykommere i bransjen, midlertidig 
ansatte, som regel unge og gjerne 

med utdanning innen film- og TV- 

produksjon 


Figur 1. Bemanning og tilknytningsformer for arbeid i produksjonsselskapene. 


Et eksempel på forholdet mellom fast ansatte og andre kontrakter i en 
produksjon er: «Jeg tror vi har 80 årsverk, men vi har vel bare 20-25 
faste. [...] Det er produsenter og produksjonsledere og eventuelt noen 
redaktører». 

Det er et gjennomgående trekk at fast ansettelse er mest aktuelt for 
lederoppgaver. Samtidig vil dette variere mellom bedriftene. Hvem 
som er ansatt og ikke, er uklart for medarbeiderne. Ett eksempel er 
en programleder med mer enn ti års erfaring fra samme program og 
produksjonsselskap: 


Jeg tror produsent er fast ansatt. I [bedrift] har de et gammelt «saying» som er at 
«det bare er daglig leder og vaktmester som er fast ansatt». Noen produsenter er 
mange år i [bedrift] vet jeg. Regissøren er vel ikke fast ansatt. Produksjonsleder 
er kanskje fast ansatt. I redaksjonen er det jo produsent, redaksjonsleder og 
produksjonsleder som er fast ansatt, også to fageksperter som heller ikke er fast 


ansatt, tror jeg. 
Samtidig kan andre enn ledere være fast ansatte. Som i dette selskapet 


der en fast ansatt i ledergruppen uttaler: «Vi har en fast fotograf som også 
kan klippe, så har vi tre faste klippere, og så har vi fem faste produsenter, 

og fire tekstforfattere og en produksjonssjef. Så vi har ca. 16 fast ansatte i 
selskapet.» 

Pa prosjekter benyttes altså to atypiske tilknytningsformer: a) mid- 
lertidige ansatte i produksjonsselskapet og b) kontrakter med oppdrags- 
takere som har eget firma. Av intervjuene fremgår at disse to formene 
typisk brukes i ulike situasjoner. Midlertidige ansatte er mest aktuelt når 
man går inn i en rolle under andres ledelse for en begrenset periode, mens 
oppdragstakere er mest aktuelt for å løse en avgrenset oppgave hvor man 
benytter eget utstyr. Et representativt utsagn er: «Innholdsfolk er gjerne 
midlertidige ansatte, mens kamera og lyd, som har utstyr som de skriver 
av og sånn, foretrekker gjerne å være næringsdrivende. Så skillet går litt 
sånn mellom innholdsfolk og utstyrsfolk.» 

Dette er imidlertid ikke entydig. En annen respondent peker på at 
manusforfattere og regissører typisk ønsker å være oppdragstakere: 


Manusforfattere jobber jo på loftet helst om natta. De er helt selvstendig 
næringsdrivende. Regissører ønsker ofte å være næringsrivende i jobben sin og 
ville nok heller ikke blitt ansett som ansatt av skattemyndighetene. Regissører 
gjør jo mye forskjellig og liker å gjøre flere ting samtidig. Samme med manus- 
forfatter. Deres forretningsidé er å ha flere prosjekter på gang samtidig, så da er 


man [knyttet til] flere steder. 


Når de gjelder de juridiske rammene for anvendelsen av de to for- 
mene, er bruken av midlertidige ansettelser i tråd med bestemmel- 
sene i arbeidsmiljøloven. Imidlertid er det et spørsmål om reglene i 
$ 14-9(2)a overholdes når man ansettes år etter år på samme program. 
En av våre informanter hadde hatt midlertidige ansettelser av ett års 
varighet i mer enn ti år, på samme program. For oppdragstakere, på 
sin side, er det et spørsmål om arbeidet er tilstrekkelig fristilt og selv- 
stendig til å være i samsvar med folketrygdlovens definisjoner av en 
næringsdrivende. 

Fagforeningen Filmforbundet peker på at et (midlertidig) ansettelses- 
forhold har viktige fortrinn (for den som utfører arbeidet) fremfor en 
oppdragskontrakt, og da særlig knyttet til trygderettigheter. Et utsagn fra 
en informant i Filmforbundet illustrerer dette: 

Hvis for eksempel en av produsentene skulle ga konkurs, og man ma soke 
garanti fra Nav, vil det at man har en reell arbeidsavtale veere ganske viktig. [...] 
Dessverre er det mange ting man i siste øyeblikket har blitt enige i, og så endrer 
man et par ord her og der, og ofte er det kanskje ikke helt tydelig at det er en 
arbeidsavtale og ikke oppdragsavtale. 


Ut fra våre intervjuer kan det se ut som bruken av midlertidige ansettel- 
ser (under andres ledelse på et prosjekt) og oppdragstakere (selvstendig 
arbeid) oftest er i tråd med regelverket for når disse tilknytningsformene 
skal benyttes. Vi har ikke undersøkt om dette bildet hadde holdt seg der- 
som vi hadde vurdert de midlertidige ansettelsene opp mot bedriftens 
til enhver tid gjeldende bemanningsbehov, og dermed å ha vurdert hver 
enkelt oppdragskontrakt opp mot aktuelt regelverk (ref. arbeidsmiljø- 
lovens $$ 14-9(1) og 14-9(2) a-e)). 

Det vi imidlertid har observert, er at noen midlertidig ansatte job- 
ber for samme produksjonsselskap over så lang tid at de må «luftes». 
Uttrykket viser til at arbeidsgiver vil unngå at en person har jobbet 
sammenhengende for selskapet i mer enn tre eller fire år, fordi vedkom- 
mende da kan kreve fast ansettelse etter loven (arbeidsmiljølovens $ 14-9 
(7)). «Lufting» betyr da at den midlertidig ansatte eller oppdragstaker 
må få et opphold i kontrakt på tilstrekkelig mange måneder før det har 
gått tre eller fire år. Et eksempel på dette er en som har jobbet sam- 
menhengende på årskontrakter på samme produksjon i nesten fire år, 
men det siste året bare fikk en kontrakt på ti måneder. Dette fenomenet 
gjelder også for NRK, ifølge både våre informanter og en rekke tidligere 
artikler i fagpressen (f.eks.Flaarønning, 2021). En direktør i et produk- 
sjonsselskap uttaler for eksempel til oss: «Vi har en del henvendelser fra 
folk som sier ‘har du noe jobb til meg nå i en periode, for jeg må luftes i 
NRK>. Det er folk som har vært der i nærmere tre år. Det kunne være 
verdt å undersøke omfanget av en slik bevisst omgåelse av regelverket. 
Vi går imidlertid ikke nærmere inn på dette, fordi vårt kvalitative og 
eksplorative forskningsdesign ikke gir gode nok data om det. Det er 
imidlertid verdt å merke seg at regelverket etter all sannsynlighet stram- 
mes ytterligere til i løpet av kort tid, da regjeringen har foreslått at tre- og 
fireårsregelen blir erstattet av tre år for alle typer midlertidig ansettelse 
(Prop. 14 L (2022-2023). 

Et hovedfunn er at bruken av midlertidige ansatte og oppdragstakere 
på prosjekter er en bransjepraksis som er innarbeidet over tid, mer enn 
konkrete juridiske eller strategiske vurderinger. Dette medfører at man 
knytter til seg arbeidskraft og kompetanse på om lag samme måte i alle 
produksjonsselskapene. Bruken av ulike tilknytningsformer, samt aksept 
og forståelse for disse, er dermed langt på vei likeartet i hele bransjen. 
Begrepet bransjepraksis viser til at den observerte praksisen er en følge 
av prosesser over tid internt i TV-produksjon. Vi er ikke kjent med 
kombinasjonen a) tradisjonen for midlertidig ansettelse i stort omfang, 
b) fravær av innleie og c) liten bruk av entreprise, fra andre sektorer eller 
bransjer. Denne praksisen som er utbredt innen TV-produksjon, eksem- 
plifiserer dermed type 2 HRM (en hoved bedrift som benytter kortsik- 
tige ansettelsesform), og skiller seg fra hovedmønsteret i norsk arbeidsliv 
basert på type 1, hvor fast ansettelse er normen, og suppleres med andre 
tilknytningsformer (Nesheim, 2016, 2017). 

En illustrasjon av det store omfanget av midlertidig ansettelse er når 
en midlertidig ansatt har en lederrolle for produksjonsselskapet, og utø- 
ver ledelse over andre midlertidig ansatte. Sett utenfra kan dette opp- 
fattes som uvanlig eller spesielt. Er informant i rollen som redaktør sier 
imidlertid: 


Nei, det (at jeg som ikke fast ansatt leder andre ikke fast ansatte) har jeg aldri 
reflektert over. [...] Når man jobber så nært og mye med innholdet som redak- 
tør og bygger opp et helt univers hvert år fra bunn, så får man en eierskaps- 
følelse til det fordi man sitter og utvikler det, så da er det naturlig at man får 
ansvar for de som skal forvalte det nedover også. [...] Jeg føler at det jeg forval- 
ter nedover er mitt, og jeg har aldri tenkt over at jeg er sjef i et selskap som ikke 


har ansatt meg, egentlig. 


Et viktig spørsmål er hvilke vurderinger som ligger til grunn for beman- 
ningen til prosjektene. Et hovedfunn er at beslutningene i stor grad er 
basert på relasjoner og nettverk, heller enn formelle rekrutteringsprose- 
dyrer. Dette kommer godt frem i følgende utsagn: 


Det er der denne bransjen er veldig spesiell, for her går det bare på rykter og 
bekjentskaper. Så man prøver å ringe rundt til de man kjenner, og hører hvem 


som er ledig. Så sånn type stilling utlyser vi nesten aldri, fordi vi får så mye 

ukvalifisert så sant det ikke er en fast stilling. [...] Men det er sånn at man ringer 
folk man kjenner og far referanser. Har du en CV med referanser, bruker vi ikke 
den. Vi ser pa Facebook hvem som er felles bekjent, og ringer dem istedenfor og 


snakker med folk du stoler pa. 


En annen med lang erfaring i å utføre en spesialisert funksjon i 
TV-produksjoner forteller: 


Jeg har jobbet i bransjen i 12 år og føler jeg begynner å kjenne ganske mange, 
og jeg gjør en god jobb så jeg får mange telefoner fra produsenter og redaktører 
som lurer på folk jeg har jobbet med. Så har man vært lenge i bransjen og gjort 


en god jobb, så har man ganske bredt nettverk overalt. 


Hun forteller hvordan hun selv får nye oppdrag, alle som midlertidig 
ansatt: «Nærmest utelukkende Messenger på Facebook. Typiske meldin- 
ger er "åssen er det med deg til våren, er du ledig for oppdrag?” Har også 
selv et par ganger lagt ut ‘na er jeg ledig” på min vanlige profil.» 

Det foregår en omfattende resirkulering av de som har fått et godt ord 
på seg. For de som skal bemanne et prosjekt, er gjerne det første de gjør 
å sjekke om de folkene de ønsker, faktisk er tilgjengelige for oppdrag i 
den aktuelle perioden, eller om de er (midlertidig) ansatt i andre pro- 
sjekter. Det finnes plattformer som formidler arbeidskraft (både midler- 
tidig ansatte og oppdragstakere), og noen få tilfeller av underleverandører 
(med ansatte) som leverer spesialiserte tjenester (f.eks. casting og etter- 
arbeid). Vårt inntrykk er at ingen av plattformene har oppnådd særlig 
stor dekning i bransjen. 


Tariffavtalen 


Det er opprettet en kollektiv overenskomst for produksjon av TV- 
underholdning mellom Norsk filmforbund (fagforbund) og Virke (hoved- 
organisasjon), som representerer Produsentforeningen (arbeidsgiver- 
organisasjon). Overenskomsten gjelder for faglærte TV-medarbeidere 
som er arbeidstakere i arbeidsmiljølovens forstand. Oppdragstakere 
inngår dermed ikke i avtalen. Den dekker heller ikke TV-medarbeidere 
som er fast ansatt i produksjonsselskapet, eller «personer med lederfunk- 
sjoner som har økonomisk og/eller personalansvar, som for eksempel 

produksjonsledere og postprodusenter». Avtalen gjelder derfor i prak- 
sis for ansatte som har et direkte, midlertidig ansettelsesforhold til pro- 
duksjonsselskap. En tariffavtale som kun gjelder midlertidig ansatte, 
er i seg selv en merkverdighet, men også et eksempel på at tariffavtale- 
nes styrke er deres konkrete tilpasning til den bransjen de skal dekke. 
I avtalen inngår bestemmelser for blant annet arbeidsavtale (angir mini- 
mumsvilkar), arbeidsinstruks, produksjonsplan, arbeidstid, lønn og 
overtidsgodtgjørelse. 

Det aktuelle tariffområdet omtales som TV-underholdning, og er 
avgrenset fra «dramatiserte TV-produksjoner, enkeltstående dokumen- 
tarfilmprosjekter, nyheter og sportssendinger», som dekkes i egne over- 
enskomster. Norsk filmforbund er part i avtaler om spillefilm, TV-drama, 
reklame og flerkamera. Samlet utgjør dette en måte å organisere arbeid 
på som langt på vei er unikt i norsk arbeidsliv; gjennom kombinasjonen 
av prosjektbasert organisering, hovedvekt av midlertidige ansettelser og 
kollektive avtaler. 

Den første overenskomsten for TV-produksjon ble fremforhandlet 
i 2010. På dette tidspunktet fantes det en tariffavtale for spillefilm. Før 
2010 beskrives arbeidsforholdene innen underholdning som uryddige, 
med liten formalisering av rettigheter og plikter. En av initiativtakerne 
til overenskomsten sier: 


Jeg kunne komme på jobb og hadde ingen arbeidstid. Bare gå på jobb, og kan- 
skje du er ferdig i kveld. På en dokusåpe så ringte de og spurte om jeg var klar 
om 20 minutter, og så kjørte jeg av gårde på båttur, hadde ikke mat, og sov på 
en matte på dørken i båten, hadde aldri fri, hadde kontrakt i 3 måneder, men 


prosjektet gikk over et halvt år. 


De som jobbet i TV-produksjon, var typisk ikke organisert. Arbeids- 
giverne laget, ifølge samme informant, kontrakter der man søkte å 
avtale seg vekk fra norsk lov, noe som fremstår som lite profesjonalisert 
HRM-praksis, men som trolig fungerte når arbeidstakerne var uorgani- 
sert. Samme informant forteller: 


[...] det var ingen fagforening for oss i TV. Det var ikke vanlig å organisere 
oss, og vi var selvstendige, og i alle kontrakter sto det at arbeidsmiljøloven ikke 


gjaldt for TV-bransjen. Og ingen hadde hørt om fagforening eller overtid. 

Aktive enkeltpersoner blant arbeidstakere og organisasjonsansatte 
startet et omfattende vervingsarbeid for Norsk filmforbund. Deretter 
begynte man a jobbe mot Produsentforeningen for a fa en tariffavtale. 
Det var viktig å få flest mulig av medlemmene til å inngå arbeidsavtale 
(heller enn å være oppdragstakere), slik at man kunne gå til streik for å 
få gjennomslag, da man som oppdragstaker ikke har mulighet til å gå til 
streik (NOU, 2017: 4). Dette er for øvrig en aktuell problemstilling i platt- 
formselskaper i dag (NOU, 2021: 9). Utfallet var at man fikk gjennom en 
tariffavtale i august 2010. 

TV-produksjon finner dermed sted innen rammen av et kollek- 
tivt avtaleverk, som vanlig ellers i arbeidslivet. I dag er hovedtyngden 
av bedriftene med i Produsentforeningen, og dermed part i avtalen. 
Også organiseringen på arbeidsgiversiden kan sees som et uttrykk for 
profesjonalisering. 

På arbeidstakersiden er det vanskelig å anslå organisasjonsgrad, men 
en andel på cirka 50 prosent organisering blir anslått av noen av inter- 
vjuobjektene. Med en kollektiv avtale som grunnlag bidrar man til for- 
malisering av arbeidsforholdene og en forutsigbarhet for arbeidstakerne. 
Dette beskrives entydig som en forbedring sett fra arbeidstakersiden, 
innen rammen av midlertidige ansettelsesforhold som bransjestandard. 
En ansatt i Filmforbundet uttrykker at arbeidet med disse kontraktene er 
en hovedoppgave: 


De fleste saker (er) kontraktsgjennomgang, og at de ansatte vil forstå kontrak- 
ten sin. Det er litt sånn proaktivt arbeid for å sørge for at ingen signerer på noe 
som skulle vært til ugunst. Det går først og fremst på å se at kontrakten er i tråd 


med lov- og avtaleverk. 


Selv om mange produksjonsselskaper er med i Produsentforeningen, er 
det også aktører som ikke er det. En av de store aktørene sier rett ut at 
de ikke ønsker å være med i Produsentforeningen, og ikke vil bruke folk 
som er medlem i Filmforbundet, fordi satsene i tariffavtalen er for høye: 
«Vi prøver jo å unngå folk som er medlem av Filmforbundet. Det er ikke 
bærekraftig i forhold til de budsjettene vi greier å forhandle. Det har vi 
ikke råd til. [...] Her er nesten ingen organisert.» 

Det finnes også oppdragstakere, altså personer med eget foretak 
og som fakturerer for sine tjenester, som er medlem i Filmforbundet. 
Oppdragstakere omfattes ikke av overenskomsten. Oppdragstakerne 
opplever ofte at prisene presses, og at man må ta det man får: 


Her er det ikke snakk om å få tariff, men muligheten til å få jobbe, og da er det 
sånn at jeg ikke har råd til å si nei noen ganger. Da går man med på satser som 
er lavere enn det man ..., både lavere enn det Filmforbundet og TV-bransjen 


har blitt enige om, og lavere enn det man kanskje selv føler er riktig. 


Vedkommende ser selv at han får lite igjen av medlemskapet som selv- 
stendig næringsdrivende, men han «tenker det er en slags trygghet i til- 
felle jeg skulle havne i en eller annen konflikt». 

Flere av produksjonsselskapene er ikke omfattet av overenskomsten. 
En ung produksjonsassistent forteller om en produksjon der de fleste fikk 
dårlige kontrakter, langt under tariff. Produksjonen ble likevel bemannet 
opp uten problemer, fordi folk trengte jobb. 


Helse, miljø og sikkerhet 
Arbeidsmiljøloven, overenskomster og tariffavtaler inneholder bestem- 
melser som er relevante for en virksomhets HMS-arbeid. En informant 
mener at hele bransjen ble endret som følge av overenskomsten. Hun 
antyder at bransjen var mindre flinke på dette feltet før, men at man etter 
denne avtalen begynte å ta HMS og sikkerhet «seriøst og ordentlig». 
HMS virker nå å være viktig både for kanalen som bestiller en produk- 
sjon, og produksjonsselskapet. En leder i et produksjonsselskap uttaler: 


Fokuset er alltid på sikkerhet først. Man må jo stoppe et opptak hvis det ikke er 
sikkert, på en måte. [...] Alle prosjekter får en HMS-ansvarlig. På mindre pro- 
sjekter er det produsenten som er HMS-ansvarlig. Dette er kontraktsfestet med 
kanal og prosjektmandatet som produsenten får. I tillegg, på større dramapro- 


sjekter over lang tid, velges det en HMS-ansvarlig, et verneombud på prosjektet. 


Flere informanter påpekte at kanalene er spesielt opptatt av HMS på store 
og gjerne risikofylte prosjekter. Et eksempel som trekkes frem av flere, 

er 71° nord. I slike prosjekter kontraktsfestes HMS-ansvaret mer detaljert, 
og kanalen folger gjerne dette opp underveis. 

Hensynet til omdømme er viktig. En produksjonsleder uttaler: «Alt 
dette kommer tilbake til omdømme. Vi vil ikke at noe skal skje hver- 
ken med vårt eller [kanal] sitt omdømme.» Andre trekker frem at selska- 
pene har et dobbelt ansvar, særlig i TV-underholdning hvor det er mange 
eksterne aktører, både «kjendiser» og helt vanlige folk foran kamera. Da 
har selskapene både ansvar for sitt eget «crew» og eksterne deltakere som 
de har mindre kontroll på i utgangspunktet. Her ligger det derfor både en 
plikt i forhold loven, men også en risiko for omdømmetap og et element 
av omsorg. 

I mindre prosjekter og prosjekter med liten risiko forventer kanalene at 
produksjonsselskapet tar ansvar for dette.: 


Når det gjelder TV, så er det ..., det varierer nok litt alt etter hvor stor produk- 
sjonen er. Men du kan si at en sånn serie som 71° nord. Det er klart at der er de 
veldig nøye. [...] Men eller så på mindre produksjoner så er vi mer overlatt til 
oss selv å tenke sikkerhet og HMS. 


Noen selskaper oppgir å ha verneombud i tråd med regelverket, andre 
hevder at det ikke «er verneombud i bransjen», men at HMS-arbeidet 
like fullt blir ivaretatt gjennom ledelsen i produksjonen, og at det gjøres 
risikoanalyser både i forkant og ved at farlig arbeid blir stoppet underveis. 


Tillitsvalgt 


På sett, når det gjøres opptak, vil ofte den som har det stedlige HMS- 
ansvaret, i praksis også ha rollen som tillitsvalgt. En leder i et større pro- 
duksjonsselskap eksemplifiserer med et stort prosjekt: 


Der er produsenten per definisjon HMS-ansvarlig, men når vi er i opptaks- 
perioden, så har vi et kjempe-crew. Da er det alltid en på crewet som velges 
som HMS-ansvarlig. Det gjøres på et etableringsmøte med hele crewet. Da er 
det ofte et lite tillegg i lønn for å ha den ekstra rollen. Da vil man fungere som 
en slags tillitsmann. Det er ofte hvis man ryker på tiden og trenger en time til, 
så går man til tillitsmann og spør om det er mulig å jobbe en time ekstra. Og da 


kan tillitsmannen sjekke og si at nei, det går ikke, eller ja, det går fint. Det typisk 

funksjon. Eller så kan det være at man har dårlig mat. Og så er det selvfølgelig 


det med sikkerhet og å gjøre en risikoanalyse. 


Det er imidlertid ikke alltid like klart hvem som er tillitsvalgt. En mid- 
lertidig ansatt uttaler: 


En tillitsvalgt, tenker du? Ja, det har vi jo, tror jeg. Verneombud og sånt har vi. 
Intervjuer: Vet du hvem som er verneombud? Eh ... Ja, jeg tror det var meg når 


jeg var koordinator, så jeg tror det er de som er koordinator. 


Dette er en mindre produksjon enn det som ble beskrevet av lederen over, 
men det er en produksjon som har gått i mange år. Her kan det virke som 
at rollen som tillitsvalgt er knyttet til en bestemt rolle i produksjonen. En 
leder i et selskap med små produksjoner sier rett ut at de ikke har behov 
for tillitsvalgt: «Vi er såpass små og vi snakker godt med hverandre og er 
ikke redd for å ta opp noe hvis det skal være noe. Så jeg føler ikke at det 
er det behovet.» 

Flere av informantene mener det har blitt vanlig å ha tillitsvalgte i pro- 
duksjoner. Disse blir valgt av dem selv, og «de høyere oppe har ingenting 
med hvem som blir valgt som tillitsvalgt å gjøre». Informantene trek- 
ker frem at tillitsvalgsordningen gir klare rapporteringslinjer oppover i 
systemet, og crewet har en talsperson med en rolle og myndighet til å 
ta opp slike saker med ledelse. Den tillitsvalgte kan også fungere som 
en nøytral part mellom ledelsen og de midlertidig ansatte i eventuelle 
konflikter. I tillegg kan den tillitsvalgte ta opp kritikkverdige forhold 
med Filmforbundet direkte. Denne strukturen for tillitsvalgtordningen 
mener noen var bedre før, og at det har sklidd litt ut etter hvert: 


Rett etter overenskomsten og inn i etableringsfasen så hadde vi en tillitsvalgt 
i hvert produksjonsselskap, og den hovedtillitsvalgte var sjefen for alle tillits- 
valgte som var i produksjon, så det var en slags struktur. Så det var forbundet 
øverst, og da hadde hovedtillitsvalgte kontakt med tillitsvalgte i prodselskapene, 
og samtidig på produksjonene. Så da hadde vi møter og opplæring på det, og 


det var veldig viktig i starten fordi da skulle man etablere de rettighetene. 


Informanten mener likevel at ordningen med tillitsvalgt er bra etablert 
i bransjen, selv om det var en bedre struktur mellom forbund og til- 
litsvalgte før. Den tillitsvalgte fungerer både som et talerør for crewet, 

en nøytral part i konflikter og som kontaktledd mot forbundet. Pa pro- 
duksjonene skilles det ikke mellom folk som er medlem i forbundet eller 
ikke, den tillitsvalgte representerer alle. Det fremkommer heller ikke av 
datamaterialet at personer som tar pa seg rollen, blir «brent» i bransjen 
nar de tar opp problematiske forhold. Det tyder pa at det er forstaelse fra 
alle parter for viktigheten av en slik rolle, og at en klarer å skille person 
fra rollen som tillitsvalgt. 


Lite fokus på HRM i produksjonsselskapene 


Vi har ovenfor beskrevet bemanning, avtaleverk og HMS-arbeid. Utover 
dette er det liten vekt på HRM i produksjonsselskapene. En leder utta- 
ler at de ikke har noen «funksjoner som heter HR-ansvarlig». En annen 
leder utdyper: «Vi har ikke noen med et spesielt HR-ansvar. I de ulike 
selskapene har vi produksjonssjefer, og de har personalansvar for de fast 
ansatte.» 

Vedkommende presiserer at dette gjelder de fast ansatte, ikke de mid- 
lertidig ansatte. En leder i et mindre selskap sier at dersom det oppstår 
personalsaker med de ansatte, så bruker de sin advokat, slik at alt blir 
«riktig». 

Når vi spør midlertidig ansatte og oppdragstakere om de har noen 
med noen form for HR-ansvar å gå til, så er det enkle svaret nei, det har 
de ikke: «Nei, har ingen sånn funksjon, så er jo avhengig av å være frisk, 
da. Jeg bruker mye tid på å trene, spise sunt og holde meg i form». Flere av 
de midlertidig ansatte kobler begrepet «HR» med sykefravær, og de har 
en redsel for å bli syk og miste inntekt. Noen trener for å prøve å holde 
seg friske, andre fremhever at de er medlem i Filmforbundet, og tenker 
det er der de kan få den type hjelp og støtte man ellers kunne fått av en 
HR-avdeling. Flere uttrykker at de savner ivaretakelse av HR-funksjoner 
i bransjen. 

En mulig forklaring på den manglende oppmerksomheten rundt HRM 
er at produksjonsselskapene ikke ser behovet for HRM-aktiviteter eller 
plassering av ansvar for dette utover i organisasjonen. En annen forkla- 
ring kan være at mange av lederne selv er midlertidig ansatte, og hverken 
har fått tildelt noe slikt ansvar, eller ser på det som sitt ansvar siden de 


308 


HRM-PRAKSISER I TV-PRODUKSJON 


bare har denne rollen i en kort periode. Uansett er resultatet at ingen vet 
hvem de kan gå til ved eventuelle spørsmål. 


Kompetanseutvikling 

Kompetanseutvikling har lenge vært en sentral HR-oppgave i organisa- 
sjoner, og en plausibel antakelse er at en bransje som er avhengig av kom- 
petent arbeidskraft, ville legge vekt på å videreutvikle sine medarbeidere, 
også de midlertidig ansatte som faktisk utfører produksjonene. Våre 
intervjuer viser at produksjonsselskapene ikke har noen systematisk til- 
nærming til opplæring eller videreutvikling av sine medarbeidere. Det å 
være med på produksjoner og jobbe seg oppover, skaffe seg erfaring, er 
den eneste formen for utvikling bransjen tilbyr. En leder i et produksjons- 
selskap sier at de ikke jobber systematisk med dette. «Det er en utvikling 
i det at man får mer og mer ansvar og mer og mer innvirkning. [...] Jeg 
føler at det er alle muligheter hvis man er flink, liksom.» Hun illustrerer 
hvordan man for eksempel kan begynne som koordinator, bli produk- 
sjonsleder etter hvert og kanskje få produsentansvar. Folk skaffer seg mer 
og mer kompetanse, blir mer rutinert og får større ansvar. 

Hele ansvaret for kompetanseutvikling er overlatt til hvert enkelt 
individ. Det er mange som ønsker å jobbe i bransjen, og dermed en hard 
konkurranse om jobbene. Den enkelte må da selv ta ansvar for å videre- 
utvikle seg og holde seg oppdatert. Siden de fleste bare er ansatt på mid- 
lertidige og ofte korte kontrakter, og de går fra prosjekt til prosjekt i ulike 
produksjoner, kan de skaffe seg mye erfaring og utvikle sin egen kompe- 
tanse på den måten. I tillegg er gjennomsnittsalderen ganske lav. Mange 
har relativt fersk og oppdatert kompetanse med seg fra skolebenken. I et 
slikt perspektiv oppleves det som unødvendig for produksjonsselskapene 
å legge til rette for kompetanseutvikling. Følgende tenkemåte synes å 
dominere: Medarbeiderne er unge med oppdatert kunnskap, de lærer fra 
andre produksjoner, og bare de flinkeste og de som klarer å utvikle seg 
selv får fortsette i bransjen. 

Kompetanseutvikling er også knyttet til kontroll. Noen mener pro- 
duksjonsselskapene bevisst endrer deler av besetningen fra sesong til 
sesong for at besetningen skal være «på tå hev» og yte maksimalt. Denne 

«trusselen» om a ikke fa oppdrag igjen er skjerpende for innsatsen, man 
strekker seg lenger, jobber hardere og klager mindre. En informant 
uttaler: 


Vi frilansere star pa som pokker ett hundre prosent, gjerne mer enn det, fordi 
man sitter og tenker pa at man ikke er bedre enn den siste jobben man har, og 
man vil yte sitt beste hele tiden fordi man tenker at hvis man ikke gjør det, er det 


risiko for å bli oppfattet som lat eller vanskelig, og så får man ikke jobben igjen. 


Slike sanksjonsmekanismer om å ikke få jobb igjen om man ikke yter 
godt nok, finner vi i andre områder i kultur- og media, for eksempel i 
scene/event-bransjen (Bastesen & Nesheim, 2008). I denne casen var de 
derimot opptatt av opplæring og videreutvikling av slik ekstern arbeids- 
kraft, og de behandlet denne arbeidskraften på lik linje med sine ansatte. 

Vi har snakket både med unge, relativt ferske og erfarne midlertidig 
ansatte som etter hvert har fått lederansvar. Et interessant funn er at 
de unge sier at de noen ganger opplever at ledere som selv er midlerti- 
dig ansatte, følger dem opp og gir råd og veiledning. Disse lederne er på 
mange måter i «samme båt» som den ferske midlertidig ansatte og har 
selv erfart verdien av tettere oppfølging. Fast ansatte ledere er mindre 
opptatt av dette, og mer opptatt av effektivitet og å spare penger. En infor- 
mant mener at forklaringen ligger i at siden det er svært få fast ansatte, 
må de vise at de fortjener jobben ved å holde effektiviteten oppe: «De faste 
er kanskje litt opptatt av å vise at de fortjener å være ansatt.» 

En av de som har vært med lengst i bransjen, sier at hun savner mer 
vektlegging av kompetanseheving, eller i det minste mer systematisk 
kompetansedeling. En annen trekker frem at om det er noen i bransjen 
som har vært flinke til å legge vekt på kompetanseutvikling, så må det 
være Filmforbundet. Dette er altså et interessant eksempel på at fagfore- 
ningen overtar arbeidsgivers ansvar for kompetanseutvikling: 


De [Filmforbundet] er mer sånn som tar tak i sånt. For eksempel regissøraften 
har hatt kurs, online og face to face. Jeg tror at fotografer og teknisk crew har 
noe lignende. Men det er svært lite av sånt i selve produksjonsselskapene. De 
har jo ikke faste ansatte. Dette er folk som er leid inn på prosjekt. Det er ikke 
noen som er på huset lenge nok til at de skal gidde å bruke tid og penger på å 


utvikle dem. 


310 


HRM-PRAKSISER I TV-PRODUKSJON 


Sitatet er fra en person som har jobbet som midlertidig ansatt på det 
samme prosjektet (programmet) og for det samme produksjonsselskapet 
i over ti år. På en mer ordinær arbeidsplass ville det vært uvanlig å ikke 
ha noe form for kompetanseheving av ansatte som har jobbet på samme 
plass i over ti år. I denne bransjen er de bare midlertidig ansatt, og pro- 
duksjonsselskapene vil ikke ta kostnadene ved å heve kompetansen 
hos disse, da de ikke kan vite med hundre prosent sikkerhet at de får 
prosjektet til neste år, eller om den ansatte i så fall vil delta i prosjek- 
tet. Informanten, på sin side, mener at når et produksjonsselskap har 
suksessrike produksjoner som går år etter år, så vet de at dette kommer 
til å vare. Vedkommende mener at produksjonsselskapene burde ansatt 
«innholdsfolka» fast, og satset på og videreutviklet dem. Dette eksemplet 
kan være et brudd på arbeidsmiljølovens $ 14-9(2), om når det er adgang 
til midlertidig ansettelse, og hvor lenge ($ 14-9(7)). 


Medarbeidersamtaler og andre former for evaluering 


Det er lite oppmerksomhet rundt verdien av systematisk evaluering av 
medarbeidere og medarbeidersamtaler. Dette ser ut til å gjelde både for de 
fast ansatte og de midlertidige. En leder i et produksjonsselskap uttaler: 


Ja, jeg synes generelt så er medarbeidersamtaler lite prioritert i bransjen. Jeg 
hadde det på [selskap] med mine sjefer fordi jeg var fast ansatt. Så det er bare de 
faste som hadde medarbeidersamtaler. Jeg har aldri hatt medarbeidersamtaler 


med frilansere eller andre på mine prosjekter, for de er på så korte perioder. 


Vedkommende sier at de har medarbeidersamtaler med sine ansatte 
«uten at det er satt i system». For de midlertidig ansatte er det ingen med- 
arbeidersamtale. En leder i et annet produksjonsselskap sier rett ut: «Det 
er ikke tid eller behov for det.» 

En som har vært midlertidig ansatt i flere tiår, sier at vedkommende 
aldri har hatt en medarbeidersamtale. Når det gjelder andre former for 
tilbakemeldinger, sier vedkommende: «Du får aldri tilbakemeldinger, du 
blir bare ikke booket». Å ikke bli booket, altså ikke få jobb der igjen, er 
den eneste tilbakemeldingen vedkommende får. Det er dermed vanskelig 
for den enkelte å vite hva vedkommende bør jobbe med for å utvikle seg 
videre. Informanten hevder dette er vanlig praksis i bransjen. 

Pa mindre produksjoner er det ogsa sveert begrenset med tilbakemel- 
dinger eller evalueringer av prosjektet. Pa store produksjoner, derimot, 
er det gjerne et evalueringsskjema medarbeiderne skal fylle ut i etterkant 
av en produksjon. En informant som er ansatt på midlertidig kontrakter 
uttaler: 


Vi er lite flinke på systematiske tilbakemeldinger eller oppsummeringer i denne 
bransjen. [...] Av og til skal man fylle ut ting, på store produksjoner, og da ten- 
ker jeg av og til jeg skal skrive om noe som har vært negativt, men jeg lar være, 
jeg vil jo ha oppdrag senere også. I denne bransjen rister man ting av seg og går 


videre. Ferdig er ferdig, og da går vi videre. 


I redselen for å virke negativ og sutrete, og dermed ikke få jobb igjen 
senere, ser vi her at midlertidig ansatte vegrer seg for å gi ærlige tilbake- 
meldinger. Dette kan føre til at produksjonsselskapene går glipp av inn- 
spill slik at selskapene kan gjøre neste produksjon enda bedre. 


Konklusjon 


Produksjon av TV-underholdning er et eksempel på prosjektorganisering 
som drives effektivt innenfor klare rammer av bransjepraksis og klart 
definerte roller for ulike medarbeidere. Man knytter til seg deltakere først 
og fremst gjennom midlertidige ansettelser, deretter oppdrag til frilansere 
og næringsdrivende, og en sjelden gang i entreprise. Arbeidsoppgavene er 
spesifisert i kontraktene og utføres i klare rollehierarkier under opptak. 
Dette kan forklare at det brukes lite ressurser på HRM-oppgaver. HRM- 
funksjonen er «minimalistisk», «flytende» og ikke ofte ikke ivaretatt spe- 
sielt av noen, med delvis unntak for HMS-området. 

Tradisjonen med serier av midlertidig ansettelseskontrakter fremfor 
en utstrakt bruk av oppdragstakere kan sees som en norsk tilpasning 
til «Hollywood-modellen» (Ellis, 1990; Jones & Walsh, 1997). Det gjel- 
der også det særegne i en egen kollektiv overenskomst for medarbei- 
dere på korte (ansettelses)kontrakter i prosjekt. Norsk lovgivning og 
tradisjon for kollektive avtaler modererer altså her globale, bransje- 
spesifikke organisasjonsformer. Dette skjer på samme måte som i den 
fremvoksende plattformøkonomien i andre bransjer, der det er større 

innslag av ansettelse og kollektive avtaler i Norden enn i andre land 
(Jesnes, 2019). 

Både arbeidsgiversiden og arbeidstakersiden har et umodent syn på 
HRM, dels ved å ikke forstå hva det er, eller ved å knytte det til avgren- 
sede spesifikke forhold som for eksempel sykefravær. HRM-praksiser 
som kompetanseutvikling og medarbeideroppfølging er til dels fravæ- 
rende i bransjen, dels løftet over på fagforeningen Filmforbundet, der 
de ansatte yter mer individrettet service enn normalt i et fagforenings- 
sekretariat. De tillitsvalgte i TV-bransjen på «location» opererer kortsik- 
tig, kun knyttet til det aktuelle prosjektet. Det gjør tillitsvalgt-arbeidet 
like minimalistisk som ledelsens HRM-praksiser. 

Bransjen har vist at den kan snu seg raskt rundt når det gjelder, som da 
tariffavtalen ble etablert og produksjonsselskapene måtte endre praksis, 
for eksempel i arbeidstidsordninger. Det betyr trolig også at dagens situ- 
asjon kan endre seg like raskt, dersom bransjen skulle bli pålagt krav om 
endring, eksempelvis gjennom lovendringer eller endring i tariffavtalen. 
Slike endringer vil trolig styrke HRM-funksjonene i produksjonssel- 
skapene. Men bransjen er også sårbar for endringer som går i motsatt 
retning, altså enda svakere HRM-praksis. Strukturen i bransjen, graden 
av konsentrasjon i eierskap og hvilke føringer eierne gir sine fast ansatte 
ledere, vil trolig ha stor betydning for utviklingen fremover. 


Praktiske implikasjoner og råd til bransjen 


Bør den minimalistiske HRM-funksjonene i T V-bransjen bygges ut, slik 
at selskapene får egne HR-funksjoner? Vi tror det er lite realistisk å for- 
vente at det vil skje. Det er likevel mulig å gi to konkrete råd til daglig 
ledelse i produksjonsselskapene. Det ene er å øke egen kompetanse om 
arbeidstaker- og oppdragstakerbegrepene, slik at kontraktene gjenspei- 
ler realitetene. Feilklassifisering av arbeids- og oppdragstakere har fått 
langt sterkere fokus i politisk debatt, og vi er inne i en periode med lov- 
endringer på feltet. Dette må bransjen følge med på og innrette seg etter. 
Det andre rådet krever mindre, og kan gi stor positiv effekt. Det er å inn- 
hente systematiske tilbakemeldinger etter hvert prosjekt (f.eks. sesong av 
en produksjon). Selskapene ser ut til å gå glipp av viktig informasjon om 

hvordan ting kan gjores bedre, fordi midlertidig ansatte systematisk unn- 
gar a melde inn saker som kan oppleves som kritikk. De er redd for a ikke 
få ansettelse ved neste korsvei dersom de på noen mate kan mistenkes 
å være «negative». Ved å utarbeide enkle rutiner der man gjør det klart 
at man ønsker og forventer forslag til forbedring, vil ledelsen i selskapet 
kunne forbedre sine prosesser, ofte uten at det koster noe. 


Begrensninger ved studien og forslag til 
videre forskning 


Denne studien har gitt nyansert innsikt i HRM-praksiser i en bransje 
som er lite studert i en norsk kontekst. Et eksplorativt design har gitt rom 
for å forfølge et bredt spekter av temaer som har fremkommet underveis i 
studien. En mer strukturert og omfattende empirisk studie, eksempelvis 
ved bruk av spørreundersøkelser, ville kunne gitt et bedre grunnlag for å 
vurdere omfanget av våre funn. En slik studie vil være naturlig å utføre i 
fortsettelsen av vår eksplorative undersøkelse. 

TV-bransjen i Norge kan betraktes som en utløper av en stor global 
industri (fjernsynsproduksjon), men også som en del av det nasjonale fel- 
tet kunst, kultur og medier. Det første perspektivet kan åpne for studier 
av arbeidsorganisering i Norge, sammenliknet med tilsvarende organi- 
sering i andre land. Har kan man sammenlikne organiseringen av til- 
nærmet like produksjoner, da et programkonsept gjerne selges til og 
produseres i mange land. Det andre perspektivet kan åpne for en studie 
av arbeidsorganisering av kunst-, kultur- og mediefeltet i Norge. Dette 
kan med fordel gjøres som et samarbeid med fagforeninger og arbeids- 
giverorganisasjoner innenfor konserter og teatre, festivaler, standup mv. 
Dette er felt der atypisk arbeid er mer vanlig enn faste ansettelser, men 
der organiseringen har tatt andre former enn i TV-underholdning. 

